
INDLEDNING. 



Dans og Dansevise. 

oaaledes som Folkeviserne nu ligge for os, ere de 
dels blevne opskrevne af adelige Damer i det 16de og 
17de Aarh., dels sungne af Bønderfolk ned mod vore 
Dage i Bindestuer og ved festlige Sammenkomster eller 
i det enkelte Hjem af Moderen for hendes Børn. Men 
forud for den Tid, da de blev førte i Pennen, ligger 
der en lang Tid — deres Liv i Middelalderen — , hvor 
de blot lærtes udenad ved Sang, og hvor de ydre For- 
hold var helt forskellige: de hørte ikke saa meget til 
ved Haandarbejdet eller ved Gildebordet, men de blev 
sungne i Dansen. — Dette Forhold kræver en nærmere 
Redegørelse. 

Sammen med Ridderlivet optræder hos alle Europas 
Folkeslag Dansen som en særlig yndet Idræt. Mænd 
og Kvinder daime en Kreds og danse rundt; Musik har 
man enten af et Instrument, eller ved at en i Kredsen 
synger en Dansemelodi og lægger de Ord under, der i 
Øjeblikket falder ham ind: en Opfordring til Dans, et 
Udbrud af Livsglæde eller Savn, eller af Skæmt. Syd- 
frankrigs Troubadourer og siden Tysklands Minnesangere 
digtede mange af deres Smaadigte som Dansetekster; og 
baaren af Melodi og af Ord trængte Dansen ind alle- 
vegne. Den indtog de nordiske Lande i Stormløb, fra 
Danekongens Gaard til de islandske Bondestuer. Selv 
i Klostret trængte den ind : dengang Absalon blev Biskop 

i Sjælland, plejede Munkene paa Eskilsø ved Aarets 
store Fester at byde deres Frænder, Mænd og Kvinder, 
til sig og holde Gilde og Runddans med dem i Spise- 
salen. Her fik Biskopen sat en Stopper for Dansen; 
men paa alle aiidre Omraader gik den frit nok. For- 
gæves betegnede Sakse saadanne Gøglerspring for uvær- 
dige for Ædlinge og Kæmper. 

Folkeviserne male atter og atter Dansen. En Skare 
af Mænd eller af Kvinder (eller af begge, blandede til- 
fældigt mellem hverandre) tager hinanden i Haanden og 
begynder en Runddans eller en Dans i Kæde, enten paa 
Stuens Gulv eller endnu hellere ude i det fri: i Borg- 
gaarden, i Toften eller ude ved Aa. En enkelt For- 
danser leder Bevægelsen og Takten; han synger selv 
for, eller — hvad der er endnu mere yndet — en Kvinde 
danser ham nærmest og kvæder en Vise. Der er Lej- 
lighed nok til Dans; Kongens Svende danse sammen ved 
Borgeled, Fruen og hendes Tjenestemøer standse deres 
Arbejde og træde Dans paa Stuens Gulv. Men bedst 
gaar den, der hvor Mennesker samles i større Flok ved 
festlig Lejlighed. Allermest gælder det de folkelige A ars- 
fester, hvor den gamle „Leg** med Jubel og Springen- 
omkring afløses af Dans og Danseviser: i Midsommer- 
natten omkring Sankt-Hans-Blusset, og i Midvintersam- 
menkomsterne, Julestuerne, med deres Julebuk, Hjorte- 
dans og andre Udklædningslege. Selv Kirkens Fester 
give Anledning til Dansefester. Foran de store Højtids- 
dage fejrede Kirken en Vigilie, en Vaagenat, med Guds- 
tjeneste; Folket samledes i Mængde for at lytte til 
Messesangen paa visse Tider af Natten, og alt imellem 
kortedes Tiden ved Samtale, Fortællinger, Sang og — 
Dans. Som saa ofte gjorde Middelalderen det hellige 
verdsligt (ligesom den kunde give det verdslige et helligt 
Udseende); „Vaagenætter** blev Fællesbetegnelse for Ung- 
dommens jublende overgivne Fester om Natten under 
aaben Himmel ved „Vaageilden** (Festblusset) eller Maj- 
træet. Men ærbare Møer holdt sig helst fra den vilde 
Tummel. — Der var Arter nok af Dans; var en Bejler- 
dans for dristig, saa var Sværddansen mere høvisk. Ved 

Ridder Stigs Bryllup danser han selv forrest i Rækken 
med Guldkar paa Haand og drikker sin Fæstemø til. 

Til Dansen hørte Sangen, de Ord, som Fordanseren 
fandt paa at benytte til Melodien, allerhelst de korte Ud- 
brud af eget Stemningsliv eller Indtryk fra den nærmest 
omgivende Verden. . Snart en Opfordring til Glæde som 
i den lille islandske Strofe: 



Favrt synger Svanen 
den sommerlange Tid, 
da er Lyst at skæmte sig, 
min Lilje hvid I 
Favrt synger Svanen. 



Snart Udtryk for Vemod: 

Mine ere Sorgerne 
tunge som Bly, 
brændte ere Borgene, 
der bygte var af ny*). 

Snart atter en rask Opsang til Krigernes Vaaben-Dans 
som i disse danske Vers: 

Kongen raader for Borgen 
og saa for alle Land, 
og for saa mangen rasker Helled 
med dragen Sværd i Hånd. 
Kongen raader for Borgen. 

Lad den Bonde raade for sit Bo, 
den Hovmand for sin Hest; 
Kongen udaf Danemark 
han raader for Borg og Fæst\ 
Men Kongen raader for Borgen. 



*) Denne „Dans'* (dette Dansevers) kvad Islændingen Tord 
Andressøn i Aaret 1264 under bange Anelser, da han 
førtes bort som Gissur Jarls Fange; næste Dag brød 
Jarlen sit Fredsløfte og lod ham dræbe. 

„Træd haardt i vort Gulv*, hedder det i en færøsk 
Dansevise, „sparer ej vor' Sko, Gud maa raade, om vi 
drikker næste Jul/ (Det er den, som Ploug har efter- 
lignet i sin Vise om Slaget ved Slesvig.) 

Men til Dansevers lader sig ogsaa bruge enhver 
Henvendelse til de dansendes egen Kreds : en „Elskovens 
Vise" sungen af en Jomfru til en Ridder, eller omvendt; 
eller ogsaa en gækkende eller drillende Samtale ført 
mellem en Svend og en Jomfru i Vers, der dels huske- 
des udenad, dels formedes fra ny i Dansens Kamphede. 
Og til denne skæmtende Digtning hører ogsaa Spotte- 
visen over kendte Personer: „Der gaar Dans ved Riber- 
Port, de spotter Sorten-Iver, for han er saa sort,* som 
det fyndig hedder. Eller stolt Elselille rejser sig fra sit 
Arbejde og beder sine Møer at danse med hende og 
synge en Vise om hendes Bejlere, Hr. Laves Sønner af 
Lund: 

Den ene hedder Hr. Mogens, 
den anden Hr. Eske Høg; 
de har saa længe til Hove tjent, 
de taaler hverken Hede eller Røg. 

Den tredje hedder Hr. Ove, 

den Herre er bogelærd; 

der ligger et Guldspan [-spænde] i mit Skrin, 

de er det ikke alle tre værd. 

Denne lyriske Digtning, hvor Middelalderens Rigdom 
af Stemninger udtalte sig, forenedes særlig i Nor- 
den med det fortællende Digt; og saaledes fremkom 
vor ejendommelige halvt episke, halvt lyriske Folkevise. 
•Oprindelig havde man fortællende Viser for sig selv, 
det var en Række simple tolinjede eller firlinjede Strofer, 
hver Strofe sammenbunden med et enkelt Rimpar. Denne 
slutningsrimede Digtning afløste Oldtidens Kvad med 
deres Bogstavrim (Overensstemmelse i Begyndelsesbog- 
staver). Saadanne fortællende Viser blev foredragne af 
fagmæssige „Sangere" i Kongens Hal, paa Rejser eller 
naar Hæren drog i Slag; til disse Sangeres Klasse hørte 

sikkert den danske Sanger i Graahedeslaget (1157) lige- 
som den tyske Sanger, der fulgte Knud Lavard til 
HaraldstedJ['(1131). — Det ny, der nu skete, vistnok 
omkring Aar 1200, var da, at det store fortællende Digt 
blev trukket ind i den lille Dansevise: den Sanger, der 
satte Dansen i Gang, begyndte med det sædvanlige lille 
Stemningsudbrud, men fortsatte saa med en fortællende 
Digtning, der i Stemning passede dertil ; og idet Melodien 
gentoges for hvert Vers, gentoges ogsaa en eller to af 
de stemning^bærende Linjer ved hvert af de fortællende 
Vers*). Et Eksempel kan oplyse dette: Vi have oven- 
for meddelt det lille lyriske Digt om Kongen, der raader 
for Borg og Rige; herfra sprang da Sangeren over i en 
Vise om den ypperste Konge med de tapreste Mænd, 
den stærke Kong Didrik og hans Kæmper: ^Kong Di- 
drik sidder paa Brattingsborg, han ser sig ud gaa vide: 
Ingen veed jeg i Verden til, der kan være min Lige* 
osv.; ^Kongen raader for Borgen* gentages da af den 
dansende Skare ikke blot ved det første Vers, men ved 
hele Rækken af Vers som deres fælles Grundtone; denne 
Linje er bleven Visens Omkvæd. — Naar den lyriske 
Indledningssang er bleven nødvendig ved enhver for- 
tællende Vise, digter man til nye Viser egne Indlednings- 
strofer i tilsvarende Stemning og* ofte med en Antydning 
af Visens Begivenheder: 

Jeg saa Sejl for Sunde fare, 
saa mangen forgyldene Fløj; 
der sejler Junker Strange med Dronning Dagmø. 

Kongen og Strange de sad over Bord, 
— saa mangen forgyldene Fløj — 
de snakked saa mangt et Gammens-Ord. 
Der sejler Junker Strange med Dronning Dagmø. 



*) Disse Indledningsvers og deraf dannede Omkvæd findes 
ogsaa i de engelske Folkeviser (der i det hele staa 
Nordens Visedigtning nær og i mange Henseender have 
været dens Forbilleder). I andre Landes Folkedigtning 
bruges Omkvædet sædv. kun ved de mere lyriske Digte. 

^Hør du, Strange, hvad jeg siger dig: 
— saa mangen forgyldene Fløj — 
du skaJt ind til Bejerland og fæste Jomfru for mig.** 
Der sejler Junker Strange med Dronning Dagmø. 

I Tidens Løb skilles dog Indledningsstrofe og Om- 
kvæd. Omkvædet findes altid ved Viserne; men Ind- 
ledningsstrofen kan enten bortfalde, eller den kan udtale 
noget andet end Omkvædet. 



Folkeviserne i Almindelighed, 

Som Digterværker ere Folkeviserne paa mange Maader 
bestemte ved de Forhold, hvorunder de leve, af Dansen 
og af den frie Natur, som ofte er Dansens Skueplads. 
Dansen bringer med sig den rigere Stemning, stærkere 
Følelse af Livskraft og den spirende Længsel eller blus- 
sende Elskov ; et helt Væld af menneskelige Følelser ere 
slupne løs; selv den ofte frembrydende Fortvivlelses- 
stemning fortoner sig i en poetisk Verden. Selve Viserne 
komme til at afspejle den syngende og dansende Kreds. 
Deres Handling vender atter og atter tilbage til saadanne 
Optrin i Toves og Droftning Soffis Samtale under Dansen 
i Borgjigaarden, eller de danske Møer, hvis Dans skaber 
deres Lykke hos Venderkongen. Hvor fremmede Viser 
ere omplantede paa dansk Grund, er Dansen det, der 
giver dem det hjemlige Præg: Ridder Olufs Møde med 
Elvermøen har først faaet sin rette Karakter ved den 
forvildende og forlokkende Elverdans; selv den haand- 
faste Didriksvise (vor Nr. 4) — Omplantning af et neder- 
tysk Kæmpekvad — maa her i Danmark følge Landets 
Skik og ende i en lystig Springdans, hvor den løsslupne 
Sivord Snarensvend danser med den oprykkede Ege- 
stamme i sit Bælte. — Den hele Digtning er som en 
Lovsang over Dansens Skønhed og Ynde; Dansen baner 
Vej til Elskov, til Lykke, og til Nag og Had hos dem, 
der udelukkede staa og se til. 

Her har Omkvædet en mærkelig Plads. Dets 

stadige Gentagelse er ligesom en Port, der holdes aaben 
mellem Visens Handling og den syngende Kreds. Snart 
er det en Opfordring til de velbyrdige Mænd om at 
fortsætte Dansen, ti endnu dages det ikke. Snart er 
det et Udbrud af den Stemning, der har skabt Digtet, 
om Tiden der gøres lang og Sorgen der er tung, eller 
med vaagnende Elskovslængsel : „Maatte jeg en blandt 
de væneste vinde!** TiKandre Tider er det Stemninger 
fra den omgivende Natur, Baggrunden for den dansende 
Kæde, om Løvet, der springer ud saa vide, om Somme- 
ren og Engen „de kan saa vel tilsammen", „Nu falmer 
og falder ned Løvet i Lunde**, om Solen, der skinner 
som røden Guld over Helgenstedet, og om Uvejret, der 
driver mod hviden Strand. Underlig sammenslynget er 
Elverskud- Visens Omkvæd „Men Dansen den gaar saa 
let gennem Lunden**; det er paa een Gang den dan- 
sende Kæde ved Nattetid opunder den mørke Skov, hvis 
Dyb gemmer alskens farlige Magter, og det er tillige 
selve Ellemøernes Dans, der omsnærer den intetanende 
Ungersvend. — Naturskildringer af samme Art som i 
nyere Digterværker bruger Folkevisen ikke. Den elsker 
Linden „med sit forgyldene Løv**, saaledes som den 
blomstrer foran Borgestuen om Sommertid: den Heiner 
Jomfruen med Rose og Lilje, som de vokse Jrte- 
gaarden ved Borgen eller ved Klosteret ; men Eg »g. Bøg 
kendes væsenlig kun som Gavntømmer og Brænde, — 
saa er man mere opmærksom paa Hare eller Raa, som 
spiller inde mellem Skovens Træer — ; men Natur- 
livet i sin Helhed er opfattet, ikke fra Tænkningens 
Side, men blot i den halvbevidste Følelse, det paatvinger 
Mennesket, og det er trængt ind i mangfoldige Former, 
fra den unge, snart atter hæmmende Spirekraft til det 
falmende og synkende Løv, fra Solglansen til det op- 
trækkende Uvejr eller den skærende kolde Blæst ind fra 
Søen; Opsangen fra Baaden og Hjortens Spring, Ganger- 
nes Hovslag og den Qerne Lyd af dansende hinsides 
Fjorden — alt det har sat sit lette Stemningspræg 
Omkvædet. 

Selve Visens Begyndelse giver sig ikke af med 

langsomt at sætte Tilhørerne ind i dens Handling. Ind- 
ledningsstrofen maa have en Kraft, der samler Opmærk- 
somhed hos den dansende Kreds; den maa danne et 
Billede, der straks staar levende for alle, og som tillige 
anslaar Grundstemning og giver en Situation, der er 
ejendommelig for hele Visens Karakter: 

Snækken ligger paa Lande, 

Græsset under hende gror; 

hende styrer aldrig saa rask en Svend, 

siden hende styred Hr. Jon. 

Og først efter dette Vers begyndes der paa For- 
tællingen om Hr. Jons ulykkelige Søfærd (DgF. 375). 
Indledningsstrofen kan være rent lyrisk: 

Vi vare saa mange Søskende smaa, 
— under Lide — 
saa aarlig faldt os Faderen fraa. 
Der Dagen han dages, og Duggen den driver saa vide. 

Visen fortæller saa, hvorledes Hr. Torben falder, og 
om hans faderløse Datters Møde med Drabsmanden 
(Nr. 35). Eller Verset kan tillige tjene til at forestille 
os Visens Personer som i vor Nr. 44: 

Skammel han bor sig nør i Ty, 
han er baade rig og kaad; 
saa væne haver han Sønner fem, 
de to fores ilde ad. 
Fordi træder Ebbe Skammelsøn saa mangen Sti vild. 

Og endelig kan Indledningsverset (maaske fordi en 
lyrisk Forstrofe er falden bort) slet og let være Hand- 
lingens første Optrin: „Der gaar Dans i Borgegaard**, 
„Hr. Oluf rider om Otte% „Hr. Iver og Hr. Esbern 
Snare de drukke Mjød i Medelfare**. Med saadanne 
rolige, klare Optrin indledes en Vise; det er som en 
Lov for Digtningen, at den aldrig springer ind i den 
stærke Lidenskab eller den voldsomme Handling, ikke 
engang ind i en Samtale, før vi have lært Personerne at 

kende. Men netop overfor Visernes begrænsede Om- 
raade af Begyndelser mærker man Digtningens Rigdom 
af nye Optrin: Ridder og Jomfru lege Tavl i hendes 
Bur, Moder sidder og lærer sin Datter, Søster spørger 
Søster ud, „Dronning Dagmar ligger udi i Ribe syg*, 
Ridderen rider at bede til sit Bryllup, eller han rider 
ud at bejle. Dansen gaar ude ved Aa, Faderen kommer 
fra Tinge og Datteren gaar ud at tage imod ham. Hov- 
mændene sidde i Hallen og drikke, Hr. Iver og Hr. Esbern 
sidde i Middelfart Vinstue og drikke sammen. Stormæn- 
dene ride til Ribe og købe Klæder, Ridderen klæder sig 
for sin Seng, Marsken vaagner og siger sine Drømme, 
„Om en Lørdag ad Aften skured de deres Spyd*, 
osv. Fra disse simple, dagligdags Handlinger kommer 
Visen med en overraskende Lethed ind i Livets Bryd- 
ninger: en Samtale paa faa Vers stiller Modsætninger og 
Opgaver klart frem: 

Datter spurgte hun Moder: 
„Havde jeg ingen Broder?* 

„Du havde dig en Broder bold, 
men han er fangen i Grevens bold.* 

(Visens Indhold er da, hvorledes Søsteren frier ham ud 
af Fængselet; se S. Grundtvig, Kæmpeviser, Nr. 13). 

Denne Klarhed i hvert Optrin kan"" følges Visen 
igennem; der medtages kun de faa væsentlige Træk. 
Og Handlingen slutter sig tæt sammen, fordi der aldrig 
udmales eller gøres Sidespring; alt tager Sigte paa det 
Maal, der straks er stillet. Derfor kunne Viserne optage 
saa mægtige Livsskæbner, og stille dem tydelig for vore 
Øjne, selv de mere sammensatte Forhold som stalt 
Adeluses Kærlighed overfor Ebbe Skammelsøn og hendes 
Pligtbundthed overfor hans Broder (vor Nr. 44). 

Til denne Simpelhed svarer den ganske enkelte 
Versform, hvori Viserne ere digtede. En stor Del — 
gennemgaaende de ældste — er i Strofer paa to4iinjer, 
hvor der saa at sige kun er Plads til det allernødven- 
digste. Andre ere i simple firlinjede Strofer. Lidt mere 

afvekslende er Aage- og Else- Visens Strofe, hvor 2. og 
4. Linje kun har to Takter: 

Der sidder tre Møer i Bure, 

de to spinder Guld, 
den tredje hun græder sin Fæstemand 

under sorten Muld. 

Men de simpelt byggede Vers faa Liv ved Melodiernes 
Mangfoldighed og ved Omkvædet, der ofte er kunstig 
slynget imellem Linjerne (f. Eks. vor Nr. 37, „Lave og 
Jon**). . Dette giver Versemaalet sin Karakter, ligesom det 
giver hele den korte og knappe Fremstilling en vis Stem- 
ning og Fylde. 

Udtryksmaaden er jevn og laant fra den daglige 
Tale. Versets Rytme er behandlet med megen Frihed 
for at følge Talens Afvekslinger. For os kunne enkelte 
Udtryk synes kunstige eller fremmede; men det er, fordi 
vor Tale har ændret sig siden den Tid, da Visedigtningen 
opstod, og Viserne have kun langsomt fulgt med i denne 
Omdannelse. Man synger i Rim „kær Moder min** i 
Stedet for „min kære Moder"; og Fattigdommen paa 
Bindeord svarer til en ældre Tids Knaphed i saa Hen- 
seende. — Den Sprogform, hvori Viserne fremtræde i 
nærværende Udgave, er væsentUg som de lød i 16de og 
17de Aarh.; dog have vi ikke beholdt det jydske eller 
skaanske Dialektpræg, og heller ikke de enkeltvis fore- 
kommende gammeldags Ord og Ordformer, men kun 
hvad der var fælles for Visedigtningen som Helhed. 
Ti det hgger i den mundtlige Overlevering og i Visens 
bøjelige Rytme, at den forandrer sig efter Sprogets Ud- 
vikling; og dog er der et vist Forraad af Ord og Udtryks- 
maader, der tilhører Folkevisesangen fra dens Oprindelse, 
og som nogenlunde bevares af senere Visedigtere og 
senere Sangere. 

I dette Sprog er der meget Udt, der stammer fra 
poetiske Kilder. Den kolde eller salte Rin (Havet) og 
den brune (blanke) Brand (Sværdklingen) ere Levninger 
fra Oldtidens Besyngelse af Heltelivet; Roae og Lilje- 

vaand (o: Liljestængel) som Omskrivning for Jomfru 
ere af nyere Oprindelse. Ellers er det det jevne danske, 
først og fremmest det 13de Aarh.s virkelige Sprog, 
der frit kan tmnle sig; og det fra Oldtiden nedarvede 
danske Ordforraad viser sig ypperlig i Stand til at ud- 
trykke alle fine Følelser, Det er kun en Række Be- 
tegnelser for Ridderlivet, der nylig er trængt ind fra 
Udlandet, især fra Tysk: Ridder som Navn paa den 
ridende Adel; Frue og Jomfru; og mere sparsomt Junker 
(sædv. om Kongens Søn); næppe nok Glavind (Lanse) 
og Harnisk ved Siden af de hjemlige Spyd og Brynje; 
det nyindvandrede „skøn** findes nærmest kun i For- 
bindelsen „skøn Jomfru'', ellers er det gamle „væn* Ud- 
trykket for Menneskers legemlige og sjælelige Skønhed, 
^favr* for det skønne, det uplettede eller dadelfri, for 
det ^fejreste Træ* ligesom den „fejreste Sang". Her er 
Ord for alle »Elskovens* Former, den tærende »lange 
Attraa" eller »lange Traa*, den gensidig hengivne »god 
Vilje"; Visen udtrykker Kærhghedens Ja i at »give sin 
Tro" (sin fiilde Tillid); den kender Bejleren, der »giljer" 
med Ord og med Mmer, den kender en »Jomfrusvend" 
og »Giljesvend" og giver ham Raad til hans Bejlen. 
Den nævner sine Kvindeskikkelser som »Jomfru", »æde- 
lig" eller »høvisk" Jomfru, efter Byrd og efter Opdra- 
gelse, som den »væneste Mø" i sin menneskeUge Skøn- 
hed, som den »liden Maar" i sin ungdommelige Spædhed, 
ofte en Forening af Barn og Jomfru; og ved Siden af 
disse findes en hel Række Udtryk for de tjenende Kvinder : 
Møer, Tjenestemøer, Terner o. fl. 

Billederne i Viserne ere faa og ere simple, ikke tagne 
ai poetisk Overlevering, men hentede ud af Daglighvet, 
med Forkærlighed for Landbruget: Pilene sidde tykt 
som Hø i Ridder Stigs Kjortel; Elngelbret hugger Sven- 
skerne ned, som Bønder slaa Korn (Nr. 19. 21); 
man skyr end ikke at ligne den brændte Tove ved en 
Gaas, der steges om Jul. Intet er uædelt; thi intet er 
fra først af afhængigt af hterær Skik, og alle Billeder 
ere gode, der stille Tingenes Ejendommelighed klart 
frem. Men skal Stemningen, Sorgen og Savnet, ud- 

trykkes, tyr man lielst til den vilde Fugleverden: som 
den enlige Fugl paa sin Kvist eller ude paa Heden 
(Nr. 44, V. 26). 

Denne Oprindelse ud af Folkets eget daglige Ord- 
forraad og Tankeforraad har haft en Betydning for 
Folkevisen. Den har kunnet overleve Sprogretninger og 
Smagsretninger; tværs gennem Tyskens Indvandring, i 
Middelalderen og romanske Glosers i senere Tid har 
den overvintret et ældgammelt Ordforraad, som Digterne 
i hvert Aarhundrede ere tyede tilbage til, paa Anders 
Vedels og Bordings Tider ligesom paa Oehlenschlægers 
og J. P. Jacobsens. 

Dette Ordforraad er i sin Oprindelse Folkets egen 
gamle Arv. Dets Bevarelse gennem Viserne skyldes 
derimod i ikke ringe Grad en vedtagen Skik: netop fordi 
man udtrykte sig saa kort og ligefremt, maatte de 
samme hyppig tilbagevendende Optrin naturlig fortælles 
i samme Ord (hvorledes man drager Sværd og kæmper, 
hvorledes man træder ind blandt fremmede, hvorledes 
det dages eller det skumrer); saaledes skabtes Visens 
staaende Udtryk; den blev af sig selv stiliseret, uden 
at det fra først var tilstræbt. 



Visernes Skueplads. Riddergaarden. 

De Mennesker, der oftest ere Visernes Hovedper- 
soner, og hvis hele Liv er Digtningens Forudsætning, 
nævnes i Sangene som Riddere. Dette Ord maa tages 
i sin ældre Betydning, alle der tjene til Hest, altsaa de, 
der have faaet Skattefrihed mod at gøre Rostjeneste i 
Krigen; Rangadskillelse af Riddere og Væbnere, saaledes 
som den kendes siden Slutningen af 13de Aarh., er ikke 
til i Folkevisernes Sprog. Kvinderne betegnes som 
Fruer og Jomfruer. Den fælles Betegnelse for alle 
er ^Ædlinge* eller ^ædelige Fruer og Jomfruer* ; de 
udgør en Klasse, der ved Byrd, ved høvisk Optræden og 

det mere poetisk afvekslende og det krigerske Liv føler 
sig noget hævet over de "omboende Bønder. 

Man maa derimod ikke tro, at vi have en Herre- 
mandsklasse paa statelige Slotte og alene levende af 
andres Arbejde. Hr. Torben gaar selv og pløjer sin 
Mark under Skovbrynet, da hans Fjender overfalde 
ham og dræbe ham (vor Nr. 35). Ingelille beder den 
fine Hofridder at sidde i Vognen hos hende, da skal hun 
snart lære ham Bondesæd, baade Harvning og Saaning 
(vor Nr. 40). — Naar Ridderen færdes ude, paa Vej til 
Tinge, møder man ham ofte med fem eller ti, undertiden 
med femten eller tvedive Svende; men til daglig have de 
Arbejde nok med at skaffe Føden: 

Somme de er i grønnen Skov, 
de vilde Dyr at skyde, 
og somme de er paa salten Sø, 
de stærke Bølger at bryde. 

Ogsaa de adelige Fruer ynde at optræde med et 
Følge af Terner; men man kan ogsaa træffe Jomfruen 
ene hjemme paa Gaarden, fordi Svendene ere redne af 
By, og alle Møerne ere paa Marken at „skære* Kornet. 
Visernes Personer ere i første Række Ridderne, og 
i anden Række — sædvanlig kun som Bipersoner — 
de, som Ridderne omgaas eller kende. Skuepladsen er 
de Steder, hvor Adelen færdes. Sjælden træffer man 
dog Herremanden ved Plov eller Faedrift; disse Arbejder 
gav jo ikke saa stor Anledning til mærkelige Begiven- 
heder, og en vis Forestilling om deres Bondeagtighed 
trænger ind, i hvert Fald i de yngre Viser. Hyppigere 
nævnes den Samfærdsel, der bragte dem i Berøring med 
Omverdenen, Jagt i ,den grønne Lund* eller Ridtet til 
de almindelige Sanunenkomster og Samtalesteder, om 
Søndagen ved Kirken, og ellers paa Herredstinget (»Bøn- 
dertinget*, som det hedder til Forskel fra Adelens sær- 
lige a Stævner* eller fra det finere „Landsting*). Her 
paa Tinge traf Egnens Adelsmænd hinanden. Gods- 
handeler og alskens Aftaler blev sluttede; mangen gifte- 

2 

færdig Datter kunde med bankende Hjerte gaa sin hjem- 
vendende Fader i Møde og spørge om nyt fra Tinget. 
Afgjort sjældnere ere de længere Rejser, hvor man 
„sejler under 0*. Ledingstog mod Rigets Fjender nævnes 
ofte, men sædvanlig kun paa Grund af den Afbrydelse 
i Hjemlivet, de fremkalde. Pilegrimsrejser forekomme 
ogsaa; og heller ikke Handelsrejser ere ukendte for Da- 
tidens Herremænd, 

Skuepladsen er dog helst der, hvor Tankerne ere 
mest, i Hjemstavnen; og intet Sted afmales saa udførlig 
som selve den adelige Gaard. Som en taamhøj Borg 
maa vi kun i de allerfærreste Tilfælde tænke os den; 
den vil snarere minde om vor Tids Bøndergaarde. Ind- 
gangen dannes af et „Borgeled*, der dog aldrig spiller 
nogen Rolle ved Gaardens Forsvar, men hvor Ridderen 
eller hans Frue ofte staar med Kappen om sig („svøbt i 
Maar*, den med Maarskind forede Kappe), eller Datteren 
fletter sit lange Haar, eller maaske kun en Tjenestedreng 
holder Øje med de vejfarende. Paa Siderne af Leddet 
ses Vold eller Grav eller noget Plankeværk, der dog 
sjælden hindrer pludselige Fjender i at trænge ind i 
Gaarden. Indenfor ligger en Mængde forskellige Byg- 
ninger omkring Gaardspladsen, tækkede med Straa eller 
med „Rør hin skønne*, de fleste byggede af Træ eller 
med klinede Vægge. I Gaarden staar en stor Lind — 
Middelalderens Yndlingstræ — og „breder med sine 
Blade* helt ned til Jorden; i en sildig Aftenstund maa 
den skjule „saa mangen lønlig Snak* mellem Svende og 
Terner under sin Krone. Mdt i Borggaarden sørger . 
den rejsende for at hænge sin Kappe i Lave („aksle sit 
Skind*), før han gaar ind i „Stuen*, der fylder den 
nederste Del af, hvad vi kunne kalde Hovedbygningen 
eller Salhuset, — Selve Bygningen faar, skønt straatækt, 
et stateligt Præg ved den rige Anvendelse af Tømmer- 
værk. Fra Gavlen rage udskaame Husbrande (For- 
løbere for senere Tiders Fløjstænger) i Vejret; (paa Jom- 
fruburets „Brand* sidder Germand Gladensvend i Fugle- 
ham, da han er fløjet over Hav til sin Fæstemø). Langs 
hele Bygningen løber en Svalegang, en aaben Gang 

af Træ, enten i Flugt med Gaardspladsen eller et Stok- 
værk fra Jorden som flHøjeloflssvale*, »Højeloftsbro*; 
den giver da Adgang td ^Loftets*, ^ Højeloftets * for- 
skellige Rum: Sove- og Opholdsstue for Husbond og 
Husfrue, Kamre Sot Gæster m. m. , Svalen* spiller en 
omfattende Rolle i Husets Dagligliv; her bejler Sverkel 
til liden Kirstin efter Dansen; her lurer Dronning Sotfi 
paa Kongens Samtale med den dansende Jomfru Signild ; 
ad denne Vej lyser Ebbe Skammelsøn stalt Adelus til 
Brudekammeret. 

To andre Bygninger spille en Rolle i Ridderens 
poetiske Ldv. Det ene er Jomfruburet, net smykket 
og helst godt laaset; ti en paatrængende Bejler kan ellers 
»bryde Buret/ Viserne dadle den Mand som uerfaren, 
der bygger sin Datters Bur altfor afsides; men de have 
ogsaa Fortællinger om Piger, der have anet Uraad og 
sikret sig imod Faren. Den anden Bygning er Sten- 
stuen eller Stenhuset. Den er bygget som Tilflugts- 
sted mod Overfald, og nævnes med Stolthed af sin Ejer: 
»Der staar et Hus udi min Gaard, det er opmuret af 
Sten; konuner jeg mig der indenfor, jeg ræddes ikke 
hundred Hovmænd** ; men Visen lærer, at det ikke var 
let i en snever Vending at naa ind i den fangetaams- 
lignende Bygning. Hvor ingen Stenstue fandtes, tog man 
ved pludse%t Overfald sin Tilflugt til Kirken; men det 
var ingen vanskelig Sag for Angriberne at faa den tændt 
i Brand, som liden Engels Skæbne lærer os (Nr. 33). . 

»Stenstue** kan dog have forskellig Betydning, idet 
man derved kun fremhæver den Bygning, der er bygget 
af Sten. Ikke saa sjælden bruges dette Ord om selve 
Hovedbygningen (»Stuen**), hvis den har skilt sig ud fra de 
almindelige Huse af Træ eller Bindingsværk. — Enkelte 
Ridderes Gaarde havde et helt borgagtigt Præg; der 
kunde findes Fangetaam og laaset Borgport; som den, 
hvor Hr. Verner listede sig ud af, efter at have sunget 
Ridderfruen i Søvn; til Afsked hængte han Nøgleknippet 
paa Borgens Bro (Nr. 47). Men hvor lidet lukket en 
Borg ogsaa kunde være, ses af den kvikke Vise, hvor 
liden Kirsten kommer at udfri sin fangne Broder; hun 

skifter ved Borgeleddet Ord med Grevens Frille, og gaar 
uden Modstand af nogen til Fangetaamet og sparker 
Døren op, saa fører hun Broderen hjem med sig (Sv. 
Grundtvig, Kæmpeviser, Nr. 13). Den aabne Herregaard 
er det almene; Viserne tegne os, hvorledes Gaardsrum 
gaar over i Urtegaard eller Toft. Det frodige Dyreliv og 
de brogede Dragter giver Liv over det hele; her tyr man 
ud, naar Svendene træder Sværddans, eller naar Fruen 
kvæder op til Dans for sine Møer. 



Samfundsklasser. 

Den Klasse af Samfundet, der skabte den danske og 
nordiske Folkevise, er en helt anden end den, der ft'em- 
bragte Udlandets pyntelige Ridderdigtning. Vi havde 
ingen Trubadurer eller Minnesangere, der tjente deres 
Brød nu paa en, nu paa en anden Borg, ved at fore- 
drage lange Beretninger om ridderlige Eventyr ; vi havde 
heller ikke de smaa Fyrste- og Grevehoffer, der var 
disse Sangeres bedste Hjem. Et enkelt Hertughof, det 
paa Gottorp, var ikke nok, og dets aandelige Værd 
svækkedes tidlig ved stærk Berøring med den holstenske 
Adel. Selve det danske Kongehof hævdede sig heller ikke 
som Digtningens Midtpunkt; de mange tyske Dronninger 
og andre Forbindelser med Udlandet brød dets nationale 
Karakter. Man kender Navnene paa de tyske Sangere, 
som Erik Menved og Valdemar Atterdag skænkede deres 
Guld, men ikke paa nogen dansk. — De, der bærer 
Sangen oppe, er da den danske Adel. Det er ikke 
det Faatal af adelige Slægter, der senere samler alt 
Jordegodset ved kloge Giftermaal og dernæst bygger 
de prægtige Slotte. Det er en Adel, spredt over 
nogle Tusend store og smaa Herregaarde i alle Landets 
Sogne og tillige paa en Del Bøndergaarde, hvis Ejere 
give adeligt Skjold og Skattefrihed i Arv til den Søn, 
der bliver ved Gaarden (al denne Smaaadel sank efter- 

haasden ned i Bondestand, især efter Deltagelsen i 
Skipper Klements Oprør). Fra denne brede Klasse af 
Adelsmaend (der altsaa svarer til vore Dages Herremænd, 
Proprietærer og de mere selvstændige af Gaardmændene) 
har Digtningen sin friske ligefremme Udtryksmaade og 
sin Forkærlighed for Virkeligheden. Den afspejler deres 
Syn og deres Liv. 

De andre Samfundsmagter optræde mere i Skue- 
pladsens Udkant. Mindst gælder det om Kongens 
Skikkelse. En stor Kreds af Viser behandler Valdemar 
den Stores og Valdemar Sejrs nærmeste; og vi høre i 
de ældste , historiske** Viser om Hengivenhed for ham 
og især om en til Kongen knyttet Fædrelandskærlighed, 
— saaledes som vi ogsaa kende den i Valdemartidens 
Liv og Sakses Krønike. Men senere se vi kun Glimt 
af denne Hengivenhed (Smaadrengens Ord i Finderup- 
visen); og den personlige Interesse for Kongeslægten 
svinder bort. Kongen er i Adelsviseme hyppigst en 
Herremand med større Magt end de andre, og han 
bruger den efter eget Tykke, ofte egenkærlig og tyrannisk : 
han vil fratvinge Nilus Strangesøn hans ny Borg; og 
han lukker en anden Ridder i Fængsel, indtil han over- 
lader Kongen sin Fæstemø — rigtignok mod et rigere 
Giftermaal; han myrder i sin Attraa Knud af Borg paa 
hans Bryllupsdag, og han styrter af Skinsyge Valravn i 
Havet (vor Nr. 46). Som venlig Magt er han mere 
passiv og ret vilkaarlig; som Retfærdighedens Hævder 
og Hjælp for de svage viser han sig undertiden paa 
Tinge, men det er da ikke hans Optræden, som Sangeren 
nærer Interesse for (Nr. 40 ^Jomfru paa Tinge*). 

Kongen er omgiven af en Kreds af tjenende Adels- 
mænd, hans , Hovmænd*. Kongen og „alle hans Mænd* 
træde Bederdansen ved Borgerled til Visens Toner; de 
maa da spille en Rolle for Digtningen. Gennem Hoffet 
maa ogsaa en Del af den ny Ridderskik være kommen 
med dens Forkærlighed for høvisk Optræden og synlig 
Pragt, vel ogsaa selve Dansefærdigheden og Danselyriken, 
Men al den fremmede Ridderlighed har mærkværdig 
hurtig fundet Vej ud over hele Landet; Hovmandslivet i 

Eongsgaarden er ikke længer Midtpunktet for Digtningen ; 
og det ses endog med Mistro af de sædvanlige Sangere. 
Overfor den ustyrlige Ungkarleflok føle Visedigteme sig 
som ^Bomænd**, de bosatte, hjemfaste Folk og det 
ordnede Samfunds Talsmænd. Men endnu hyppigere er 
det Hoffets mere forfinede Skik, der er Skive for Spot; 
^de have saa længe til Hove tjent, de taaler hverken 
Hede eller Røg**, driller den mere landlige Sangerske, 
hvis hjemlige Arnested næppe har været frit for en vis 
Lunefuldhed i den Henseende (se ovfr. S. 8). En 
halvt skæmtende Vise stiller Svend Felding op som For- 
kæmper for dansk Djærvhed og Nøjsomhed imod Dron- 
ning Jutte og hendes tyske Hovmænd. Men sit vittigste 
Udtryk har denne Tanke faaet i den lille Digtning om 
^Jomfruen paa Tinge** (Nr. 40). 

Liden var stalt hige, 
ene rider hun til Tkige. 

Vi se hende komme ridende i sin Ungdom og Spæd- 
hed; Hoffets Ungersvende gøre Bemærkning over 
hendes altfor omfangsrige Klæder (mon det er Moderens 
Dragt, som hun har arvet og endnu ikke fylder rigtig 
i?) og hendes vel store Literesse for Kongens Svende; 
og i det samme staar hun paa Tinget med hele sin 
elskværdige Paagaaenhed, afviser med et Ord alle Spotte- 
gloserne, og forebringer Kongen sit Ærende, en Klage 
over hendes slette Formyndere, der vil tilrane sig Godset: 

Men førend det skulde saa længer blive, 
da vil jeg eder mit Fædeme give. 

Hun tilbyder altsaa at tage sin Arv som Len af 
Kongen. Kongen fatter tillige, hvad der ligger bag Til- 
buddet: hun vil have en Mand, der kan værge hendes 
Jord mod Morbrødrenes Overgreb. Og han spørger 
med Udt af samme Overlegenhed som Smaasvendene : 
^Hav Tak, skøn Jomfru, for rigen Gave, hvilken af 
mine Svende da vil I have?** ,Havde jeg Kaar* (Valg) 

— kommer det lidt nølende — „og maatte jeg tage, 
Hr. Ove Stigsøn da vilde jeg have*. Kongen med let Ironi: 

»Stat op, Hr. Ove og svar for dig, 
her er en Jomfru, vil have dig.* 

Nu have vi dem over for hinanden: Hofmanden, 
besværet af Spørgsmaalet og lidt blasseret og satirisk: 

Skøn Jomfru, I faar intet af mig. 

Langt bedre kan jeg mine Ærmer snøre, 

end jeg kan den Bomand være. 

Langt bedre kan jeg med Høg og Hund, 

end jeg kan drive den Plov i grønne Lund. 

Og hun lige uforknyt: 

Da sidder i Karm og ager med mig, 
saa god en Bondesæd lærer jeg dig. 
Tager Plov i Haand, lader pløje vel dybt, 
tager Kom i Haand, saar maadelig tykt. 
Og lader saa Harven efter gaa, 
saa maa I vel Jomfruens Fædeme naa. 

Hun udmaler ham rask, hvad det vil sige at være 
Mand ved sit eget Bord, og hvad der kræves til at være 
en , Dannemand* blandt Egnens Godtfolk. Og Hr. Ove 
er overvunden af Jomfruen til hele Tingets store For- 
nøjelse. »Hun red til Tinge, hun var saa ene, Kongen 
fulgte hende hjem med alle sine Svende.* — Man ved 
ikke, hvad der mest er at beundre, det Vid og den 
Overlegenhed, hvormed Digteren holder hver af Per- 
sonerne indenfor deres Begrænsning — selv over sin 
Heltinde er han lidt ironisk — , eller det hele Trin i 
Samfundsopfattelse, der sætter det legemlige Arbejde i 
Højsædet, og ikke har Brug for en Stand af ørkes- 
løse; ti det Standpunkt vilde næppe komme til Orde i 
nogen anden ridderlig Digtning. Den danske Folkevise 
har taget sit Parti paa tværs af hele Tidsretningen. 

I det middelalderlige Samfund, men udenfor den 
særlige Folkeviseverden, ligger Kirken. Kirkemændene 
og deres Livsmaal staar lidet klart for den danske 
Herremand; Friheden er hans Ideal, og han kan 
ikke tænke sig at være bundet til noget som , Munken 
til sin Kappe* (Niels Ebbesøns Vise). Forholdet 
er paa Afstand; man lytter gerne foran Jomfru- 
klostret, hvor ^Nonner læste og sunge". Kun igennem 
Klosterskolen, hvor især unge Jomfruer opdroges, kom 
man nærmere i Forbindelse med Kirken; og ad den 
Vej sive de religiøse Tanker i Tidens Løb noget mere 
ud i Adelsfolket. 

Forholdet til Borgerstanden er ligeledes paa Af- 
stand. Viserne kende ikke Borgere , men kun Byer : 
Ribe med dens Købmandsvarer, Klæder og Guldsmede- 
arbejde, Middelfart som Overfartssted osv. Først Niels 
Ebbesens Vise nævner i Forbigaaende ^Borgere og 
Bønder"; endelig kommer der i en Vise fra 15de Aarh. 
de rige Borgermænd, der bygger Hus ^midt paa Ran- 
ders Gade" med høje Lofter og gylden Knap, saa det 
skinner ud over Mur og Toft til Misundelse for alle 
Herremændene, hvis Borge gøres til Skamme. — Men 
da ere vi ogsaa ude over den bedste Tidsalder for 
Folkevisen. 

Langt nærmere er Adelens Berøring med Bøn- 
derne. Herremændene ere jo selv oprindelig udgaaede 
af denne Stand; og de ynde at betegne velbyrdige 
unge Mænd som , ædelige Bøndersønner" ; i samme Be- 
tydning staar Tove som »Bondebarn* overfor den kronede 
Dronning. Og til denne Bondestand er man stadig knyttet 
ved en Mængde Retsforhold, og vel ogsaa ofte ved Mark- 
fællesskab; der raader et venligt Naboforhold: »Her 
bor saa rige Bønder i By, hos dem laaner vi Sværd 
og Brynje ny". Visesangerne afmale, naar Lejlighed 
gives, Bondens Velstand: med Høg og Hund, Øksne og 
Køer; Hyrden blæser i Horn ad Kvæget, og Hanen 
galer; Bondesøn rider »god Hest", og »hver Mø" ejer 
Guldkrone. Det er kun den onde Dronning Bengerd, 
der vil lade Bonden nøjes med een Okse og een Ko og 

med vidjeflettet Dør paa sit Hus. En Uvilje imod dem . 
kendes ikke, og Herremanden tager dem i Værn mod 
Røvere eller mod ryggesløse Hovmænd. — Men Bondens 
Liv med dets jævne Gang savner højere poetisk Værdi i 
i Herremandens Øjne, ligesom hans , Kjortel graa'^ ser 
altfor ringe ud mod Ridderens og hans Smaadrengs liv- 
lige Farver. Undtagelsesvis er ,, Bondens Hustru" Helt- 
inde i Viserne: hun forløser ved sit Kys den fortryllede 
Ridder*). Ja og saa i Skæmteviserne; der er Bonden 
og hans Viv Yndlingspersoner, men det er ikke gjort 
for at hædre dem. 

Endnu er der en Klasse af Folk, som vi maa dvæle 
ved for at have et alsidigt Billede af Visernes Liv. Det 
er Svendene, »Hovmændene* som de ynde at kalde 
sig, fordi de tjene til Hove o: tjene for Løn og faa en 
kngersk Uddannelse; man ser dem i Flok følge Herren 
paa hans Rejse med blinkende Lansespidser over sig 
(, deres Glavind glimme i Sky"), men de færdes ogsaa 
paa Jagt, Fiskeri og det ligefremme Landbrug. I Sven- 
denes Flok træffes unge Ædlinge, der ikke selv har Jord, 
undertiden Ridderens yngre Slægtninge; men der er jo 
andre, som ere bondefødte; samme Forhold raader blandt 
den adelige Frues „Møer." Naar de gifte sig, gaa de 
ofte over i Bondestand: »Da maa jeg aflægge rød 
Skarlagen og slide det Vadmel graa." Men Deltagelsen 
i det adelige Liv sætter J^ræg paa dem. De fylde i den 
store Kreds, der bærer Visedigtningen oppe, ligesom de 
uafladelig nævnes i Digtningen. Men da de stadig roses 
eller dadles efter deres Troskab, er det alene fra Her- 
skabets Synspunkt, de ses. Paa deres Troskab findes 
herlige Eksempler (Søstersønnerne i »Nilus og Hillelille** 
og i »Niels Ebbesøn*); men selv den bedste Svends 
Skæbne er og bliver en Bisag for Digteren. Den »Svend 
Trøst*, hvis Tapperhed frelser hans Herres, den unge 
Danneveds, Liv, viser sig at være ikke en almindelig 
Tjener, men Fru Mettelilles egen Søn; og paa samme 
Maade hæves den liden Gangerpilt, da han vinder Jom- 



*) ,£lme af Vildenskov**, S. Grundtvig, Kæmpeviser, Nr. 7. 

fruen i Tærningspil: ,Jeg er slet ingen Gangerpilt, 
enddog du siger saa; jeg er den bedste Kongesøn, i 
Verden leve maa.* — Kun nogle faa Viser have Ridder- 
svendene til deres Hovedpersoner, saaledes et Par Viser 
om Krybskytter og den velkendte „Elverhøj": „Ti raader 
jeg hver Dannesvend, som ride vil til Hove, han ride 
sig ikke til Elverhøj og lægge sig der at sove.* 

Disse Viser om Riddersvendene ere yngre, og det 
skorter dem ofte paa Liv og Anskuelighed; men de ere 
et Vidnesbyrd om, hvorledes Ridderens Hovmænd tumlede 
med Visesangen paa egen Haand, nu da den højere 
Adel begyndte at afsondre sig fra sine Tjenere. Der er 
rejst et Skel imellem Svendene i „Borgestuen* og den 
ridderlige Familie i „Fruerstue*. 

Denne Overgang er Emne for Visen om „Kong 
Erik og den spotske Jomfru (vor Nr. 48), hvor vi 
lære en mere forfinet Adel at kende. Den ædelige Jom- 
fru, der snører sine Ærmer med Silkebaand og bærer 
Guldringe, vil ikke i Dansen tage den fattige Svend med 
de arbejdsvante Hænder i Haanden. Skellet er altsaa 
kommet mellem Adelen og dens Tjenere, og dette røber 
en stærk Modsætning til den Tid, da Hr. Torben eller 
Ove Stigsøn selv tog Plov i Haand. Men denne Vise 
interesserer sig ikke for Fruerstuens eller Højeloftets Be- 
folkning, men for Borgestuens, de „fattige Svende*, der 
faa arbejdsgrove Hænder af at rejse Gærder og føre 
Greben, og der til Tider maa strejfe hjemløse om Land 
for at søge Tjeneste, men som paa den anden Side have 
Del i Herremændenes krigerske Idrætsliv, i Fester, Dyst- 
ridt og Rejser, — og som naturligvis helst vilde dele 
deres Herskabs Syssel med uproduktive Beskæftigelser. 
Det er denne Klasse, der i Visen tager Oprejsning for 
den mindre ansete Stilling, Adelen nu vilde tildele den. 

Den Form for sit Digt, som Sangeren har fundet, 
er ganske vittig. Den „unge Kong Erik* (o : Kongesønnen 
Enk, i en Opskrift „Junker Erik*), der naturhgvis har 
Sympati med de tapre Svende, vil straflPe den fornemme 
Jomfru for hendes Spot og kommer forklædt som fattig 
Svend til Dansen og trænger sig ind i de dansendes 

Kæde, saa han faar hende i Haanden. Saa udvikler 
sig en Drillesamtale, hvor hun søger at faa ham til skam- 
fuld at trække sig tilbage; men han bliver, lystig og 
djærv, ved med sin Bejlen til hende. Endelig vendes 
Lykken om, hendes Tjenestemø advarer hende om, at 
det er den unge Kong Erik; nu er hun indbydende, og 
det er hans Tur at være den overlegne. 



De vigtigste Emner, især i Ridderviserne. 

Folkeviserne give saa fyldigt et Billede af Livet i 
Middelalderen, som intet andet Værk er i Stand til. 
Man kan her følge Menneskets Livsforhold fra Vugge til 
Grav. De kender Barnets Fødsel, mens der brænder Lys 
i hver Vraa — til Værn mod de underjordiske — og 
Kvinderne staa-i Skare om som Hjælper sker; de kende 
»det lidet Æblebam*, der leger med Æble og Pære, de 
kende Smaasvenden, naar Faderen vil sende ham ud at 
tjene, og Moderen endnu finder ham for ung til at ^bære 
den Brynje tunge*; og de kende den pur unge Jomfru 
med hendes Morgensøvn og hendes rappe Svar. Og 
saaledes kende de hver Alder og hvert Livsforhold, indtil 
den graanede Kvinde, der opgør sit Livs hele Sum af 
Lidelse. — Men mellem alt dette har Digtningen sin 
ubetingede Forkærlighed hos den livskraftige Alder, Ung- 
doms- og Manddomslivet ; og atter her skildrer den de 
Begivenheder, der er afgørende for den enkel- 
tes Liv. Dette har sin Grund i de simple og klare 
Omrids, som Livet i det hele havde paa den Tids Men- 
nesker; og det hænger sammen med Visedigtemes For- 
kærlighed for den bestemte Handling, ikke for Lyrik 
eller Genremaleri. 

Blandt de Begivenheder af Menneskelivet, som stadig 
besynges, træffe vi først og fremmest Fejde og Elskov. 

Fejden mellem Mand og Mand hørte med til det 
middelalderlige Liv. Den var arvet fra Oldtiden, og 

Herremændene satte en Ære i at kunne føre disse pri- 
vate Krige til Forskel fra den fredelige Befolkning. Ogsaa 
at digte om dem var naturligt; i Oldtiden havde det 
meste af al Digtning paa en eller anden Maade om- 
handlet Kamp; nu hævdede den kun en mindre, men 
ingenlunde helt ringe Plads. — Blandt Fejdeviseme 
findes der nogle, som forherUge selve Kampens Helte: 
den unge Faderhævner eller den djærve Kæmpe, der 
med sit Sværd skaffer sig Oprejsning. Men der. er 
andre, hvis Tanke ikke dvæler ved Sejrherren, men ved 
den Lidelse, der følger med Striden; og blandt dem ere 
to af vore ypperste Digte fra Middelalderen. 

„Torbens Datter* har i sin korte Fortælling 
lagt en storartet Livsskæbne frem. Den begynder som 
en Saga om Kamp. Krigerne hvæsse deres Spyd om 
Søndag Aften, og ride ud næste Morgen; de træffe Hr. 
Torben ved Ploven paa hans Mark i Skovkanten; han 
tilbyder Bod i Gods og til en af dem sin Datter „saa 
væn en Maar", men Svaret lyder kort -som Sværdhug: 
„Vi er ikke kommen for Hus eller Jord, men vi er 
kommen for dit Hjerteblod*; og de fælde ham. Men 
ind imellem lyder mildere Toner; en lyrisk Strofe foran 
Visen har paakaldt Medfølelse med den faderløse 
Ungmø; Omkvædet antyder, at der lyser Dag gennem 
Morgendæmringen. Drabsmændene ride nu til Torbens 
Gaard at tillyse Drabet; og der træder den dræbtes 
Datter dem intet anende i Møde, slank som en Vaand 
og med en Guldskaal paa hver sin Haand; „hun skæn- 
ked deri med Lyst og Spil, saa drak hun sin Faders 
Banemand til.* Paa een Gang vaagner hans Elskov og 
hans Anger: „Havde jeg vidst, du havde været saa 
god, aldrig skulde jeg set din Fars Hjerteblod; paa 
hendes Klage svarer han: „Har jeg nu ikke gjort vel 
mod dig, herefter skal du have saa godt som jeg.* Han 
sætter hende paa sin Hest og rider bort „over de sorte 
Heder* ; gennem Smerten og Angeren lysner det til en ny 
Lykke : „Dagen han dages, og Duggen den driver saa vide.* 
— „Torbens Datter* betegner Toppunktet af Visernes 
Evne til kort Fremstilling; i knap 30 Linjer rummer den 

'to Menneskers Livsudvikling gennem de stærkeste Om- 
Tekslinger af ydre Skæbner og indre Liv. Saa lige gaar 
Digteren mod dette sit Enme, at han ikke faar Tid til 
at meddele os Navnet paa nogen af de to Hovedpersoner; 
ja selve Drabsmanden er næppe nok fremstillet for Til- 
høreren („hun drak sin Faders Banemand til*), før man 
er dybt inde i hans Sjæleliv. 

Ikke mindre gribende er „Nilus og Hillelille*. 
Ogsaa dens Handling er henlagt til den mørke Hede, til 
den barske vestjydske Natur, men uden Morgenens Dug 
og Dagningens lyse Haab. Digteren begynder sin Vise 
med en Oplevelse, der er naturlig i disse øde og^vind- 
aabne Egne: et Brudefølge drager over Heden og over- 
faldes af et Uvejr; „det blæser og det regner, og Vejret 
gøres koldt*, klager Hr. Nilus, henvendt til sin unge 
Brud. Af denne Natursituation lader Digteren hele sin 
Handling udspringe: Hr. Nilus gaar for hendes Skyld 
ind paa at søge Ly hos hendes Morbroder, trods den 
gamle Fejde, der er Slægterne imellem; og, som han 
har anet, men hun i sin Elskovstryghed ikke set, blusser 
Fjendskabet op paa ny. Det ene Optrin føder det andet 
i lynsnar Fart, til han med Ulivssaar undslipper til sin 
egen Gaard, og Visen slutter med Dødsscenen i hele sin 
Bitterhed. Det er ikke blot Handlingen, der gror op af 
den barske Natur. Hele Fremstillingen har det samme 
vejrbidte Præg. Ingen Dvælen i Følelsen, ingen Billeder 
eller Prydord; hvert Optrin staar med sine skarpt teg- 
nende Træk. Dertil svarer de haardføre Karakterer. 
Her ere de Svende, der intet Øjeblik betænke sig paa 
at gaa i Døden for deres Herre. Her er Hr. Peder, 
Morbroderen, med den altslugende Tørst efter Frænde- 
hævn, men uden personlig Ondskab mod sin ny Slægt- 
ning (han vilde helst have skaanet ham for Hillelilles 
Skyld). Men skarpest tegner denne Natur sig i den 
Kvindes Skikkelse, der først dukker frem lige ved Visens 
Slutning; det er Hr. Niluses Søster: inderlig hengiven 
til dem, som hun er, bunden til i Byrd, og med et lige 
saa dybt Had til alt, hvad der skader dem; derfor er 
det hende umuligt at „være stalt Hillelille god*, „for 

hende misted jeg mine Sønner to, og min Broder i sit* 
i sit eget Blod/ Selve Hr. Nilus har den samme Staal- 
sathed, vokset op til en mægtig Kæmpeskikkelse, som 
da han efter sin lange Tøven kaster sig ind i Kampen: 

,Det loved jeg paa den hellige Grav, 

som Vor Herre taalte Død: 

jeg skulde aldrig mit Sværd om Søndag drage, 

uden mig trængte stor Nød/ 

En saadan kristeUg Tugt, som dette antyder, og — 
lige fra først til sidst — en fin Omhu for hans unge 
Brud ere de Træk, der særtegne og adle hans Skikkelse ; 
men den er runden af samme Rod som de andre. Lige- 
som i Visens Hjemstavn hvert Træ og Kratstykke faar 
Form af den samme bidende Vestenvin'S, saadan bære 
dens Personer alle Mærke af at tilhøre samme haarde 
Livsvilkaar; deres Holdning er som den haarde Eg,, 
deres Tanker som ^en jæmfaste, vredne Lyngstilk. — 
Og ind mellem Hedeegnens hærdede Plantevækst fører 
den kranke Lykke en fin og skær Blomst, den unge 
Brud, stalt Hillelille. Visens første Billede tegner, hvor- 
ledes hun svajer for den stærke Vind over Heden; i det 
sidste visner hun under de haarde Viljers Kamp, som 
hun forgæves har søgt at mildne. — 

Saa er der et andet, langt mere omfattende For- 
hold, Elskoven; og den møder paa mange Maader i 
Viserne. 

Med Forkærlighed skildres den djærve og dristige 
Ridder, som kan vinde sin Mø trods Frænders Modstand 
eller rive hende af en Medbejlers Hænder. Ikke alle 
disse Viser have en Værdi for Nutiden, der staar i For- 
hold til deres Yndest i Middelalderen; men i „Lave og 
Jon* (vor Nr. 37) er der skabt en Helteskikkelse, som 
er enestaaende i sin Friskhed og Djærvhed. Ovenikøbet 
har Digteren i det stadig skiftende Omkvæd (med , sagde 
Jon*) fundet et pudsigt Middel til ^f, lade sin Helt stikke 
Hovedet frem med overgivent Smil, selv hvor Farerne 
rejse sig højest omkring ham. En egen Nydelse havde 

Datiden af det Dystridt, der værdig slutter Hr. Jons 
Ridderfærd; ingen Vise har som denne anslaaet den 
djærve, næsten brutale Tone fra disse grove Ridderspil: 
Visens Indledningsvers er som en Opsang til Dysten, og 
i dens Omkvæd »I være vel bon* (vær vel rustet!*) ly- 
der en stadig Mindelse om den Yaabenprøve, der til 
sidst afgør Besiddelsen af Jomfruen*). — Den samme 
Opfattelse af Elskeren har faaet Udtryk i en glimrende 
skæmtsom Vise (S. Grundtvig, Kæmpeviser Nr. 22): 
,Det var om en Lørdag, det regned under 0*, Tyge 
Hermansøn tør for de opsvulmede Aaer ikke ride at 
hente sin Brud til Bryllup, og sender Nilaus Bendiksøn 
i sit Sted efter hende; men da Hr. Tyge stadig ikke 
faar Mod til at komme til Bryllup, tager hun Nilaus 
Bendiksøn i hans Sted; endelig om Torsdagen, da Van- 
dene rinde mindre stride, kommer han; men stalt Inger- 
lille giver ham blot det Svar: 

Havde du været en Jomfrusvend, 
og havde du haft mig kær, 
da havde du brudt den Bølge blaa 
alt med dit blanke Sværd. 

Det Ord ,Jomfrusvend* udtrykker et helt Kapitel af 
Middelalderens Tankegang og Livsmaal. Det er Unger- 
svenden med den levende Elskovsattraa, med Evnen til 
at indtage Jomfruen i Ord og i Dans, og med Styrke 
til at tilkæmpe sig hende trods hver Modstand. 

Saa er der Elskovsviser med kvindelig Hovedperson, 
indtagende ved Skønhed, Ynde og Vid og ved Modet til 
at gribe Lykken i Livet. Tegne de ikke noget dybt 



*) Naar Visen foredrages (ved Oplæsning eller ved Sang), 
vil det være heldigt at fremsige denne Omkvædslinje 
,1 være vel bon* kraftig ved Indledningsstrofen og V. * 
1 (saaledes at den fanger Øret ved sin Klang), dernæst 
mere dæmpet gennem den øvrige Vise (saaledes at den 
blot føles som Rimord til „ sagde Jon"), og atter kraftig 
under Dystridtet (V. 15—16). 

Sjælebillede, saa er der Kvikhed i Karakterer og i Op- 
trin, og de have en egen letsvævende eventyrlig Verden, 
hvor Elskovens Glæde forener sig med ydre Lykke, med 
at ^ vinde Guldkrone og Dronningenavn". Til denne 
Kreds af Viser hører den om ^ Venderkongens Jomfru- 
rov" (S. Grundtvig, Kæmpeviser Nr. 17), hvor liden Kir- 
stens og stolt Karens indtagende Sang skaber den vendiske 
Sørøver om til Bejler; — saaledes fortonede Visesangen Dan- 
marks svundne Ulykkestid. Den mest yndede Vise — hele 
Norden over — er dog ^Møens Morgen drømme* 
(vor Nr. 38) med den bamlig-jomfnielige Heltinde, der 
aner sin Lykke og ikke vil give Slip paa den varslende 
Drøm. Ogsaa den er henlagt til Vendernes Optræden i 
Danmark, eller rettere: „Venderkongen* er laant fra 
Visen om Jomfrurovet eller lignende ældre Digtning, 
men den historiske Baggrund er glemt; han er Even- 
tyrets Kongesøn. Omkvædet „der de Vender træde 
til de Borge* rummer ikke mere Frygten for Vendernes 
Hærjninger; det antyder kun den Lykke og Herlighed, 
der nærmer sig. 

Men der er andre Viser, hvor selve Forholdet mel- 
lem Mand og Kvinde træder stærkere frem, dem vi 
allersnarest vil kalde de egenlige Elskovsviser. Det vid- 
underlige ved dem er deres Evne til at kaste Elskovens 
farverige Skær over de daglige Forhold. Esbern 
Snares Bejlen til liden Kirsten (Nr. 20) er bygget over 
det Spørgsmaal, om den unge Jomfru har lært tilstræk- 
kelig Skræddersyning til at blive gift; liden Inges Vise 
(Nr. 40, ovfr. S. 22) handler om en Jomfru, som tager 
sin Gaard til Len af Kongen for at være sikret mod sin 
Families uretfærdige Tilegnelse af Godset. Men hvor 
leger ikke Elskoven om den Kjortel, som liden Kirsten 
syr; intet Bejlerord er udtalt af Hr. Esbern, men selve 
Bønnen om den er en Bejlen, at sjjære den til er hende 
den højtideligste Opgave, dens Udsmykning er hende en 
Leg, og al den anvendte Omhu er hendes Tilstaaelse af 
Kærligheden. Mere djærv, og dog fuld af Ynde, er den 
landlige Jomfru Inge, der veed at svare Mændene paa 
Tinge og at vinde den forfinede Hr. Ove. Og den pur- 

unge Jomfru, den yngste af alle Dronningens Møer (se 
vor Nr. 41), vækker ikke mindre Glæde ved sin rappe 
Tunge sammen med sin huslige Dygtighed. 

Disse Viser og mange lignende give et Billede af 
Kvindeskikkelsen, saaledes som de danske Herremænd 
hyppigst og helst forestillede sig den. Hun er meget 
langt fra at være en overjordisk Skønhed, som er Gen- 
stand for Ridderens ydmyge Tilbedelse, saaledes som 
man tænker sig , Riddertidens* Elskov, og saaledes som 
de sydligere Lande have nok af Eksempler paa. Folke- 
visernes Kvinde har langt mere sin Plads i det virkelige 
Liv, frejdig, snarraadig og, naar det gælder, handle- 
krajftig; og det, som gør hende indtagende i Elskerens 
Øjne, er disse samme Egenskaber, der giver hende 
Menneskeværd i det hele. Tidsalderens Uro og Lovløs- 
hed byder nok af Lejligheder, hvor disse Jomfruer maa 
værge sig. De er Efterkommere af Oldtidens selvstæn- 
dige Kvinder; Mindet om Skjoldmølivet er levende paa 
Visesangernes Tid; og endnu blandt deres Samtid ynder 
de den Jomfru, som med uøvet, ^kvindelig'* Haand dra- 
ger Sværd og da kan give det mandige Hug. Dygtighed 
i Livet og Djærvhed i sin Færd — i Alvor eller i 
Skæmt — er Væsenstræk hos Middelalderens Kvinde; 
Digteren glemmer dog ikke det Pust af Jomfruelighed 
eller skær Ungdom, der som en let Dug hviler over 
disse hans Yndlingsskikkelser. 

Baade ved Mand og ved Kvinde er der i Middel- 
alderens Digtning en Forkærlighed for den Side af El- 
skoven, som knytter sig til Modet til at begære den, 
man attraar; men alt imellem kommer dog ogsaa helt 
andre Sider af den frem. I* ^Torbens Datter*, som 
ovenfor omtaltes, fremhævedes Angeren, hvoraf Elskoven 
spirede frem; og om Kærlighedens Offervillighed er 
(tigtet det nydelige lille Digt »Den saarede Jomfru* (Nr. 
42). Visen begynder med, at der gaar Dans paa den 
grønne Mark, en Sværddans, saadan som vi ogsaa 
kende den fra 'gamle Billeder, hvor Ridder og Jomfru 
tage hinanden i Haanden, omgivne af Riddere med 
dragne Sværd, som under Dansen uafladelig krydser 

3 

Klingerne med hinanden; under Dansen kommer en af 
Ridderne til at saare liden Barsten, Kongens Datter, i 
Haanden. Paa Faderens Spørgsmaal tier hun om Ger- 
ningsmanden og giver en opdigtet Grund (at hun har 
skaaret sig paa Broderens Sværd). Men af Fortielsen 
aner Ridderen hendes Hjertes Hemmelighed, at hun har 
ham kær og derfor ikke vil bringe ham i Ulykke; og 
han staar straks frem og bejler hos Kongen til hendes 
Haand. Visen slutter med et lille Ordskifte, som er 
karakteristisk for Middelalderen. Faderen spørger, hvor- 
for Ridderen vil have en saadan Krøbling af en Kvinde, 
der hverken kan sy eller klæde sig. Da kommer Svaret : 
„Selv skar jeg hendes hvide Haand, derfor under jeg 
den Jomfru vel; min Søster skal sy hendes Guldbroderi, 
Jomfruerne snøre hendes Ærmer og jeg selv føre hendes 
Ganger.* I Faderens Ord er udtalt en Tanke, som ofte 
kommer for i Viserne: den Foragt, som Middelalderen 
med sin friske og kraftige Sans for det ydre Liv har 
for det lemlæstede Menneske. Ridderens Svar stiller et 
højere Maal over denne Hverdagsopfattelse : Kærlighedens 
Hang til at gøre vel, hvor man har gjort ilde, og til 
at bringe et Genoffer, da hendes Tavshed har frelst 
ham. 

Folkevisen er ikke blot en Lovsang over den lykke- 
lige Elskov; ogsaa den ulykkelige og ulykkebringende 
Kærlighed faar sin Besyngelse, og her møder en af vor 
Middelalders ypperste Digtninger, „Ebbe Skamme 1- 
søn" (Nr. 44). Dens ydre Handling er et af disse blo- 
dige Skuespil, som ældre Tider saa gerne gør til Enme 
for sin Digtning: Ebbes Broder er forelsket i hans 
Fæstemø, han indbilder hende, at Ebbe er død og faar 
derved hendes Samtykke, men paa Bryllupsdagen kom- 
mer den svegne Fæstemand hjem og hævner sig ved at 
dræbe baade Brud og Brudgom. Men i disse vilde Op- 
trin lærer Digteren os at se Sammenstødet mellem to 
mægtige Karakterer, Ebbe Skammelsøn og stalt Ade- 
lus. Ebbes Fæstemø er helt ud Adelsjonifruen, ædel, 
trofast, med en Kærlighed „som en Moder*, men næppe 
særlig elskovsftild; betegnende nok bærer hun ikke 

. Visernes sædvaDlige Elskerindenavn , liden Kirstin*, inen 
d€t sjældnere ^stalt Lucielille* eller „stalt Adelus*. Det 
første, vi høre om hende i Visen, er den stille Troskab 
mod Fæstemanden (»Her sidder I, stalten Adelus, og 
syr Et. Ebbe Klæder*), og straks efter følger en Ud- 
talelse af hendes fulde Tillid til ham. Den næste Side 
af hendes Væsen er den, vi lære at kende ved Budskabet 
om Ebbes Død; hun finder sig i, at man gifter hende 
bort; hun synes at være af de Naturer, der ret villig 
indordner sig under, hvad Verden bringer dem. Og da 
saa det paanødte Bryllup er holdt, er hun ikke i Tvivl 
om, hvor hendes Plads er: ,A1 den Tro, jeg lovede 
eder, den har Peder, eders Broder, men alle de Dage, 
jeg leve maa, jeg vil eder være for Moder.* Det er en 
ret stor Sjæl, som taler saaledes; hun behøver ikke at 
slippe sin første Kærlighed, men hun veed sig sikker 
paa, at hun kan vise den paa den rette Plads under de 
ny Forhold. Men netop da møder hun hos sin gamle 
Fæstemand en anden Opfattelse; han vil dræbe hendes 
Brudgom og rømme med hende af Land. Da rejser 
hun sig imod ham med Harme: 

Slaar I Peder, eders Broder, ihjel, 
siden skal I mig miste; 
saa maa I sørge eder selv til Døde 
som vilden Fugl paa Kviste. 

Det er hendes sidste Ord, før Ebbes Sværd gennemborer 
hende, skarpe og bestemte; hun, der før har ladet sig 
føre af andre, der har ladet sig lede som Hr. Peders 
Brud, hun træfifer sit eget Valg; for første Gang i Visen 
handler hun paa Trods af ydre Tvang; og da er det 
for at vrage denne Kærlighed, der træder alt ned, som 
hun ellers agter. Der er en sjælden Højhed over hendes 
Skikkelse; ligesom hendes Trofasthed mod den fravæ- 
rende Fæstemand ikke vidste af Tvivl, staar ethvert 
Ord, hvormed hun er bunden, ubetinget fast. Hun 
kan vrage den, som hun „har givet sin Tro først*, og 
i hvem hun sikkert ser Ridderlighedens udtrykte Billed, 

og foretrække Hr. Peder, hvis første Bejlerord til hende 
var en Løgn, men som trods alt er hendes Ægtefælle; 
og hun kan rykke al sin Hengivenhed for Ebbe ud af 
Sjælen, da han vil nedbryde, hvad der er hende helligt. 
Denne stalt-Adelus-Earakter svarer til de Slægtled af 
Kvinder i den danske Adel, viljestærke og pligttro, hvis 
Navne senere Tider have bevaret i Minde. — Ikke min- 
dre storladen udfolder Ebbes Karakter sig. Til Begyn- 
delse tegner Visen ham med alment ridderlige Træk; vi 
se den rige Adelsgaard, der er hans Hjem, høre om,, 
hvor bravt han tjener i Kongens Gaard (det aabne og 
ærlige i hans Karakter understreges ved Modsætningen 
til den underfundige Broder); selv naar han er udenfor 
Skuepladsen, karakteriseres han gennem Fæstemøens 
Ord, at han spotter saa vist iQgen Jomfru og allermindst 
hende. Saa mærkes hans Attraa og hans Uro i de 
tunge Drømme, og han drager hjemefter, ene optagen 
af at finde sin Fæstemø og faa rede paa alt. Et fint 
Træk fra Digterens Side er det, at han lige ved Begyn- 
delsen til det store Sammenstød lader ane Ebbes og 
Søstrenes kærlige Forhold som et venligt Glimt fra 
hans Barndom og Ungdom. Men nu sidder denne ven- 
lige og kraftige Natur helt lammet ved Budskabet om 
hans Fæstemøs Bryllup; han vil dreje af fra Bryllups- 
gaarden, men da Moderen vender hans Hest, lader han 
sig føre derind, han lader sig sætte til Bænke og sætte 
til at skænke, alt som det falder sig. Kun een Tanke 
og eet Begær har han, at faa opgjort Forholdet med 
sin Fæstemø; han finder hende uden Skyld, endnu kan 
Bedraget hævnes og han besidde hende. Men da staar 
pludselig hendes Vilje som en stejl Mur |or hans Begær; 
hendes Ord flyve saarende som Pile mod hans Attraa, 
og han — føler hende som sin Lykkes Fjende og fælder 
hende. Al hans Lykke er nu bristet i den bitreste For- 
tvivlelse; under haanende Ironi dræber han sin Broder 
og hugger om sig blandt alle, der skulde være hans 
nærmeste, og som kun have beredt ham Ulykke, og 
styrter fortvivlet videre: „derfor træder Ebbe Skammel- 
søn saa mangen vild Sti om Land". Digteren har formet 

Visens Omkvæd ud af disse Slutningslinjer; den Tanke, 
han atter og atter vil have udtalt, er, at Ebbe vandrer 
fredløs, at han er den, der ved sin Gerning selv har 
skilt sig fra alle paarørende. Han er fremstillet som 
Enkeltmennesket, ypperligt udviklet, men kun begærende 
sin egen Lykke, og endelig knust fordi han lever i en 
Verden, hvor der er fæstnet Baand, som han ikke kan 
bryde. Digteren har tegnet hans Skikkelse med dyb 
Medfølelse, fremhævet hans Venlighed og Godmodighed, 
selv i Ulykken, og den overraskende Voldsomhed og 
Kraft, da hans Lidenskab endelig faar Udbrud; dette er 
Træk i Sjælelivet, der rimeligvis tilhøre Digteren selv 
(ligesom vi overhovedet vil kendes ved dem som dansk 
Folkeejendom); han maa selv have følt Enkeltmands 
Begær og Enkeltmandens Grænser, for med den Alvor at 
lægge det ind i sit Digt. 

Som Kunstværk udtrykker ,Ebbe Skammelsøn* det 
højeste, som den danske Middelalder naaede til. Den 
har vel ikke den Yppighed og Livsglæde, som Tovevisen 
(Nr. 18) eller ^Møens Morgendrømme" (Nr. 38) røber, 
men der er stræng Alvor, hvor intet er overflødigt, hvert 
Træk hører med. Selv Bipersonerne ere i faa Ord 
tegnede helt levende: Hr. Skammel nord i Ty er den 
lykkelige Herremand, mægtig og livsglad (»rig" og 
,kaad*) med den stolte Sønneflok omkring sig, men 
uden Anelse om de Rænker, der spindes i hans eget 
Hus, og de Ulykker, der drage sig sammen; ved Bryl- 
lupet er han helt optagen af Gæsterne og har kun 
Tanke for at give den hjemkomne Søn Ebbe »Kande i 
Haand, at han skulde gaa at skænke". Moderen er 
karakteriseret ved sin Snedighed og ved sin Forkærlig- 
hed for den listige Søn, Hr. Peder; hun er Medvider i 
hans Løgne; hun standser Ebbe, da han vil ride af 
Gaarden, og hun gør sig Umage for en venlig Modta- 
gelse; kan det aabenbare Brud afvendes, mener hun vel 
at faa Brødrene forligte senere. Endelig er der Hr. 
Peder i hele sin Pjaltethed, siddende hjemme for at 
lokke sin Broders Fæstemø, vindende nende ved en 
Løgn, og fejg nok til straks at give Afkald for om mu- 



38 Indledning. 

ligt at redde sit Liv. Og dog — dette hører med til 
Visesangernes Kunst — aldrig fra Digterens Side et ned- 
sættende Ord om ham. Visen fremstiller dem i sit 
første Vers ganske jævnsides; at den ene er Ædling og 
den anden er Usling, ligger kun i deres følgende Hand- 
linger. 

Mange Egne i Danmark og Sverig have gjort Krav 
paa at være Ebbevisens Skueplads; men det rette er, at 
Skammel bor ^nord i Ty*, hvor Gaarden Nordentoft 
gennem Aarhundreder har været udpeget som dens 
Skueplads, og hvor den mægtige Adelsslægt Strange- 
sønnerne nævnede ham som den første af sine Forfædre. 
Visens Tilblivelsestid er efter nyere Undersøgelser omkr. 
1300, den Tid, da Adelens Vælde og Selvstændighed for 
første Gang traadte kraftig frem, og da Rigets Ulykker 
mærkede Folket og dets Digtning med sin Alvor. 

De Livsvilkaar, hvorunder Folkeviserne høre hjemme, 
have fuldt op af voldsomme og rystende Optrin. Stærke 
Lidenskaber — Begær elJer Misundelse — drive Men- 
neskene til en Daad, som tilintetgør andres Lykke. Sam- 
fundets Ordning bidrager yderligere til at gøre Elskoven 
til en tragisk Livsmagt. Kvinden raader ikke selv over 
sit Giftermaal; det er Fader eller Brødre, undertiden 
endnu Qernere Frænder, der have den Sag i sin Haand. 
Kun som en enlig Undtagelse gav Loven Kvinden en 
Ret til at drage til Tinge og selv tage sig Mand (jfr. 
liden Inge i vor Nr. 40), nemlig naar Slægten vilde lade 
hende forblive ugift for selv at tilegne sig Godset. Over- 
for den af Slægten foretrukne Bejler havde Kvinden 
ingen anden Udvej end at rømme bort med sin , Aller- 
kæreste*; og saa maatte man senere se, om hendes 
Frænder kunde tales til Rette. Derfor kunde det ende i 
Ufred og Undergang, som da liden Engel ranede sin 
Jomfru bort ^med Vold*: den opbragte Svoger opsøgte 
ham og brændte ham inde i Kirken (vor Nr. 33), Med 
god Grund tegner Omkvædet („Mon ingen Dag vil op- 
lyse?*) den mørke Nat som Baggrund for disse blodige 
Scener; og Fortællingen mildnes ikke ved, at den senere 
ødte Søn vokser op til Faderens Hævner. 

En anden Kilde til Tvist og Ulykke var Slegfred- 
forholdet. Det var Skik fra Oldtiden af, at en Mand 
kunde tage sig Viv, uden at Frænderne giftede hende 
bort ved højtideligt Bryllup med Brudegave fra hans 
Side og Medgift fra hendes. Hun blev da ikke hans 
jævnbyrdige ^Hustru* eller ^Adelkone* (o: rette Kone), 
men kun hans „Slegfred" eller , Frille"; og deres Sam- 
liv kunde ophøre, naar en af Parterne var ked af det. 
Slegfredforholdet havde ofte sin Oprindelse fra, at Rid- 
deren ikke betragtede sin Kæreste som jævnbyrdig i 
Væsen eller Rigdom og vilde have Hænderne frie til i 
Fremtiden at indgaa Ægteskab; men det kunde ogsaa 
have sin Grund i, at han mod Slægtens Vilje havde 
bortført Joiiifruen „fra Ager eller Eng" eller fra hendes 
eget Bur. Kirkens Mænd søgte at udrydde Slegfredfor- 
bindelseme. Visesangerne ere mindre afgjorte i deres 
Dom; den gode Kvinde betegnes undertiden som værdig 
til Ægtefælle, den ringere til Slegfred; men fremfor alt 
have de Blik for de skæbnesvangre Brydninger, som 
dette løse Forhold giver Anledning til. Hr. Peder drager 
bort, hans Slegfred, der har boet med ham i otte Aar, 
trolover sig imedens med en Ridder; han gribes af 
Smerte, da han kommer hjem igen: »Hør du det, stolt 
Blidelil, hvi gjorde du mig den Harm? har du ikke slidt 
Tød Skarlagen, sovet hver Nat i min Arm?" Han 
knuger hende i sine Arme, og inden nogen vidste deraf, 
randt Blodet af hendes Barm*). Endnu hyppigere er 
det Ridderen, der finder sig en ny Brud, uden at agte, 
at hun ved sin Skønhed, Byrd og Hengivenhed fuldvel 
kan være ham værd; saaledes da Hr. Peder vil skjule 
for liden Kirsten, at han har fæstet sig en anden Viv: 
hun kommer dog til Bryllupet, vækker Brudens For- 
bavselse ved sin Skønhed og Pragt, følger dem lige til 



♦) „Utro Slegfred" (Danm. gi. Folkev. Nr. 356). Sign. 
Sagnet om Peder Jernskæg 1 Ghr. Winthers , Hjortens 
Flugt**; hans Fortælling er dog ikke hentet fra oven- 
nævnte Vise, men fra en Notits i Peder Syvs Visebog. 

Brudekammeret, for at opleve hele sin Lidelse, — og 
saa brænder hun dem inde*). Men en enkelt Gang 
giver Slegfredforholdet Anledning til saa let og yndefuld 
en Digtning som den om „Hr. Peders Harpe* (vor Nr. 
42), hvor Ridderen har tiltiaenkt Jomfruen at blive hans 
Slegfred; men ved at opdage hendes ydmyge og inder- 
lige Kærlighed angrer han sit Forsæt og lader deres 
Bryllup holde ^med Ære**. 



Historiske Viser, 

I den danske Middelalders Digtning kom Viserne 
om historiske Personer og Begivenheder til at spille 
en stor Rolle. I en Tid uden Aviser og Bøger trængte 
man til Visen for at tale med andre om Begivenheden, 
meddele, hvorledes den var gaaet til, eller hvorledes 
man kunde tænke sig den i hele sin Sammenhæng, og 
til at tage Parti med Ros eller med Deltagelse for de 
handlende Personer. Paa samme Maade bevarede man 
Mindet om ældre mærkelige Tildragelser. Men det var 
ikke blot Nyheds- og Historiemeddelelsen, som skabte 
de historiske Folkeviser; medens Nutidens Digtere helst 
skabe opdigtede Personer, laa det Middelalderens Sangere 
nær at tage kendte Skikkelser frem og give dem nyt 
Liv. Fordringen om, at et Digterværk i alle sine En- 
keltheder skal være Forfatterens egen Skabelse, fandtes 
ikke dengang; og ligesom man laante Udtryk og Vers 
fra andre Viser, laante man Personer eller Optrin snart 



*) Se vor Nr. 45. Der findes dog forskellige Slutninger 
paa Visen; men af dem er Ildebranden bedst hjemlet 
som den oprindelige. En Opskrift lader hende støde 
Kniv i Hr. Peders Bryst, da hun følger dem til Brude- 
kammeret; en anden lader hende hænge sig i Abild- 
gaarden og Hr. Peder i Fortvivlelse derover dræbe sig 
selv. 

fra ældre Digte, snart fra Mindet om virkelige Begiven- 
heder. 

De tidligste historiske Personer i Folkeviserne er en 
Række Stormænd omkring Midten af det 12te Aarh. 
Viserne røbe sædvanlig, at de ikke ere digtede af Sam- 
tiden, men af en beundrende Efterslægt. Sorteplov 
firemstilles som den djærve Herremand, der hævner sin 
Broders Drab paa Kong Erik (1137), medens en anden 
Vise handler om hans sørgelige Død for Forræderhaand. 
Riber-Ulf, Kong Svends tapre Bannerfører i Graahede- 
slaget (1157), redder i een Vise Dankongens Banner 
under Slaget mod Svenskekongen; i en anden er han 
den selvraadige Ridder, hvis faste Borg i Ribe kun erobres 
ved de dansende Ridderes List. 

Den mærkeligste af disse Stormandsskikkelser er 
dog Stig Hvide. I den lille Fortælling om hans Helte- 
død under Kongebanneret (vor Nr. 17) er der vel ikke 
nogen ny eller overraskende Komposition; men vi finde 
de ypperste Ridderdyder — Troskab mod sin Herre og 
Æresfølelse overfor sin Fæstemø — samlede i hans 
mandige Udholdenhed: ^Jeg vil ikke, min Fæstemø 
skulde spørge til Land, at jeg skulde kaste Kongens 
Banner af Haand.** Tillige er der Visedigtningens Glæde 
ved Liv og Farvepragt (vi se ham under Rigsfanen ^gul 
og blaa og rød*, med ,Ærme rød* gennemboret af 
Pile, og saaret i den , hvide Haand*) og dens Forkær- 
lighed for simple og friske Naturbilleder: Pilene flyve 
»saa tykt som Hø* gennem hans Ærme, Odden skærer 
som brændende Brand i hans Haand. — Som historisk 
Person var Stig Hvide en jydsk Stormand, han var gift 
med Hertug Valdemars (den senere Valdemar den Stores) 
Søster, og han fandt sin Død under Borgerkrigen, blandt 
Svends og Valdemars Krigere i Slaget ved Viborg (1151). 
Den Fædrelandskærlighedens Glans, som Visen kaster 
over hans Fald, skyldes da ikke Samtiden, men Valde- 
marstidsalderen , med dens Hengivenhed for Konge og 
Fsedreland. 

En anden, vistnok endnu yngre Vise fremstiller 
Ridder Stigs Giftermaal med Kongesøsteren, som han 

vinder ved Runernes sælsomme og vilkaarlige Trylle- 
magt (se nedenfor S. 74). 

Endnu friere i sit Forhold til Historien er vistnok 
Visen om Esbern Snare. Om den raske Helt fra 
Borgerkrigen og Venderkampene har Digteren maaske 
næppe vidst mere end Navnet. Men en saadan ung- 
dommelig Helteskikkelse er føjet ind i en Kærligheds- 
historie, der i sin Kvikhed passer til hans Navn (Nr. 20, 
se ovenfor S. 32). 

Man kommer paa en noget mere historisk Grund 
med Visen om Tove, Kong Valdemar og Dronning 
Soffi. Hvad vi historisk vide om Tove, er, at hun 
havde været Valdemars Frille og havde født ham Søn- 
nen Kristoffer, da de politiske Forhold bragte ham 
til at nærme sig sin Modstander Knud Magnussøn og at 
ægte hans skønne Halvsøster Sofia. Kongen har rime- 
Hgvis da sendt Tove til hendes Hjemstavn. Om hans 
Hengivenhed for hende vidner vistnok hans Kærlighed 
og Omhu for Sønnen Kristoffer, indtil han døde i sine 
Ynglingeaar. Om Toves senere Skæbne vides intet sik- 
kert; man maa tvivle om, at hun virkelig — som Visen 
beretter — er bleven kvalt i den hede Badstue; en saa- 
dan Gerning af den skinsyge Dronning vilde for stedse 
have brudt det gode Forhold mellem Valdemar og hans 
Hustru. Men hvor Historien tier, og hvor maaske selv 
Samtiden næppe har vidst saa nøje Rede paa Tovelilles 
Skæbne, udfyldes det manglende af et Digt om de to 
Medbejlerskers Forhold. 

Vi have to Toveviser, eller rettere vi have den 
samme Tovevise i en oprindeligere Skikkelse (bevaret 
paa Island; den, som vi her kalde A) og i en yngre 
Omdannelse (B; som den senere blev sungen i Dan- 
mark). Den ældste har grebet Tidspunktet lige ved 
Valdemars Bryllup 1157; Tove er villig nok til paa sin 
Herres Bøn at modtage den unge, kronede HusUii vel; 
Soffi er derimod skaanselløs overfor den Medbejlerske, 
der forud ejer Valdemars Kærlighed, og hun griber den 
første Lejlighed til at bringe hende af Dage; hun skyder 
hende med egen Haand ind i den glohede Badstue; 

Sønnen søger forgæves at komme sin Moder til Hjælp. — 
I Tove har Digteren tegnet sin ideale Kvindeskikkelse. 
Hendes Skønhed er (som oftere i den begyndende 
Visedigtning) malt ved den yppige Skildring af hendes 
Dragt; hendes Elskelighed ved Blidheden imod hendes 
Husbonds retmæssige Ægtefælle, og endnu mere frem- 
hævet ved Soffis ublandede Had. Her er Digterens 
Hovedtanke: kun den slette Kvinde nærer Skinsyge, den 
ædle kan optage sin Husbonds Elskede i sin Kærlighed. 
Dette var en Yndlingstanke i Europas Literatur i 12te 
Aarh.; den havde ogsaa stærke Talsmænd i Valdemar- 
tidens Danmark, og Tovevisens Digter er en af dem. 
Men Digteren ser og indrømmer, hvor let Mennesker 
ligge under for Fristelsen; og som vemodigt Omkvæd 
lyder Beklagelsen over Kongens Forsøg paa at elske to 
Kvinder: »Med Raade (med velberaad Hu) — Konning 
Valdemar lover dem baade.* 

Den yngre Tovevise staar som Digterværk højere. 
I Stedet for de simple Samtaler og Rejseberetningen er 
der livfulde Optrin: Tove, der danser blandt Dronningens 
Møer, eller: hun gaar til Kirke i en Klædning, hvis 
Silke »svømmer* efter hende paa Jorden; Ordskiftet 
mellem Kongen og hver enkelt af dem er helt for- 
svundet, og i dets Sted staa de to Kvinder lige overfor 
hinanden fra Visens Begyndelse i stadig nye Situationer. 
Kunsten i Visen er en ny og større. Brugte den ældre 
Digter en Række Vers om Toves Udseende, kan hendes 
Ynde nu udtrykkes rigere i een Linje, naar hun i Dansen 
lader Silken stryge langs ad Jorden efter sig, og naar 
den falder rigt om hende paa Vejen til Kirke; et enkelt 
Ord som »udslaget Haar* maler stærkere end de mange 
Strofer. — Opfattelsen af Personerne er bleven en anden. 
Tove er intet overmenneskeligt Ideal; hun er blot den 
elskovsrige unge Kvinde, hvis Skønhed faar Glans af 
hendes Lykke, og som i sin trygge Besiddelse ikke 
spørger, om andre have Krav paa det samme. Dronnin- 
gen har ikke den grænseløse Skinsyge; Tove har Plads 
blandt hendes Møer, men Harmen vaagner under hendes 
Jubel, Kongens Taknemmelighed imod hende gør den 

større; og Misundelsen bryder ud, da hun saa ser Tove 
prange i al sin Skønhed. Tanken om Udstykning af 
hans Kærlighed er ikke til for nogen af dem; hver af 
dem begærer den hele, og derfor ender Forholdet i 
Had og Tilintetgørelse. Et menneskeligt Krav har meldt 
sig paa at eje en Kærlighed helt; men dette menneske- 
lige er tillige en Protest mod en almen Moderetning, 
det er en Venden tilbage til en simpel menneskelig Fø- 
lelse og til det Forhold, som allerede Oldtiden fremstil- 
lede i Gudruns og Brynhilds Tvist om Sigurds Elskov. 
I Tovevisens Spor følger en lang Række Digtninger, der 
alle kæmpe mod den Tanke, at Elskov kan nøjes med 
at faa den halve Kærlighed igen (Ebbe Skammelsøn, 
Slegfredviseme o. fl.). 

Denne anden Tovevise er kendelig yngre end de 
Begivenheder, den omhandler, vist i det mindste et Aar- 
hundrede yngre. Den har bortkastet Valdemars Bryllup 
med Sofie, og den har gjort Knud (Sofies ældste Søn 
og senere dansk Konge) til Søn af Tove. 

Det 13de Aarh.s Viser ligge i det hele Begiven- 
hederne nærmere og ere digtede af Samtiden eller den 
nærmest følgende Slægt, nogle endogsaa ud af Øje- 
blikkets Stemning. Det er da ikke de betydeligste 
Skikkelser eller de — i vore Øjne — mærkeligste Til- 
dragelser, der have kaldt Sangerne til Digtning; men det 
er de pludselig stærke Begivenheder, de der gik som et 
Gys — eller et Suk eller en Jubel — igennem Folket. 
Ingen af Valdemar Sejrs mange Kampe, der udvidede 
Rigets Grænse, har gjort saadant Indtryk, at de satte 
sig Minde i Folkevisen, men de lykkelige Aars eneste 
Nederlag, Slaget ved Lena (1208), er Enme for en 
Sang, der udspringer fra Savnet af de faldne Ædlinger. 
— Kong Sverker, den næstsidste af de mange Konger, 
der i den tidlige Middelalder stredes om Sverigs Krone, 
sad en Tid lang i Fred, men da han lod flere af den 
forrige Konges Sønner dræbe, rejste den eneste over- 
levende, Erik Knudsøn, sig imod ham og fik ham for- 
dreven; han drog til Danmark for at søge Hjælp hos 

Valdemar Sejr og bos sin Svigerfader, den sjællandske 
Stormand Ebbe Sunesøn af Hvideslægten. Med en dansk 
Hær under Ebbes Førelse drog han nu over Hallands- 
aas ind i Vestergøtland, hvor han d. 31. Januar 1208 
stødte sammen med Erik Knudsøns svenske Hær. Det 
blev et stort Nederlag for de danske; af de fire Sune- 
sønner, der deltog i Slaget, faldt Ebbe og hans Broder 
Laurentius; Sverker selv undslap, han faldt 1210 under 
et nyt Forsøg paa at vinde Sverig. Svenske Krøniker 
juble over Sejren; danske Krøniker nøjes med at nævne 
Aaret, Skuepladsen og Nederlaget. Hvad Indtryk det 
store Mandefald gjorde paa Datidens danske, kunne vi 
kende af Visens vemodige Slutning. Det Billede, som 
Digteren henkaster af de ventende Fruer, som se deres 
Mænds Heste komme ene hjem, er det bedste Træk i 
Visen, og det er vel det, der har holdt den paa Folke- 
munde ned gennem Tiden. — Hvor meget denne Vise 
oprindelig har indeholdt, er ikke afgjort; som vi nu have 
den, omfatter den hidledningsvers og en Skildring af, 
hvor haard Striden var, og hvor mandelig de danske 
værgede sig. Et af disse Vers skildrer , ungen Engel- 
bret*, der hugger ijed af de vestergøtske Mænd. Der- 
med menes den tyskfødte Grev Engelbret, der var gift 
med Ebbe Sunesøns yngste Datter; men at hans Navn 
er bevaret i Visen, skyldes næppe saa meget hans Be- 
tydning for Slaget som det ypperlige Vers, hvor hans 
Hug blandt Fjenderne sammenlignes med, naar Bønderne 
meje Kom*). Naar en enkelt Mand af Suneslægten 
prises saaledes, har der sikkert været andre Vers om 



*) Verset har været saa yndet i Middelalderen, at Rim- 
krønikens Forfatter har efterlignet det i sin Skildring 
af Braavallaslaget: 

Vi lode der lyde Basuner og Horn, 

de sloge hverandre, som Bønder slaa Korn, 

der gaves et Skraal og Bulder ved, 

som Himmelen skulde faldet ned, 

en Røg der op i Himmelen stod 

af Støv, Hede og Mandeblod. 

selve Ebbe Sunesøn, Hærens Fører, der faldt i Slaget, 
om hans Broder Laurentius Sunesøn, der ogsaa lod sit 
Liv, om Biskop Peder og de andre efterlevende Sune- 
sønner, og maaske endnu flere Stormænd. Disse be- 
stemte Deltagere blandt Samtidens Herremænd høre 
øjensynlig med for at give Kampskildringen Indhold. 
De manglende Kæmper have Visesangerne ned i Tiden 
erstattet med Laan af Kong Didriks Helte; og senere 
have Vedel og andre boglærde Folk puttet historiske 
Navne ind. Men her give vi Visen som det, den er, 
Ruin af en større Digtning, hellere end vi ville laane af 
de nyere Udfyldninger*). 

Om Valdemars Kongegerning, hans kortvarige Ud- 
videlse af Riget og hans mangeaarige Arbejde paa dets 
indre Ordning, tale Viserne ikke. Men i Digtningen staa 
to Kvindeskikkelser, Dagmar og Bengerd, som de to 
Sider af denne Kongemagts Forhold til Folket: den 
milde, fredsæle og den haarde, fordrende. Men ud af 
Mængden af Viser — ti her har Sanger efter Sanger 
sunget det frem med sin Røst — stiger en Kvindeskik- 
kelse frem, saa forunderlig elskelig, som Folket aldrig 
før havde tænkt sig den, og ingensinde tiere var i Stand 
til at kalde den frem. 

Den Kongedatter, der i 1205 førtes til Danmark 
som Valdemar Sejrs Brud, havde et ret prøvet Ung- 
domsliv bagved sig; født i Bøhmens Kongeborg, havde 
hun fulgt sin forskudte Moder til Meissens Grevesæde 
og med sine Søstre deltaget i hendes Kamp for sin Ret 
saa vel som i hendes fromme Gerninger. I Danmark 
modtoges hun med Jubel; hendes folkelig slaviske Navn, 
Dragomir, blev omtydet til Dagmaar (Dagmøen, den lys- 
bringende Mø); „Margareta var hendes rette Navn,* 
siger Krønikeskriveren, „men Dagmaar kaldtes hun paa 
Grund af sin Dejlighed." Hendes Livsbane blev kort; 



*) Tallet af de uddragne danske Kæmper opgives højst 
forskellig i de forskellige Opskrifter (18000, 12000, 48), 
og man kan ikke vide, hvilket Tal der har været nævnt 
i den oprindelige Form af Visen. 

hun fødte sin Husbond Sønnen Valdemar, og et Par 
Aar efter dette døde hun, maaske i Barselseng, brudt af 
midt i sit Livs Blomstringstid, og i Folkets endnu friske 
Kærlighed. 

I 1214, to Aar efter Dagmars Død, holdt Valdemar 
Bryllup med den portugisiske Kongedatter Berengaria. 
Hvad der sikrest vides om hende er, at hun var smuk. 
Om hendes Karakter taler kun Folkeviserne; men alle- 
rede fra den nærmeste Efterslægt have vi en Slags Vid- 
nesbyrd: ingen af hendes Sønner opkaldte sine Døtre 
efter hende. Den Kongeslægt, hun tilhørte, var handle- 
kraftig, men splidagtig og havesyg. Hendes Navn blev 
paa Dansk til Bemgerd (i senere Tid til Bengerd), et 
Navn, der i sig selv var uden ond Betydning, men lød 
fremmed og haardt. 

Vi have tre Viser, hvor Dronning Dagmar er Hoved- 
person, og een om Dronning Bemgerd. Hvor meget 
hver af dem stemmer med Samtidens Indtryk og med 
Samtidens Sang, er vanskeligt at sige; men om nogen 
af dem er Udtryk for Øjeblikkets Stemninger, er det 
snarest den Spotte- eller Nidvise, hvor Berngerd gøres 
til Ophavsmand for de ilde sete Skattepaalæg. Den er 
bygget over et Optrin, som i Viserne ikke saa sjælden 
gøres til Genstand for mere eller mindre skæmtende Be- 
handling: det er Morgenen efter Bryllupet, Bemgerd 
kræver sin , Morgengave** (Brudegave) af Kongen, og 
hun kan ikke faa den stor nok. Hun kræver store 
Skatter af hver Mand og Kvinde og hvert Bam i Riget; 
hun vil lade Landene »slaa i Jern" o: hun vil lukke alle 
Landets Havne med Jernkæder for at kræve Told af 
alle indsejlende. Folket ser i sin Herre Kong Valdemar 
den, der med sund Sans kan modstaa disse ublu Her- 
skerlyster; og hans Ord bliver det, der gælder; ti ,Nu 
ligger Bemgerd under sorten Jord, endnu har Bonden 
foaade Okse og Ko.** — En Sanger, næppe Visens op- 
rindelige Digter, har udformet denne sidste Tanke i ret 
fantastisk (og meget uhistorisk) Form: da Kongen skal 
i Leding, advarer den døde Dronning Dagmar ham i 
Drømme om ikke at sætte Bemgerd til at styre Riget i 

Mellemtiden; han fører hende med i Leding, og hun 
falder for den første Pil, der udsendes. 

Samtidig udformedes Dagmarviserne. — Aaret 
1205 bragte to sjældne Begivenheder. Den ene var 
Dronning Dagmars Komme; den anden yar Bestem- 
melsen om Biskop Valdemars Frigivelse. Han sad 
da paa 14de Aar i Søborg Fangetaarn siden den Sam- 
mensværgelse, hvor han med en Kreds af udenlandske 
Fyrster til Hjælpere søgte at sætte sig paa den danske 
Trone som den tyske Kejsers Vasal. Paven, den mæg- 
tige Innocens, havde allerede gjort stærke Forestillinger 
for den danske Konge om at slippe Biskopen ud af den 
verdslige Magts Hænder; Kongen havde trukket Sagen i 
Langdrag, men svarede nu samtykkende sidst paa Aaret 
1205; tidlig næste Aar drog Biskop Valdemar til Rom 
for at forsvare sig for Pavens Domstol. I de følgende 
Aar var han den Brand, der tændte de tyske Fyrster til 
Kamp mod Valdemar Sejr og fyldte Nordtyskland med 
Strid, indtil alle hans Førsøg var knuste af den sejrende 
danske Konge. Men under disse Kampe maatte Tanken 
gaa tilbage og spørge, hvem der havde kunnet bevsege 
Kong Valdemar til at løsgive sin argeste Fjende. Af 
Datidens Brevskaber kendes Pave Innocens's kraftige 
Anstrengelser for at unddrage selv saa brødefuld en 
Kirkefyrste fra den verdsUge Straf; i en Klostermands 
Krønike læses, at det var paa ^Ærkebiskop Andreas* og 
andres kærlige Forestillinger* ; men for Folket i det hele 
har sikkert Rigets nyskomne Dronning staaet som Freds- 
bederen, og vel næppe med Urette. 

Folkevisen er et levende Billede af denne Situation 
og af disse Personer. Vi træffe den unge Dronning, op- 
lært af sin Moder i Mildhed mod alle nødlidende, øm 
og yndefuld, og dog viljestærk og snarraadig til at sætte 
sin Kærlighedsgeming i Værk; Digteren har fundet et 
glimrende Optrin at bygge sin Vise over, da hun sætter 
Kronen paa Bordet og ikke vil være Danmarks Dronning, 
hvis hendes første Bøn ikke opfyldes. Klart og ypperlig 
tegnes Visens Bipersoner: Biskop Valdemar med sin 
Hævntørst og Kongen med sit Statsmandsblik. — Hi- 

storisk nøjagtig er Visen ikke; den gør saaledes den 
fangne Biskop til Dronningens Morbroder (i Virkeligheden 
var han en Søn af Kongens Morbroder); og den er 
næppe fra den allernærmeste Samtid. Men den er 
digterisk interessant, fordi den har givet den Form, der 
efterlignes og gentages i senere Dronningviser, — og 
derigennem det Forbillede af en dansk Dronning, som 
blev gældende for lange Tider. Sit sidste livsfriske Skud 
satte denne Digtning, da Anders Vedel i sin Viseudgave 
føjede det dejhge Slutningsvers til den: 

Hun kom uden Tynge, hun kom med Fred, 
hun kom goden Bonde til Lise; 
havde Danmark altid saadanne Blomster, 
man skulde dem ære og prise. 

En anden Vise er ogsaa digtet som Besyngelse af 
Dagmars Bryllup; i Feststemning og i Spøg fortæller 
den, hvorledes Junker Strange bejler til hende i sin 
Herres Navn og fører hende hjem som hans Brud. 

Sidst digtedes den skønneste Digtning af dem alle. 
Visen om Dagmars Død. Med sit Omkvæd »Udi Ring- 
sted hviles Dronning Dagmar* synges den ikke af den 
Slægt, der har set og kendt hende og følt Savnet af 
hende, men af Efterslægten, for hvem Mindet er knyttet 
til hendes Grav i Ringsted Klosters Kirkegulv, ved Kong 
Valdemars Side. Og i Mellemtiden har Billedet af hende 
udfoldet sig friere og skønnere; Sammenhængen med 
samtidige Forhold føles kun svagere, selv Folkets Skæbne 
og Bemgerds Ondskab træder mere i Baggrunden; det 
er om den elskeligste Dronnings og den største Konges 
Kærlighed, at Digteren vil fortælle. Han maler fyldig — 
men i Træk, der ere sjælden anskuelige — de enkelte 
Optrin i Dagmars hjælpeløse Lidelse, da hun er i Barns- 
nød, Valdemars vældige Higen efter sin døende Hustru 
og endelig den inderUge Bøn og Attraa, hvormed han 
kalder den allerede døde tilbage til Livet, men kun kort, 
ti »Himmeriges Klokker" ringe efter hende. — Digteren 
har i Dagmars sidste Tale indflettet et Træk, som vor 

4 

Tid let kan misforstaa o : let kan lægge en anden Tanke 
ind i, end Middelalderen tillagde det. Havde hun ikke 
snørt sine Ærmer saa stadselig og sat , Streger* (ned- 
hængende Flige af Ærmet) paa, da havde hun ikke be- 
høvet at brænde i Skærsilden. Man maa ikke opfatte 
dette som en ren Sjæls Bekendelser af sin ganske ube- 
tydelige Syndeskyld (sin ^Dronning Dagmars Synd"). 
Naar den allerede bortvandrede Sjæl vender tilbage til 
Legemet fra den hinsidige Verden, er det jo den ram- 
meste Alvor; og denne Scene maa opfattes i Lighed 
fned andre Optrin i Middelalderens Literatur, hvor Dron- 
ninger og andre fornemme aabenbare, hvad de maa lide 
i Skærsilden for deres Overdaadighed. Pynteligheden i 
Klædedragt var ikke uskyldig; for den forsagende Middel- 
alder var det Verdenslyst i sin argeste Form; og af 
Tidens Aandesyner herom lyser der endnu et Genskær 
over Valdemars og Dagmars Liv. For Menneskene i 
det 12te og 13de Aarh. kan Himmerigsklokken ikke 
ringe, uden at der kommer Klang af Domsbasuner med; 
men dette hører nu med til Korstogenes og Tiggermun- 
kenes Aarhundreder. Det mærkel^e i dansk Literatur 
er ikke, at det kom, men at det kun blev en Bitone ind 
i den vemodig fromme Dagmardigtning. I Norge blev 
det alvorstunge „Drømmekvæde* det 13de Aarh.s og hele 
Middelalderens ypperste Digtning. 

Danmark havde saaledes faaet to historiske Sang- 
kredse, den ene om Tove, Valdemar den Store og Dron- 
ning Soffi, den anden og yngre, med mere Følelse for 
Folkets Tilværelse, knyttet til Valdemar Sejrs Dronninger. 
Men næppe var disse to Sangkredse nogenlunde afslut- 
tede i Folkets Digtning, saa fremstod en ny, der i poetisk 
Rigdom overstraalede sine to Forgængere. Den handler 
om de voldsomme Begivenheder efter Erik Klippings 
Drab, og Marsk Stig bliver efterhaanden dens Helt. 

Der haves seks Viser om Hovedpersonerne i den 
store Ufredstid. De opfattes af tidligere Udgivere (Vedel 
og S. Grundtvig) som en Kreds af Viser, der høre sam- 
men og fortsætte hverandre ; de nyere Undersøgelser gaa 

ud paa, at det er ea Række af oprindelig selvstændige 
Fremstillinger af enkelte Begivenheder, fiørst senere sam- 
mensmeltede til større Digtninger. Vi have iaH fire korte 
Digte, der til Dels ere Øjebliksviser, og to større Sam- 
menarbejdelser*). 

Stødet til denne Digtning udgik fra Kongemordet i 
1286. Erik Elipping havde en stor Del af sin Kongetid 
levet i Fejde med sine selvraadige Stormænd; de havde 
afnødt ham Sikkerhedsløfter om Adelens Indflydelse og. 
om Folkefriheder; og han havde brudt dem. Saa blev 
han en sen Efteraarsnat (S. Cecilie Nat, den 22. No- 
vember) myrdet paa sit Leje i Landsbyen Finderup. 
Hvem Morderne vare, var ukendt; kun 56 Saar paa 
Liget vidnede om deres Daad. Kongens Kammersvend 
Rane havde været til Stede og efter eget og hans 
Yeilners Sigende „skønt nøgen og vaabenløs værget sin 
Herre*; men der synes siden at være ført tilstrækkelige 
Vidnesbyrd for, at han var Mordernes Medvider. Mis- 
tanken for selve Drabet vendte sig mod de store Adels- 
mænd, der ^ havde været Kongens ivrigste Modstandere; 
Harmen var stærk imod dem hos mange, medens de 
selv og alle deres Venner hævdede deres Uskyld. En- 
delig paa DanehofTet ved Pinse 1287 samlede Mistanken 
og Vidnesbyrdene sig mod ni bestemte Adelsmænd, for 
ea. stor Del af samme Slægt; de blev dømt fredløse. 
Grev Jakob af Halland og Rigets Marsk, Stig Andersøn, 
var de to betydeligste. 

Ud af denne første Tids Angst og Uro og Hadet 
mod de endnu ikke opdagede KongeQender digtedes den 
første Vise, , Kongemordet i Finderup*, med det gri- 
brøide Omkvæd „Nu stander Landet i Vaade*. I to 
Linjer fremstiller Digteren hele den politiske Situation: 
„Der er saa mange i Dannemark, som alle vil Herrer 
være*; det er Selvraadighed og Kongemagt, der staa 



*) A. D. Jørgensen, Bidrag til Nordens Historie i Middel- 
alderen, S. 113 — 34; nærmere udført i J. Martensen, 
«Erik Glipping og Marsk Stig i Middelalderens Annaler 
og Viser* (i Historisk Tidsskrift, 4de Række, 4de Bd.). 

4* 

mod hinanden; og i de næste Linjer ere vi — med den 
for Digtningen ejendommelige Raskhed — inde i Begiven- 
heden : de skære sig Graamunkekapper og følge Kongens 
Spor allevegne. Selve Drabet skildres kort og med de 
Træk, som man virkelig kendte: Kongen ligger paa sit 
Leje i Bondens Lade, da den formummede Skare bryder 
ind; Digteren kender Ranes Forsvar, men opfatter det 
som øvet paa Skrømt. Saa slutter han med det kraft- 
fulde Billede — maaske sandt og maaske opfundet — 
af Smaadrengen, der kommer ridende paa Kongens Hesty 
melder den tunge Skæbne og paakalder Dronningen om 
at føre Folk og Rige frelst gennem Ulykken. — Lige- 
som Visen om Lenaslaget samler alt sit hidhold i det 
sidste Budskabsoptrin, rummer her Smaadrengens Ord 
ei helt Folks Angst og Haab; ti ^nu stander Landet i 
Vaade". — 

De dømte flygtede ud af Landet og tyede til Erik 
Præstehader i Norge; de hævdede fremdeles deres Uskyld 
i Drabet, og de havde i Danmark stadig paarørende og 
Tilhængere, der stillede sig venlig til dem. Hvor farhge 
de var som Fjender, mærkede man i Danmark, da de 
1289 gjorde Hærjetog sammen med Nordmændene, og 
især næste Aar 1290, da Marsk Stig byggede sig Borgen 
paa Hjælm og hjemsøgte Have og Kyster som Sø- 
røver. 

En anden og en tredje Vise gælde disse Forhold. 
Den ene, der er bevaret meget ufuldstændig, skildrer, 
hvorledes de fredløsdømte samle sig modiøse for at 
rømme Riget, da Marsk Stig opfordrer til at bygge Bor- 
gen paa Hjælm. Den anden, , Marsk Stig dømmes 
fredløs", tager hele Forholdet op til Behandling, saa- 
ledes som det stod for de fredløses Venner. Marsken 
vaagner om Morgenen med tunge Drømme, hans Hustru 
vil tale ham til Ro, men han er ængstelig; Kongen er 
lønlig dræbt, og nu skal Tinget holdes, hvor Drabs- 
manden skal udpeges. Han rider ud med sine Svende 
og kommer til Borgen, modtages med Dronningens Spot 
over, at han vil hæve sig til Konge, og han svarer med 
en plump Udtalelse, der vel har været Rygte paa den 

Tid, at det er snarere Drost Ove, der gør sig til Konge 
ved at være Dronningens Elsker. Den unge Konge, der 
allerede i Forvejen anser Marsken for sin Faders Bane- 
mand, opirres yderligere ved denne Haan og dømmer 
ham fredløs; Marsken lover til Afsked at hente sin Føde 
i Danmark, og han hygger sig en Borg paa Hjælm, som 
den jævne Bonde med Angst ser hæve sine Tinder over 
Øens Nakke. — Saaledes ser det poetisk ændrede Billede 
ud af, hvad der foregik paa Danehoffet i Nyborg 1287 
samt Borgbygningen i 1290. 

Endelig faa vi den fjerde Vise. Tiden er gaaet. 
Den politiske Stilling i hin Tid er glemt; de andre fred- 
løses Tilværelse er traadt i Baggrunden, og man husker 
kun Kongens Mord og Marsken som hans bitre Fjende. 
En Forestilling, som allerede fandtes i Samtiden, om at 
€t Elskovseventyr var Grunden til Kongens Død, fæstner 
sig endelig ved den fredløse Høvding: Marsk Stig har 
ÆFvet sin Daad for at hævne Kongens Forhold til hans 
Hustru. — Dette har faaet sin storartede Fremstilling i 
•en ganske kort Vise: „Marsk Stig og hans Hustru.* 
Forhistorien antydes kun (Opskrifterne af Visen bruge 
snart Udtrykket „han lokked*, snart „han voldtog"); 
den egentlige Handling begynder med, at hun sidder 
ubevægelig ved sin Herres Hjemkomst; Marsken venter, 
at hun skal gaa ham i Møde i Gaarden, men hun kom- 
mer ikke; han venter hende i Døren, men hun rejser 
Sig ikke; han staar tavs i Undren og Uhygge. (Visen 
adskiller sig heri fra Sangernes almindelige Fremstilling, 
hvor Samtale fører til Handlingens Spænding; her 
lægger Tavsheden et saadant Højtryk.) Endelig brydes 
Tavsbeden, da hun med bitter Fortvivlelse nævner sig 
som „Dronning i Danmark* o: som Kongens Frille, og 
koldt og kort beder om Hævn. Hendes Husbond dra- 
ger — ganske i Visens Aand uden at svare — hen 
at kræve Ugemingsmanden til Regnskab. Kongens ind- 
smigrende Forsoningstilbud afslaar han, og han undsiger 
ham paa Livet. — Saaledes lyder Visen, der paa en 
eller anden Maade synes at danne Indledningen til en 
Vise om Finderup-Mordet. Forholdet til den historiske 

Virkelighed er ret svagt (saaledes vistBok ogsaa det, at 
Handlingen stadig tænkes at foregaa paa Sjælland); mu- 
lig er dog Marskens Undsigelse Minde om hans Vaegring 
ved at hylde den unge Kong Erik Aaret før Konge- 
mordet. Hovedsagen har været, den rent digterske Op- 
gave, at fremstille den i sin Harme og Sorg storladne 
Kvindeskikkelse, Hovedpersonen i den mærkeUge Indkd- 
ningsscene og stadig mindet gennem Omkvædet: ^Men 
Fruen hun sidder i Sjælland, saa mangt der hun 
sørger." 

Endelig opstod Trangen til at samle alle disse 
Visers Indhold i en enkelt Fremstilling. Det ene, sik- 
kert det ældste Forsøg herpaa ligner mange andre Viser, 
men har udvisket eller oversprunget meget af, hvad der 
er ejendommeligt for Marsk-Stig- Viserne. Saa kom det 
næste Forsøg, den lange Vise om Marsk Stig, der 
medtager alle de enkelte Optrin fra de tidligere Viser, 
ofte helt ordret, og knytter dem sammen til en Digtning, 
maaske den ypperste, som vor Middelalder har frem- 
bragt. Dens ejendommelige Tilblivelse — ved at hvert 
Afsnit er blevet behandlet i en lille Folkevise for sig — 
gør, at dens hele Fortælling har Liv og Afveksling og 
et Skær. af det virkelige Livs Mangfoldighed, som ingen 
anden længere Vise kender. 

HandUngens Midtpunkt fandt Digteren i Marsk Stigs 
Hævn for Hustruens Lidelse, saaledes som den var kom- 
men frem i den yngste af Smaaviseme „Marsk Stig og 
hans Hustru**. Det er mærkeligt at se, hvor let han 
har faaet de andre Visers Optrin til at føje sig derefter, 
skønt de fra først af slet ikke kende denne Opfattelse af 
Kong Eriks Drab. Visen begynder med de tunge Drømme, 
der faa saa meget større Alvor, som deres Opfyldelse 
bliver ikke blot Marskens Fredløshed, men hele hans 
huslige Ulykke. Overgangen dannes saa ved, at Smaa- 
drengen i det samme kommer med Kongens Budskab 
om at drage i Leding. Ganske fint er det Træk, at 
Marsken selv frygter sin Død paa Krigstoget, medens 
Visens Tilhørere snart ane den virkelige Fare, der truer. 
Optrin for Optrin fremstiller Digteren nu, hvad den ældre 

Vise blot nævner i et enkelt Vers ; Kongens sledske Løf- 
ter og hans paa£ølgende . Forsøg paa at lokke Fru. Inge- 
borg stiller os begges Karakter klart frem; Tilhøreren 
kender dem begge, da man naar til den gamle Vises 
Indledningsoptrin, Fruens tavse Modtagelse af sin hjem- 
vendende Ægtemand. Undsigelsen paa Tinge gengives 
udførlig og med stærk Fremhæven af Drabets Retmæs- 
sighed. Saa faar Digteren Marskens Skæbne knyttet 
sammen med Finderupvisen, idet Rane optræder som 
Fru higeborgs Søstersøn, der lægger Raad 'op med hende 
om Kongens Drab, og lokker Kongen til Finderup. For- 
inden Mordet kommer det uhyggelige Varsel, som kun 
kendes i den lange Vise, men som vel er optaget fra en 
ældre i Folkevise« Kongen farer vild i Skoven, og ser et 
lille Hus, og derinde træffer han en vidunderlig skøn 
Jomfru; han bliver indtagen i hende og bejler, hun an- 
tyder til Svar, at hun er Elvermø, han spørger ud om 
sin SkaBbne, og hun giver spottende en Advarsel om 
hans nærforestaaende Død*); Kongen fatter eller ænser 
ikke Varslet, han griber med vildt Begær efter den skønne 
Mø, — og da forsvinder Ellepigen og Huset, han staar 
ene i den mørke Skov. Skæbnen nærmer sig ham; 
Rane er i det samme atter til Stede og fører ham til 
Finderup. Drabet selv skildres efter den gamle Drabs- 
vise, men Ranes Underfundighed udmales bredere. (Ver- 
sene om Iklædning af Munkekutter ere dog ikke med- 
tagne: vore Folkeviser skride altid frem i Handlingen, 
de ynde ikke at gaa tilbage og opsamle de forudgaaende 
Træk:) Smaadrengens Budskab omtales forholdsvis svagt; 
det maa. træde i. Baggrund for det hurtig paafølgende 
Optrin, at Marsk Stig rider til Skanderborg og har det 
djærve Ordskifte med Dronningen og hendes Søn, . som 
kan vise Marsken i hans stolte Trods; som forsonende 



*) , Spørg du ad den liden Krog, der dit Sværd hænger 
paa/ Hvori Kongens Varsel bestaar, er ikke klart; 
maaske skal det forstaas billedligt; dit Liv holdes ikke 
oppe af mere end saa meget som den lille Bæltekrog^ 
hvori dit Sværd hænger. 

Scene følger Hjemkomsten, hvor Fru Ingeborg lover at 
følge ham af Land. Men med hans stolte Selvhævdelse 
i Borgbygningen paa Hjælm (Slutningsversene ^f den tid- 
ligere Fredløsvise) ender den hele Digtning; og saaledes 
maatte den ende for at fremstille ham som den ^ædelig 
Herre, hin unge Hr. Marstig.** 

Den lange Marsk-Stig-Vise, med dens klart frem- 
trædende Karakterer i en Række af interessante Optrin, 
maa betragtes som en Art Toppunkt i Visedigtningen; 
ingen anden Digtning — alene „Ebbe Skammelsøn " und- 
tagen — har ^en saadan Storhed i Karaktererne og sam- 
tidig saadant Herredømme over en Mængde af Enkelt- 
heder. Men tillige staa vi nær ved Visedigtningens 
Forfald. Selve dens overmaade stærke ordrette Benjrt- 
telse af de ældre Marsk-Stig- Viser er et Tegn paa den 
svindende Evne til at frembringe nye Optrin. Visens 
Fortælling paa over hundrede Vers og spændende over 
en Mængde Scener er ved at forlade Folkevisens gamle 
Enkelthed og gaa over til en bredere Fremstilling, Ro- 
manvisen, saaledes som denne — mere følelsesfuld og 
mere eftertænkende — udvikler sig henimod Middelalderens 
Slutning, og sætter sin smukkeste Blomst i Aksels og 
Valborgs Kærlighed. 

Et halvthundred Aar efter Erik Klippings Død i 
Finderup skete atter et Drab, der fik endnu større Be- 
tydning for Danmarks Historie, og som af Samtiden blev 
besunget i en Folkevise, vist den berømteste af alle: 
Niels Ebbesøns Vise. 

Tidlig paa Aaret 1340 drog Grev Gert ind i Nørre- 
jylland med en betydelig Hær; den unge Junker Valde- 
mars Optræden og en oprørsk Bevægelse blandt Jyderne 
gjorde ham det aabenbart, at han maatte handle kraftig 
for at sikre sit Herredømme. Med en stor Del af 
Hærstyrken slog han sig ned i Randers; og — her blev 
han dræbt. 

Hvad der i det enkelte skete i den mindeværdige 
Nat 1. April 1340, var i Samtiden levende omstridt. 
Holstenerne vilde gerne opfatte det som et Forræderi af 

Grevens svorne Mænd, de danske som en rask Vaaben- 
daad. Sandheden synes at være omtrent følgende*): I 
Nattens Mørke — Nymaanen var gaaet tidlig ned — 
rykkede de i Planen indviede Krigere, 47 ialt, ind i 
Randers i Skare, som om de var et Vagthold; de sam- 
ledes i en Borgers Stenhus inde i Byen, og noget efter 
Midnat, da alt laa i dybeste Søvn, angreb de Grevens 
Herberg, opbrød Døren og draébte efter en kort Kamp 
ham og hans Kammersvende. Saa snart det var sket, 
rørte de Trommerne; et Hus var tændt i Brand, og der 
blev nu gjort Brandallarm for at sprede Fjendens Op- 
mærksomhed; under Forvirringen slap den lille Skare 
gennem den ft'emstrømmende Mængde af Tyskere med 
kun een Mands Tab, bort over den i Forvejen løsnede 
Gudenaa-Bro og kastede den af efter sig. At Føreren 
for det dristige Tog var Niels Ebbesøn, vidste snart efter 
alle; og han var nu den selvskrevne Leder i Befrielses- 
kampen mod Holstenerne, indtil han faldt i Slaget ved 
Skanderborg endnu samme Aar den 1ste November. 

I disse syv Maaneder fra Aprilnatten til November 
ligger hele Niels Ebbesøns Historie. Ellers vides der 
saare lidt om hans Forhold. Tre Adelsslægter stredes 
ned i Tiden om at tælle ham blandt sine Medlemmer; 
men den rigtige af dem er ^Strangesønneme*, den an- 
selige Stormandsæt i Ty, der spiller en Rolle i første 
Halvdel af 14. Aarh., og hvis Forfædre besynges i Ebbe- 
Skammelsøn-Visen (vor Nr. 44). Dens mest fremtræ- 
dende Medlemmer var da det talrige Kuld af Ebbe 
Strangesøns Børn, af hvilke Niels og to Brødre faldt ved 
Skanderborg 1340. De kunde støtte sig til de andre 
, Strangesønner* og til deres Halvfætre og gode Venner 
Frosteme, og de vare besvogrede med Globerne i Vend- 
syssel og med Ove Haas, Qemere ude med Niels Bugge, 
Jyllands rigeste Herremand. Visen nævner alle (fisse 



•) Professor K. Erslev i Historisk Tidsskrift, 7de Række, I. 
Bd. (1898), der nærmest slutter sig til A. D. Jørgensens 
Opfattelse. 

som Deltagere i Uafhængighedsbevægelsen; kun Ove 
Haas var paa Grevens Parti og fandt sin Død i Ran^ 
ders. — Niels er næsten den af Ebbes Sønner, man 
veed mindst om; man kender ikke med Sikkerhed hans: 
Gaard, der i en Opskrift af Visen kaldes Noringsris*). 
Ebbesønnemes Lig førtes fra Skanderborg til Vestervig 
Klosterkirke, hvor Slægten havde siqe Gravsteder. 

Disse Familieforhold og den Hjælp,. Niels Ebbesøn 
i den afgørende Stund har haft af trofaste Frænder og^ 
gode Landsmænd, er ikke bleven fremhævet stærkt i 
Samtiden. Hans Da ad blev fejret af alle; den udmales, 
i den Tids ellers kortfattede Krønike; og selv i tørre 
latinske Aarbøger har den faaet sit Mindedigt, der i 
Oversættelse lyder: 

Alle danske Sjæle love den Dag 
et Tusind, tre Hundred og fyrretive, 
da Slangen segned for Løvens Slag, 
da Niels Ebbesøn tog Grev Gert af Live. 

Men fyldigst af alle lyder Visen, der er digtet paa Fol- 
kets eget Maal. 

Folkevisen om Niels Ebbesøn er en Fortælling om^ 
hvad der skete, ikke nogen Jubelsang; og den er. $aa 
meget mere en Fortælling, som den mangler Omkvæd 
og altsaa ikke har egnet sig til Dansevise, men blot er 
sunget fra Mand til Mand eller maaske af vandrende 
Sangere fra Egn til Egn. Den er en historisk Fortæl- 
ling, men den er ikke i enhver Henseende nøjagtig hi- 
storisk; Digteren har vidst meget — og meget, der var 
rigtigt, — om Drabet; men for at faa Liv og Sammen- 
hæng har han maattet udfylde paa egen Haand, der hvor 
Historien tav stille. Han bruger den klare, bestemte 
Form, der plejer at anvendes i Folkeviserne, følger sin 



*) Den henlagdes senere til en Borgplads med en gammel 
Eg i Noring Sogn, mellem Risgaard og Hovgaard, i Aar- 
husegnen, — maaske med Rette. 

Hovedperson fra Optrin til Optrin indtil det ;afgørende 
Møde, og. han lader de forskellige Personers Standpunkt 
træde tydelig frem i Samtaler. Niels Ebbesøns Und- 
sigelse, og Drabet paa Greven blive de to Hovedafsnit 
(maaske Marsk Stigs- Visen har været en Art Forbillede 
for .disse Optrin), og den videre historiskp Sammenhæng 
antydes under djen store Undsigelsessamtale. t 

Det mærkeligste i hele Visen er denne Samtale; den 
er det klareste Udtryk for Tankerne hos den danske 
Folkeviseadel, og den tegner et helt Samfund for os. 
Allerede et af Indledningsversene har antydet det nu 
stænderdelte danske Samfund, . „EUddere og Svende", 
, Borgere* (der her nævnes for første Gang i Viserne) 
og »Bønder*, der dog alle trues og kues af den samme 
mægtige Fjendes Nærhed. Under Samtalen aabenbares 
den politiske Stilling: flere af de jydske Herremænd, der 
før have været Grevens haandgangne Mænd, have nu 
»undsagt* ham, hvad der her ikke betyder, at de have 
svoret hans Død, men at« de have sagt sig ud af Lens- 
forholdet. Saa kommer Samtalen, hvor Digteren stiller 
overfor hinanden den kloge og mægtige Greve og den 
forsigtige, men dog uforfærdede Herremand. Greven 
byder Ni^ls Ebbesøn til sig og søger først ved alminde- 
lig venlig Henvendelse at faa Oplysning, af ham om 
Adelens Stemning (V. 5), og han faar det høflig-velvillige 
Svar, at det skal være dem alle en Glæde at gøre, hvad 
Grev Gert ønsker (V. 6). »Du er en kunstig Mand (o: 
en listig Mand)* udbryder Greven — og tilføjer smig- 
rende: »dertil er du frpm (tapper)* — »du kan gaa 
udenom med dit Svar, naar du ikke tør gaa lige paa*. 
Og for nu at tvinge Niels Ebbesøn ud af hans Tilbage- 
holdenhed, beder han ham at være Grevens Talsmand 
hos de andre Adelsmænd (V. 8 og 13), og han gør lej- 
lighedsvis et Spørgsmaal om Tallet paa hans Svende, 
der skal vise, at han har gennemskuet Bidderens Stilling 
som en af Bevægelsens Førere sammen med Niels 
^gg® (V. 8 og 10); Niels Ebbesøn, der ikke straks 
aner hvor Greven vil hen, søger først at sikre sig mod, 
at Greven tager hans Svende i sin Tjeneste, men da han 

fatter Grevens Antydning, erklærer han Rygtet om deres 
Mængde for Løgn. Greven tager da sin første Tanke 
op og beder ham — maaske kun paa Skrømt — at 
være hans Talsmand hos Niels Bugge, og klager over, 
at Bugge, Povl Glob og Anders Frost ere faldne fra 
ham. Niels Ebbesøn svarer med sin tidligere Forsigtig- 
hed, at Hr. Bugges Sager ikke komme ham ved; men 
Anders Frost (der var Niels Ebbesøns Frænde, se ovfr. 
S. 57) tager han i Forsvar: Anders har tjent Greven tro, 
saa længe han var i Tjenesten; og naar han har opsagt 
den, ér der intet mere at fordre. Grev Gert svarer 
uvillig, at ingen maa forlade sin Herre, saa længe han 
vil beholde ham ; dette er den tyske Retssætning, at Va- 
sallens Tjeneste tilhører Lensherren i Kraft af selve 
hans Fødsel, og at han kun med sin Herres Samtykke 
maa drage andensteds hen. Men Niels Ebbesøn kender 
kun dansk Ret af helt andet Indhold: 

Det er saa Sæd i Dannemark, 
har været af gamle Dage: 
hvilken Svend, som ikke vil tjene, 
han maa vel Orlov have. 

Det danske Herremandsforhold bunder jo i Hirdmands- 
kredsen og den gamle Vederlagsret, hvor Tjenesten hvert 
Aar kan opsiges. Og dette Tjenesteforhold hævdes som 
det danske Samfunds Frihed, hvorfra kun Munkevæsenet 
gør Undtagelse: 

Der er ingen tilsammen viet 
uden Munken og hans Kappe; 
Hovmand rider, og Hovmand bier, 
ihvor han tjener til Takke. 

(Det er denne fra Oldtiden arvede Uafhængighed, der 
for Resten gjorde de danske Konger Vanskeligheder nok, 
ikke mindst for Valdemar Atterdag overfor den jydske 
Adel, samtidig med Visens første Levetid.) For Grev 
Gert er denne Unddragelse fra hans Rettigheder et Op- 



Niels Ebbesøn. 61 

rør imod hans Magt; han gør straks Niels Ebbesøn fred* 
løs. I Ridderens Afskedstrusel ligger Antydning af Visens 
sidste Halvdel. 

Nu kommer Forberedelserne til Drabet, hvor Dig- 
teren viser sit Mesterskab ved at gøre Rede for alt i tre 
meget karakteristiske Samtaler: Først Hjemkomsten til 
hans Hustru, hvis Ord stiller Faren endnu stærkere frem 
og driver ham til Daad. Saa kommer Optrinet med 
Hovmændene, som han giver Int Valg mellem at følge 
sig og at tage Afsked. Dette er Udførelsen af den Lære, 
som Niels Ebbesøn selv har forkyndt for Grev Gert, 
Frivilligheden i Tjenerens Forhold til sin Herre; og 
denne Lov staar sin Prøve, da ingen vægrer sig ved at 
vove Livet med ham. Og den samme Tanke under- 
streges yderligere i det tredje Optrin, hvor Niels Ebbesøn 
lige før Angrebet stiller Valget frit paa ny; her se vi 
hans fliden Smaadreng*^ tage Orlov, men kun for om 
lidt at ,tjene ham allerbedst*^ ved i det farligste Øjeblik 
at redde ham fra Fjendens Overmagt. Her fejrer den 
frivillige Tjeneste sin mest glinu^ende Sejr. 

Man har villet opfatte denne Smaadreng , Svend 
Trøst* ved Randers Bro som en historisk Person; men 
saaledes som Visen lyder paa Folkemunde, gør den slet 
ikke Krav derpaa. Han kaldes i en Opskrift „liden 
Svend Trøst* (o : den lille, trofaste Svend) og afvekslende 
dermed , liden Smaadreng, som førre Orlov tog"*); i en 
anden betegnes han blot som „Niels Ebbesøns Søster- 



*) Navnet Svend Trøst er ikke ejendommeligt for Niels 
Ebbesøns Vise, men er vistnok laant fra en anden Vise 
(Danm. gi. Folkev. Nr. 377): liden Danneved giver sig 
paa Vej trods Fare og Overfald, i Tillid til sit gode 
Sværd og sine raske Svende; da de komme i Skoven, 
overfaldes de af Ikender, alle Svendene ,tage Orlov* og 
fly, kun , liden Svend Trøst" staar hos sin Herre og 
hjælper ham at dræbe dem alle; de ride saa hjem, og 
unge Danneved siger til Moderen, at Svend Trøst skal 
fra nu af være ham som en Broder og have hans Søster 
til Ægte. 

søn" uden Navn, ligesom man i Nilus og Hillelilles Vise 
{vor Nr. 32) omtaler de to trofaste Svende som hans 
^Søstersønner". I Folkets Sang er han altsaa ikke be- 
tegnet nærmere end Visernes mange andre Smaadrenge, 
der følge deres Herre i Fare eller Død. Først da Vedel 
sammenarbejdede de ægte Tekster i sin Udgave 1591, 
fik han baade Navn og Slægtskab; senere har Inge- 
manns Roman slaaet hans Tilværelse endnu stærkere 
fast; og Historikerne har — hidtil ganske forgæves — 
ledt efter ham i gamle Dokumenter. Vi bør dog udslette 
hans Navn og Byrd af den danske Historie, der herved 
bliver en Person fattigere, og vi bør i Stedet nævne 
Tingen, som den var: at en dansk Sanger ikke kunde 
tænke sig den store Mandedaad udført, uden at ogsaa 
en trofast Smaadreng, en liden Svend Trøst, med Snilde 
og Raskhed hjalp paa sit Sted i det dristige Foretagende. 
Den Lid, som Niels Ebbesøns Sangei' og hele lÉddel- 
alderen sætter til den unge Smaasvend, er maaske ikke 
mindre værd end det „historiske* Navn. 

Saaledes naar Sangeren med sit Digt frem til Gre- 
vens Bolig. Hvad han vil lægge Vægt paa, er det 
Snilde, hvormed Daaden forberedes, og at det skyldes 
alles Raad, ogsaa de uanseligstes : Niels Ebbesøns Hu- 
strus om at lokke Forfølgerne paa Vildspor ved Hestenes 
bagvendte Sko, og Smaadrengens Omhu for at afbryde 
Broen. Dertil slutter sig som det tredje Raad den «kun- 
stige* (listige) Ridders eget Paafund, at slippe frem til 
Grevens Bolig ved at udgive sig for Hertug Henriks 
Sendebud. (I Forbigaaende faar han Lejlighed til at vise 
Grevens ondskabsfulde Glæde ved Budskabet om Koldings 
og Ribes Indtagelse.) Saa meget er det Digtten om 
de danskes Klogskab at gøre, at han slet ikke kender 
eller omtaler det virkelige Forhold, at de danske med 
Magt og Kamp trængte ind i Grevens Sovekammer. — 
Først da Drabet er udført, lader han sin Helt med rid- 
derlig Dristighed røre Trommerne, Holstenerne strømme 
til, blandt dem hans egen Frænde Ove Haas, der søger 
at afskære dem, men falder for Niels Ebbesøns Haand. 

Et Par Slutningsvers fortælle om den fattige Kone, 

der giver Niels Ebbesøn af sine sidste to Brød, og at 
han rider til „Norinsris* (eller, som en anden Opskrift 
siger, til , Norge*). Det er muligt, at de ere tilsatte af 
senere Sangere; men de -ere ^larere -ægte. Denne fattige 
Kone, der modtager Niels Ebbesøn som Befrier, passer 
ypperlig ind i den brogede Række af Skikkelser, store 
og smaa, som Digteren har fremstillet som deltagende i 
Frihedskampen: de selvstændige Herremænd, den kloge 
Bidderhustru, den snilde Svend Trøst og den barske 
, sorte Svend*. Med en Kunstnerevne, der er sjælden i 
Folkeviserne, har Digteren heri fremkaldt Følelsen af 
hele det Folk, der afkaster Fremmedaaget. 

Men der findes en anden Form af Niels Ebbesøns 
Vise end denne rolige Vise, der forherliger Klogskab 
og Sammenhold, og som kun lader sin Fædrelandsfølelse 
tale ad Omveje. Visen er i Samtiden bleven omarbejdet 
af en Sanger med strømmende frisk Følelse og med 
Begejstring for Niels Ebbesøns Værk som en Vaaben- 
daad og som en Dagens Daad. Her taler Niels Ebbesøn 
kraftige Ord til Svendene; her er Listen, der skal skaffe 
Adgang til Greven, mislykket, og Døren sprænges med 
Skjold og Spyd; Dagen bryder frem i det samme. — 
Den Strid, der stod om Heltens Minde, har her frem- 
bragt for lyst eller, om man vil, for almindelig helte- 
mæssigt et Billed af Grevens Banemand. Det historiske 
Billede i denne sidste Vise liar Eftertiden derfor maattet 
'rette paa; den folkelige Kraft i Visen er lige ung og lige 
ypperUg. 

Fra henimod Aar 1400 aftage de historiske Viser 
baade i Tal og i poetisk Værdi. Den mere krønike- 
artede Tone findes i Visen om Margretes Sejr over 
Kong Albrekt, der dog først er digtet en rum Tid efter 
selve Palkøpingslaget, og ligeledes i Viser om det 15de 
Aarh.s Krigsbegivenheder. I al denne aftagende Digf- 
ning lyder en enkelt frisk Stemme, Sangen om Kristian 
den Anden, kendt og sunget imder det simple Navn af 
»Fuglevisen*: Kongen er den gamle Øm, som Høgene 
(Adelsmændene) samle sig imod og fordrive, for Uhindret 

at herske i Skoven, og hvis Klagesang nu synges af de 
fattige smaa Fugle i Lunden, der havde ventet sig hans 
Hjælp. Stenmingen er ægte nok, udsprungen af Folkets 
lavere Lag (for første Gang taler Visesangen imod 
Adelen); men den kunstneriske Form er snarest laant 
fra literære Forbilleder: overalt i Middelalderen brugte 
man Dyrefabelen til at udtrykke de politiske Meninger, 
man vilde indprente sin Samtid; men sjælden gjorde 
man det med saa enkel en Følelse for Billedets Betyd- 
ning. 

Blandt de historiske Viser bør ogsaa nævnes „Dan- 
sen paa Rib er hu s* (Nr. 30), selv om vi ikke — lige- 
som de tidligere Udgivere — tør henføre den til en 
ellers ukendt hidtagelse af Ribe Slot i Borgerkrigen 
efter Erik Klippings Død, ja overhovedet ikke kunne 
passe den sammen med nogen historisk Begivenhed. 
Sin historiske Sandhed har den ved Navnene paa en 
Række Adelsmænd fra sidste Del af 14de Aarh., der ere 
indflettede i de fantastiske Begivenheder og blandede 
mellem rent poetiske Skikkelser. Selve Visens Indhold 
(om vi kunne kalde det saaledes), at de dansende Rid- 
dere overrumple Borgen i Ribe, er laant fra en af 
Valdemartidens Viser, handlende om Riber-Ulfs Død; 
og den Riber-Uif, der danser forrest i Rækken — ,han 
var Kongen tro og huld* — er den tapre Bannerfører 
fra Graahedeslaget, saaledes som en anden Vise har op* 
fattet ham (se foran S. 41). Hr. Valravn (med sin 
unavngivne Fæstemø) og Iver Helt som Kongens Led- 
sager ere derimod laante fra en anden Vise (vor Nr. 
46). Selve Visens Omkvæd, der jubler over en Sejr 
for den „unge* Kong Erik, findes ogsaa andensteds, pg 
hører maaske ogsaa til det poetiske Laanegods. De 
andre ere virkelige Personer, sønderjydske Adelsmænd 
snarest fra Dronning Margretes Tid, som Sangeren 
skæmtende har ført ind i de poetiske Omgivelser; og 
det hele ender i en spøgefuld Situation mellem en pyntet 
Ungersvend og en livsglad Ungmø, sikkert velkendte for 
de Riddere, der første Gang traadte Dansen til Visens 
Toner. — Visen er et Vidnesbyrd om, hvor let og frisk 

der kunde digtes endnu paa saa sent et Tidspunkt, dog 
helst naar den ældre og frodigere Digtning havde lagt 
Enmet til Rette; saaledes vidner den tillige om Livs- 
kraften i den Visesang, der var knyttet til Valdemaremes 
Dage. 



Trylleviser, 

, Ridderviser" og ^ historiske Viser" indeholde det 
fyldigste Billede af Mddelalderens almindelige Liv; men 
mange af dens dybeste Tanker om Tilværelsen og af 
dens ypperste Digterværker ere at finde blandt Frem- 
stillingerne af den overnaturlige Verden, Tryl le- 
viserne. 

Disse Visers hidhold er først og fremmest de ned- f 
arvede Forestillinger om overnaturlige Væsener \ 
og overnaturlig Magt (Trolddom), saaledes som '. 
de omformedes af et nylig kristnet Folk. 

Man tager fejl, hvis man opfatter disse Viser 
som en nær Fortsættelse af Oldtidens Digtning. Heden- 
tidens Kvad handlede først og fremmest om Asernes 
langvarige Kamp mod Jætterne. Men da Asernes Altre 
var omstyrtede, var Roden hugget bort under denne 
Digtning. Kun et lystigt Eventyr om Tor, der udklædes 
i Freyas Dragt og bliver Tursekongens Brud, er fra et 
af Eddakvadene (Thrymskvide) gaaet over i Folkevise, 
oprindelig i Norge og senere udbredt til Sverig og 
Danmark.^ 

Den * egentlige Gudetro var afskaffet, og for Dan- 
marks Vedkommende var den mærkværdig stærkt ud- 
ryddet allerede i tidlig Middelalder. Men ved Siden af 
de store Guder kendte Folkets Fantasi en Mængde andre 
Skikkelser, der befolkede Høje og Bakker, Krat og Moser, 
Aaer og Sunde. Disse Væsner tænktes som de levende 
Magter, der virkede Naturens Rørelser ; og deres Karakter 
formedes efter det Indtryk, som Naturen gjorde paa 

Menneskene. Alle disse Væsners Færd havde tidligere 
været overleveret i Smaafortællinger , Mand og Mand 
imellem; nu da de gamle Guder var svundne, og før 
de kristnes Gud blev virkelig personlig tilegnet, opstod 
den rige Digtning om Naturvæsner. 

Havet og Aaen gjorde paa den Tids Mennesker 
ikke saa meget det Indtryk af Skønhed og evig spillende 
Bevægelse, der er saa velkendt for den nyere Tids Dig- 
tere. Havet var en grum Magt, der krævede sine Ofre; 
det gemte i sig et Vilddyr, hvis Glæde det var at sluge 
Mennesker, en vældig Øm, hvis Vingeslag kunde vække 
Stormen. Aaen var en upaalidelig Ven; hvor mange 
havde ikke Nøkken i Vandet draget ned, naar de ufor- 
sigtig nærmede sig Bredden, og kun det blege og blod- 
løse Lig fandtes siden igen. 

, Germand Gladensvend** (Nr. 6) er en Digtning 
om Havets ubønhørlige Graadighed. Fra Fødselen er 
Barnet, den liden Germand, lovet bort til Trolden ude 
paa Dybet; hans Moders Taarer forraader ham den 
Skæbne, som Forældrene, skønt uafvidende, have bundet 
ham til. Men han griber efter Livets Lykke i Haab om 
at naa den trods alle onde Varsler; han higer over mod 
sin Fæstemø i , Engeland ", sætter sig i Fjederham pg 
flyver saa højt under Sky. Men Havtrolden — den lede 
^Gam" eller Grib — flyver efter ham paa sine vældige 
Vinger, og den , mærker* ham som sit Bytte: ,Saa hug 
han ud hans højre Øje, drak halvt hans Hjærteblod,* — 
og saa tilføjer Visen: »End fløj han til Jomfruens Bur, 
for hans Vilje den var god*; hans Kærlighed var saa 
mægtig, at den drev ham frem. De følgende Scener ere 
gribende; hans og Fæstemøens Kærlighed — den Livs- 
lykke, der nu knækkes, — træder levende frem. De 
andre Jomfruer vige rædselsslagne tilbage for den døds- 
mærkedes Uhygge; stolt Sølverlad gaar frem og kæler 
og plejer for sidste og eneste Gang den elskede Svend; 
da han atter flyver bort ud i Troldens Magt, flyver hun 
i vild Fortvivlelse efl;er ham: »Alle de Fugle, hun mødte, 
dem klipped hun alt saa smaa, foruden ham den lede 

Garn, ham kunde hun ikke faa/ Menneskelivet kan 
udfolde sig i den ædleste Kærlighed; men der findes 
Magter af Ondskab og af uafvendelig Skæbne, som det 
ikke kan undfly. 

Den samme graadige Vandtrold træffes i Visen om 
, Har pens Kraft*. Ur. Villemands Mø græder for 
Blide-Bro; der er begge hendes Søstre druknede paa 
deres Bryllupsdag, og nu gruer hun for samme Skæbne. 
Hendes Fæstemand lader Broen bygge fra ny og meget 
bred, tolv Riddere føre hendes Hest over Broen, da 
mangler der uforvarende et Søm i Hestens Sko, den 
snubler og kaster hende i Strømmen. Atter har Trolde- 
list bragt et Menneske i Floddybets Magt. Da tager Hr. 
Villemand sin Harpe og spiller, i sin Kærligheds Længsel, 
saa mægtig, at alt brister for hans Toners Magt, og 
Havtrolden tvinges op fra Dybet og maa give sit Bytte 
tilbage. — Visen minder om den gamle græske Myte, 
hvor Sangeren Orfeus ved Tonernes Magt henter sin 
Hustru Eurydike tilbage fra Dødsriget; efter de nyere 
Undersøgelser er det vistnok selve denne Myte, der er 
naaet til Norden over Bretagne og England, og den har 
undervejs afstrøget sin helleniske Slutning, at Orfeus dog 
ikke fører Hustruen til de levendes Verden, ti da han 
ængstelig vender sig om efter hende, svinder hendes 
Skygge bort for ham. Den nordiske Vise forkynder fuldt 
ud Aandsmagtens og Kærlighedens Sejr. 

Simplere, vi kan gerne sige plumpere, gaar den 
samme Tanke igen i Visen om .Hellig Oluf og 
Troldene*. Oprindelig er det en norsk Vise, knyttet 
til Fjældet Homelen (.Homelummer* i dansk Fordrej- 
ning) paa Norges Vestkyst nord for Bergen; men den 
har været saa yndet i Danmark og Sverige, at dens hid- 
hold ofte findes malt i Kirkernes Hvælvinger (deriblandt 
i Vallensbæk Kirke ved København). Fortællingen med 
sine Trolde, der forstenes paa Heltekongens Bud, eller 
lukkes inde i Fjældet, er halvvejs en Helgenlegende, 
halvvejs en Gentagelse af nordiske Oldsagn, der lade 
Helten narre Troldene, saa de overraskes af Solen og 

5* 

forstenes. Dens Troldeskildring afviger fra de andre 
danske Visers og maa skyldes den norske Folkehumor, 

Endnu større er det nedarvede Grundlag for »Hav- 
fruens Spaadom*. Et Sagn, som allerede kendes fra 
Oldtiden, handler om et Havvæsen, der gribes af Men- 
nesker, Kongen holder det fangen, for at det skal røbe, 
hvor Havets Skatte ere gemte, men det svarer intet, og 
til Afsked spaar det Ulykke over Kongens Æt. Dette 
Folkesagn er gjort til Enme for Visen, men til Slutning- 
har Digteren tilføjet et nyt Ordskifte : Dronningen græder 
over de forudsagte Ulykker, men Havfixien trøster ve- 
modig: »Du tør ikke græde for mig, Himmerigs Dør 
staar aaben for dig.* Denne Slutning er ubetinget kri- 
sten (og noget af det mest kristne i Folkevisernes Re- 
ligiøsitet): Menneskets Trøst i Salighedshaabet, og paa 
den anden Side Naturen med en Længsel efter Salighed, 
et Savn uden Haab om at naa den. Det er den »Na- 
turens Forlængsel", hvorom Paulus har talt, og som 
senere Digtninger have dvælet ved. Den virker en Om- 
væltning i Naturopfattelsen; i Stedet for ældre Tiders 
Had og Frygt dukker der op en vemodig Medfølelse 
med Skabningen. 

Til denne blødere Stemning svarer noget i den 
yngste af Havfolkeviserne, Agnetevisen, digtet blandt 
den danske Almue efter Middelalderens Slutnmg. Naar 
den betegnes som dansk Digtning, gælder det dog kun 
til en vis Grad; Evnen til at forme Viser helt fra nyt 
var næppe til paa saa sen Tid og i disse Lag af Folket. 
Det er en Overførelse af den tyske Vise om »die schone 
Agenete* og Flodmanden. Fra denne tyske (oprindelig 
slaviske) Vise er det meste af Handlingen laant; men 
Naturopfattelsen er helt ændret, i Stedet for en svigefuld 
Bejler, der styrter Agnete i Dybet fra Broen (ligesom i 
vor »Harpens Kraft*), er han den skønne og Isengsels- 
fiilde Havmand, der kun bejler til hende ved sin egen 
Kærligheds Magt, og hun følger ham frivillig. Og dog 
gemmer Visen noget af den gamle Naturrædsel; derfor 
lader den Agnete vende hjem til Menneskeverdenen og 

Gudsverdenen, og i skarpe Ord bryde med sin Husbond 
i Havet*). 

I den egenlige Digtningsperiode er Naturrædselen 
den overvejende, ogsaa overfor Elverfolkenes Verden. 
Enkelte lidt yngre Viser se paa den med Sympati; men 
i den berømteste Digtning »Elverskud* er denne Elver- 
verden en uhyggelig Magt, som kan lokke og som kan 
dræbe den, der enlig kommer paa Elverfolkets Omraade. 
Visens Handling kan i sine Hovedtræk følges fra Land 
lil Land; den har hjemme i Bretagne eller Nordfrankrig 
og har udbredt sig over store Dele af Europa. Men 
Visens nordiske Omformning faar sit eget Præg af Elver- 
dansen og Elverskuddet i den hjemlige Folketro ; den er 
bleven som en ny Digtning. Naar i Danmarks skovrige 
Egne den hvide Taage hæver sig fra Sletten og om- 
kredser Træer og Høje, da er det Elverfolkets Dans, i 
Solstraaleme naar Regnbygen nylig er falden, eller endnu 
hellere i Sommernattens halvlyse Skumring. Denne El- 
verpigernes Leg kendes af alle; og for de dansende 
Sangere ude ved Aa om Nattetid byder Elverdansen sig 
frem som det mest nærliggende Emne; om den grup- 
perer sig andre Forestillinger, om at Elvermøerne ville 
drage Ungersvenden med i deres Dans, og at den, der 
følger, forvildes og bjergtages ind i Elverhøjen: derfra 
stammer Skrækken for at komme i deres Magt. En 
anden væsenlig Del af Forestillingen om Elverfolk er 
, Elverskuddet". Oprindelig tænkte man sig, at et Men- 
neske eller Dyr, der styrtede dødt om eller fik en plud- 
selig Smerte, var ramt af Elverfolkenes usynlige Pil; paa 
et lidt højere Trin af Tænkning, saaledes som i den 
danske Middelalder, var Elverfolkenes Slag mellem 



*) Nogle senere Sangere, der havde levet sig ind i de an- 
dre Visers Forestilling om Naturvæsnernes uafvendeUge 
Overmagt, have til Visen føjet en Forklaring eller et 
Slujtningsvers om, at Havmanden dog atter førte hende 
tilbage til Havdybet. Dette har givet S. Grundtvig (og 
tidligere Baggesen i hans Omarbejdelse af Agnetevisen) 
Anledning til at tildigte en ulykkelig Slutning til Visen. 



70 Indledning. 

Skuldrene det Tryllemiddel, der paaførte den stikkende 
og dødelige Sygdom. For Visens Sanger gemmer denne 
tilsyneladende Ulle Paavirkning Dødsfaren for Mennesket; 
næsten som i Leg føres Ridderen i sin Undergang; EU- 
verkvindemes lette Klæde omslynger ham, indtil han 
dødstræt naar sit Hjem. 

Ikke alle Elverfolksviserne har den mørke Uhygge. 
Det samme Emne gaar lysere igen i den lille Vise om. 
Ungersvenden, der lagde sig at sove paa Elverhøjen og 
kun af Hanegalet reddedes fra at blive bjergtagen ind i 
Højen. Ja enkelte Viser handler endog om, at den 
bjergtagne vindes igen for Menneskeheden. Men det er 
det sjældnere og er næppe følt saa dybt. 

Den anden store Gruppe af Trylleviser er de, der 
handle om Omskabelse. Viserne ere ikke de eneste 
Ejere af dette Emne; det forekommer endnu hyppigere 
i Folkeeventyrene. Eventyrene, disse Smaafortællinger 
med spændende og farefulde Begivenheder og dog med 
lykkelig Udgang, havde i Aarhundreder ført deres Om- 
strejferliv i Stuer og ved Barnesenge, i Herbergsrum og 
ved Jægerbaal, flyttende sig fra Land til Land og vindende 
sig Borgerret paa nye Steder. Stærkere og stærkere 
have de udvalgt sig et Yndlingsemne: en ond Stifmoder, 
der omskaber sit Stedbarn til Dyr, Trold eller lignende; 
og saa gaar Eventyret ud paa, hvorledes Menneskeskik- 
kelsen kan genvindes for den ulykkelige. Alt imens 
Eventyrdigtningen i Middelalderen dyrker saadanne Op- 
trin stærkere, trænge de ind i den højere (den af enkelte 
Forfattere skabte) Literatur. Frankrigs fantastiske Ridder- 
romaner fyldes af dem; de trænge fra Britteme over i 
Englands Folkeviser, og her i Norden faa vi vores rige 
Del deraf. 

En lille Folkevise om ^Jomfru i Hindeham* kan 
følges gennem Frankrig og England til Danmark og 
Sverige; den besynger Omskabeisens tilfældige Ulykker: 
Sønnen skyder den vilde Hind i Skoven — trods Mo- 
derens Advarsel, der veed, at det er hendes omskabte 




I 

Datter. — Visen slutter med en lille vemodig Eftersang; 
til et Par Naturbilleder af den faldende Dug og den 
langtflyvende Trane knyttes der — tilsyneladende uden 
indre Sammenhseng — en dæmpet Klage over, at Livs- 
lykken er saa svær at naa, Livets Ulykke saa haard at 
undfly; det er som en pint Sjæls Jammertoner ud i Af- 
tenens Stilhed. 

Men oftest løfte disse Viser sig til frejdigere Toner. 
Eventyret er jo Menneskets Udtalelse af sit uforgænge- 
lige Haab trods al Modgang; og netop Omskabelseseven- 
tyrenes Hovedpunkt, Frigørelsen fra den stygge Dyre- 
eller Troldeham, der hyller sig om Menneskevæsnet, 
gribe Viserne som deres Indhold; Folkeeventyrets bro- 
gede Række af andre Optrin kaste de overbord som mere 
overflødige. 

Vi finde her hele Rækken'' af Eventyrenes Forløs- 
ninger. Snart kysser Ridderen den liden Orm i Græsset, 
snart brydes han med den stærke Biøra; stolt higelille 
følger, skønt sørgende og hændervridende, den frydelige 
Lindorm til dens Bolig, og da hun lægger sig i dens 
Arm, er den forløst til en Kongesøn. Men dejligst har 
Elskerens og Elskovens befriende Magt formet sig i 
^Jomfru i Fugleham*. 

Noget af det mærkelige ved Visen er den Alvor, 
hvormed Fortryllelsen opfattes. Den Dyreham, som Stif- 
moderen har paatryllet den unge Jomfru, er ikke blot 
en tvimgen Forklædning, hvoraf det menneskelige Væsen 
stadig stikker frem; det er selve det vilde Dyrs Natur, 
hun har maattet optage i sig. Hun er virkelig en Hind, 
som flyr den attraaende Jæger, hun veed intet af, at 
han vil frelse hende; indhentet af hans Hunde samler 
hun al sin Kraft og kan omskabe sig til en ny, mere 
^^ld Dyreskikkelse, til den rovgraadige Falk, der sætter 
sig paa Træets Grene, hitet Middel kan bringe den i 
Ridderens Magt, før han skærer Kødet blodigt af sit eget 
Bryst og giver den det til Føde; da flyver Falken ned, 
baskende med Vingen og grisk efter Rov ; — maaske vi 
tillige tør tænke en dunkel Drift efter Frelse af Dyre- 

hammen; ti Menneskeblodet er — i Eventyrets Verden — 
det Tryllemiddel, der giver den bundne Menneskena- 
tur fri. 

Ikke mindre mærkelig er Ungersvenden, Nilus Er- 
landsøn som Visen kalder ham. Med et Begær, som 
han næppe selv forstaar, higer han efter den fagre Hind ; 
jo længer han følger den, des mere føler han sig bun- 
den; da den indhentet af Hundene svinger sig i Luften 
som Fugl, brænder hans Attraa vældigere, han kan ofre 
alt for at naa den. For at vinde den elskede maa han 
yde, hvad der er haardest at give; men Sejren vindes 
derved. Derfor klinger under al den anspændende Møje 
og Pine som en stadig Jubeltone gennem Omkvædet: 
„Saa vinder den Svend sin Jomfru.** — Her har Vise- 
tidens Ideal af en „ Jomfrusvend ", af en Ungersvend, der 
sætter alt ind paa at vinde den attraaede Mø, faaet sit 
ædleste Udtryk, adlet netop gennem Ofringen af sig selv, 
og dog ikke adskilt fra den raske Kraft, det Uvsfriske 
Begær, der gaar gennem vor Middelalder. 
•'Æ Sammen med disse Viser om Omskabelse maa vi 
nævne en ejendommelig Trylledigtning, den unge Svej- 
dals Bejlen til sin dvalebundne Fæstemø, mærkelig ved 
sit Indhold og mærkelig ved sin Forhistorie. To Kvad 
i oldnordisk Sprogform handle om den unge Svipdag, 
der kommer til Tryllebjerget og vækker Menglad af 
hendes dvaleagtige og dumpe ustillede Længsel. De to 
Kvad om Svipdag optages sædvanlig som et Tillæg til 
den ældre Edda; men i den nordiske Gudekreds hører 
deres Handling ikke hjemme. Den foregaar i Eventyrets 
Verden; hun er en slumrende Tomerose, som kun den 
dristig indtrængende Ungersvend kan vække af Dvale, 
han er en Eventyrets Helt, som den onde Stifmoder har 
forbandet til ikke at finde Fred, før han har fiindét Jom- 
fruen paa Dvalebjerget, og som hans afdøde Moder ud- 
ruster til Færden. Men denne Handling er i Oldkvadene 
indklædt i en dunkel Gaadesamtale, og udsmykket med 
et Skin af Valhals og Jotunheims Myteverden. Ved den 
middelalderlige Folkevise, Svejdalsvisen, mærker man, at 
det som fjæles i Sne, kommer op i Tø. Hele den 

mytiske Iklædnings mørke Vinterpragt er her forsvunden, 
og de simple Eventyrtræk staa tilbage. Det er kun et 
svagt Baand, der knytter Folkevisen til Valhals Herlig- 
hed; langt mere tjener Svipdag- eller Svejdaldigtningen 
som Vidne om, hvor tidlig Middelalderen begynder at 
forme paa de EventyrforestUlinger, der ere saa fremtræ- 
dende i dens Tankeverden. 

Visen er sig paa en anden Maade end Oldkvadene 
bevidst, at den er en Digtning om Elskov, om den dunkle 
Følelse, der tvinger Menneskets Vilje, der vækker ustillet 
sløvende Attraa og driver ind paa de sælsomste Baner. 
Straks i det første Optrin møder den os. I Stedet for 
den simple Stifmoderforbandelse træffes Heltens første 
mere flygtige Forelskelse: Hans Bold driver under Legen 
ind i Jomfruens Bur, og da han henter den hos hende, 
optændes Elskoven pludselig. Harmfuld over hans Bejlen 
lægger hun den Forbandelse paa ham aldrig at faa Ro, 
før han har løst den dvalebundne Jomfru, — og i det 
samme er han betagen af den voldsomme pinende El- 
skov, han er ^lagt i Traa" for Jomfruen i et Qemt 
fremmed Land. 

I Runernes Tryllemagt føles, endnu stærkere 
end ved Naturvæsnerne, en Magt, som Menneskene 
ere afhængige af. Selve Runetrolddommen er arvet 
fra Oldtiden; og den Maade, hvorpaa den udføres, svarer 
ganske til en Brug, der var almindelig i hedensk Tid: 
Trylleruneme indridses i en Kævle, et lille fladt Stykke 
af Træ el. lign., og saa kastes den paa den Person, 
man vil paavirke. Men Runerne ere for de kristne 
Visesangere tillige blevne noget andet, end de var i 
Oldtiden; Digterne fremstille dem som en bindende og 
knugende Magt, der ophæver Menneskets frie Vilje, og 
som det gælder om — er det end umuligt at bryde 
den — saa at slippe uden om og at leve i nogenlunde 
Sikkerhed for. Det er som Elskovsruner, som Kraften 
til at vække en dragende ubevidst Drift, at de særlig 
fremtræde i Visesangen. I nogle af Middelalderens seneste 
Viser ere disse Elskovsruner kun et trivielt Middel til at 
bringe Ridder og Jomfru sammen. Men gaa vi til de 

Viser, hvor der tænkes og hvor der formes af en Digter- 
fantasi, da ere de folde af Gru og Rædsel ved at paa- 
kalde de vilde Naturkræfter, som saa let bringe Ulykke, 
og hvis Løb Mennesket kun saa lidt er Herre over. En 
af disse Digtere udbryder til Slutning: 

Ilde saa var den Rune skreven, 
og ilde saa var hun skabt, 
at to saa ædelige Kongebørn 
skulde blive saa ynkelig fortabt. 

Denne Rædsel for den blinde Attraa ser maaske sælsom 
ud for vor Tid; men den passede i en Tid, hvis Natur- 
følelse endnu havde Præg af Tvang og Uhygge; ti naar 
man i Skovens og Ellehøjens Liv saa en lurende Fare, 
hvor meget mere da ikke i den Tryllemagt, der trivedes 
indenfor Menneskers egen Virk en? 

Visen om , Ridder Stigs Runer"*) har den 
samme Tro paa den ubøjelige Magt, der ligger i Rune- 
trolddommen. Men den holder fast ved, at Mennesket 
med Kløgt og Viljestyrke kan gaa uden om denne 
Magt. Ridder Stig kaster Trylleruner, og da de tilfældig 
have ramt Kongens Søster i Stedet for Jomfru Kirsten, 
saa er den højbaarne Kvinde uløselig bundet i Længsel 
efter Ridderen: selv om han rider til Verdens Ende, 
skal hun dog finde ham. Men menneskelig Kløgt og 
Selvbeherskelse kan afvende Ulykken. Da Kongesøsteren 
ved Nat sniger sig ind i hans Stue og kommer til hans 
Seng, ligger han stille, „som var han et Barn", uden 
at lade sig paavirke af hendes Kærtegn, og næste Morgen 
gaar han selv for Kongen og fortæller ham om hendes 
natlige Besøg. Kongen giver ham sin Søster, med Be- 
undring for hans høviske Færd; og Visen slutter med 
det pragtfolde Bryllup i Ridder Stigs Gaard, udvendig er 



*) Denne Vise (Dgt. 76) findes ikke i nærværende Samling, 
men i Dansklærlerforeningens Udgave af Hertz's , Svend 
Dyrings Hus". 

den prydet med røden Guld, indvendig hængt med hviden 
Sølv, Bænkene ere omsatte med ædle Kvinder, og forrest 
i den dansende Kæde ses Brudgommen med Sølvbæger 
paa sin Haand: han drikker sin Kæreste til, saa ,Mark 
og Skov de blomstre derved". 

Trolddommen forekommer dog ikke altid som en 
Hovedsag i Viserne. Den kan ogsaa træfiPes i Forbi- 
gaaende. Saaledes griber den ind paa et enkelt Punkt 
i Visen om ^Hillelilles Sorg". Man troede, at visse 
Mennesker kunde faa et uimodstaaeligt Kampraseri, en 
Art Bersærks-Gang (for at tale i Oldtidens Sprog), idet 
de blev besatte af en troldagtig Natur, men naar man 
nævnede dem ved Navn, vendte deres egen Natur 
tilbage igen, og Vildskaben standsedes. Derfor beder 
Ridder ifillebrand, der har bortført Hillelille, og ind- 
hentes af de forfølgende Frænder, at hun ikke nævner 
hans Navn under Kampen, for at han ret kan bruge sin 
trolddomsagtige Styrke. Hun standser ham dog, da 
hendes yngste Broder er i Fare; men idet hans Navn 
nævnes, er hans Styrke brudt, og han fældes af Fjen- 
derne. — Digteren har indflettet disse vilde Scener, og 
den endnu bitrere, da hendes Broder slæber den bort- 
løbne Søster hjem, i en stille vemodig Fortælling: Hille- 
lille sidder blandt den fremmede Dronnings andre Terner, 
hendes Aandsfraværelse bringer hendes Frue til at spørge 
hende ud, og nu følger hendes Beretning om de blodige 
Scener og al hendes Kvide, indtil hun til Straf for sin 
letsindige Kærlighed sælges bort som Trælkvinde og saa- 
ledes kommer i Dronningens Gaard. 

Den sælsomste af alle Trylleviseme er den om 
,Hævnersværdet". Den handler om Hævnen i sin 
frygtelige Storhed og Sjælens afsindige Betagelse af den, 
om en ung Kriger, der vandrer al Verden omkring ene 
optaget af at finde sin Faders Drabsmand og fælde ham. 
Samme Hævntørst som hos ham findes i hans Sværd; 
han taler det tO, da Kampen gælder, som sin eneste 
Broder, og det svarer igen med Løftet om at holde ud; 
saa udbryder Striden, han fælder Kongens Mænd og 
Kongen — Drabsmanden — selv, han fælder Møer og 

Kvinder, og det spæde Barn i Vuggen, der en Gang kan 
vokse op til Hævner. Da først opdager han, at han 
ikke blot selv har kæmpet, men at Sværdet har raset 
endnu blodtørstigere; atter tiltaler han det og nævner 
det ved dets Navn (den standsende Trolddom overfor 
Vildskaben, ligesom i foregaaende Vise); da holder det 
inde, ellers havde det dræbt ham med som den sidste. 
— Der er i ^ Hævners værdet" den samme Tanke som i 
»Ridder Stigs Runer*: en løndomsfuld Kraft ude i Na- 
turen, som Mennesket vel kan sætte i Drift, men som 
det ikke kan styre og standse, før den i sin Vildhed har 
gjort Ulykker for Menneskeverdenen; en Digter har 
samlet hele Oldtidens Bersærkeraseri og lagt det ind i 
Sværdklingen, for at vise det som en mørk Naturmagt 
udenfor Mennesket, der paa visse Tider — og til dets 
egen Ulykke — gør sig til Herre. 

»Hævnersværdet* er den eneste egenlige Tryllevise, 
hvor der er indført et væsenligt Træk af kristen Op- 
rindelse. Digteren har ladet sig paavirke af et Optrin, 
som i Middelalderen kunde ses ikke saa sjælden. Blandt 
de store Skarer af bodsvandrende Pilegrimme kunde 
man møde en enkelt med Jæmbaand smedede om Hals, 
om Livet og om Armene; det var da en sserlig stor 
Forbryder, en Fader- eller Brodermorder, som havde 
faaet paalagt at vandre fra Helgengrav til Helgengrav, 
indtil Jembaandene selv faldt af. „Hævnersværdet*s 
Digter har opfattet den grænseløse Blodsudgydelse som 
en saadan uhyre Misgerning. Han lader sin Kæmpe selv 
paalægge sig Boden at smedes i Jern, og han lader 
Tilgivelsen komme — ikke paa nogen Helgengrav, ti 
med den kirkelige Dyrkelse giver Visedigtningen sig kun 
lidt af, — men ved Fadersbanemandens Grav: Kæmpen 
har gaaet i Bod al Verden om, og nu kan han ang- 
rende gaa over sin bitreste Fjendes Gravsted. 

Hævnersværds- Visen staar ene ved sin religiøse Slut- 
ning; men den udtaler en Grundtanke fra en hel Mængde 
af Trylleviser: Tanken om en Verden af mægtige Kræfter 
og Drifter, der vil gøre sig til Herre over Menneskets 
fri og ubrudte Virken. Ved denne fælles Grundtanke 

kunne Viserne bane Vej for og uddybe Middelalderens 
religiøse Liv. 

Denne aandelige Uddybning medførte ved Siden af 
sine øvrige Virkninger ogsaa en digtersk Vinding. Under 
Brydningen mellem gammelt og nyt skabtes Trylle- 
viserne som den skønneste Blomst af vor Folkedigtning. 



Kæmpeviser. 

Navnet „Kæmpeviser* brugtes ved Middelalderens 
Slutning om alle de gamle Folkeviser fra den ridderlige 
Verden, og saaledes er det blevet brugt helt ned til vore 
Dage. Men i sin Oprindelse kan det jo ikke betegne 
I>igtninger om Samtidens ridderlige Liv (mange af dem 
have intet med Kamp eller Kæmper at gøre), men det 
maa tilhøre Viser om de store, ikke sjælden overmen- 
neskelige Skikkelser fra Fortiden. . 

Indenfor vore Kæmpeviser gøre to helt forskellige 
Grundstemninger sig gældende. Der er en Række af 
Viser i frejdig ofte skæmtende Tone, der nærmest slutter 
sig til fremmede, især tyske Digtninger; og der er 
en anden Række alvorstimge, som slutter sig til den 
nordiske Oldtids Heltedigtning. 

Af den gamle tragiske Olddigtning fremdrog man 
særlig Elskovssagnene. Sivard henter stolt Brynild ned 
af Glarbjerget og giver hende til sin Stalbroder, og han 
falder for hendes Hævn, da hun faar Svigen at vide. 
Det er vor Folkestammes største Sagnskikkelser, Sigurd 
Faavnesbane og Brynhild, der gaa igen i den ret stor- 
ladne Middelaldersvise med en ypperlig Melodi. — Hjal- 
mars og Angantyrs Kamp om Upsalakongens Datter, 
saaledes som den kendes i islandske Sagaer, er bleven 
omdigtet til Kæmpevise af en norsk Sanger; ved Ind- 
vandnng i Danmark og ved Misforstaaelse her er denne 
Vise bleven omskabt paa en mærkelig Maade: „Helmer* 
og „Angelfyr* opfattes som Brødre, der begge bejle til 

Opsalkongens Datter; deres Fader »Alf i Odderkær* (en 
Blanding af Bersærkefaderen Arngrim og Hjalmars Fost- 
broder Orvarodd) hævner i vild Harme Broderdrabet 
paa den overlevende; han river Egen op med Rode og 
fælder ham. Til disse voldsomme Kampoptrin tegner 
Omkvædet en vældig Naturbaggrund: ,Nu driver Uren 
paa hviden Sand for Norden* ; Stormbygen (Uren) drives 
af Nordenvinden ind imod Landet, hvor Stranden skinner 
lys mod den mørke Uvejrshimmel. Maaske ligger der i 
dette Omkvæd et Minde om Samsøs Kyst, der i Old- 
sagnet er Skueplads for Kampen om den svenske Konge- 
datter. — Af et tredje Oldsagn findes der Genklang i 
vore Viser. Aages og Elselilles Kærlighed er i sin 
Skueplads middelalderUg og kristen; men i Samtalen 
mellem den døde Fæstemand og den levende Fæstemø 
genkendes Strofer af Oldkvadet, hvor den døde Helge 
Hundingsbane gæster sin Fæstemø Sigrun, dragen til 
de levendes Verden af deres fælles Længsel, og hvor 
han klager, at iver af hendes Taarer falder som Blods- 
draaber paa hans Bryst. 

Men af alle gamle Sagn om Kærlighed og om 
Kongeætlingers Undergang trængte kun et enkelt dybt 
ind i Middelalderens Visesang, Havbors og Signilds El- 
skov. 

Sagnet om Hagbard og Signe havde været de 
danskes Yndlingsdigtning siden en i^ern Oldtid. Dets 
Oprindelse gik tilbage til en Tid forud for Rolf Krake 
og de andre berømte Skjoldungkonger; som dets Skue- 
plads mindedes Sigersted paa Sjælland (ganske nær ved 
det gamle Kongesæde Rmgsted) med den Høj, hvor 
Kong Sigar lod sin Datters Elsker hænge, med Tomterne 
efter Sigars Kongsgaard og Signes Jomfrubur, og med 
Kamppladsen, hvor Sigar og hele hans Hær bukkede 
under for Hagbards hævnende Frænder, der hærjede og 
ødte det stolte Kongesæde, saa det aldrig rejste sig siden. 
Et Oldkvad har fremstillet Hagbards og Signes trodsige 
og trofaste Elskov, der lod dem følges i Døden. Sakse 
har i sin Danmarksliistorie (7de Bog) indflettet Stykker 
af dette Kvad i den længere Fortælling om Sigarslaégtens 

Skæbne og Undergang. Ogsaa Visens Digter har øst af 
det. Han har forbigaaet meget af, hvad det gamle Sagn 
meldte om Kamp og List og Hævn; af Oldtidslivet har 
han ikke beholdt mere end Forestillingen om de kæm- 
pende , Konger* i Danmark og et mærkeligt Minde om 
Skjoldmøer (V. 21). Men han optog fra Kvadet alle 
gamle Træk af Signes og Hagbards Elskov, og han 
flettede nye og skønne Træk deri. 

Visen indledes med Havbors Drøm: „Jeg drømte 
jeg var i Himmerig, det var saa favr en By; jeg havde 
stolt Signelil i min Favn, vi fulde igennem den Sky.* 
Drømmen om Himmerig — udlægger hans Foster- 
moder — varsler Livets højeste Lykke; men at han 
styrtede derfra, er Tegn paa hans nære Død. Ogsaa 
fra andre Viser kende vi den varslende Drøm (f. Eks. 
Marsk Stigs Vises Begyndelse); men Digteren har her 
skabt et nyt Billede, der anslaar de Toner, hvori hans 
Digt skal spille, den skal handle om mægtige Karakterer 
og om en Kærlighed, som Døden ikke kan sætte Skranke 
for. Drømmen rummer mere end ellers i Viserne: den 
fører ind baade til højeste Lykke og til Undergang; og 
den er intet blot Forspil, den sætter Visens Handling i 
Drift: først nu veed Havbor rigtig af sin Kærlighed til 
Signe: »Er det mig til Lykke lagt,' at jeg skulde vinde 
den Mø, saa lidet vil jeg det vurde, om jeg skulde for 
hende dø." 

Saa kiseder Havbor sig i Kvindeklæder, som Sagnet 
melder, for at vinde Adgang til Signe. Grunden dertil 
giver Digteren sig lidet af med; hvad der interesserer 
ham, er alene Havbors Skikkelse: han glæder sig, naar 
han tumler Hesten paa Vejen, og naar han med jom- 
fruelige Lader rider ind i Kongsgaarden ; han kæler helt 
for den Scene, hvor Havbor sidder i Signes Bur og 
ridser Billeder af Skovens Dyr, og hvor Signe inderlig 
optagen af den fremmede følger sin ny Læremester. Et 
fint lille Træk er det, at Visedigteren ikke blot har op- 
taget Oldkvadets Scener, hvor den forklædte Bejler und- 
skylder sit mandhaftige Udseende, men har tilføjet et 
nyt Ordskifte, hvor han mere djærvt end klogt giver 

Svar til den mistroende Terne. Oldkvadet har lagt 
Hovedvægten paa den natlige Samtale mellem de el- 
skende; her gør Signe sig rede til at følge Havbor i den 
Død, hun anser for uundgaaelig; Havbors Tale paa 
Galgebakken, da hans Kaabe hænger i Galgen og Signes 
Bur staar i Luer, er en Jubel over, at Løftet er holdt, 
at deres Kærlighed lader dem træde Vejen til Dødsriget 
sammen trods alle, der vilde skille dem. Ved Siden af 
disse Taler i Oldkvadet træder Visen frem som en ny, 
kraftfuld Digtning; hvert af de hurtig følgende Optrin 
fører stærkere frem mod Handlingens Toppunkt. Den 
dvæler ikke ved den natlige Samtale, men fører Hand- 
lingen rask ft'emad gennem Ternens Svig og Havbors 
fortvivlede Kamp; Digteren indfletter det middelalderlig- 
romantiske Træk, at hun ogsaa raader dem at binde 
Havbor med Signelilles Haar, det vil han aldrig vove at 
rykke over. Først nu da han helt er viet til Døden, 
kommer den Samtale, hvor hun lover at følge ham i 
Døden; Handlingen tager Fart, den standses ikke af 
noget Ordskifte eller Enetale; Daaden maa tale for sig 
selv. Men lige saa mægtig som Havbors Jubel i Old- 
kvadet ere de ordknappe Strofer i Visen: 

Længe stod Havbor Kongens Søn, 
sagde, han vilde Verden skue, 
til han saa stolt Signelils Bur 
at brænde i lysen Lue. 

, Tager nu ned min Kaabe rød, 
hun maa vel paa Jorden ligge; 
havde jeg nu ti Tusend Liv, 
jeg vilde ikke et af dem tigge." 

Digteren tilføjer en lidt forsonende Slutning: Kongen ser 
Baalet, han søger at redde de elskendes Liv, og han 
udbryder i en Klage, der indeholder Digterens og hans 
Tilhøreres Dom: havde han vidst, at Kærligheden var 
saa stærk, da vilde han ikke for alt sit Rige have gjort 
denne Gerning. Og som en Art af Oprejsning hævnes 

de to Kongebørn paa den utro Terne, som har røbet 
sin Herskerinde. — Det er en forholdsvis blidere Slut- 
ning end Oldsagnets blodige Hævn over hele Sigarslæg- 
ten; man nærede ikke mere samme Interesse, som de 
gamle Skjalde havde, for Skæbnens slyngede Veje og 
for Heltens Død og Dødsmod. 

I Havborsagnet kunne vi iagttage det, der i det hele 
prægede Middelalderens Anvendelse af Nordens Oldsagn. 
Man optog en Række af Oldsagn, om den store men 
ulykkebringende Kærlighed og skabte deraf flere 
af de ypperste Folkeviser; men Heltenes Krige og Kamp- 
bedrifter og hele deres Sammenhæng med en svunden 
Kultur — det lod man ligge. 

Digtningen udfyldes her af den anden Gruppe Kæmpe- 
viser, om de middelalderlige Yndlingshelte, Stærk 
Didriks Kæmper og Holger Danske. Tonen er her 
frejdig og djærv. Visens Udgang altid lykkelig; Kamp 
imod Fjender eller mod Trolde er det eneste Indhold, 
Elskoven forekommer kun i Forbigaaende. 

Kong Didrik er oprindelig en historisk Person, Øst- 
goternes Konge Theodorik, der imderlagde sig Italien; 
hans Bolig i „Bern" er da Theodoriks Kongesæde 
Verona. Tidlig blev Sagnene om ham omformede i 
lyske Oldkvad. Siden efter Tyskernes Kristning blev 
Sagnene fremstillede i en Række tyske Kæmpeviser, der 
digtedes og foredroges af vandrende Sangere eller „Spille- 
mænd"; for at kunne more deres blandede Tilhører- 
kreds i Borge eller paa Markedspladser føjede de en 
Mængde nye Bedrifter og nye Kæmper ind i Didrikssagn- 
kredsen og gav den det muntrere, men ogsaa plumpere 
Præg. Ogsaa til Danmark naaede disse „saksiske San- 
gere*, som de her kaldtes; man møder dem paa Knud 
Lavards og Svend Grades Tid. Derfor laa det nær — 
til Forbilleder for et ridderligt Kæmpeliv — at overføre 
disse tyske Kæmpekvad. 

Didriksdigtningens Hovedbegivenhed, de langvarige 
Kampe og Udlændighedsaar, som den berømte Sagnkonge 
maa udstaa, før han vinder det italiske Rige, blev ikke 
optaget af de danske Visedigtere. Det er de enkelte 

O 

Kæmper og de enkelte Bedrifter, som have hele 
Interessen: den overgivne Ungersvend Vidrik Verlandsøn, 
den kloge Raadengaard osv. I den mest yndede af 
Viserne udretter Kong Didrik slet intet, men den frem- 
stiller de mærkeligste Kæmper i et morsomt Sammen- 
spil. 

Med „syv og syvsindstyve** Kæmper (147) er Kong 
Didrik draget mod Kong Isung og slaar Telt for Bir- 
tingsborgen. Oppe ved Borgens Tinder staar Kong Isung 
og ser ud over Modstanderne; hos ham staar den yp- 
perste Kæmpe Sivord Snarensvend og viser ham hver 
af Kæmpernes Skjold, som hænger uden paa Teltet. 
Digteren har ikke nægtet sig den Glæde at fremstille 
hele den yndede Flok af Didrikskæmper og minde om 
hver enkelts ejendommelige Væsen eller Daad; og vi 
kunne følge ham i dette korte Overblik. Forrest selve 
Kong Didriks Telt, prydet med den kongelige Løve. 
Saa Vidrik Verlandsøn, Smedesønnen, kendt for sin Rask- 
hed og Ustyrlighed („han vil slaa og ingen tage til 
Fange**); og som Modsætning til ham den graanede 
Hildebrand, Didriks ældste Ven og prøvede Raadgiver 
(deraf Tilnavnet „Mester* Hildebrand). Den ungdomme- 
lige Humlunger, Jarlesønnen, har faaet tredje Plads, vel 
nærmest paa Grund af den Rolle, han snart skal spille 
i Visen; ti han er endnu et ungt Skud (jfr. den grønne 
Lind i hans Skjold) uden egne Bedrifter, kun hædret for 
sin Byrd. Saa komme alle de andre: Helled Haagen 
(o: Helten Hogne) er den grumme Kriger (med den 
vilde „Gam" eller Grib i sit Skjold), der i Volsung- 
sagnene bliver Sigurds (Sivord Snarens vends) Banemand. 
Og jævnsides med ham træfifes den lystige Folkvar 
Spillemand, der „vil drikke og ikke sove* og som fører 
Fedlen (Violinen) og dens Bue som Skjoldmærke; han 
er en Figur, som de vandrende „Spillemænd* have lavet 
til deres egen Fornøjelse og puttet ind som Lyspunkt i 
den mørke Volsungdigtning. Til Ære for deres danske 
Naboer have de saksiske Sangere ogsaa indflettet en 
„Detlev Danske*; Elefanten i hans Skjold skal naturlig- 
vis betegne hans Styrke; den er for Resten et Vidnes- 

byrd om, hvor gerne man paa Korstogstiden pyntede sig 
med østerlandske Forestillinger. Nogle af Kæmperne 
have valgt Skjoldmærke efter deres eget Navn, fordi det 
allerede tilstrækkelig betegnede deres Kamplyst: Ulf van 
Jern har , Ulven i vilden Skov**, Brand Vidfærling (den 
vidt-farende) har den brændende Brand, og Hvitting to 
hvide Pile. Raadengaard fører derimod i sit Skjold 
Billede af den Trold-Øm, han har bundet med sin Rune- 
kløgt; Munken Alsing, der „følger* Kæmperne (o: løber 
dl Fods efter dem), kendes derimod paa Køllen, hvor- 
med han en Gang har knust de Røvere, som hjemsøgte 
hans Kloster. — Saaledes ser hele Flokken ud, et dig- 
terisk Afbillede af Riddertidens brogede Krigerskarer, 
der var knyttede sammen ved fælles Kamplyst og visse 
Ærens Love, der bandt dem alle. 

Hele Visen er et Billede af den ridderlige Side af 
hin Tids Krigsførelse; (lad os tænke paa et saadant Felt- 
tog som det, hvor Valdemar Sejrs Hær stod overfor 
Kejser Ottos, og hvor to danske Kæmpers, Sven Starkes 
og Broder GanMgs, Sejre i Dystridtet kastede Glans over 
hele Folket.) Her findes Scener som Udæskningen til 
Kamp paa Pladsen imellem de to Hære, Lodkastningen 
om, hvem der skal tage Kampen op, den unge Kæmpe, 
der med Skælven faar denne udsatte Plads, men ikke 
tør unddrage sig; vi finde Riddernes Laan af Vaaben, 
med Pantsættelse, Giftermaalsoverenskomster osv., og 
selve Dystridtet, hvorefter den overvundne bindes til 
Træet. Hovedskikkelsen i det hele er Sivord Snaren- 
svend, denne Oldtids-Kæmpeskikkelse, der under Navn af 
Sigurd Faavnesbane har været den nordiske og tyske 
Folkestammes store Ideal, det højeste Maal af Mod og 
af daddelfti Selvbeherskelse. Denne Førsteplads har 
han beholdt; men under de saksiske Sangeres Fremstil- 
ling er det mere i Kæmpekraft, han er Forbilledet: Dig- 
tets Hovedoptrin er det, hvor han — paa Skrømt fangen 
og bunden til Egetræet — rykker Træet op med Rod 
og selv kommer hjem til By. Men han er ganske vist 
ikke alene Kraftkarl, den , blinde" Svend, der næppe ser 
sig for, før han slaar til; med ridderligt Ædelmod ud- 

6* 

giver han den overvundne Ungersvend for Sejrherre i 
Kampen. Have disse Kæmper end undertiden mere af 
Krop end af Aand, eje de dog Lystigheden , især i den 
Kæmpedans, som Visens danske Omdigter har føjet til 
som Slutning af Toget mod Birtingsborg. 

Holger Danske er den anden fremtrædende Skik- 
kelse i Middelalderens Kæmpeviser. Han hører hjemme 
i det ridderlige Frankrigs Heltedigtning; men som dansk 
Folkehelt bliver han væsenlig forskellig fra sit fremmede 
Forbillede. 

Den ældste Holgervise handler om Trolden Bur- 
mand, som kommer at bejle til Ungamkongens Datter, 
Jomfru Gloriant; ingen tør møde ham i Kamp; da gaar 
Jomfru Gloriant i Fangetaamet, hvor Holger Danske 
ligger, og beder ham om Hjælp, han rejser sig med 
Møje og støtter paa Benene, saa lover han at stride for 
hendes og hendes Fæstemands Kong Karvels Skyld, og 
vover sig i Dyst med Burmand, der virkelig falder for 
hans Sværd. Jomfru Gloriant rejser sig, smal som en 
Liljevaand, og løser ham Brynje og Sværd fra, og saa 
tager hun ham i sin Arm og kysser hans Mund; nu 
kan hun lykkelig holde Bryllup med Karvel, sin Fæste- 
mand. — Denne Vise er Ridderlighedens Vise mere 
end nogen anden; vi møde Kampen mod Undertrykkere 
og Befrielsen af de svage uden nogen Tilsætning af eget 
Krav paa Lykke. Til Vandringen af dette Sagnstof fra 
Frankrig til Norden svarer en Udbredelse af Riddertanken 
i sin simpleste og ædleste Form. 

Den franske Holgerdigtning omfatter langt mere end 
dette Optrin. Dens Ogier le Danois er Deltager i Fran- 
kernes nationale Storværk, Kampene under Kejser Karl 
imod de vantro i Spanien, og i lignende mere opdigtede 
Hærtog i Italien; han er tillige den selvstændige Lens- 
mand, der i lang Tid kan trodse Herskerens Magt; og 
han er endelig — i de yngre Digte — den eventyrlige 
Korstogsridder, der erobrer og kristner Qeme Riger i 
Østen. Alle disse Sider ere ejendommelige for det franske 
Adelsliv. Men kun dette ene Optrin, den rene, 
beskyttende Ridderdaad vandt Indgang i dansk 

Digtning; og det tilegnedes her med en Varme, som 
hævede det langt over at være en af Heltetidens mange 
Oplevelser. Naar Herremand og Bonde sang Omkvædet 
efter (, Holger Danske vandt Sejr af Burmand*), følte 
de det som det danske Folks Stordaad, følte Holger som 
den, der hævdede Danmarks Ry blandt de fremmede 
Folk. 

Det næste Trin i Danmarks Holgerdigtning er, at 
den lader sin Folkehelt kæmpe ikke blot, saa at det 
bliver til Danernes Ære, men for selve Danmarks Uaf- 
hængighed. Saaledes opstod Visen „Stærk Didrik og 
Holger Danske" (Nr. 5). Sin Begyndelse tog den fra 
en ældre Didriksvise, hvor Kong Didrik i Bern spørger, 
om der endnu findes nogen, der kan gøre ham Mod- 
stand; men denne Vises Tankegang vendes om: Didrik 
gøres ikke længere til Forbilledet i Ridderliv, men til et 
Billede paa det tyske Kejserriges Magt og Overmod, og 
imod ham opstilles Holger Danske som Udtryk for det 
danske Folks kraftige Selvstændighed; derfor bor han 
^udi Nørrejylland* og „lader sig med røde Guld krone*. 
En Holger Danske paa Danmarks Kongetrone er ellers 
ukendt; og Digteren handler i det hele frit med de 
gamle Sagnfigurer; han sætter Jætterne Sverting (o: den 
sorte) og Bermer Rise i Didriks Følge, for at antyde 
Tyskerherskerens umaadeHge Overmagt; og omvendt 
flytter han de mest yndede Sagnhelte ind i Holgers Hær, 
selv om de oprindelig høre til Didrikskæmperne. Men 
den Digter, der har tumlet saa frit med Stoffet, har og- 
saa haft Evnen til at gyde Liv i sin Skildring: Fjendernes 
Overmod, det trofaste Sammenhold mellem Kongen og 
hans gode Mænd, og Kampens blodige Voldsomhed. 
Han har skabt — i det episke Digts Form — Danmarks 
første Fædrelandssang; Laurits Koks Danevirkevise blev 
den anden. 

Holger Danskes Plads som dansk Nationalhelt var 
dermed slaaet fast. Folketroen viste ham Plads i Bak- 
ker eller Huler, hvorfra han skulde komme frem i Nø- 
dens Tid for at redde sit Land. 

Med den mere mangesidige franske O^rter-EKgtning 

blev man derimod kendt gennem Kristjem Pedersens 
„Olger Danskes Krønike* (1534); Ingemanns , Holger 
Danske" er et Forsøg paa at sammensmelte dette 
franske Sagnstof med Holgerskikkelsen som dansk Folke- 
helt. 

Som en Art Efterligning af Holger Danske opstod 
en fra først af dansk Sagnfigur, Svend Felding. Ved 
Siden af Holger, den højbyrdige og altid ædle Helt, 
staar denne jydske Kæmpe som en Talsmand for den 
længe oversete Kraft i Folkets brede Lag; men i ridder- 
lig Kamp for den svage Kvinde og for Danmarks Ære 
er han ganske hans Arvetager. 

„Kæmpe* -Viserne ere som Helhed en af de ældste 
Grupper af Folkeviser; dette gælder baade for Omdigt- 
ninger af Oldsagn og for Efterligningerne af de saksiske 
Sangeres Kvad i Valdemarstiden. Derved kom de til at 
øve en ikke ringe Indflydelse paa de øvrige Viser. Did- 
riksvisernes djærve Tone kan findes igen i en Vise som 
den om Laves og Jons Dystridt (Nr. 30); endnu oftere 
vil man genfinde den hjemlige Heltedigtnings elskovs- 
tragiske Grundtone. 



Skæmtevise og Lyrik. 

Den Stil og Fortæl lemaade, som var dannet af den 
ridderlige Visesang, blev efterhaanden udvidet til andre 
Enuier. Ved Siden af Ridderviser, der kunde være af 
en ret skæmtende Tone, opstod saaledes de rene 
Skæmteviser, djærve og overdrevne. Hører Ridder- 
visen til ved Dansen, saa har Skæmtevisen sin særlige 
Forudsætning i Drikkelaget. Den har til Yndlingsenme 
dels Gildet med dets Tummel og Udskejelser, dels Ægte- 
fællernes Samliv eller de unges Giftermaal. Dens Ynd- 
lingspersoner ere saadanne som Bonden og hans Kælling 
eller Spillemanden, der stryger hjemmefra med Fedlen 
paa Nakken; nu og da gaar det ud over Munkens eller 

Præstens Kvindelyst, og ^Bispens Datter" som det lidet 
blufærdige Kvindfolk er en staaende Figur. Endnu en 
Skikkelse er der, som er Vrængebillede af Tidens Ideal, 
den høviske Jomfru, smal som en ^Liljevaand* ; det er 
den vældige Kvindeskikkelse, mindende stærkt om Folke- 
digtningens komiske Opfattelse af Jættekvinderne; en 
saadan Skikkelse har man i ^Bruden i Ribe*, der gør 
Ulykke paa baade Præst og Degn, og selv Kvæget bliver 
saa bange for hende, at det bisser hjem (vor Nr. 51). 
Som Eksempel paa Giftermaalsviser fmdes en (Nr. 50), 
der rimeligvis har sit Udspring fra de Drillesamtaler, 
som Ungersvend og Jomfru digtede til hinanden (se 
ovfr. S. 8) : ^Hvormed vil du føde mig, naar vi to kom- 
mer sammen?" 

Skæmteviserne ere ret mange i Tal, men faa af 
dem høre til de betydeligere Digterværker, selv om de 
ere fulde af djærve og overgivne Indfald, og det ridder- 
lige Folkevisesprog faar en egen Komik ved at overføres 
paa disse grovere Forhold. 

Skæmtevisedigtningen er den lavere og plumpere 
Afændring af Visesangen; men denne har ogsaa sine 
mere forfinede Sideskud. Et af dem gaar i Retning af 
at skabe Elskovsdigte, hvor Handlingen er mere under- 
ordnet, Udtalelsen af Følelser det væsewlige. Som Prøve 
meddeles en lille Vise (Nr. 49), hvor Jomfruen lignes 
ved en Lind og hendes Bejler ved en Smaafugl, der 
gerne vil bygge sin Rede i den. Visen har den Mærke- 
lighed, at de adelige Optegnere ere enige om at henføre 
den til bestemte Personer af den sydsjællandske Adel 
o. 1330. Smaafuglen, der klager sin Nød for Linden, 
er Hr. Jens Due til Tessebølle Gaard, der var trolovet 
med Anne Nielsdatter, men Falken, der driver ham bort, 
er den rige Bo Falk til Vallø, hvem Jomfruen siden 
ægtede. 

Indenfor de finere Adelskredse er det ogsaa, at 
Folkevisen vokser ud til Rom anvise, lange fortællende 
Digte, der synges med samme Melodi og Omkvæd i 
hundrede, ja indtil to Hundrede Vers. Handlingen er 
undertiden henlagt til Qeme Steder som Spanien eller 

Myklegaard (Konstantinopel), endnu hyppigere dog til 
Norge; saaledes Aksel Tordsøns og Valborg Iramers- 
datters ulykkelige Kærlighed. Indholdet er i nogle af 
dem en stadig Skiften af stærke og overraskende Begi- 
venheder; mest yndet er dog Fortællingen om to el- 
skende, der skilles ad ved Jomfruens tvungne Giftermaal 
med en anden mægtigere Bejler. Ved deres Lovprisning 
af den tugtige Optræden og den retskafiie Handling danne 
de en bevidst Modsætning til de ældre Folkevisers dri- 
stigere og voldsommere Karakter. 



Visernes senere Skæbne. 

Der kom en Tid, da Viserne ikke mere ledsagede 
Dansen. Grunden var først og fremmest, at selve 
Dansen forandrede sig. Da man i 16de Aarh. byggede 
de prægtige Herresæder, dansedes der i Riddersalen den 
hvirvlende Polskdans til Violiners og Fløjters gennem- 
trængende Toner; Sang vilde her være en Umulighed. 
Visen trak sig ud af denne Larm og levede mere til- 
bagetrukkent ved de daglige Beskæftigelser. Ved denne 
Tid — i A arene op mod 1550 — begynder man ogsaa 
at skrive Viserne i Bøger. Datidens Adelsmænd og 
især dens velbyrdige Jomfruer holdt „Poesibøger", hvor 
deres Venner skrev Digte i og satte deres Navn under 
til venlig Erindring. Snart er det moraliserende Digte 
og elskendes langtrukne Klager over onde Tunger og 
Folkesnak, som søger at skille dem; snart er det ogsaa 
de gamle fortællende Viser. Men da man begyndte at 
gøre Udvalg af Poesibøgernes blandede Indhold, opstod 
de første rigtige Visesamlinger. Fra omtrent 
1550 er det store Foliohaandskrift i Odense Frøkenkloster 
(Karen Brahes Bogsamling), skrevet paa en eller anden 
Jydsk Herregaard og indeholdende over 200 gamle 
Viser. Snart efterfulgtes det af mange andre, saaledes 
, Dronning Sofias Visebog*, som Frederik II's Dronning 

gav til en af sine Hofdamer; Anders Vedels Visebøger 
o. fl. I de adelige Gaardes Fruerstuer fandtes gerne et 
eller flere af disse omfattende Haandskrifter, og under 
Spinding og Syning paa de lange Vinteraftener sang en 
af Jomfruerne op af Bogen*). Paa Visernes Tekst 
havde dette en ikke altid heldig hidflydeise; man søgte 
at hale hver enkelt Sang saa lang som muligt, at den 
kunde vare længe. „Aksel og Valborg* med sine 200 
Vers fik først større Udbredelse efter 1600. — Ved det 
17de Aarhimdredes Midte fik de gamle Folkeviser en 
slem Medbejler i den indvandrende Hyrdedigtning i antik 
Stil; og i Enevældens første Menneskealder uddøde de, 
samtidig med at mange gamle Adelsgaarde kom i nye 
Ejeres Hænder. 

Vel saa hurtig blev Digtningen fortrængt i Købstæ- 
derne, der aldrig havde staaet i saa nært Forhold til 
Visesangen. Derimod holdt Bondestanden med Sejhed 
fast ved Forfædrenes Sange; næst efter de adelige Jom- 
fruer skyldes det Bondemænd og Bondekvinder, at Vi- 
serne ere bevarede til vore Dage. Allerede langt tilbage 
i Middelalderen havde Bondestanden optaget den ridder- 
lige Digtning, idet Bønderne ofte sad paa Gildesbænk 
med Egnens Herremænd, eller idet Ridderborgens Svende 
satte Bo som Bønder. Her levede Viserne videre uden 
den Forfinelse og Forlængelse, som de undergik hos det 
16de Aarh.s Adel, men tværtimod kortere og undertiden 
lidt grovere. I Tidens Løb kom ogsaa Tilgang fra andre 
Sider. Rigeligst var da Indvandringen af de tyske mere 
almueagtige Folkeviser; enkelte af disse blev frit op- 
fattede og omarbejdede (Agnetevisen), de fleste blev 
ordret oversatte. Tillige var der mange nylavede Viser 
(Beretninger om Mord, moraliserende Digte, Kærligheds- 



*) Under en af Viserne staar etsteds: 

FiniH det er: Ende, 

tag Visen nu i Hænde, 

og syng den lystig og klar, 

at hver maa høre dig aabenbar. 

klager og Klager over Bondens fortrykte Tilstand), der 
blev digtede af Bogtrykkere eller halvstuderte Personer 
og udbredte som Skillingsviser paa Markeder eller ved 
Gadesalg. Trods disse Indblandinger holdt de gamle 
Folkeviser sig i alle Egne af Landet langt ind i det 19de 
Aarh., i de jydske Hedeegne endogsaa i en rent over- 
raskende Fylde; I il det fælles Strikkearbejde i , Binde- 
stuerne* hørte der et Forraad af Viser og Eventyr, som 
skulde holde ud til mangfoldige Arbejdsaftener. Først 
de sidste Menneskealdres stærkere Samfærdsel, større 
Skoledannelse og Avislæsning have gjort Ende paa dette 
Forhold. Siden A århundredets Begyndelse, men især 
dog siden den nationale Vækkelse i 1840'eme, og indtil 
de sidste Aar er en stor Mængde af disse Viser blevne 
opskrevne; og hvad vi kende til Visernes Melodier, skylde 
vi næsten udelukkende Bøndernes Sang i dette Aar- 
hundrede. 

Tallet af de bevarede danske Viser fra Middel- 
alderen er omtrent 500; hertil kommer o. 50, som 
ere forfattede eller oversatte i 16de eller 17de Aarh.; 
men dertil maa endnu føjes mindst 100 rene Skæmte- 
viser, som for en meget stor Del tilhøre Middelalderen. 

Danmarks Folkeviser ere udgivne tidligere og fyl- 
digere end noget andet Lands. Historikeren Anders 
Sørensen Vedel udgav 1591 Et Hundrede udvaalde 
danske Visei', væsenlig „Kæmpe "-Viser og historiske 
Viser; af Fortsættelsen udkom kun Tragica eller El- 
skoffs- Viser (1657, altsaa længe efter Vedels Død). 
Hundredvisebogen blev ofte optrykt, og i 1695 forøgede 
Sprogmanden Peder Syv den til 200 udvalde danske 
Viser, Under den genvaagnende Interesse for folkelig 
Digtning udkom i 1811 — 1813 „Danske Viser fra Middel- 
alderen* (ved Abrahamson,. Nyerup og Rahbek) i 5 
Bind; men dette Aarhundredes banebrydende Arbejde 
blev Svend Grundtvigs Danmarks gamle Folkeviser, 
bestemt til at omfatte alle Viser i alle paa Folkemunde 
overleverede Former, med historisk Indledning til hver 
enkelt Vise. Paa Grundlag af dette Værk er der ud- 

givet til Almenlæsning to Samlinger af S. Grundtvig 
samt det her fremkommende Udvalg. 



Blandt Hjælpemidler til at lære Folkeviserne at 
kende maa særlig nævnes: 

Letlæselige Udgaver: Svend Grundtvig, Danske 
Kæmpeviser og Folkesange (1867 „Folkelæsnings "-Ud- 
gave); samme, Danmarks Folkeviser i Udvalg (1882). 

Videnskabelig Udgave: Svend Grundtvig, Dan- 
marks gi. Folkeviser, 1.— 5. Bd. (1851—90); Fortsæt- 
telse heraf („Danske Ridderviser**) ved Axel Olrik (6. 
Bd. 1898, 7. Bd. begyndt 1899). E. T. Kristensen, 
Jydske Folkeminder, 1—2. og 10— 11. Samling (1871—91). 

Melodier : Thomas Laub, Danske Folkeviser med 
gamle Melodier (1899); Berggreen, Danske Folke- 
sange og Melodier (3. Udg. 1869). 

Stil og Fremstilling: Joh s. Steenstrup, Vore 
Folkeviser fra Middelalderen (1891); jfr. Rosenberg, 
Nordboernes AandsHv, 2. Bd. (1880), S. 397—532. 



Sluttelig skal her gøres opmærksom paa, 1) at Vej- 
ledning til Opfattelsen af de enkelte Viser som Helhed 
findes i foranstaaende Indledning, 2) at sjældnere eller 
vanskeligere Udtryk ere forklarede i Noterne efter hver 
Vise, og 3) at en stor Del Ord og Ordformer, der ere 
gængse i Folkeviserne, men nu ere forældede, findes 
forklarede i en „Ordsamling** (S. 167 — 170). 



DANSKE FOLKEVISER. 



Kæmpe- og Tryllevlser. 



1. Havbor og Signelil. 

1. Havbor Konning og Sivord Konning 
de ypped dem en Kiv: 
alt om hin stalten Signelil, 
hun var saa væn en Viv. 

I vinder ret aldrig saa væn en. 



^. Havbor Konning drømte en Drøm 
om Natten, som han laa; 
vaagned han saa mødig, 
han sagde sin Moder derfraa. 



3. „Mig tykte, jeg var i Himmerig, 
der var saa favr en By; 
jeg havde stalt Signelil udi min Arm, 
vi faldt igennem den. Sky.* 



4. „Du drømte, du var i EQmmerig, 
det buder, du skal vinde den Mø; 
men det du faldt igennem den Sky, 
det buder, du skal for hende dø.* 

1* 



Kæmpe- og Trylleviser. 

5. »Er det mig til Glæde givet, 
at jeg maa vinde den Mø, 
saa Udet vil jeg det vurde, 

at jeg skal for hende dø." — 

• 

6. Havbor lader sig vokse Haar 
og Jomfruklæder skære; 

saa red han til Dannemark, 
som monde han Jomfru være. 

7. Midt udi den Borgegaard 
der aksler han sit Skind; 
saa gaar han i Bure 

for stalten Signild ind. 

8. »Hil sidde I, stalten Signelil, 
med Møer og gode Kvinde I 
Havbor har mig til eder sendt, 
om I vil mig Sløjder kende". 

9. »Alle de Sløjder, der jeg kan, 
dem lærer jeg eder saa gerne; 
I skal æde med mig af Fad 
og sove hos min Terne." 

10. »Jeg har ædet med Kongebørn 
og sovet i deres Arm; 

skal jeg sove hos Ternen i Nat, 
da dør jeg af den Harm." 

11. »Hør I det, min skønne Jomfru: 
I bær der ikke for Kvidel 

I skal æde med mig af Fad 
og sove ved min Sider." — 

12. Han tog ud en liden Kniv, 
han skar, som han vel kunde; 
han skrev baade Hjort og Hind, 
som de i Skoven runde. 

13. Han skrev baade Hjort og Hind, 
som de i Skoven runde; 

efter syed stalt Signelil 
det bedste, der hun kunde. 

14. Alle sade de stolte Jomfruer 
og syed, hver som de kunde, 
foruden Havbor Kongens Søn 
han legte med Naal i Munde. 

15. Det da mælte den Tjenestemø, 
hun havde saa ond en Tunge: 

^Jeg saa aldrig nogen skønne Jomfru, 
der mindre Sløjder kunde. 

16. Hun syr aldrig saa liden en Søm, 
hun har jo Naal i Munde; 

hun faar aldrig saa stor en Skaal, 
hun drikker den jo ud til Bunde. 

17. Aldrig saa jeg nogen skønne Jomfru, 
havde to Hænder som Staal; 

og aldrig saa jeg saa djærve Øjne 
under nogen skøn Jomfrus Braa.* 

18. ^Sid og ti, du arge Terne, 
og skøt du intet om mig! 

enten jeg vender mine Øjne ud eller ind, 
jeg vender dem aldrig til dig." — 

19. Det lidde fast ad Aften, 
de skulde at sove gange; 
op stod stalten Signelil. 
hun fulgte Havbor til Senge. 

20. Hun lagde Haand paa Havbors Bryst, 
der skinner af Guld saa rød: 

„Hvi er ikke Brystet vokset paa eder 
alt som paa anden Mø?* 

21. „Det er saa Sæd paa min Faders Land^ 
at Jomfruer rider til Tinge: 

fordi er ikke Brystet vokset paa mig 
ud af de Brynjeringe. — 

22. I siger mig, stolten Signelil, 
me'n vi er ene to: 

er der nogen i Verden til, 
der eders Hu leger paa?** 

23. „Der er slet ingen i Verden til, 
der min Hu leger paa: 

foruden ham Havbor Kongens Søn, 
og ham kan jeg ikke faa.** 

24. „Er det Havbor Kongens Søn, 
I har i Hjertet kær, 

da vender eder hid. Allerkæreste min, 
han sover eder alt saa nær.* 

25. „Er I nu Havbor Kongens Søn, 
hvi vilde I mig saa skænde? 

hvi red I ikke i min Faders Gaard 
med Høg paa højre Hænde?" 

26. „Hvor skulde jeg ride i eders Faders Gaard 
med Høg paa højre Hænde! 

eders Fader han er vorden mig vred, 
han truer at lade mig hænge?" 

27. „I tier kvær, Havbor Kongens Søn! 
I siger ikke saa! 

vaagen ligger min Terne, 
og lyder hun derpaa.* 

28. „Ligger eders Terne vaagen 
og lyder deroppaa, 

— da ligger under mit Hovedgærd 
mit Sværd og Brynje blaa. 

29. Her ligger under mit Hovedgærd 
min Brynje og gode Sværd; 

og vore her hundrede raske Hovmænd, 
jeg ræddes ikke den Færd." 

30. Sammen laa de Kongebørn, 
de mente, de var ene to; 
ude da stod den Terne, 

og lydde hun derpaa. 

31. Ude da stod den Terne, 
og lydde hun derpaa; 

saa stjal hun bort hans gode Sværd 
og saa hans Brynje blaa. 

32. Stjal hun bort hans gode Sværd 
og saa hans Brynje blaa; 

saa gik hun til det samme Loft, 
som Sivord Konning i laa. 

33. , Sover I? vaager, min ædelig Herre I 
I sover nu altfor længel 

nu er han Havbor Kongens Søn 
med eders Datter i Senge." 

34. ^Stat og ti, du arge Terne, 
og lyv du ikke paa hende! 

i Morgen, førend Sol nedgaar, 
da skal jeg lade dig brænde." 

35. ^Hør I, Sivord Konning, 
1 maa mine Ord vel tro: 
her er Havbors gode Sværd, 
dertil hans Brynje blaa." 

36. Op sprang Sivord Konning, 
han raaber over al sin Gaard: 
„Vel op, alle mine Mænd! 

I drager eders Brynjer paa! 

37. Vel op, alle mine Mænd! 
I klæder eder uden Fals! 
her er Havbor Kongens Søn, 
han er fuld haard en Hals." 

38. Stødte de paa Døren 

baade med Glavend og Spjud: 
,Du stat op, Havbor Kongens Søn, 
du gak i Gaarden ud!** 

39. Op sprang Havbor Kongens Søn, 
han ledte under Hovedgærd; 
borte da var hans Brynje 

og saa hans gode Sværd. 

40. „Nu er borte min Brynje 
og saa mit gode Sværd; 

saa Mænd ved, stalten Signild, 
her bliver fuld ond en Færd!* 

41. Tak have Havbor Kongens Søn, 
han værged sig som en Mand: 
han værged sig alt saa' længe, 
som Fjælen i Sengen vand. 

42. Somme han monde med Hænder slaa 
og somme med Fødder støde; 
tredive af de Kongens Mænd 

for Signelils Bur laa døde. 

43. Toge de Havbor Kongens Søn, 
de lagde ham Fjældrene paa; 
alle da stunke de sønder, 
som de havde været af Straa. 

44. Skam da faa den Terne, 
hun gav ud det Raad: 

„I faar ikke Havbor bunden i Dag 
uden med stalt Signilds Haar. 

45. Tager et Haar af Signilds Hoved, 
I binder om Havbors Hænder: 
før da brister hans Hjerte, 

end han slider det sønder.* 

46. De tog et Haar af Signilds Hoved, 
de bandt om Havbors Hænder; 

han havde hende i sit Hjerte saa kær, 
han vilde ej slaa det sønder. — 

47. ,Hør I det, stalten Signelille, 
I lader Godvilje kende: 

første I ser mig hænge i Gren, 
I lader eders Bure brænde!" 

48. flEr her nogen i min Faders Gaard, 
som voldet har i eders Død, 

da skal jeg det hævne i Dag 
paa deres Fæstemøer.* 

49. Mælte det Havbor Kongens Søn, 
første han den Galge saa: 

„I hænger først op min Kaabe, 
I lader mig se derpaa! 

50. Hænger først op min Kaabe! 
hun er af Skarlagen rød; 

alle de Fruer, der hende mon se, 
de ynkes vel over min Død.* 

51. Stalt Signild stander i Bure, 
hun ser den Kaabe hænge; 
lagde hun Ild i Bure sin, 
sig selver inde at brænde. 

52. Det var stalten Signild, 
stak Ild paa Tag og Rør: 
saa brændte hun sig inde 
med alle sine Møer. 

53. Længe stod Havbor Kongens Søn, 
sagde, han vilde Verden skue, 

til han saa stalt Signelils Bur 
at stande i lysen Lue. 

54. „Tager nu ned min Kaabe rød! 
hun maa vel paa Jorden ligge: 
havde jeg nu ti Tusind Liv, 
jeg vilde ikke et af dem tigge." 

55. Mælte det Sivord Konning, 
han holdt ikke langt derfra: 
„Hveden er dette brændende Baal, 
den store Røg driver af? 

56. Det da svared den liden Smaadreng, 
saa saare hans Øjne monde rinde: 
„Det er stalte Signelille, 

hun lader God vilje kende.* 

57. „Somme I løber til Bure, 

I lader ikke Signelil brænde! 
og somme løber til Galgen, 
1 lader ikke Havbor hænge!* 

58. Der de komme til Bure, 
da var Signelil brændt; 

og der de komme til Galgen, 
da var Havbor hængt. 

59. „Havde jeg det førre vidst, 
at Kærlighed var saa stærk, 

jeg vilde ikke gjort den Gerning i Dag 
for al Dannemark.* 

60. Havbor var liængt og Signelille brændt; 
det var saa ynkeligt et Mord; 

saa toge de den Terne, * 
satte hende levende i Jord. 

Indl. S. 78; Danmarks gi. Folkev. I Bd. Nr. 20. — 
y, 2 derfraa, derfra; her: derom. — Y. 8 Sløjd, Haand- 
arbejde. — V. 9 der jeg kan; i gammel Dansk bruges 
ofte der, hvor vi nu bruge som; eller Henvisningsordet 
udelades helt (f. Eks. i V. 17). — 7. i2 de runde, Fortids 
Flertal af at rende = at løbe. — V. 14 hver syede saa 
godt hun kunde. — ■ V. 15 gammeldags Ordstilling med 
Udsagnsordet sidst i Bisætningen (nu: der mindre kunde 
SI.). — y. 21 ride til Tinge, ride til Møde (her bnigt om 
krigersk Sammenkomst). Verset indeholder et Minde om, 
at Oldtidens Kvinder undertiden deltog i Kamplivet som 
Skjoldmøer. — V. 2^ vore, var (Fortids Betingemaade). — 
V. 32 hvori Kong S. laa (som styres af det efterfølgende 
fli**). — Y. 40 saa Mænd ved, gammeldags Ed (ukendt 
Betydning). — Y. 41 saa længe Fjælen vand(t), han 
værgede sig Sengefjælen som Kølle, saa længe den holdt ud 
(indtil den blev sUdt i Stykker). — Y.43 Fjædrene stunke 
sønder, Jembaandene sprang itu. — Y. 51 selver; 
Endelsen -er ved Tillægsordene er gammeldags (opr. kun i 
Nævneform Hankøn; senere bruges den ganske i Flæng). — 
V. 54 tigge, modtage som Gave (oldn. tiggja). 



2. Alf i Odderskær. 

1. Alf han bor i Odderskær, 
baade rig og bold med alle; 

saa væne da haver han Sønner to, 
de lader dem Kæmper kalde. 
Men nu driver Uren paa hviden Sand for norden. 

2. Alf han bor i Odderskær, 
han haver de Sønner snelle; 
og de vil Kongens Datter bede 
alt udaf Opsals Vælde. 

Men nu driver Uren paa hviden Sand for norden. 

3. Det var ungen Helmer Kamp, 
han beder lægge Sadel paa Heste: 
„Jeg rider mig til Opsal i Dag, 
Kongens Datter at fæste.* 

4. Det var ungen Angelfyr, 
beder sadle sig Heste: 

„Alt skal jeg ride til Opsal i Dag, 
det Jorden skal under mig briste.* 

5. Midt udi den Borggaard 
der aksler de deres Skind; 
saa gaar de i Højenloft 
for Opsal-Kongen ind. 

6. Ind kom ungen Helmer Kamp, 
og stedtes ban for Bord: 
„Konge, du give mig Datter din, 
og vid mig Andsvar god." 

7. Ind- kom ungen Angelfyr, 
han fører sit Sværd i Hånd: 
„Konge, du giv mig Datter din! 
og røm selver af dit Land!" 

8. Længe stod Kongen af Opsal, 
og tænkte han derpaa: 

hvad han skulde de Heilede to 
for et Andsvar faa. 

9. Det var Opsals-Kongen, 
han svared et Ord dertil: 

„Jeg giver ikke min Datter anden Mand, 
end hun selv have vil." 

10. „Haver Tak, kære Fader min, 
for I satte Kaaret til mig! 

I giver mig ungen Helmer Kamp, 
han bliver vel Mand for sig. 

11. Ikke vil jeg have hannem Angelfyr, 
han er halvt en Trold; 

saa er hans Fader, og saa er Moder, 
og saa er Slægten al." 

12. Det svared ungen Angelfyr, 
og saa tog han oppaa: 

,Da gaa vi os i Gaarden ud 
og fægte om Jomfruen baade.* 

13. Det var Opsal-Kongen, 
lian svared et Ord dertil: 

, Sværdene er hvasse, og Drengene er raske^ 
I maa vel prøve det Spil*. — 

14. Alf han stander i Odderskær, 
han lyder alt over de Felde; 

da maatte han høre saa langt af Led 
hans Sønner deres Sværde gjælle. 

15. Det var Alf i Odderskær, 
han sprang til Ganger rød; 

end kom han til Kongens Gaard, 
før Drengene ginge til Død. 

16. ^Hør du, ungen Helmer Kamp, 
og kære Sønne min: 

hvi da sidder dit gode Sværd 
saa ilde i Haanden din?* 

17. ,Jeg har otte Ulivssaar, 

de er baade dybe og onde; 
havde jeg ikke uden eet af dem, 
jeg kunde ikke leve en Stunde.* 

18. Det var Alf i Odderskær, 
vred op en Eg med Rod; 
han slog til unge Angelfyr, 
det han faldt død paa Jord. 

19. ^Lig nu, ungen Angelfyr, 

og Blodet rinder dig til Døde: 
saa ve var mig i Hjerte mit, 
der jeg saa Helmer bløde. 

20. Lig nu der, ungen Angelfyr, 
og Blodet rinder dig med alle: 
saa ve var mig i Hjerte mit, 
der jeg saa Helmer falde.** 
Men nu driver Uren paa hviden Sand for norden. 



Indledn. S. 77 ; D. g. F. I Bd. Nr. 19. — V, 2 Opsals 
Vælde (oldnord. „Uppsala-veldi") hele det svenske Rige. — 
V. 6 vide Andsvar, give Svar. — V. 7, med draget 
Sværd (som Tnisel mod Kongen). — F. 14, da kunde han 
paa lang Afstand høre sine Sønners Sværd klinge. — V,16, 
Faderen er kommen til under Kampens Slutning, da Helmer 
ikke længer kan føre Sværdet med Kraft. 



3. Aage og Else. 

1. Der sidder tre Møer i Bure, 

de to slynger Guld; 
den tredje hun græder sin Fæstemand 
under sorten Muld. 
For hun har trolovet den Ridder. 

2. Det var Ridder Hr. Aage, 

han red under 0; 
fæsted han Jomfru Elselille, 
saa væn en Mø. 

3. Fæsted han Jomfru Elselille 

med meget Guld; 
Maanedsdagen derefter 
laa han i Muld. 

4. Saa saare græd Jomfru Elselille, 

sine Hænder slog; 

det hørte Ridder Hr. Aage 

under sorten Jord. 

5. Op stod Ridder Hr. Aage, 

tager Kisten paa Bag; 
saa lakked han til sin Fæstemøs Bur 
med megen Umag. 

6. Han klapped paa Døren med Kiste, 

han havde ej Skind: 
^Du staar op, stalten Elselille, 
luk din Fæstemand ind.** 

7. Det mælte liden Elselille 

med Taare paa Kind: 
»Kan I Jesu Navn nævne, 
saa kommer I ind." 

8. „Du stat op, liden Elselille, 

luk op din Dør I 
jeg kan saa vel Jesu Navn nævne, 
som jeg kunde før.** 

9. Op stod stalten Elselille 

med Taare paa Kind; 
saa lukker hun den døde Mand 
i Buret ind. 

10. Saa tog hun den Guldkam, 

hun kæmte hans Haar; 
for hvert et Haar hun redte, 
da fælder hun Taar. 

11. »Hør I, Ridder Hr. Aage, 

Allerkæreste min: 
hvordsui er der under sorten Jord 
i Graven din?** 

12. »Saadan er der i den sorte Jord, 

i Graven hos mig, 
som i det frydelig Himmerig; 
ti glæd du dig". 

13. ,Hør I, Ridder Hr. Aage, 

Allerkæreste min: 
maa jeg dig følge i sorten Jord 
i Graven dm?* 

14. ,Saadan er der i sorten Jord, 

i Graven hos mig, 

som i det sorteste Helvede; 

gør Kors for dig! 

15. For hver en Gang du græder, 

din Hu gøres mod, 
da staar min Kiste forinden fuld 
med levret Blod. 

16. For oven ved mit Hoved 

staar Græsset grønt; 
for neden ved mine Føddder 
med Slanger omhængt. 

17. For hver en Gang du kvæder, 

din Hu er glad, 
da er min Grav for inden omhængt 
med Rosensblad, 

18. Nu galer Hanen den sorte 

i mørken Vraa; 
nu lukkes op alle de Porte, 
og bort jeg maa. 

19. Nu galer Hanen den hvide 

i højen Hal, 
til Jorden stunder alle de Lige, 
jeg bort nu skal. 

20. Nu galer Hanen den røde, 

i heden Sted; 
til Jorden maa alle de døde, 
nu maa jeg med.* 

21. Op stod Ridder Hr. Aage, 

tog Kisten paa Bag; 
saa lakked han til Kirkegaard 
med megen Umag. 

22. Det gjorde stolten Elselille, 

hendes Hu var mod: 
saa fulgte hun sin Fæstemand 
gennem mørken Skov. 

23. Der hun kom igennem Skoven 

paa Kirkegaard, 
da falmed Ridder Hr. Aage 
sit favre gule Haar. 

24. «Du se dig op til Himmelen 

til Stjerner smaa: 
saa ser du dig saa gladelig, 
hvor Natten gaar.* 

25. Saa hun op til Himmelen 

til Stjerner smaa: 
i Jorden slap den døde Mand, 
hun ham ej saa. 

26. Hjem gik Jomfru Elselille 

saa sørgefuld; 
Maanedsdag derefter 
laa hun i Muld. 
For hun har trolovet den Ridder. 

Indledn. S. 78; D. g. F. II Bd. Nr. 90. — 7. 6 Han 
hankede paa Døren med Kanten af Kisten ; han kunde ikke, 
som man ellers plejede, banke med sit Sværdfæste og lægge 
en Flig af Kappen imellem. — V. 15 din Hu gøres mod, 
din Hu bliver sørgmodig. — V. 23 Hr. Aage sit Haar, 
Hr. Aages Haar. — V. 25 Hvis hun havde set paa Død- 
ningen, mens han steg ned i Graven, havde hun — efter 
Folketroen — maattet følge med; det er dette, Ridder Aage 
har hindret ved sin Opfordring i V. 24. 

2 

4. De vare syv og syvsindstyve, 

1. De vare vel syv og syvsindstyve, 
der de droge ud fra Hald; 

og der de komme til Brattingsborg, 
der sloge de Silketjald. 
Det donner under raske Hovmænd, der de udride. 

2. Kong Isung stander paa højen Værn, 
og ser han ud saa vide: 

^Hvi monne de Kæmper have deres Liv saa fal, 
at dennem lyster her at stride? 

3. Hør du, Sivord Snarensvend, 

du har været saa vidt om Lande: 
hveden er disse gyldene Skjolde; 
monne du ej de Kæmper kende?" 

4. „Der skinner i den første Skjold 
Løven alt saa bjært; 

Kronen af det røde Guld 

den er Konning Didriks Mærke. 

5. Der skinner i den anden Skjold 
en Hammer og en Tange; 

den fører Vidrik Verlandsøn, 
beder slaa og ingen tage til Fange. 

6. Der skinner i den tredje Skjold 
en gylden Orm i Lænke; 

den fører Mester Hildebrand, 
sine Raad han kan vel tænke. 

7. Der skinner i den fjerde Skjold 
Linden alt saa grøn; 

den fører han ungen Humlunger, 
er Hornbog Jarlens Søn, 

8. Der skinner i den femte Skjold 
en Ulv i vilden Mark; 

den fører han ungen Ulv fan Jern, 
han er en Kæmpe stærk. 

9. Der skinner i den sjette Skjold 
en Garn saa rød som Guld; 
den fører Helled Haagen, 

han kæmper vel til fulde. 

10. Der skinner i den syvende Skjold 
en Fedel og en Bove; 

den fører han Falkvor Spillemand, 
vil drikke og ikke sove. 

11. Der skinner i den ottende Skjold 
en Fiil og saa en Mand; 

den fører han Tetlev Danske, 
sit Sværd vel røre kan. 

12. Der skinner i den niende Skjold, 
der skinner Ørnen hin brune; 

den fører hin unge Hr. Raadengaard, 
han kan saa vel de Rune. 

13. Der skinner i den tiende Skjold 
to Pile, og de ere hvide; 

dem fører han Hvitting Herfredsøn, 
for han vil altid stride. 

14. Der skinner i den ellevte Skjold 
der skinner en brændende Brand; 
den fører Hr. Brand Vidfærdling 
gennem alle Herrers Laud. 

15. Der skinner i den tolvte Skjold, 
der skinner i en Kølle; 

den fører han Munk Broder Alsing, 
de Kæmper lyster hannem at følge.* 

2* 

16. „UøT du, Sivord Snarensvend, 
du est en rask Hovmand: 

du skal stride mod en af Didriks Mænd 
for mig og al min Land!* 

17. Det var Sivord Snarensvend, 
han under Tjælden tren: 
,Er her nogen Kæmpe god, 
som Dysten vil med mig rende? 

18. Hvilken af eders Dannesvende 
som Hesten kan ride allerbedst, 
med ham da vil jeg ride i Dag 
om begge vores gode Heste/ 

19. De Kæmper kasted Tæming paa Tavelbord, 
de Tæminge runde saa vide; 

Lodden faldt ungen Humlunger til, 
han skulde mod Sivord stride. 

20. Det var ungen Humlunger, 
han gaar for Vidrik at stande: 

øVilt du laane mig Skemming i Dag, 
da vil jeg sætte dig Pant." 

21. a Sivard er en starblind Svend, 
han ser ikke sit Spær til Ende; 
fanger han Skemming Skade i Dag, 

du bøder det ikke med alle dine Frænder.* 

22. Jeg har mig en Søster, 
en Spejl over alle Kvinde; 

faar han Skemming Skade i Dag, 
jeg bøder det vel med hende*. 

23. »Du faar ikke af Skemming i Dag, 
uden du sætter mig visse Pant: 
otte Borge i Birtingsland 

og din yngste Søster til Hånd.* 

24. ^Otte Borge i Birtingsland 
dem sætter jeg dig til Fæste, 
dertil min yngste Søster, 
hun bliver dig Pantet bedst/ 

25. Humlunger satte sig paa Skemmings Bag, 
saa gladelig monde han ride; 
Skemming tykte det underligt at være, 

at hannem stod Spore i Side. 

26. Der skinte Guld paa Humlungers Skjold, 
som Sol om Midsommers Tide: 

a Herre Gud naade mig fattig Svend, 
skal jeg saa holde og bide!*' 

27. Den første Red, de sammen rede, 
de Heilede vaare baade stærke; 
sønder gik begge deres Skiolderemme, 
deres Skjolde dreve langt i Marke. 

28. »Mig tykkes, du est en favr Ungersvend, 
din Hest kant du vel ride; 

tag du ned din Skjold igen, 
et Stød vil jeg dig bide.* 

29. Den anden Red, de sammen rede, 
da var det Sivords Howærk: 
han stak ungen Humlunger, 

at han drev langt i Mark. 

30. ^Nu har jeg dig til Marken stungen, 
og vunden har jeg din Hest, 

du sig mig nu, favren Ungersvend, 
hveden du kommen est." 

31. „Hornbog hedder min Fader, 
er Jarl paa Birtings Land; 

selv hedder jeg ungen Humlunger, 
hvor jeg rider i Marken fram.* 

32. „Vel kender jeg din Fader, 
han er min fuldgode Ven; 
tag du nu din Hest igen, 
du est min kær Søstersøn. 

33. Tag du nu min Skjolderem, 
du bind mig til den Eg! 

og rid du saa til Tjælden igen, 

du sig, du har vundet den Leg.** — 

34. Humlunger under Tjælden tren, 
han kasted sit Sværd paa Bord: 

„Nu har jeg bunden den gamle Karl,, 
der tåled de store Ord." 

35. „Hør du, ungen Humlunger, 
du far alt med Tant! 

det var alt med Vilje gjort, 
om du Sivord bandt." 

36. Og det var Vidrik Verlandsøn, 
beder sadle Ganger graa: 
„Jeg vil mig i Marken ud 

og se, hvor Sivord maa." 

37. Sivord stander i Lunden, 
og ser han Vidrik ride; 

han vred Egen op med Rod, 
han turde ikke bunden bide. 

38. Han vred Egen op med Rod, • 

han turde hannem ikke bunden bide: 
„Kommer her Vidrik Verlandsøn, 
han hugger mig Rev fra Side.* 

39. Dronningen staar i Højeloft, 
og ser hun ud mod Sky: 

„Hisset ser jeg Sivord Snarensvend, 
han fører os Sommer i By." 

40. Dronningen staar i Højeloft, 
og ser hun ud med Somme: 
, Sivord har i Lunden været 
og rykt op slig en Blomme.* 

41. Der gaar Dans paa Brattingsborg, 
der danser de stærke Helte; 

der danser Sivord, den starblinde Svend, 
med Egen under sit Belte. 
Det donner under raske Hovmænd, der de udride. 

Se Indl. S. 81—84; D. g. F. I Bd. Nr. 1. — V. 1 syv- 
sindstyve = 140. — V. 2 have sit Liv fal, sætte sit 
Liv letsindig i Vove (egenlig: holde det til Fals). — V. 10 
Fedel og Bove, Violin og Violinbue. — V. 11 Fil, Elefant 
(sign. Filsben, Elfenben). — V. 16 al minLand, alle mine 
Laiide (gammel Flertalsform). — V. 21 starblind, lidende 
af Stær (Øjensygdom), svagsynet; man synes at tænke sig 
den særlig stærke Kæmpes Voldsomhed ledsaget af Mangel 
paa Evne til at se sig for. — V. 25 til Hånd, i min 
Raadighed, saaledes at jeg har Lov til at ægte hende. — 
7. 24: til Fæste, til Sikkerhed. — V. 26 holde og bide, 
holde og vente; her klagende: holde og udsætte mig for 
den visse Skade. — F. 55 Rev, Ribben. 



5. Holger Danske og stærk Didrik. 

1. Stærk Didrik han bor i Bemeland 
alt med sine atten Brøder; 

og hver af dem har Sønner tolv, 
vel store Kæmper og vrede. 
Men Striden den stander for norden under Jylland. 

2. Søstre saa har han femten, 
og hver har Sønner tolv; 
den yngste hun har tretten, 
de holder deres Liv saa fal. 

3. Saa ginge de frem for Bern at staa, 
saa mange Kæmpekroppe; 

det vil jeg for Sanden sige, 
de syntes over Bøgetoppe. 

4. ,Nu har vi stridt al Verden igennem 
og vundet saa mange Land; 

vi har hørt om Kong Holger Dansk, 
han bor i Danemark. 

5. Vi har liørt om Kong Holger Dansk, 
han bor i Nørrejylland: 

han lader sig krone med røde Guld, 
vil aldrig være vor Mand.* 

6. Sverting fik op en stor Staalstang, 
saa begyndte han at true: 

,Vel hundred af Holger Danskes Mænd 
dem agter jeg ikke ved en Flue." 

7. „Hør du Sverting, du sorte Dreng, 
du vurder dem ej saa ringe; 

vi har hørt af Kong Holgers Mænd: 
ere raske unge Drenge. 

8. Det svared højen Bermer-Ris, 
han mælte et Ord alene: 

„I Morgen vil vi til Danmark, 

om Kong Holger tør bie os hjemme.*' 

9. De drog ud af Berne-Land 
med atten Tusende Heste; 

og de drog dem til Danmark, 
Kong Holger vilde de gæste. 

10. Stærk Didrik sendte Kong Holger Bud, 
og lod hannem saa tilbyde: 
hvad heller han vilde hannem Skatten give 
eller i Marken med ham stride. 

11. Det svared Vidrik Verlandsøn, 
han var ved saa frit et Mod: 
„Kommer de til os i Danmark ind, 
de kommer her aldrig ud.* 

12. De drog tilsammen med fiild Magt 
alt paa den sorte Hede; 

det blev saa ynkelig en Sammengang 
af stærke Kæmper og vrede. 

13. De sloges i Dage, de sloges i tre, 
der styrted saa mangen Mand; 

Kong Holgers Mænd blev alle ved Magt, 
der faldt mange af Beme-Land. 

14. Det var højen Bermer-Ris, 
han blev saa mod i Sinde: 

,Nu lever ikke uden hundred af vore Mænd, 
hvor skulde vi Holger Dansk overvinde!* 

15. Det da var stærk Didrik, 
han saa sig op i Sky: 

„Det er Tid, vi drager til Bern igen, 
her har vi ingen Ly.* 

16. Stærk Didrik tog til baade siae Ben, 
han løber over Bjerg og Dale; 
Sverting han tog den samme Vej, 
hvor fast han før monde prale. 

17. Det mælte liden Ulver Jern, 
han holdt under grønnen Lide: 
„Fuld lidet tør de rose deraf, 
de var udi Danmark at stride.* 

18. Den Tid de drog af Bemeland, 
de var atten Tusende Mænd; 
der kom ingen tilbage igen 
uden halvtredjesindstyve og fem. 

19. Blodet det rinder i striden Strøm . 
baade over Bjerg og Høj, 
og Røgen stander i Himmelen op, 
at Solen bliver blodig og rød. 
Men Striden stander norden under Jylland. 



Indl. S. 84—85; D. g. F. I Bd. Nr. 17. —V.2 holde fal, 
holde til Fals, sætte paa Spil. — Y. 3 de syntes, de saas. 
— V. 4 mange Land; i gi. Dansk mangle Intetkønsord 
sædvanlig Endelse i Flertal. — Y. 6 være vorMand, være 
vor Lensmand. — Y. 6 agter ikke ved en Flue, agter 
ikke lige med en Flue, ikke saa meget som en Flue. — Y.7 
du sorte Dreng, Svérting tænkes som en sort Trold (Nav- 
net Sverting er. afledt af svart, sort). — Y. 7 vurder, vur- 
derer, agter. — F. 7 o: vi har hørt om Kong Holgers 
Mænd, at de ere raske unge Drenge (Karle). — Y. 19 
Røgen, Dampen (af Blodet). Høj rimer daarlig paa rød; 
men Rimet har været bedre med den ældre Udtale Høg. 



6. Germand Gladensvend. 

1. Vor Konge og vor unge Dronning 
de sej led dem over Hav; 

der blev deres Skib paa Vandet holdt^ 
de kunde ikke Børen faa. 
Saa fløj han over den Rin. 

2. „Er her noget under Vandet, 
som Skibet holde maa, 

jeg giver dig baade Guld og Sølv, 
du lader mig Børen faa!*' 

3. „Du har ikke Guld eller Sølv, 
som dertil hjælpe maa; 

det er alt under din Linde, 
der jeg monne efter traa.** 

4. ^Jeg har ikke under min Linde 
foruden de Nøgler smaa; 
kommer jeg levende til Lande, 
jeg lader mig andre slaa.** 

5. Saa tog hun de Nøgler smaa, 
hun kasted dem ud i Strand; 
de fik Bør hm blide, 

de sejled saa glade til Land. 

6. Dronningen ganger paa hviden Sand, 
og hun fik fuldstor Harm: 

der fandt hun, det lidet Barn 
var kveg i hendes Barm. 

7. Det var ikke derefter 
foruden Maaneder fem : 
Dronning hun ganger i Højeloft, 
hun fødte saa væn en Søn. 

8. Født blev han om Aften, 

og kristned de ham om Nat; 

de kaldte ham Germand Gladensvend, 

de dulgte ham, meden de maatt'. 

9. Saa vel han vokste, saa vel han treves, 
sin Hest kunde han vel ride; 

hver Sinde han til sin Moder saa, 
saa saare da monde hun kvide. 

10. ^I vider mig det, kær Moder min, 
og hvad jeg vil eder be': 

hvi græder I saa jammerlig, 
hver Sinde I mig se?" 

11. »Hør du, Germand Gladensvend, 
jeg maa vel for dig kvide: 

du varst dig saa liden, 

der du varst Trolden given.** 

12. ^ Hører I det, kær Moder min, 
I lader bortfare eders Vaande; 
hvad Lykke Gud mig give vil, 
det formeen mig ingen Mande/ 

13. Det var om en Torsdag Morgen 
saa aarle om den Høst; 

aaben da stod den Fruerstu-Dør, 
der kom saa led en Røst. 

14. Ind da kom den lede Gam, 
han sattes den Frue saa nær: 

, Mindes eder det, Allerkæreste min, 
hvad I har givet mig?" 

15. Hun svor om Gud, hun svor om Mænd 
og alt, hun sværge maatte, 

him vidste sig hverken Datter eller Søn, 
der hun i Verden aatte. 

16. Bort da fløj den lede Gam, 
han gav saa fælt et Skrig: 

;,Hvor jeg finder Germand Gladensvend, 
da er han given mig.** 

17. Der han var fiilde femten Aar, 
da lysted ham en Jomfru at love, 
Kongens Datter af Engeland, 

den aller-vænest Jomfrove. 

18. Saa saare da monde han længes 
bort til sin Fæstemø: 

„Min kær Moder, I laaner mig jer Fjederham, 
meden jeg flyver under 0.* 

19. „De Vinger de ere saa brede, 
de bær dig saa højt ved Sky; 
lever jeg mig til Sommer, 
jeg lader mig gøre en ny.** 

20. Han satte sig i den Fjederham, 
han fløj alt saa trøst; 

der han kom midt paa Sunde, 
der hørte han Gamme-Røst. 

21. »Velkommen, Germand Gladensvend, 
saa vel da kender jeg dig: 

du varst dig saa liden, 
der du varst given mig.* 

22. ,Du lad mig flyve, du lad mig fare 
bort til min Fæstemøl 

første jeg kommer tilbage igen, 
vi findes vel imder 0.* 

23. »Da skal jeg dig mærke, 
alt før du fljrver fra mig: 

hvor du kommer blandt Riddere og Svende, 
kende saa vil jeg dig!" 

24. Saa hug han ud hans højre Øje, 
drak halvt hans Hjerteblod; 

end fløj han til Jomfruens Bur, 
for hans Vilje den var god. 

25. Han satte sig paa Jomfruens Burebrand, 
saa blodig og saa bleg; 

alle de Jomfruer, i Buret var, 
de tabte baade Skæmt og Leg. 

26. Alle da sad de stalte Jomfruer, 
gav det saa lidet i Gem, 
foruden stalten Sølverlad, 

hun kasted baade Saks og Søm. 

27. Hun tog ud en Sølverkam, 
hun kæmte hans favre Haar; 
hver en Lok hun redte, 

liun fældte saa mangen Taar. 

28. Hver en Lok hun redte, 
hun fældte saa modig Taar; 
alt banded hun hans Moder, 

hans Lykke havde gjort saa haard. 

29. „Hør I det, Jomfru Sølverlad, 
I bander ikke Moder min; 
hun kunde det intet i volde, 
saa krank var Lykken min.** 

30. Han satte sig i sin Fjederham, 
han fløj saa højt ved Sky; 
hun satte sig i en anden, 

hun lod fast efter ham kny. 

31. Hun satte sig i sin Fjederham, 
hun fløj saa højt ved Sky; 
alle de Fugle, hun mødte, 
dem klipped hun sønder i tu. 

32. Alle de Fugle, hun mødte, 
dem klipped hun alt saa smaa, 
foruden ham den lede Gam, 
ham kunde hun ikke faa. 

33. Det var Jomfru Sølverlad, 
hun fløj ud med den Strand; 

hun fandt ikke af Germand Gladensvend 
uden hans højre Haand. 
Saa fløj han over den Rin. 

Indl. S. 66; D. g. F. II Bd. Nr. 33. — Omkv. Rin, 
Hav; se Indl. S. 14. — V, 3 Linde, Bælte. — V, 4 slaa, 
smede. — V, 8 meden(s) de maatte, saa længe de 
kunde. — V. 10 I vider, hvad jeg beder, I opfylder 
min Bøn. — V, 14 sattes, satte sig. — V, 16 hun svor 
ved Gud og ved de hellige Mænd, og ved alt det, som hun 
kunde sværge ved. — V. 29 hun kunde det intet i 
volde, hun var ikke Skyld i det. — F. 50 kny, trænge 
paa, bevæge sig med Kraft 

7. Elverskud. 

1. Hr. Oluf rider saa vide, 

alt til sit Bryllup at byde. 
Men Dansen den gaar saa let gennem Lunden. 

^. Hr. Oluf rider med Bjerge, 
der dansed Elver og Dverge. 

3. Der dansed fire, der dansed fem. 
Elverkongens Datter rækker Haanden frem. 

4. Elverkongens Datter rækker Haanden fra sig: 
„Og lyster Hr. Oluf træde Dansen med mig?* 

5. ^Jeg ikke tør, jeg ikke maa! 

i Morgen skal mit Bryllup staa.** 

6. ,0g hør du, Hr. Oluf, træd i Dansen med mig I 
to Bukkeskinds Støvler saa giver jeg dig. 

7. To Bukkeskinds Støvler, sidder vel om Ben, 
forgyldene Sporer derom spændt. 

8. Hør du, Hr. Oluf, træd i Dansen med migl 
en Silkeskjorte giver jeg dig. 

9. En Silkeskjorte saa hvid og fin, 

den blegte min Moder ved Maaneskin.** 

10. ^Jeg ikke tør, jeg ikke maa, 

i Morgen skal mit Bryllup staa.** 

11. »Hør du, Hr. Oluf, træd i Dansen med mig! 
et Hoved af Guld saa giver jeg dig." 

12. »Et Hoved af Guld kan jeg vel faa, 
men danse med dig jeg ikke maa.*' 

13. „Og vil du ikke danse med mig, 
Sot og Sygdom skal følge digl** 

14. Hun slog ham for hans Hærdeblad, 
det gjalded under hans Hjærterod. 

15. Hun løfted Hr. Oluf paa Ganger rød: 
„Du rid nu hjem til din Fæstemø!" ■— 

16. Der han kom til Borgeled, 

der staar hans Moder og hviler sig ved. 

17. „Hør du, Hr. Oluf, kær Sønne min: 
hvi bær du saa bleg en Kind?" 

18. „Jeg maa vel være om Kinden bleg, 
for jeg har været i Elverkvinders Leg.* 

19. „Hør du, Hr. Oluf, kær Sønne min: 
hvad skal jeg svare unge Brud din?" 

20. „Du sige, jeg er i Lunde, 
at prøve Hest og Hunde.* 

21. Aarle om Morgen, det var Dag, 

da kom den Brud med Brudeskar'. 

22. De skænkte Mjød, og de skænkte Vin: 
„Hvor er her Oluf, kære Brudgom min? 

23. „Hr. Oluf er i Lunde, 

at prøve Hest og Hunde." 

24. „Har han kærer' sin Hest og Hund, 
end han har sin unge Brud?" 

25. Hun ledte i Lofte, hun ledte i Vraa, 
hun fandt Hr. Oluf paa Bolster blaa. 

26. Hun tog op det Skarlagen red, 
da laa Hr. Oluf og var død. 

27. Hun minded ham for sin røde Mund, 
saa døde hun i den samme Stund. 

28. Aarle om Morgen, før det var Dag, 
da var tre Lig i Hr. Olufs Gaard. 

29. Den ene Hr. Oluf, den anden hans Mø, 
den tredje hans Moder, af Sorgen var død. 

Men Dansen den gaar saa let gennem Lunden. 

Indl. S. 69; D. g. F. II og IV Bd. Nr. 47. F. 2 med 
Bjerge langs med el. forbi Højene. — V. 5 maa, her og 
i det følgende stadig = kan. — V. 7 to Bukkeskinds Støv- 
ler, [som] sidder vel om Ben; det henvisende Stedord ude- 
lades ofte i Viserne. — V, 11 Hoved af Guld, formodenlig 
en større rund Genstand (Vase eller Æske) af Guld. 



8, Harpens Kraft. 

1. Villemand og hans væne Brud 
— Strengen er af Guld — 

de legte Guldtavl i hendes Bur. 
Saa liflig legte han for sin Jomfru. 

2. For hver en Gang Guldtavl paa Borde rendte, 
saa mange Taarer den Jomfru fældte. 

3. „Hvad heller græder I for Guld saa rød? 
heller græder I, for I er bleven min Mø? 

4. Hvad heller græder I, for jeg er ikke rige? 
heller I tykkes, jeg kan ikke være eders Lige?' 

3 

^' T»Jeg græder ikke for Guld saa rød, 

det er og med min Vilje, jeg er bleven jer Mø. 

6. Jeg græder ikke, for at I er jo rige, 
fuldvel maa I være min Lige. 

7. Jeg græder langt mere for Blide, 
som jeg skal over ride. 

8. Der sank neder mine Søstre to, 
den Tid de lod deres Bryllup bo.'' 

9. ^I skal ikke græde for Blide, 
mine Svende skal med eder ride. 

10. Mine Svende skal med eder ride: 
hundrede ved hver eders Side. 

11. Det skal jeg eder til Ære gøre: 

tolv Riddere skal eders Ganger føre.** 

12. Han lod lægge under hendes Ganger de røde Guldsko, 
og saa rider hun til Blide-Bro. 

13. Da hun kom der midt paa Bro, 

da skrejned hendes Ganger i røde Guldsko. 

14. Hendes Ganger den skred paa femten Søm, 
neder sank den Jomfru for striden Strøm. 

15. Alle toge Riddere efter Sadelbue, 

men ingen kunde hjælpe den skønne Jomfrue. 



16. Jomfru rakte op sin hvide Hånd: 

^Min ædelig Herre, hjælp mig til Land! 

17. „Hjælpe dig Gud og den hellig Aand, 
som jeg dig ikke hjælpe kan I" 



ft 

18. Villemand taler til liden Smaadreng: 
^Du hente mig ind Guldharpen min!" 

19. Villemand tog Harpen i Hænde, 
han gaar for Strømmen at stande. 

20. Han legte alt saa liste: 

der rørtes ikke Fugl paa Kviste. 

21. Han slog Harpen saa saare, 
det hørtes over alle de Gaarde. 

22. Barken sprak udaf Egetræ, 

og Hornet af det bøvende Fæ. 

23. Barken sprak af Birke, 

og Knappen af Marri-Kirke. 

24. Saa slog han Harpen af Harme: 
hans Brud ud af Troldens Arme. 

25. Han slog Harpen til Bunde: 

den Trold maatte op fra Grunde. 

26. Op kom den Trold fra Grunde 
med Villemands Mø i Munde. 

27. Ikke hans Brud alene 

men og baade hendes Søstre saa væne. 

28. , Villemand, Villemand, tag din Mø! 

du lad mig selv volde mit Vand under 0." 

29. „Gerne da tager jeg min Mø, 

men aldrig skal du volde dit Vand under 0.** 

30. Han slog over hende Skarlagen smaa, 
saa løfted han hende paa Ganger graa. 

31. Villemand red sig under 0, 
— Strengen er aS Guld — 
saa drak han Bryllup med sin Mø, 
Saa liflig legte han for sin Jomfru. 



Indl. S. 67; D. g. F. II Bd. Nr. 40. — V. 7 Blide 
er Aaens Navn (deraf Blide-Bro i V. 13). — V. 13 skrejned, 
skred ud, snublede. — F. J4 femten Søm, altsaa mang- 
lede der et Søm i en af de fire Guldsko. — V. 16 vistnok: 
alle Ridderne greb efter hendes Sadelbue, men uden at 
faa Tag i den. — V. 20 saa liste, saa listig, paa saa 
snild en Maade. — V. 21 saa saa re, saa vældig. — V. 22 
det bøvende Fæ, det brølende Kvæg; bøve, sige „bøø." 
— Y. 25 til Bunde, saaledes at det virkede ned paa 
Bunden af Vandet. — F. 29 volde, herske over (,have 
Vold over**). 



9. Hellig Oluf og Troldene. 

1. Det var Sankt Oluf Konning saa bold, 
han raader for Norges Lande; 

han agter sig ind for Homelummer 
de Trolde til megen Vaande. 
Der skinner Sol som Guld hint røde udi Trondhjem. 

2. Sankt Oluf lader en Snekke bygge, 
han skød den ud for Strand: 

,Vi vil sejle til Homelummer 
og se, hvor Lykken gaar fram." 

3. Det da svared den Styremand, 
han stod paa Bunken hin brede: 

^Til Homelummer var aldrig god Havn. 
der er de Trolde saa lede. 



9. Hellig Oluf og Troldene. 37 

4. Are hedder den største Trold, 
som der har boet saa længe; 
han tager i det Bjerg til sig 
baade Skibe og raske Drenge. 

5. Han har Øjne som brændende Baal, 
med Munden mon han skingre; 
Negle har han som Bukkehom, 
staar en Alen ud for hans Fingre. 

6. Skæg har han som en Hesteman, 
slaar neder til hans Knæ; 
Stjærten har han lang og lodden, 
hans Klør er slemme at se.* 

7. Det mælte Sankt Oluf Konning, 
han sprang udi den Stavn: 

^Kast paa Oksen baade Reb og Tov 
i Vorherres Navn." 

8. Saa fast han knyste, saa fast han puste, 
han monde mod Bølgen skride; 

saa sejled de ind for Homelummer 
de Trolde til megen Kvide. 

9. Jætten han stalker ud med de Bjerge 
og med de Klipper blaa; 

der saa han Sankt Oluf Konning 
og Oksen under ham gaa. 

10. ^Hvo har gjort sig saa overdjærv, 
for Homelummer at styre? 

hør du det, med dit røde Skæg, 
. du skalt det gælde fuld dyre. 

11. Aldrig kom her den Snekke for Land 
enten nu eller nogensinde, 

jeg kunde jo med min eneste Haand 
drage den i Bjerget ind.* 

12. ,Hør det, Are, du gamle Trold, 
du lad dig ikke forlange: 

kast paa Oksen Bast og Baand, 
og se, hvor det vil gange!" 

13. Han tog Oksen om Horn og Stavn, 
han agled at gøre hannem Ve; 
straks sank han i Klippen ned 

saa dybt over begge sine Knæ. 

14. ^Her staar jeg i Sten nedsunken, 
her maa jeg nu fortøve; 
Ryggespænd og Haandedræt 

det vil jeg med dig prøve!** 

15. „Du tie nu kvær, du fule Gast, 
du blive forvendt til Sten! 

stat du der til Dommedag, 

og gør ingen kristen Mand MeenI** 

16. Ud kom løbendes den gamle Kælling 
saa saare monde hun fige: 

liun raabte saa højt, hun saa saa bredt, 
Sankt Oluf bad hun bort vige. 

17. Hun raabte saa højt, hun saa saa vidt, 
hun strakte sin Hals saa lange; 
Sankt Oluf svared et Ord i Mag: 

han bad hende stille stande. 

18. Det da undred de andre smaa Trolde, 
som sade i Bjerget igen: 

„Vor Moder talte ikkun et Ord! 
hvad gik der hende til Meen? 

19. Mon han ikke der Rødskæg være, 
som os har længe hødt? 

Men kommer vi ud med vore Jernstænger, 
han bliver lidet af os bødt.** 

20. Svared det Konning Sankt Oluf, 
han gjorde deraf god Gammen: 
„Sten ved Sten og Væg ved Væg 
de blive nu vel tilsammen!'* 

21. Det skede der udi Hornelummer, 
det skede ret aldrig førre: 
Bjerget det blev med Vægge lukt, 
man fandt der ingen Døre. 

22. Mælte det den mindste Trold, 
og han tog til at buldre: 

„Vi har før et større Fjeld 
løftet paa vore Skuldre.** 

23. Saa satte de Stjærten for hinandens Hoved, 
de vilde paa Bjerget trykke; 

Halsen ginge dem ned for Bryst, 
deres Ryg ginge alle i Stykke. 

24. Tak have Herre Sankt Oluf Konning, 
han gjorde det vel til Raade: 

nu sejler hver Mand for Hornelummer, 
og times der ingen Vaade. 
Der skimier Sol som Guld hint røde udi Trondhjera. 

Indl. S. 07; D. g. F. II Bd. Nr. 51. — V. 3 Bunke, 
den sammenstuvede Ladning i Skibet, traadte i Stedet for 
rigtigt Dæk. — V, 7 Oksen, Olaf den Helliges Skib hed 
„Bisonoksen."' — F. 7 han, Oksen. — V. 9 stalke, gaa 
med lange Skridt. — V. 70 fuld dyre, meget dyrt. — V. 11 
med min eneste Haand, blot med een Haand. — V. 12 
forlange (egl. gøre langvarig) sinke, opholde. Kong Oluf 
opfordrer Trolden til at prøve, om han kan trække Skibet 
ind i sin Hule. — V. 14 Ryggespænd, Brydning; Haan- 
dedræt, Styrkeprøve ved at drage hinanden i Hænderne. 
— V. 15 ful, hæslig og ond; Gast, Trold (egl. Aand, 
Spøgelse). — V, 16 fige, være ivrig. — V. 18 åe smaa Trolde, 
som sade igen (sad tilbage), da Moderen var gaaet ud, 
undre sig over, hvad Meen (Skade) der er hændt hende. — 

V. 19 Mon ikke den Rødskæg være her, som længe har 
hødt (truet) os'? — V. 19 han bliver lidet bødt, han 
bliver lidet gavnet o: han skal faa stor Skade. 



iO. Havfruens Spaadom, 

1. Kongen han lader en Havfrue gribe, 

— den Havfru danser paa Tilje — 
og den lader han i Taarnet knibe. 

— for hun skulde fremme hans Vilje. 

2. Dronning kalder paa Svende to: 

— den Havfru danser paa Tilje — 

„I beder den Havfru ind for mig gaal* 

— for hun skulde fremme hendes Vilje/ 

3. Ind kom den Havfru, stedtes for Bord: 

— den Havfru danser paa Tilje — 

„Hvad vil I mig. Dronning, hvi sendte 1 mig Ord? 

— jeg fremmer ikke eders Vilje. '^ 

4. Dronning hun klapper paa Hynde blaa: 
„Vil du, Havfru, her hvile paa?** 

5. „Hvi vil du saa forraade mit Liv! 
der ligger under de hvasse Kniv.** 

6. „Vedst du det, da vedst du mer; 
du sige mig af min Skæbne fler.** 

7. „Du est med de Sønner tre, ^ 
dit unge Liv lader du for de. 

8. Den ene skal Konning i Danmark være, 
den anden skal Kronen af røde Guld bære. 

9. Den tredje skal blive saa vis en Mand, 
dit unge Liv lader du for ham.* 

10. Hun klædte den Havfru i Skarlagen rød, 

— den Havfru danser paa Tilje — 

Hun fulgte hende til Strande med alle hendes Møer. 

— nu havde hun fremmet hendes Vilje. 

11. Den Havfru satte sig paa Bølgen blaa, 

— den Havfru danser paa Tilje — 
Dronning hun fældte saa modige Taar. 

— for hun havde fremmet hendes Vilje. 

12. ^Du tørst ikke græde. for mig: 

— den Havfru danser paa Tilje — 
Himmerigs Dør staar aaben for dig. 

— nu har jeg fremmet din Vilje.* 

Indl. S. 68; D. g F. II Bd. Nr. 42. — V. 1 knibe, 
slaa i Lænker. — V. 12 åxx tørst, du behøver. Altsaa er 
Tankegangen: du har ikke Grund til at græde for min Skyld 
d: paa Grund af det. som jeg har sagt dig; ti du har en 
Trøst, som jeg ikke har: en Gang at skulle opnaa Salighed. 



li. Agnete og Havmanden. 

1. Agnete hun ganger paa Højelands Bro, 
da kom der en Havmand fra Bunden op, 

— haa haa liaa 
da kom der en Havmand fra Bunden op. 

2. „Og hør du, Agnete, hvad jeg vil sige dig 
og vil du være Allerkæresten min?* 

3. „Og ja, saa Mænd, det vil jeg saa, 
naar du vil føre mig til Havsens Bund.* 

4. Han stopped hendes Øre, han stopped hendes Mund, 
saa førte han hende til Havsens Bund. 

5. Der var de tilsammen i otte Aar, " 
syv Sønner hun ved den Havmand faar. 

6. Agnete hun sad ved Vuggen og sang, 

da hørte hun. Engelands Klokker de klang. 

7. Agnete hun ganger for den Havmand at staa: 
,0g maa jeg mig udi Kirken gaa?* 

8. „Ja, vel maa du i Kirken gaa, 

naar du vil komme igen til Børnene smaa. 

9. Men naar du kommer paa Kirkegaard, 

da maa du ikke nedslaa dit favre gule Haar. 

10. Og naar du kommer paa Kirkegulv, 

da maa du ikke gaa til din Moder i Stol. 

11. Naar Præsten nævner den høje, 
du maa dig ikke dybt nedbøje.* 

12. Han stopped hendes Øre, han stopped hendes Mund, 
saa førte han hende til den engelandske Grund. 

13. Da hun kom paa Kirkegaard, 

da slog hun ned sit favre gule Haar. ^ 

14. Den Tid hun kom paa Kirkegulv, 
saa gik hun til sin kær Moder i Stol. 

15. Da Præsten nævnte den høje, 
hun monde sig dybt nedbøje." 

16. „Og hør du, Agnete, hvad jeg vil sige dig: 
hvor har du været i otte Aar fra mig?" 

17. ^I Havet har jeg været i otte Aar, , 
syv Sønner har jeg der med Havmanden faaet.* 

18. ^Og hør du, Agnete, kær Datter min: 
hvad gav han dig for Æren din?" 

19. „Han gav mig det røde Guldbaand, 

der findes ikke bedre om Dronningens Haand. 

20. Han gav mig et Par guldspændte Sko, 

der findes ikke bedre paa Dronningens Fod. 

21. Og han gav mig en Harpe af Guld, 

at jeg skulde spille paa, naar jeg var sorrigfuld." 

22. Den Havmand han gjorde en Vej saa bred 
fra Stranden og til Kirkegaardens Sten. 

23. Den Havmand han ind ad Kirkedøren tren, 
alle de smaa Billeder de vendte sig omkring. 

24. Hans Haar var som det pureste Guld, 
hans Øjne de var saa sorrigfuld. 

25. ,0g hør du, Agnete, hvad jeg vil sige dig: 
og dine smaa Børn de længes efter dig." 

26. „Lad længes, lad længes, saa saare som de vil, 
slet aldrig kommer jeg mere dertil." 

27. „Tænk paa de store, og tænk paa de smaa, 
og tænk paa den lille, som i Vuggen laa." 

28. „Ret aldrig tænker jeg paa de store eller smaa, 
langt mindre paa den Hlle, der i Vuggen laa, 

— haa haa haa — 
langt mindre paa den lille, der i Vuggen laa. 

Indl. S 68; D. g. F. II Bd. Nr. 38. — F. i Høje- 
lands Bro, et vilkaarlig lavet Stednavn (egl. en Misfor- 
forstaaelse af Højeloftsbro i de ældre Folkeviser). — V. 22 
gjorde en Vej saa bred, Havmandens tunge Skikkelse 
frembragte en bred Sti, hvor han havde gaaet. 



i2. Jomfru i Hindeham. 

1. Moder lærte hun Sønnen sin: 

— i Skove — 

^Du skyde ikke den liden Hind! 

— som Guldet bær under Bove. 

2. Du skyde Hjort og du skyde Raa, 
— - i Skove — 

den liden Hind den lade dugaa!* 

— som Guldet bær under Bove. 

3. Hr. Peder ganger i Rosenslund, 

der spiller en Hind alt for hans Hund. 

4. Den liden Hind spiller for hans Fod, 
han glemte, at han den gange lod. 

5. Han spændte Buen for sit Knæ, 

saa skød han den Hind alt til et Træ. 

6. Hr. Peder drog af sine Handsker smaa, 
selver vilde han Hinden flaa. 

7. Han flaaed i hendes Nakke, 
han fandt sin Søsters Lokker. 

8. Han flaaed i hendes Bringe, 
han fandt sin Søsters Guldringe. 

9. Han flaaed i hendes Side, 
fandt hendes Hænder hvide. 

10. Hr. Peder kasted sin Kniv mod Jord: 
,Nu har jeg sandet min Moders Ord!** — 

11. Der falder Rim alt ud med Aa, 

sæl er den Svend, god Lykke kan faa. 

12. Tranen flyver saa højt i Sky, 

sæl er den Svend, Ulykke kan fly. 

Indl. S. 70; D. g. F. II. Bd. Nr. 58. - V. 4 at han 
lod den gange, at han skulde lade den gaa i Fred. — 
1^ 5 Buen (o: Laasbuen, Armbrøsten) var trang at spænde; 
den maatte sættes mod Jorden (foran Knæet) og holdes med 
Foden, medens man med Hænderne trak i Strengen. Han 
skød Hinden, mens dens stod op ad et Træ (derved blev 
Sigtet tydeligere). 



15. Jomfru i Fugleham. 

Jeg ved vel, hvor den Skov hun stander, 
hun staar for uden ved Fjord; 
der gror inde de fejreste Træer, 
som nogen maa se paa Jord. 

Der gror inde de fejreste Træer, 
som man kalder Siljer og Linde; 
der spiller inde de ædelige Dyr, 
som man kalder Hjorte og Hinde. 

Der spiller inde Hjorte og Hinde 
og alle Dyr i Skove; 
der spiller den favre liden Hind, 
som Guldet bær under Bove. 

1. Det var Nilus Erlandsøn, 
han rider de Dyr at bede; 
der saa han den liden Hind, 
han monde hende efter lede. 

Saa vinder den Svend sin Jomfru. 

2. Efter gik Nilus Erlandsøn, 
saa saare da mon han lange; 
der var han i Dage tre, 

han kunde ikke Hinden fange. 

3. Han satte Snarer paa hver den Sti, 
som Hinden var van at gange; 
Hinden hun var saa vår om sig, 
han kunde hende ikke fange. 

4. Hr. Nilus ganger i Lunden, 
han kunde hende ikke faa; 

saa slog han løs de Rakker fem, 
at de skulde Hinden naa. 

5. De Hunde traade den Hind saa nær, 
at Hinden maatte ej henfly; 

saa skabte hun sig til saa liden en Fugl, 
hun fløj saa højt ved Sky. 

6. Hun blev til en liden Falk, 
satte sig paa Lindegren; 

Hr. Nilus stander der neden fore, 
det tykte hannem være stor Meen. 

7. Han tog Øksen i sin Haand, 
han vilde det Træ nedfælde; 

der kom den Mand, som Skoven aatte, 
han skød sit Skaft imellem. 

8. , Hugger du neder min fædrene Skov, 
og gør du mig den Vælde, 

jeg lover dig, Nilus Erlandsøn: 
saa dyre skal du det gælde.* 

9. „Du lad mig hugge det enlige Træ, 
du gøre mig ingen Møde! 
fanger jeg ikke den liden Fugl, 
den Sorg tvinger mig til Døde." 

10. „Hør du, favren Ungersvend, 
og vil du lyde mit Raad: 
du faar ikke af liden Fugl, 
uden hun fanger tamme Braad." 

11. Han skar Braaden af sit Brvst, 
hængte den paa Lindekviste; 

hun flagred med Vinge, hun lod vel om, 
fuld ond var Braaden at miste. 

12. Ned fløj favre liden Fugl, 

hun tog af den blodige Braad; 

saa blev hun til den skønnest' Jomfru, 

der maatte paa Jorden gaa. 

13. Jomfruen under Linden stod 
i Silkesærk saa rød; 
Ridderen tog hende i sin Arm, 
hun klaged for hannem sin Nød. 

14. „Jeg sad over min Faders Bord, 
jeg legte med Roser og Liljer; 

der kom min Stifmoder gangendes ind: 
det var ikke med hendes Vilje. 

15. Hun skob mig til saa liden en Hind, 
bad mig i Skoven at løbe, 

og mine syv Møer til Ulve graa, 
hun bad, de skulde mig gribe.** 

16. Jomfruen under Linden stod, 
slog ud sit favre Haar; 

hendes syv Møer kom gangende did, 
som før var Ulve saa graa. — 

17. „Haver I Tak, Nilus Erlandsøn, 
I har mig løst af Harm! 

I skal aldrig Søvnen sove 
uden i min hvide Arm. 

18. Haver I Tak, Nilus Erlandsøn, 
I har mig løst af Kvide! 

I skal aldrig Søvnen sove 
uden ved min hvide Side/ 
Saa vinder den Svend sin Jomfru. 



Indl. S. 71; D. g. F. II Bd. Nr. 56. — Indlednings- 
versene: for uden ved Fjord, yderst ved Fjorden. — 
V. 2 lange, længes. — V. 7 Skovens Ejer stak sit Spyd- 
skaft imellem; i Middelalderen havde Folk, der færdedes 
ude, sædvanlig deres Spyd med sig. — V. ^gørdumig 
den Vælde, hvis du udfører den Voldshandling imod mig. 
— y. 5 gælde, undgælde, bøde. — V. 10 Du faar. intet 
af (o: du faar slet ikke) Fuglen, uden hun faar Kød af 
noget tamt Dyr eller Væsen. — V. i7 Braad, Kødstykke, 
Steg. — hun lod vel om, hun viste sig glad derved. — 
V. 15 sk 6b, Fortid af at skabe (ligesom: fare, for). 



IA. Ungen Svejdal, 

1. Det var ungen Svejdal, 
han skulde Bolden lege; 
Bolden drev i Jomfruens Skød, 
det gjorde hendes Kinder blege. 

Du lad dine Ord vel! 

2. Bolden drev i Jomfruens Bnr, 
og Svenden efter gik; 
førend han ud af Buret kom, 
stor Sorg hun i Hjertet fik. 

3. ,Du tørst ikke kaste 
Bolden efter mig; 

der sidder en Mø i fremmed Land, 
hun lider fast efter dig. 

4. Du skal aldrig Søvnen sove ' 
og aldrig Roen faa, 

før du faar løst den skønne Jomfru, 
som længe har ligget i Traa.** 

5. Det var ungen Svejdal, 
svøber han sig i Skind; 
saa gaar han i Stuen 
for raske Hovmænd ind. 

6. ,Hil sidde I, alle mine Hovmænd I 
I drikker Mjød af Skaal, 
medens jeg gaar til Bjerget 

at høre min Moders Maal.* 

7. Det var ungen Svejdal, 

kan tager til at kalde; ^ 

der revned Mur og Marmelsten, 
og Bjerget tager til at falde. 

8. ,Hvem er det, der kalder? 
hvi vækker I mig saa mod? 
maa jeg ikke med Freden ligge 
opunder den sorte Jord?* 

9. »Det er unge Svejdal, 
eneste Sønnen din; 

han vil gerne have gode Raad 
af kære Moder sin. 

10. Min Søster og min Stemoder 
har lagt mit Hjerte i Traa 
alt for saa skøn en Jomfru, 
jeg aldrig med Øjne saa.* 

4 

11. ^Jeg skal give dig Fole, 
fuldvel skal han bære dig fram; 
han løber over den salte Fjord 
som over det grønne Land. 

12. Jeg skal give dig 'Sværdet, 
er hærdet i Drageblod; 

ihvor du rider gennem mørke Skov, 
da brænder det som et Baal.* 

13. Det var ungen Svejdal, 

han tog sin Hest med Spore; 
saa red han over det brede Hav 
og gennem de mørke Skove. 

14. Det var ungen Sv^'dal, 

han rider sig ud med Strand; 
der fik han se den Hyrde, 
som driver det Fæ i Vand. 

15. ^Hør du, gode Hyrde, 
•og Sanding sige du mig: 
hvem da ejer det meget Fæ, 
som du driver her for dig?* 

16. ^Her er en Jomfru paa dette Land, 
hun ligger i lang Attraa: 

alt for en Svend, hedder Svejdal, 
hun aldrig med Øjne saa.** 

17. ^Og vedst du, hvor den Jomfru er, 
du dølge det ikke for mig! 

bliver jeg Konge paa dette Land, 
til Ridder saa slaar jeg dig.* 

18. ^Foroven under den grønne Lind 
der stander min Jomfrus Gaard; 
Husene er af graa Marmelsten, 
og Dørene lagte med Staal. 

19. Husene er af graa Marmelsten, 
og Dørene lagte med Staal; 
det er vel atten Vintre siden, 
den Jomfru Solen saa. 

20. Der staar en Bjørn for min Jomfrus Bur, 
dertil en Løve saa gram; 

men er du den rette Svejdal, 
saa frit maa du gaa fram/ 

21. Bort red ungen Svejdal, 
han ind ad Porten saa; 
alle de Laase, der hængte, 
de ginge da selver fraa. 

22. Løven og den vilde Bjørn 
de fulde den Herre til Fod; 
Linden med sine forgyldene Blade 
hun bugned neder til Jord. 

23. Linden bugned neder til Jord 
med sine forgyldene Blade; 
op da stod den stolte Jomfru, 
som længe havde ligget i Dvale. 

24. Op da vaagned den stolte Jomfru, 
hun hørte de Sporer klinge: 
»Lovet være Gud i Himmerig, 
jeg maatte blive løst af Tvange!'' 

25. Ind kom ungen Svejdal, 
han var baade favr og ung; 
det var den stolte Jomfru, 

hun favned saa vel hans Komm\ 

26. , Velkommen ungen Svejdal, 
ædelig Herre mini 

lovet være Gud i Himmerig, 
os baade har løst af Pine!" 

Indl. S. 72; D. g. F. II Bd. Nr. 70. — Omkvædet 
(flDu lad dine Ord vel/ o: du brug din Tale med Snilde) 
staar kun i løsere Forhold til Visens Handling, og hører 
rimeligvis fra først af hjemme i en anden Digtning. — V. 5 
du tørst ikke, du behøver ikke, du har ikke Grund til. 
~ hun lider, hun længes. — V. 4 ligge i Traa, ligge 
i dvalebindende Længsel. — V. 5 hører min Moders 
Maal, hører min Moders Tale, spørger min Moder om Raad: 
Bjerget, Gravhøjen. — V. 10 min Søster og min Ste- 
moder, Stemoderen og hendes Datter (den i V. 2 nævnte 
Jomfru) have taget Hævn for hendes ugengældte Kærlighed 
til ham ved at paatrylle ham denne Længsel. 



15, Hillelilles Sorg. 

1. I Bure sidder hun Hille, 

— min Sorg ved ingen uden Gud — 
hun syr sin Søm saa vilde. 
Og den lever aldrig til, jeg maa forklage min Sorg. 

2. Det syed hun med Silke, 

som hun med Guld skulde virke. 

»3. Og det syed hun med Guide, 
som hun med Silke skulde. 

4. Der gik Bud for Dronningen ind: 
«Saa ilde syr Hillelil Sømmen sin.* 

5. Dronningen svøber sig Hoved i Skind, 
Saa gaar hun i Loft for Hillelil ind. 

6. »Hør du det, Hillelille: 

hvi syr du dine Sømme saa vilde? 

7. Ligesaa syr du dine Sømme 

som den, sin Glæde monne glenune.* 

8. »Min naadige Frue, sidder hos mig: 
al min Sorrig jeg siger for dig. 

9. Min Fader havde en Eongevold, 

min Moder hun var en Dronning bold. 

10. Min Fader lod mig saa herlig sømme: 
tolv Riddere skulde mig vogte og gemme. 

11. Siden lod jeg mig lokke: 

en Ridder ud af den Flokke. 

12. Han hed Hertug Hildebrand, 
Kongens Søn af Engeland. 

13. Saa lagde vi Guld paa Gangere to, 
den tredje red han og jeg selver paa. 

14. Saa kom vi om Kvælde, 
der som vi lysted at dvæle. 

15. Om Natten kom der Slag paa Dør, 
mine syv Brødre var der for. 

16. Hillebrand klapped mig ved hviden Kind: 
.Nævner ikke mit Navn, Allerkæreste mini 

17. I-naar du ser mig bløde, 

du nævn mig ikke til Døde." 

18. Hildebrand ud ad Døren løb, 

sit gode Sværd han for sig skød. 

19. Han hug i den fiørste Flok 
mine syv Brødre med gule Lok. 

20. Han hug i den anden Skare 
mine elleve Svogre og min Fader. 

21. .Stiller eder, stiller eder, Hildebrand! 
I stiller eder i Vorherres Navn I 

22. I lade min yngste Broder leve, 

han kan min Moder de Tidender føre!* 

23. Næppe var de Ord udtalt: 

med atten Saar han til Jorden faldt. 

24. Min Broder tog mig ved hviden Haand, 
Saa bandt han mig med sit Sadelbaand. 

25. Han tog mig i gule Lok, 

Han bandt mig ved sin Sadelknap. 

26. Aldrig var der saa dyb en Dam, 
min Broders Hest jo over svam. 

27. Aldrig var der saa liden en Rod, 
den stod jo i Blodet af min Fod. 

28. Der han kom til Borgeled, 

min sorrigfuld Moder hun stod derved. 

29. Min Broder vilde mig kvæle, 
min Moder vilde mig sælge. 

30. De solgte mig for en Klokke, 
den hænger i Marri Kirke. 

31. Den første Lyd, der Klokken fik, 
min Moders Hjerte sønder gik.* 

32. Før hun fik udsagt sin Angst og Harm, 
da sad hun død i Dronningens Arm. 

33. Før hun fik udsagt sin Sorrig og Kvide, 
da laa hun død ved Dronningens Side. 

Indl. S. 75; D. g. F. II Bd. Nr. 83. — V. 5 med 
Guide, med Guld (gi. Hensynsform.) — V, 9 Kongevold, 
Kongevælde, Kongerige. — V. 10 sømme, ære. — V. 11 

sidste Sætning er ufuldstændig: [det var] en Ridder af Flokken 
[der lokkede mig]. — V. 15 var der for, var derudenfor. 
— V. 16 „Du nævn ikke mit Navn**. Kæmper, der 
havde en særlig Bersærksstyrke, mistede den, naar de blev 
tiltalte med Navn (se Indl. S. 75). — Y. /7til Døde, saaledes 
at det bliver min Død. — V.29 Broderen vilde „kvæle 
hende (o: pine, pine ihjel); Moderen, der allerede i forrige 
Vers er betegnet som den mildere, faar det ændret til, at 
de sælge hende som Trælkvinde. — Tidlig i Middelalderen 
var det Ret, at Faderen kunde straffe den Datter, som indlod 
sig i et Kærlighedsforhold uden hans Vilje, ved at sælge 
hende som Trælkvinde. Denne Skik forsvandt i 12te Aarh. 
under den kristne Kirkes stigende Indflydelse; og paa Vise- 
digterens Tid har den næppe været kendt uden som Fortids- 
minde. 



16. Hæunersværdet, 

1. Hr. Peder kom til Borgeled, 
Dannerkongen han stod derved. 

Velan, vel over at ride! 

2. , Velkommen, Hi*. Peder, Selle min, 

har du ikke endnu hævnet Faders Død din?* 

3. 9 Jeg har været saa sønderlig, 
alt som den Sol hun nejer sig. 

4. Jeg har og været saa vesterlig, 
alt som den Sol hun hviler sig. 

5. Jeg har og været saa norderlig, 
alt som den Frost han fryser sig. 

6. Nu er jeg her saa østerlig, 

alt som den Dag han lyser sig. 

7. Ret aldrig kunde jeg finde den IVland, 
min Faders Bane mig vise kan." 

8. ^Hvad da vil du give den Mand, 
din Faders Bane dig vise kan?*' 

9. ^Jeg vil give ham Guld og Sølv, 
Pendinge, mens han have vil. 

10. Jeg vil give ham mere: 
Snekken med alt sit Rede." 



11. Det mælte Kongen under Skind: 
»Her finder du nu Fadersbane din. 

12. Herre Gud han hjælpe nu mig, 

saa sandt jeg vog dm Fader fra dig.* 

13. Hr. Peder han slog sig for sit Bryst: 
gDu lig kvær, Hjerte, du være vel tyst I 

14. Du lig kvær. Hjerte, vær ikke for braa, 
alt skal jeg hævne det, snarest jeg maa.' 

15. Hr. Peder gaar i Gaarde, 
med sit gode Sværd at raade. 

16. ,Hør du nu. Sværd hint gode, 
kant du nu vel røre i Blode? 

17. Brune Brand, vilt du hjælpe mig? 
jeg har ikke Broder i Live uden dig.* 

18. .Hvorledes kan jeg nu hjælpe dig? 
mit gode Hjalte er sønder i mig.* 

19. Hr. Peder han gaar til Smedje, 
han lader sit Sværd der smede: 

20. Tolv Pund Jern og ti Pund Staal 
det lod han paa Tangen slaa. 

21. ,Brune Brand, vilt du hjælpe mig? 
jeg har ikke Broder i Live uden dig." 

22. »Vær du kun i din Hu saa haard, 
som jeg skal være i Odden snar. 

23. Bliv du kun i din Hu saa trøst, 
som jeg vil være i Hjaltet fast.* 

24. Hr. Peder gaar til Helle, 
hvor Kæmperne drukke snelle. 

25. Hr. Peder han vilde sit Sværd der prøve, 
otte Kæmper slog han til Døde. 

26. Hr. Peder han hug baade ude og inde, 
han spared hverken Møer eller gode Kvinde. 

27. Hr. Peder hug op med de Tinder, 

han spared ikke Kongen og hans Sønner. 

28. Det mælte det Barn, i Vuggen laa: 
,Fuld ilde hævner du Faders Død saa. 

29. Fuld ilde har du hævnet Faders Død din, 
Gud give mig een Gang at hævne mini" 

30. ,Alt har jeg hævnet Faders Død min, 
men aldrig skal du hævne din." 

31. Saa tog han det Barn med Vilje, 
han hug det sønder i Midje. 

32. ,Stil dig nu, hin brune Brand, 
du stil dig i Vorherres Navnl" 

33. Det mælte Sværdet, baade træt og mod: 
,Nu lysted mig efter dit eget Blod. 

34. Havde du ikke nævnet mig, 

ret nu skulde jeg have vejet dig.* 

35. Saa gik Hr. Peder til Smedje, 
lod slaa sig Jern i Midje. 

36. Han lod slaa sig Jern om Haand og Fod. 
for han vilde gaa af Landet ud. 

37. Hr. Peder gaar over Kongens Grav, 
alle da sprang ham Jernene af. 

Indl. S. 75; D. g. F. I Bd. Nr. 25. — V. 2 Selle, 
Kammerat. — F. 5Solen nejer sigi Syd, o: den begynder 
at gaa nedad, — F. 10 Snekke med sit Rede, Skib med 
sit Udstyr af Tove, Anker og lign. — V.i5 1ig kvær, lig 
rolig. — F. i4 braa, hidsig. — V. 17 brune Brand, 
blanke Sværd, se Indl. S. 14 — V. 24 til Helle, til Hallen. 
— y. 27 ved Tinderne, Borgmurens takkede Overkant, 
var der sædvanlig indrettet Opholdssted for Svendene. 



Historiske Viser. 



17. Valdemar og Tove. fil 57 J, 

A. 

1. Valdemar sejler sig under 0, 

— med Raade — 
fæsted liden Soffi, saa væn en Mø. 
Konning Valdemar lover dem baade. 

2. ,0g hør du nu det, Tove mia: 
hvor vel under du Soffilin?* 

3. „Jeg under saa liden Soffi 
som Sønne min Kristoffer. 

4. Jeg giver hende Ganger graa, 
Dronningenavn skal hun og faa.* - 

5. „Og hør du det nu, Soffilin: 
hvor vel under du Tove min?" 

6. ,Saa vel under jeg Tove 
som vilden Ulv i Skove. 

7. Jeg giver hende Gaarde tre; 
brænde hun op med alle del" — 

8. Soffi taler til liden Smaadreng: 
,Du hente Tovelille for mig ind!* 

9. Saa var Tove til Færden fus, 

hun klædte sig om Nat ved Kerteljus. 

10. Hun klædte sig i Kjortel blaa, 

med hver en Søm det røde Guld laa. 

11. Hun drog i sin Silkesærk, 

var elleve Møer deres Haandeværk. 

12. Aksler hun sig Skarlagenskind, 
saa gik hun for Dronningen ind. 

13. ,Hvad heller vil du med Valdemar tale, 
eller du vil med mig i Badstue fare?" 

14. »Langt heller vil jeg med Valdemar tale, 
end jeg vil med dig i Badstue fare." 

15. Soffi var i Hænder saa stind, 
hun skød Tove i Badstuen ind. 

16. Hun lod hede Ovnen saa, 

ikke kunde Tovelille Aande faa. 

17. »Kristoffer, Sønne min, hjælp du mig! 
Soffi hun vil kvæle mig!" 

18. »Hvor skulde jeg kunne hjælpe dig! 
tolv Mænd i Brynje holder paa mig!" — 

19. Mælte det Valdemar i Mandeskare: 
»Hvi mon ikke Tove til Aftensang fare?" 

20. Svared det Soffi, rød som Blod: 
»Din Tove er vorden badstuemod." 

21. »Vist skal jeg, Soffi, lønne dig: 

du skal aldrig komme i Seng med migl 

22. Bedre var Tove med een Ko, 

end du er, Soffi, med dine femten Bo. 

23. Bedre var Tove i sin Silkesærk, 

end du er, Soffi, med dit gyldne Værk. 

24. Bedre er liden Tove, naar hun er død, 
end du er, Soffi, med dit Guld saa rød.* 

25. Leden var lang, og Vejen var trang, 
selv gik Valdemar under Baarestang. 

Indl. S. 42; Danm. gi. Folkeviser III Bd. Nr. 121. — 
V, 2 Soffi-lin, liden SoflB. Endelsen lin indvandrede fra 
Tyskland paa de ældste Folkevisers Tid, men blev senere 
fortrængt af det danske lille. Soffi, Sofie; de kirkelige 
Helgennavne blev i gammel Dansk udtalte med Tonen paa 
første Stavelse: Soffi for Sofie, Kirsten for Kristine. — Hvor 
vel under du, hvor kær har du. — Y. 20 badstue-mod, 
træt af Badet. 



18, Valdemar og Tove. 

B. 

1. Der gaar Dans i Kong Valdemars Gaard, 

der danser Dronningen med sine Jomfruer smaa. 
Med Raade; Konning Valdemar han lover dem baade. 

2. Der danser Dronningen med sine Jomfruer smaa, 
der danser Tove med udslaget Haar. 

3. »Hør du Tove, Lege min: 

du hold op Silke med Haanden din!** 

4. ,Fuld ilde maatte jeg Kongen love, 
maatte jeg ikke Silke paa Jorden drage.* 



5. ,Du sig mig, Tove, Lege min: 
og hvor fik Kongen Viljen din? 



n 



6. , Fordi fik Kongen Vilje min, 

for hans Magt var større end min. 

7. Jeg var mig saa liden en Maar, 
der jeg stod i min Faders Gaard. 

8. Jeg stod ude baade liden og væn, 
Dannerkongen kom ridende med alle sine Mænd. 

9. Han sendte efter mig de Riddere ni, 
og ikke saa vilde jeg følge di. 

10. Saa kom han selve Kongen med alle sine Mænd, 
saa maatte jeg Tovelille følge dem.* 

11. ,Du sige mig, Tove, Lege min: 
hvad var da Morgengave din?* 

12. „Han gav mig saa godt et Guldskrin, 
sligt et kom aldrig i Danmark ind. 

13. Han gav mig de Guldringe ni, 
Sverigs Dronning aatte di. 

14. Han klædte mig i Silke og Skarlagen rød, 

saa var I ej. Dronning Soffi, med alle eders Møer/ 

15. Det svared Dronning Soffi udaf ret Harm: 
,Det var og nok for et Bondebam! 

16. Vil Herre Gud, det jeg maa leve, 
da skal han dig halv mindre give!" 

17. Dronning svøber sig Hoved i Skind, 

saa gaar hun i Loft for Kong Valdemar ind. 

18. „Hør du, Valdemar, hvad jeg siger dig: 
hvi har du Tovelille kærer' end mig?" 

19. a Fordi har jeg Tovelille saa kær: 

for hun har to Sønner, de tjener mig saa nær. 

20. Første jeg rider gennem Flensborg By, 
Kristoffer fører mit Banner i Sky. 

21. Første jeg rider gennem Holsterland, 
Knud-lille fører mit Banner i Hånd.** 

22. Det stod saa i Vintre to, 

ikke kunde Dronningen stalt Tovelil faa. 

23. Det var en hellig Juledag, 
Tovelil vilde til Kirken fare. 

24. Tovelil ganger ad Gaden fram, 

baade Silke og røde Guld efter hende svam. 

25. Dronningen ud ad Vinduet saa, 

hun saa stalt Tovelil paa Gaden gaa. 

26. Dronningen taler til Jomfruer to: 

„I beder stalt Tovelil ind for mig gaa!" 

27. Tove slog over sig Skarlagenskind, 

saa gaar hun i Loft for Dronningen ind. 

28. Ind kom Tovelil og stedtes for Bord: 

„Hvad vil I mig, Dronning, hvi sendte I mig Ord?" 

29. Dronningen klapper paa Hynde blaa: 

„Du komme, stalt Tovelil, at hvile herpaa! 

30. Hør du, stalt Tovelil, hvad jeg siger dig: 
du skal i Aften gaai Badstue med mig!*' 

31. „Ikke er jeg saa badstue-leed, 

jeg ganger jo geme i Badet med.* 

32. Dronningen taler til Svende tre: 
»I gøre mig den Badstue hed! 

33. I gøre den Badstue hed som Glød: 
Tovelille skal derinde dø.* 

34. Tovelille ind i Badstuen tren, 
Dronningen lukker selv Døren igen. 

35. „Her er ikke Vand, her er ikke Lud! 
for al Guds Ære, I lader mig ud!" 

36. Kristoffer red ad det Stræde, 

han hørte sin Moder i Badstuen græde. 

37. Han stødte paa Døren med sit Ben, 
alle de Nagler stod hannem igen. 

m 

38. Han stødte paa Døren med sin Fod, 
han tog sin Moder af Badstuen ud. 

39. Han bar hende i Urtegaard: 

alt var hun død, før Hanen gol. 
Med Raade; Konning Valdemar han lover dem baade. 

V, 3 Lege, Legesøster, Veninde. — y. J5 Bonde- 
bar n^a: Datter af Landets Indbyggere; ikke modsat adelig, 
men modsat fyrstelig Fødsel. — V. 31 badstue-leed, 
ulysten til at gaa i Bad. — V. 35 Det varme Dampbad 
i et stærkt ophedet Rum (der nu sædvanlig nævnes som 
„finsk" eller „russisk" Bad) var gammel nordisk Skik. Til 
Badet hørte Vand til Overskyldning og til at slaa paa 
Ovnen for at fremkalde Dampen, og Lud til Vask og til at 

farve Haaret lyst med. — V, 37 Han sparkede paa Døren, 
saa at Naglerne sprang løs og faldt ud imod ham. 



19. Ridder Stigs Død, (U5A), 

1. Kongen taler til Ridder Stig: 

,0g du skalt føre mit Banner i Strid.'* 
Men Ridder Stig han maa sig ej! 

2. „Jeg er saa liden en ufrist Mand, 

jeg kan ikke føre eders Banner af Land.*^ 

3. „Alt saa liden, som du est, 

du skal føre mit Banner som bedst.*' 

4. „Skal jeg føre eders Banner i Strid, 
I lade mig Fane skære af ny! 

5. Lader skære mig Fane baade gul og blaa og rød I 
der skal saa mange under hende dø.*' 

6. De red gennem fremmed Land, 

aldrig kom Banner af Ridder Stigs Hånd. 

7. Der fløj Pile saa tykt som Hø 
igennem Itidder Stigs Ærme rød. 

8. Der fløj Pile som brændendes Brand 
igennem Ridder Stigs hvide Hånd. 

9. Kongen taler til Ridder Stig: 

„Du kast mit Banner og red dit Liv!** 

10. „Jeg vil ikke, min Fæstemø skulde spørge til By, 
at jeg skulde fra Kongens Banner fly. 

5 

11. Jeg vil ikke, min Fæstemø skulde spørge til Land^ 
at jeg skiMe kaste Kongens Banner af Handl* 

12. Dannerkonning han raaber udaf stor Nød: 
»Ridder Stig ligger under Banner død I* 

13. Saa herlig da vandt Dannerkonning den Strid, 
men Ridder Stig misted sit unge Liv. 

14. Kongen slog op med hviden Hånd: 

»De danske Mænd har vundet det Land! 

15. Saa gladelig vilde jeg nu til Danmark fare, 
havde jeg nu Ridder Stig i denne Skare.* 

16. Kongen han kom fra Leding hjem, 
hans Søster gaar hannem ud igen. 

17. »Vær velkommen, min Broder, fra Leding hjeml 
hvor har dig lidt med dine velbyrdige Mænd?* 

18. »Saa vel da er mig ganget i Hånd, 
men slagen da er din Fæstemand.* 

19. Jomfruen slog hendes Hænder tilsammel, 

det alle Guldringe de sprunge over Skammel. 

20. »Min kære Søster, du lad ikke saa! 
hin rige Hr. Karl skal jeg dig faa.* 

21. Det mælte den Jomfru, hun svared for sig: 
»Ret aldrig fanger han Vold over mig. 

22. Vel maa du kalde ham Karl hin rige, 
men aldrig vorder han Ridder Stigs Lige.* 

Se Indledningen S. 41 ; Danmarks gi. Folkeviser, III Bd. 
Nr. 117. — V. 5 gul og blaa og rød. Det danske Konge- 
banner var fra Valdemaremes Tid de tre blaa Løver paa 

gylden Grund og omgivne af røde Aakandeblade (Danne- 
brogs Brug som Rigsfane trængte først stærkere igennem 
under Valdemar Atterdag og i den følgende Tid). — V. 20 
du lad ikke saa, du te dig ikke saaJedes. — Omkvædet: 
,han maa sig ej"* = han gaar til Grunde, kommer i Ulykke. 



20, Esbern Snare. 

1. Hr. Iver og Ur. Esbern Snare, 

— Skoven staar herlig og grøn — 
de drukke Mjød i Medelfare. 
Den Sommer og den Eng saa vel kunne sammen. 

2. »Hør du, Hr. Iver, kær Stalbroder min: 
du give mig hin liden Kirstin.* 

3. „Hvad vil du med liden Kirstin gøre? 
hun kan ikke sine egne Ærmer snøre. 

4. Hun kan hverken skære eller sy, 
al sin Søm sender hun ud i By.* 

5. Hr. Esbern drager til Ribe, 
det Skarlagen ny at købe. 

6. Han købte Skarlagen og Sindal af ny, 
bad liden Kirstin at skære og sy. 

7. Hun satte sig paa Sømmestol, 
hun sømte det mod den klare Sol. 

8. Hun lagde det paa Tilje, 

hun skar "det i Roser og Lilje. 

9. Hun skar paa hans Hærde: 

to Riddere med dragne Sværde. 



" 4c 

O 

10. Hun skar i hans Sidesøm: 
Snekken ud for striden Strøm. 

11. Hun skar i hans Ærmekrans: 
femten Jomfruer i en Dans. 

12. Hun skar paa hans Bryste, 
hvor Ridderen Jomfruen kyste. 

13. ,Nu er de Klæder baade syet og skaaren. 
Gud give, de vare vel hjembaareni* 

14. Det da svarte den liden Smaadreng: 
,Jeg fører Hr. Esbem de Klæder hjem.* 

15. Det første Hr. Esbem de Klæder saa: 
,Krist signe Jomfruens Fingre smaa. 

16. Krist signe Jomfruens Fingre smaa 
for hver den Søm, hun lagde derpaa! 

17. Det skal hun have til Skrædderløn: 
Ribe og saa alt Riberlen. 

18. Det skal hun have i Skræddergave: 
mig selver, alt om hun vil mig have.* 

19. »Hav Tak, skøn Ridder, for eders Gave I 
— Skoven staar herlig og grøn — 

det er eder selv, den Jomfru vD have.* 
Den Sommer og den Eng saa vel kunne sammen. 

Indledn. S. 42 og 32; D. g. F. III Bd. Nr. 131. — V, 1 
M edelfar (nu Middelfart) var almindeligt Færgested. — 
V. 2 Stalbroder, Kammerat. — V. 4 Søm, Sytøj. — 
y. 5 Ribe nævnes ofte som rig paa Handelsvarer. 

21, Slaget ved Lena, (1208). 

1. Det var ungen Sverker, 
ganger for Kongen at stande: 

, Herre, I laane mig af eders Mænd, 
min Faders Død at hævne.* 
Ud føre de Riddere deres Skjolde; det græder saa 

mangen. 

2. «Jeg vil laane dig af mine Mænd, 
baade Sællandsfar og Jyde; 

det er de bedste Slagsmænd, 
de kan baade spænde og skyde." 

3. Det var om en hellig Søndag 
(Messen var god at høre): 
Sverker drager til Øresund, 
han lader sit Folk overføre. 

4. Svesker stander i Fremmerstavn, 
og ser han ud i Sund: 

,Gud lade os Sejr vinde 

eller synke neder til Bund!" — 

5. Tilsammen rede de ædelige Herrer, 
det var saa ynkelig en Leg; 

det var saa ondt i Strid at stande, 
hvor Sønnen Faderen sveg. 

6. Frem red unge Engelbret 
med sit forgyldene Horn; 

han vog udaf de Vestergyllands Mænd, 
som Bønder de mejer Kom. 

7. De danske vunde saa stor en Pris, 
de strede i stærkest Nød; 

det var saa stort et Mandemord, 
saa mangen Mand blev der død. 

8. Der de droge af Danmark, 
de var vel Tusinde Mænd; 
der kom ikke tilbage af dem 
uden tre og trøsser feuk 

9. Imellem Bjerg og Dale 

der gæller baade Ugle og Øm; 
der græder saa mangen Enke 
og halv flere faderløse Børn. 

10. De Fruer stander i Højeloft, 

de venter deres Herrers Komme; 
Hestene de kom blodige hjem, 
og Sadlerne de var tomme. 
Ud føre de Riddere deres Skjolde; det græder saa 

mangen. 

Indl. S. 44; D. g. F. III Bd. Nr. 136. — Omkcced: det 
græder saa mangen, saa mange græde over det (det 
er Genstand for græde). — V, 6 Veste rgy Iland, Vester- 
gøtland. — V. 8 trøsser fem, tre Gange fem; man havde 
endnu i Middelalderen en Forkærlighed for at bruge Fem- 
talsystemet i Stedet for Titalsystemet (at tælle efter een Haand? 
Fingre i Stedet for efter begge Hænders Fingre). 



22, Dronning Dagmars Bryllup. (1205), 

1. Det var Bejerlands Dronning, 
hun tager sin Datter at lære: 
«I-naar du kommer i Danmark ind, 
dig vides baade Hæder og Ære. 

De sejlte af ædeligste Bejerland. 

2. I-naar du kommer i Danmark ind, 
dig vides baade Hæder og Ære, 

du lad ikke Skatten af Bonden skrive, 
saa har han dig saa kære. 

3. Den første Bøn, du beder din Herre, 
den bede du ham saa blide: 

han lade ud Biskop Valdemar, 
allerkæreste Morbroder din.* 

4. Saa snart da blev den Silke 
over Jorden bredt; 

det var Frøken Dagmar, 
hun blev til Stranden ledt. 

5. Saa vandt de op deres Silkesejl 
saa højt i forgyldene Raa; 

saa sejled de til Danmark 
i mindre end Maaneder to. 

6. Kasted de deres Anker ' 
alt paa den hvide Sand; 

tog de Frøken Dagmar, 

de løfted hende først i Land. 

7. Toge de Frøken Dagmar 

og løfted hende først paa Land; 

Kongen udaf Danmark 

han rækker hende hviden Haand. 

8. Snarlig da blev den Silke 
over Jorden bredt; 

det var Frøken Dagmar, 
hun blev paa Slottet ledt. 

9. Aarle om den Morgen, 
længe før det var Dag, 
det var Frøken Dagmar, 

hun krævde hendes Morgengav'. 

10. „Den første Bøn, jeg eder beder, 
den beder jeg eder saa blide: 
I lade ud Biskop Valdemar, 
allerkæreste Morbroder mini 



72 Historiske Viser. 

11. Den anden Bøn, jeg eder beder, 
den beder jeg eder saa gerne: 

I giver alle Plovpendinge til 
og alle Fanger af Jerne I* 

12. ,1 tier kyær, Dronning Dagmar, 
I siger ikke saal 

kommer han Biskop Valdemar ud, 
han gør eder til Enke i Aar.* 

13. Hmi tog Guldkronen af sit Hoved, 
satte den for Kongen paa Bord: 
,Hvad skal jeg i Danmark gøre? 
mig maa ikke vides et Ord I* 

14. ,1 henter mig ind Hr. Strange 
og saa hin unge Hr. Knud ; 
de skal drage til Attingborg 
og løse de Fanger ud.* 

15. Der han kom af Taamet ud, 
da kunde han ikke gange: 
,Her har jeg siddet i atten Aar, 
de har mig været saa lange.* 

16. Hun tog en Guldkam af sit Skrin, 
hun kæmte hans gule Haar; 

for hver en Lok, hun redte, 
da fældte hun modige Taar. 

17. »Hør I, Dronning Dagmar: 
I græder ikke for mig! 
jeg skal det fuldvel hævne, 
alt om jeg lever kveg.* 

18. „I tier kvær, Biskop Valdemar I 
siger ikke slige Ord flere! 
kommer i tiere i Attingborgs Taam, 
jeg faar eder aldrig ud mere." 



22. Dronning Dagmars Bryllup. 73 

Indl. S. 48; D. g. F. UI Nr. 133. — V. 2 skrive Skat, 
udskrive Skat. — V. 11 1 give alle Plovpendinge til, 
I eftergiver alle Plovskatter. — V, 14 Attingborg; mulig- 
vis et andet Navn paa Søborg i Nordsjælland, hvor Biskop 
Valdemar sad fangen. — V..17 kveg, levende (=—lkvik); 
om jeg lever kveg, om jeg bliver i Live. 



23. Dronning Dagmars Død. (1212). 

1. Dronning Dagmar ligger udi Ribe syg, 
til Ringsted lader hun sig vente; 

alle de Fruer, i Danmark er, 
dem lader hun til sig hente. 
Udi Ringsted hviles Dronning Dagmar. 

2. ,1 henter mig fire, I henter mig fem, 
I henter mig af de vise I 

I henter mig liden Kirsten, 
Hr. Karls Søster af Rise!** 

3. Liden Kirsten ind ad Døren tren 
med Tugt og megen Somme; 
Dronning Dagmar sidder hende op igen, 
hun favned saa vel hendes Komme. 

4. ^Kan du læse og kan du skrive, 
og kan du løse min Pine, 

da skal du slide rød Skarlagen 
og ride Graaganger' mine.** 

5. , Kunde jeg læse og kunde jeg skrive, 
jeg gjorde det alt saa gerne; 

det vil jeg for Sanden sige: 
eders Pine er haarder' end Jerne.** 

6. Saa tog hun Sankt Mari Bog, 
hun læste, alt det hun kunde; 

hun kunde ikke Lyset paa Kronen se: 
saa saare hendes Øjne de runde. 

7. De ledte hende ud, de ledte hende ind, 
det blev jo længer og værre: 

, Imedens det kan ej bedre vorde, 
I sender Bud efter min Herre!* 

8. Det da var den liden Smaadreng, 
han lod ikke længe Ude; 

han rykte Sadel af Bjelken ned, 
lagde den paa Ørs hint hvide. 

9. Kongen han stander paa Højeloftsbro, 
og ser han ud saa vide: 

,0g hisset ser jeg en liden Smaadreng, 
saa sørgelig mod han kvide. 

10. Hisset ser jeg en liden Smaadreng, 
saa sørgelig mon han traa; 

det raade Gud Fader i Himmerig, 
alt hvor Dagmar hun maa!** 

11. Ind kom liden Smaadreng, 
og stedtes han for Bord: 

,Vil I noget med Dronningen tale, 
I vide hende snarlig Ord!* 

12. Dankongen slog det Tavlbord sammen, 
at alle de Tæminge sjunge: 
^Forbyde det Gud i Himmerig, 

at Dagmar skulde dø saa unge!" 

13. Der han red af Skanderborg, 
da fulgte ham hundred Svende; 

der han kom til Ribe, 
da var han Mand alene*). 

14. Der var Ynk i Fruerstue, 
der alle de Fruer græde; 

Dronning Dagmar døde i liden Kirstens Arm^ 
der Kongen red op ad Stræde. 

15. Kongen ind ad Døren tren, 
han saa den Ligbaare stande: 

, Herre Gud Fader i Himmerig, 
da bedre mig denne Vaandel 

16. Jeg beder eder. Fruer og Møer, 
og saa I gode Terner: 

I beder en Bøn alt for mig I 
jeg taler med Dagmar saa gerne. 

17. Dronning Dagmar rejser sig af Baaren op, 
hendes Øjne var blodige røde: 

,0 ve, o ve, min ædelig Herre! 
hvi gjorde I mig den Møde? 

18. Den første Bøn, der jeg eder beder, 
den vider I mig saa gerne: 

alle fredløse Mænd dem giver I Fred 
og lader alle Fanger af Jerne. 



*) I sin Udgave har Anders Vedel ændret dette til to Verg r 

Der Kongen drog af Skanderborg, 
da fulgte ham hundrede Svende; 
og der han kom til Gredsted Bro, 
fulgte ham ikkun Dagmars Dreng. 

Der han red over Randbøl Hede, 
da fulgte ham femten Svende; 
der han kom over Ribe Bro, 
da var den Herre alene. 

19. Den anden Bøn, jeg eder beder, 
den er eder selv til Somme: 

I lover ikke Bemgerd efter mig! 
hun er saa besk en Blomme. 

20. Den tredje Bøn, jeg eder beder, 
den vider I mig saa gerne: 
lader I Knud, min yngste Søn, 
Konning i Danmark være! — 



1 21. Jeg torde ikke ved i Pinen brænde 
baade Dag og Nat, 

havde jeg ikke mine Ærmer om Søndagen snørt 
og ikke Strege paa sat. 

22. Nu er det Tid, jeg farer herfra, 
jeg maa ikke længer lide: 
nu ganger Himmerigs Klokker for mig, 
Guds Engle efter mig bide.* 
Udi Ringsted hviles Dronning Dagmar. 



Indl. S. 49; D. g. F. III Bd. Nr. 135. — V. 1 Ringsted 
Klosterkirke indeholdt Kongeslægtens Grave, efter at Knud 
Lavard var bleven skrinlagt her. — Y. 7 jo længer og 
værre, jo længer des værre. — V, 6 Sankt Mari Bog, 
en Bog med Legender om Jomfru Maria. Man synes at have 
opfattet den gudelige Læsning, som om den ogsaa var et 
Middel til at fordrive Smerterne („at løse af Pine"). — V, 
10 hvor Dagmar maa, hvorledes Dagmar har det. — V. 
20 Valdemar Sejrs Søn Knud blev ikke Konge af Danmark, 
men kun Hertug af Bleking. Visens Digter har tænkt sig, at 
han var Søn af Dagmar, og at han er bleven udelukket fra 
Tronen af Berngerds Sønner; men dette er ikke historisk 
rigtigt ; han blev forbigaaet, fordi han var uægte Søn. Visen 
er formodenlig digtet længere Tid efter Dagmars Død. 

2A, Dronning Bengerd. fl21Aj. 

1. Aarle om Morgen længe før Dag 
Morgengave hun krævde sig. 

Ve da vorde hende Bengerd. 

2. 9 Give I mig nu Samsø 

og en Guldkrone af hver Møl* 

3. Kongen svared han Bengerd saa: 
, Noget andet I bede maa. 

4. Der er saa mangen fattig Mø, 
hun kan det ikke for sin Død.* 

5. ^Kære Herre, I lade det saa være: 
I lade ikke Fruer Skarlagen bære!* 

6. ,Kan hun det naa at købe sig, 
åildvel skal hun det slide for mig.* 

7. ^Min kære Herre, lader det saa blive: 
lader aldrig Bondesøn god Hest ride!* 

8. ,Ean han den naa at holde for sig, 
vel skal han ride den for mig.* 

9. øKære Herre, I lade det saa gaa: 
I lade vore Lande i Jerne slaa!* 

10. „Hvor skulde jeg det Jern faa, 
jeg skulde vore Lande i slaa I* 

11. „Vi vil fare os til Ribe i Aar, 
vi ville vel Smede til Lande faa. 

12. Hvad tør Bonden vel mere ved 
end Vændredør og Flagreled? 

13. Hvad skal Bonden med mere Bo 
end to Øksne og en Ko? 

14. Hvilken Bondekone der Søn faar sig, 
en Øre Guld saa give hun mig! 

15. En Øre af Guld for hver en Søn, 
en Ørtug for hver Datter skøn!* 

16. Den første Søvn, der Kongen fik, 
Dronning Dagmar til hannem gik. 

17. ^Naar du skal i Leding fare. 
Bengerd maa ikke hjemme være! 

18. Bleve Bengerd hjemme i Aar, 

da kvidte det Barn, i Vuggen laa.* 

19. »Stat op, Dronning Bengerd, og klæd du dig! 
du skal drage af Land med mig!* 

20. Den første Pil, i Leding blev skudt, 
den blev i Bengerds Hjerte brudt. 

21. Nu ligger Bengerd i sorten Jord, 
end har Bonden baade Okse og Ko. 

22. Nu ligger Bengerd under sorten Muld, 
end har hver Mø sit røde Guld. 

Ve da vorde hende Bengerd. 

Indl. S. 47; D. g. F. III Bd. Nr. 139. — V, 9 lade 
Landene slaa i Jern, spærre alle Adgange (alle Ind- 
sejlinger til Havnene) med Jernkæder, for at kunne opkræve 
Told. — V' 10 Hvor skulde jeg faa saa meget Jern, som 
jeg behøver til at indhegne Landene med? — F. Jf^Vændre- 
dør Dør af Vidjer (Vaand, gi. Flertal: Vænder). — 
Flagreled, Led af Fletværk (Flager, Plader af Fletværk). 
— V. 13 Boj Ejendom. — Y. 14 Øre (gi. Vægtmaal), om- 

trent to Lod. — V. 15 Ørt ug, ^/g af en Øre, altsaa */s Lod. 
— V, 18 ble ve er betinget Form: hvis Bengerd blev 
hjemme, da vilde Barnet i Vuggen lide. 



25. Kongemordet i Finderup, (1286). 

1. Der er saa mange i Danemark, 
som alle vil Herrer være; 

de rede dem til Ribe 
og lode dem Klæder skære. 
For nu stander Landet i Vaade. 

2. Alle lod de dem Klæder skære 
udi Graamunkes Lige; 

saa rede de de dem op ad Land, 
deres rette Herre at svige. 

3. De vogte ham tit, de vogte ham ofte, 
de vogte ham alle Tide; 

de vogte ham og den liden Stund, 
han skulde til Finderup ride. 

4. De red i den Bondes Gaard 
med skarpe Spær i Hænde; 

alle havde de graa Kolhætter paa, 
at ingen Mand dem kendte. 

5. De rede dem i Laden ind, 
som Vokslys stode og brunde; 
de ledte op den unge Konge, 
saa usen de de ham funde. 

6. »Hør du, Ranild Jonsøn: 
og vil du værge mit Liv, 
jeg giver dig min Søster 

og halve mit Rige i min Tid." 

7. Det var Ranild Jonsøn, 
ban hug i Bord og Balk; 
det vil ieg for Sanden sige: 

han værged sin Herre som en Skalk. 

8. De stak hannem ind ad Hærde 
og ud ad venstre Side: 

»Nu har vi den Gerning gjort, 
al Danemark bær for Kvide." 

9. Det var liden Smaadreng, 
han lod ikke længe hde: 

han strøg Sadel af Ganger graa, 
han lagde den paa Ørs hint hvide* 

10. Han strøg Sadel af Ganger graa, 
lagde den paa Ørs hint hvide; 
end red han til Skanderborg, 
før Solen gik til Hvile. 

11. Dronningen sidder i Højeloft, 
og ser hun ud saa vide: 

»Nu ser jeg den liden Smaadreng, 
saa hastelig mon han ride. 

12. Han rider nu sin Herres Hest, 
jeg ræddes for Sorg og Kvide; 
raade Gud Fader i Himmerig, 
hvor min kære Herre mon lide!* 

13. »Eders Herre han er slagen ihjeU 
Gud han Sjæl vel naade! 
Kongen ligger i Finderup vejen, 
og alt Landet stander i Vaade! 

14. Vogter I vel eders Rigel 
og vogter I vel eders Bo! 
vogter I vel eders unge Søn, 

al Danmark skal styre og raade!*" 

15. „Det skal du have for Tidende, 

dog de er ikke gode: 

Føde og Klæder i Kongens Gaard, 

imeden vi lever baade." 
Men nu stander Landet i Vaade. 



Indl. S. 51 ; D. g. F. III Bd. Nr. 145 F. G. — V. 2 i 
Graamunkes Lige, i Graamunkes Skikkelse; saaledes at 
de saa ud som Graamunke. — V. 4 Kolhættei, kullede 
Hætter, tætsluttende Munkekutter. — F. 5 usen (Biord), 
paa ulykkelig Maade, i ulykkelig Tid (jfr. Tillægsordet ussel, 
usæl, ulykkelig). — V. 7 i Bord og Balk, i Fjæl og Skille- 
væg. — V, '8 Nu have vi gjort den Gerning, som hele Dan- 
mark har Kvide (Smerte) for. — V. 10 Han naaede til 
Skanderborg, endnu før Solen gik til Hvile. — y. ii eders 
Bo, eders Hjem. — F. 14 som skal styre og raade hele 
Danmark. 



26, Marsk Stig dømmes fredløs. (1287). 

1. Marstig vaagner om Midjenat, 
og taler han til sin kære: 
„Mig har drømt saa underlig, 
Krist raade, hvad det mon sæde. 

Min ædelig Herre hin unge Hr. Marstig. 

2. Mig drømte om mine Rakker smaa, 
var vorden til vilde Svin, 

og de var udi min Urtegaard 
og kasted vore Urter omkring. 

3. Mig drømte om mit store Skib, 
var bleven til Uden smaa Baad, 
og Ankeret var paa Lande skudt, 

der var ikke Styre derpaa. 

6 

4. Mig drømte, det jeg og mine Hovmænd 
vi red over en Bro, 

min Ganger kasted mig under sig, 
han løb til vilden Stod/ 

5. ,1 ligger neder, min ædelig Herre, 
I giver det ikke i Gem; 

det volder: Bønder og Bomænd 
de fører eder Skatten hjem.* 

6. „\ Morgen skal Hoffet holdes 
for sønden ved den Aa; 
volder det Krist i Himmerig, 
hvem Kongens Død gælder paa.* 

7. Marstig og hans gode Hovmænd 
klædte dem i Brynjeringe; 

saa red de frem for Skanderborg, 
de lod deres Ganger springe. ^ 

8. Dronningen stander i Højeloft, 
og ser hun ud derpaa: 

»Hist kommer ridende Hr. Marstig, 
og Kongen for sønden Aa.* 

9. »Tier I kvær, min naadige Frue, 
I spotter mig ikke for Herre! 
han hedder Drost Hr. Ove, 

der Kongens Navn skulde bære. 

10. Hør I det, min naadige Frue, 
I spotter mig ikke for Haadl 
han hedder Drost Hr. Ove, 
der sidst i eders Arm laa.* 

11. Det da svared det Kongens Barn, 
han stod i Skarlagen rød: 

»Alt er det fuld ond en Bod 
at have for Faders Død I* 

12. Det da svared det Kongens Barn, 
han mælte et Ord med Ære: 
^Marstig, du skalt af Landet rømme, 
om jeg skal Kronen bære!" 

13. ,Skal jeg af Landet rømme i Aar 
og ligge i Skygge og Skjul, 

da skal jeg min Føde af Danmark hente 
baade Vinter, Sommer og Jul. 

14. Og skal jeg nu af Landet rømme 
og ligge paa Vandet hint kolde, 

da skal jeg saa mange til Enker gøre 
og mest iblandt Fruer saa bolde.* 

15. Marstig han lader virke et Hus, 
det skinner over Mur og Tinde; 
der er ingen i Danmark fød, 
der kan ham det Hus af>dnde. 

16. Bonden gaar ad Marken ud, 
og skulde han saa sit Kom: 
^Hjælp nu, Gud Fader i Himmerig, 
har Hjelm nu faaet Horn!" 

Min ædelig Herre hin unge Hr. Marstig. 



V. 1 Marstig. I Middelalderens Udtale smeltede „Marsk 
Stig" sammen til eet Ord, der sædvanlig udtaltes med Tonen 
paa første Stavelse. — hvad det mon sæde, hvad det 
kan betyde (sæde betyder egl. at passe med, passe til). — 
V. 3 Ankeret var kastet paa Land, manglede altsaa paa 
Skibet; og der manglede Styre (Ror). — V.4 vilden Stod; 
„Stod** af Heste (en Hingst med nogle Hopper) slap man 
ofte løs i Skoven, for at Dyrene selv kunde finde Føde; 
Hestene levede i en halvvild Tilstand, indtil de atter ind- 
fangedes og afrettedes. — V, 5 Marskens Hustru opfatter 
Drømmene om de ringe Dyr og Ting (Svin, Smaabaade) som 
Varsel om, at der vil komme Folk af ringe Stand, altsaa 
Fæstebønder, der skulle betale Landgilde; Drømme antoges 
gerne at varsle, hvilke Gæster man fik. — Bo mænd, Folk 

6* 

med Hus og Landbrug; altsaa en endnu videre Betegnelse 
end ^Bønder" (Gaardmænd). — det volder, Aarsagen til 
Drømmen er, o: Drømmen betyder. — V.6 Hoffet, Dane- 
hoffet, det aarlige Møde af Kongen af Stormændene, hvor 
bl. a. Sager om Majestætsforbrydelse skulde paadømmes. — 
volder det Erist, Gud maa raade for (o: ingen kan vide). 
— hvem Kongens Død gælder paa, hvem Drabet paa 
Kongen tillægges. — sønden ved den Aa, paa den søndre 
Side af Aaen (jfr. dog Noten til V. 8). — V. 8 Kongen 
for sønden Aa. som det ses af næste Vers. (I spotter mig 
ikke for Herre o: som om jeg var Herre), er dette en 
haanlig Betegnelse for Marsk Stig, fordi han optræder som 
Herre i Landet. Udtrykket ,for sønden Aa** er dog 
dunkelt; det bruges i Viserne sædvanlig om Landet syd for 
Kongeaaen, altsaa Sønderjylland; men dette Hertugdømme 
kan ikke tænkes som Marskens Onu-aade. — V. 9—10 Det 
er snarere Drost Ove, der sætter sig i Kongens Sted, — for 
han er Dronningens Elsker. — For Haad. med Haan, med 
Spot. — y. i5 Skygge, Dunkelhed, Ukendthed. — V. 15 
Hus, Borgtaarn; Taarnet rager op over Borgens Ringmur 
og dennes Tinder. 



27. Marsk Stig og hans Hustru. 

1. Det var unge Hr. Marstig, 
han skulde i Leding fare; 
hjemme blev Konning Erik, 
voldtog hans Hjertenskære. 

Men Fruen hun sidder i Sælland, saa mangt der hun 

sørger. 

2. Det var Herre Marstig, 
han kom af Leding hjem; 
ikke vilde hans kære Hustru 
gaa hannem ud igen. 

3. Det var Herre Marstig. 
han ind ad Døren tren; 

ikke da vilde hans kære Hustru 
stande ham op igen. 

4. Længe stod Hr. Marstig, 
og tænkte han ved sig: 

^Hvi mon ikke min kære Hustru 
stande op imod mig?* 

5. »Den Tid I af Landet for, 
da var jeg en Ridders Frue; 
nu er jeg Dronning i Danmark, 
det maa jeg saa lidet love. 

6. I skal aldrig Søvnen sove 
paa min hvide Arm, 

før I faar vejet Konning Erik, 
som mig har gjort den Harm.* 

7. Det var Herre Marstig, 
han svared ikke et Ord; 
saa red han til Landsting, 
Konning Erik imod. 

8. Det var Herre Marstig, 
han ganger ad Tinge fram; 

ham hilste baade Riddere og Svende, 
saa mangen ærlig Mand. 

9. Op stod Konning Hr. Erik 
og tog ham i sin Haand: 
»Vær velkommen, Hr. Marstig, 
hjem til Rige og Land!* 

10. Det svared Herre Marstig, 
han var i Sinde vred: 

»Ilde har jeg stedt min megen Møde, 
der jeg af Landet red. 

11. Jeg red mig af Landet ud, 

J'eg vandt baade Revel og Ri; 
ijemme sad I, Konning Erik, 
voldtog min væne Viv!* 

12. ^Hør du, Herre Marstig, 
du vredes ikke ved mig! 
otte Borge udi Sælland 
dem vil jeg unde dig.* 

13. ^Otte Borge udi Sælland 
kommer mig ikke Sorg af Hue; 
saa Mænd ved, Dannerkonning, 
langt kærer' har jeg min Fruel 

14. Hør I, Dannerkonning, 

I mærker fuldvel mit Ord: 
jeg bliver eder aldrig tro eller huld, 
imeden jeg lever paa Jord.** 
Men Fruen hun sidder i Sælland, saa mangt der hun 

sørger. 

Indl. S. 53; D. g. F. III Bd. Nr. 145 H I. - V, 10 
stedt min megen Møde, anvendt min store Umage. — 
V. 11 Revel og Ri, Reval og Riga (et saadant Tog til 
Estland under Erik Klipping skyldes vist kim Visedigterens 
Fejltagelse). 



28. Marsk Stig. 

(Den lange Vise). 

1. Marstig han vaagner om Midjenat, 
og taler han til sin kære: 

„Mig har drømt saa underlig. 
Gud raade, hvad det skal sædel 
Min ædelig Herre hin unge Hr. Marstig. 

2. Mig drømte om mit store Skib, 
var vorden til liden Baad, 

og alle de Aarer for Borde laa, 
der var ikke Styre paa. 

3. Mig tykte, det jeg og mine Mænd 
var ridende over en Bro, 

min Ganger han slog mig under sig, 
han løb til vilden Stod.* 

4. »Hør I det, min ædelig Herre: 
1 give det intet i Gem! 

det volder: Bønder og Bomænd 
vil føre eder Skatten hjem.** 

.5. Ind kom Marstigs liden Smaadreng, 
og stedtes han for Bord: 
,Her kommer Kong Eriks liden Smaadreng 
ridende i vor Gaard.** 

6. Op stod unge Hr. Marstig, 
han klædte sig for sin Seng; 
saa gik han i Gaarden ud, 
a^t tale med Kongens Dreng. 

7. »Hør I det, unge Hr. Marstig, 
og hvad jeg siger dig: 

I skal ride til Kongens Gaard, 
og følge skal I mig.** 

8. »Hør du det, liden Smaadreng, 
og hvad jeg siger dig: 

vedst du noget af Kongens Raad, 
da dølg det ikke for mig I** 

9. »Jeg ved ikke af Kongens Raad, 
før I faar det at høre: 
foruden I skal i Leding i Aar 
og Kongens Banner at føre.** 

10. Det var unge Hr. Marstig, 

han svøber sig Hoved i Skind; 

saa gaar han i Højeloft 

for skønne Fru Ingeborg ind. 

11. Hr. Marstig han ind ad Døren tren, 
han var i Huen saa gram: 

„Saa Mænd ved, skønne Fru higeboi^, 
nu vi] min Drøm gaa fram. 

12. Det jeg drømte, min gode Hest 
han løb til vilden Stod, 

det volder: jeg bliver vejen i Strid, 
min Hest bhver slagen mig fraa.* 

13. »Tier I kvær, min aedelig Herre, 
og siger I ikke saa! 

den nge Krist i Himmerig 
eder fuldvel vogte maa.* 

14. Det var unge Hr. Marstig. 
han rider i Kongens Gaard; 
ude stod Dannerkongeii, 
han var vel svøbt i Maar. 

15. «Hør du, unge Hr. Marstig. 
hvad jeg siger dig: 

du skal udi Leding i Aar 
og føre mit Banner for mig.* 

16. II Skal jeg fare af Lande i Aar 
og vove mit unge Liv, 

da vogter I mig min Hustru, 
hun er saa væn en Viv.* 

17. Det svared unge Kong Erik, 
han smiler under Skind: 

II Hende skal ikke mere ad Skade blive, 
end hun var Søster min. 

18. Saa vel skal jeg hende vogte, 
saa vel skal jeg hende gemme; 
hende skal ikke mere ad Skade blive, 
end I vare selv hjemme.* 

19. Det var unge Hr. Marstig, 
han skulde af Landet ride; 
igen sad skønne Fru Ingeborg, 
hun monde baade sørge og kvide. 

20. Det var unge Kong Erik, 

han beder lægge Sadel paa Heste: 
„Vi vil ride os op ad Land, 
saa høvisk en Frue at gæste." 

21. Det var unge Kong Erik, 

han svøber sig Hoved i Skind; 

saa gaar han i Højeloft 

for skønne Fru Ingeborg ind. 

22. „Her sidder I, skønne Fru Ingeborg; 
og vil I være mig huld, 

da syr I mig en Skjorte, 
singler den med røden Guld." 

23. „Skulde jeg sy eder en Skjorte 
og single med røden Guld, 
saa Mænd ved, Dannerkonning, 
da var jeg Hr. Marstig uhuld!" 

24. „Hør I, skønne Fru Ingeborg, 
og vil I have mig kær, 

alle de Dage, jeg leve maa, 
jeg vil eder elske og ære." 

25. „Hr. Marstig han gav mig Guldringe 
og Kæden om min Hals, 

saa Mænd ved, Dannerkonning, 
jeg bliver ham aldrig falsk I 

26. Det loved I Hr. Marstig, 
der han af Lande for : 

I skulde mig vogte og gemme, 
som jeg eders Søster vaar." 

27. De tændte op de Vokselys, 

de stode paa Bord og brændte; 

saa saare græd skønne Fru Ingeborg, 

de fulgte hende med Kongen til Senge. 

28. Det var skønne Fru Ingeborg 
hendes allerstørste Kvide: 

han red til hende baade aarle og silde, 
han lagde hende hos sin Side. — 

29. Det var unge Hr. Marstig, 
han kom fra Leding hjem; 
saa stærke var de Tidend', 
der ham ginge igen. 

30. Hjem kom unge Hr. Marstig, 
red i sin egen Gaard; 

ikke vilde skønne Fru Ingeborg 
gaa ham ud imod. 

31. Det var unge Hr. Marstig, 
han ind ad Døren tren; 

ikke vilde skønne Fru Ingeborg 
staa ham op igen. 

32. Længe stod Herre Marstig, 
og tænkte han ved sig: 

^Hvi monne skønne Fru Ingeborg 
ikke ville staa op mod mig?* 

33. „Den Tid I ud af Lande for,* 
da var jeg en Ridders Frue; 
nu er jeg Dronning i Danmark, 
det monne saa lidet due. 

34. Den Tid I ud af Landet for, 
da var jeg en Ridders Viv; 

nu er jeg Dronning i Danmark, 
det angrer mig al min Tid. 

35. Nu skal jeg aldrig Søvnen sove 
bos eders hvide Side, 

førend I faar vejet Kong Erik, 
som mig har gjort den Kvide. 

36. Nu vil jeg aldrig Søvnen sove 
udi eders hvide Arm, 
førend I faar vejet Kong Erik, 
som mig har gjort den Harm." 

37. Hr. Marstig klæder sig og sine Mænd 
baade i Brynje og Jern; 

saa rider han til Landsting 
og undsiger Kongen der. 

38. Det var unge Hr. Marstig, 
han gaar for Kongen fram; 

der hilser ham alt Rigens Raad, 
saa mangen ærlig Mand. 

39. Hr. Marstig sta* paa breden Ting 
og han begyndte at kære: 

,Min Hustru er med Volde tagen, 
derfor er jeg kommen here. 

40. Jeg var mig af Landet ud 
og voved for Riget mit Liv; 
hjemme sad I, Kong Erik, 
voldtog min væne Viv.* 

41. Det svared unge Kong Erik, 
han smiler under Skind: 
^Hendes Ja og hendes Vilje 
den var saa god som min.** 

42. Det svared Hr. Marstig, 
han var ikke meget glad: 
„Det er nu et gammelt Ord: 
Spotten og Skaden vil følges ad. 

43. I har voldtaget min væne Hustru 
og gjort mig det til Møde; 

I skal det vide, Kong Erik: 
1 skal for hende dø!* 

44. Hr. Marstig gik af Tinge, 
og han tog til sin Hat: 

,1 lader eder mindes, alt Rigens Raad, 
det jeg har Kongen undsagt. 

45. ffHør du, unge Hr. Marstig: 
du lader bortfare slig Ord; 
jeg giver dig Borg og Fæste 
og dertil grønnen Jord.* 

46. ,Jeg skøtter ikke om eders Borge, 
de kommer ikke i min Hu: 

jeg vilde, den Gerning var aldrig gjort 
alt mod min skønne Fru\* 

47. ^Marstig du rider ikfe saa stærkt, 
jeg kan mig jo for dig vare; 

vil du ikke være min Ven, 
da maa du vel lade det fare.* 

48. ^Ikke rider jeg saa stærkt, 
ikke heller er jeg saa streng; 
man finder dog tit en Mynde, 
der løber ind Hjort og Hind. 

49. Drages det vel til Minde, 
at jeg har eder undsagt; 

det kommer saa tit, at liden Tue 
hun vælter fuldstort et Las.* — 

50. Fru Ingeborg har en Søstersøn, 
Rane er hans Navn; 

han tjente unge Kong Erik, 
det var ikke for hans Gavn. 

51. Fru Ingeborg og unge Rane 
de gaax dem i Raad, 

alt hvor de skulde Kong Erik 
hans unge Liv forraade. 

52. Det var liden Rane, 

han staar for Kongens Bord; 

han sagde Kongen af Hjorte og Hinde, 

som spilled udi den Skov. 

53. ^Jeg ved mig baade Hjorte og Hinde, 
de spiller udi den Lund; 

tykkes eder saa, min ædelig Herre, 
did vil vi ride en Stund." 

54. Det var unge Kong Erik, 
beder sadle Ganger graa: 
^Vi vil ride til Landsting 

og se, hvor Landet mon staa. 

55. I rider nu frem, mine gode Mænd, 
I reder mig Herberg der: 

jeg vil ride med Rane, 

om hans Ord de Sanding er.** 

56. Han bad alle sine gode Mænd 
til Viborg om Herberg ride; 
det kom saa lidet udi hans Hu, 
at Rane vilde ham svige. 

57. De hidsed efter Hjort og Hind 
og ligesaa efter Raa; 

de holdt det saa længe, 

at Dagen den monde forgaa. 

58. Det mælte unge Kong Erik, 
han var i Huen saa ve: 

^ Hjælp nu, Gud-Fader i Himmerig! 
jeg er udaf min Led.* 

59. Saa saa han sig saa lidet omkring 
udi de tykke Ris; 

der blev han var et lidet Hus, 
der brændte baade Ild og Lys. 

60. Han gik sig i Huset ind, 
han var i Huen saa ve; 

der stod inde saa skøn en Jomfru, 
som nogen Mand vilde se. 

61. Han tog hende listelig i sin Arm, 
han talte til hende saa brat: 
flHør I det, min skønne Jomfru, 

I sover hos mig i Nat.* 

62. Det da svared den skønne Jomfru, 
saa hjertelig hun lo: 

^Svar du først, Kong Erik, 

den Gerning, du har sidst gjort!" 

63. ,Min skønne Jomfru, ved I det saa, 
da ved I ogsaa mere: 

I siger mig det, min skønne Jomfru, 
hvor længe mit Liv skal vare.** 

64. Det da svared den skønne Jomfru, 
saa hjertelig der hun lo: 

„Spørg du ad den liden Krog, 
der dit Sværd hænger paa.** 



65. Det var unge Kong Erik, 
han efter den Jomfru tog; 

hun blev borte imellem hans Hænder, 
han hende aldrig mere saa. 

66. Den Stund den Jomfru hos ham var, 
da havde han Ild og Lys; 

saa snart som hun var kommen ham fraa, 
han stod i tykken Ris. 

67. Det var unge Rane, 
saa tog han oppaa: 

^ Herre, vi rider af denne Skov, 
meden Maanen skinner saa klar I 

68. Der ligger en By her lidet fraa 
for uden den grønne Lund; 
tykkes eder saa, min ædelig Herre, 
did vil vi ride en Stund. 

69. Did vil vi ride saa længe, 
at Maanen han skin; 

saa Mænd ved, unge Kong Erik, 
os sker der ingen Men!** 

70. Saa red de til Finderup, 
der bad de om Hus; 
det var i-saa sildig, 

slukt var baade Ild og Ljus. 

71. Saa stalded de ind i Finderup Lade, 
og ingen Mand dem kendte; 

det var end aldrig i hans Agt, 
ham skulde saa gaa i Hænde. 

72. Det mælte unge Kong Erik, 
og saa tog han oppaa: 
,Rane, du lukker den Ladedør, 
som jeg monne dig tiltro! 

73. Luk du vel den Ladedør, 
som jeg monne dig tiltro: 

du tænke paa unge Hr. Marstig 
og mindes paa hans Ord!** 

74. „Marstig, min Frænde, er snar i Sind 
og underlig i sine Ord; 

saa Mænd, min ædelig Herre, 
I tør det ikke tro! 

75. Viben vil værge om hvert et Sted, 
som udi Marken mon staa; 

kunde hun end værge det mindste Sted, 
som hun skal bygge paa!* 

76. Det var ikke andre Sværd eller Spyd, 
som monde for Døren staa: 

det vil jeg for Sandingen sige, 
han satte derfor to Straa. 

77. De var ikke brader' 

og brader' i Laden lagt, 

saa kom skønne Fru Ingeborgs Bud 

udi den Bondegaard. 

78. Saa stødte de paa Døren 
med Glavind og med Spjud: 
^Du stat op, unge Kong Erik, 
du gak hid til os udi** 

79. Det svared unge Rane, 
saa tog han oppaa: 

„Ikke er unge Kong Erik herinde, 
I tør det ikke tro!" 

80. Han kasted over hannem Hø, 
han kasted over ham Straa; 
det vil jeg for Sandingen sige, 
han viste dem, hvor han laa. ' 

81. Han hug over Bjelke, 
og han hug over Balk; 

saa fast hug han for Kong Erik: 
han værged ham som en Skalk. — 

82. „Hvem vil ride til Viborg 
og følge Kongens Lig? 
hvem vil ride til Skanderborg, 
sige Dronningen Tidende sligV 

83. Ingen vil ride til Viborg 
og følge Kongens Lig; 

en Dreng sendte de til Skanderborg, 
sige Dronning Tidende slig. 

84. Ind saa kom den liden Smaadreng, 
og stedtes han for Bord; 

han var snild i Tale sin, 
han kunde vel føje sine Ord. 

85. „Hil sidder I, Dannerdronning, 
er klæd i Skarlagen rødl 
vejen er unge Kong Erik, 

i Finderup ligger han død.* 

86. „Det skal du have for Tidende, 
enddog de er ikke gode: 

01 og Mad udi min Gaard, 
den Stund vi lever baade.** 

87. „De stak ham ind ved højre Arm 
og ud ved venstre Side; 

— I vogter saa vel det hdet Barn, 
al Danmark bær for Kvidel 

88. De stak ham ind ved venstre Aksel 
og ud ad højre Arm; 

-— I vogter vel det lidet Barn, 
al Danmark bær for Harml* 

89. Marstig vog Kongen i Finderup, 
han agter det i-saa ringe; 

saa red han til Skanderborg, 
han lader sin Ganger springe. 

90. Det var danske Dronning, 
him ud ad Vinduet saa: 

„Hisset ser jeg den selvgjorte Konge 
ridendes i vor Gaard. ** 

7 

91. .J^ er ikke selvgjort Konge, 
forc^ du siger saa; 

men det var Drost Hr. Lovmand, 
sidst i dine Arme laa. 

92. Saa lidt agter du Kong Eriks Død, 
saa lidt agter du den Kvide: 
meden du har Drost Lovmand, 

og du ser ham i Live.* 

93. Det mælte Hertug Kristoffer, 
han stod i Skarlagen rød: 
,Alt er det fiild ond en Bod 
for min kære Faders Død I* 

94. Det mælte Hertug Kristoffer, 
han talte et Ord med Ære: 

,Alt skal du ud af Landet rømme, 
om jeg skal Kronen bære I* 

95. ,Skal jeg ud af Landet rømme 
og ligge paa Vandet hiat kolde, 
saa mangen Enke da skal jeg gøre 
og mest af Fruer hin' bolde. 

96. Skal jeg ud af Danmaik rømme 
fra Hustru og Børn saa smaa, 

alt skal jeg min Føde i Danmark hente 
baade Vinter og Sommer og Vaar.* 

97. Saa red han fra Skanderborg, 
han lod sin Ganger springe; 
han red sig til Møllerup, 

hin skønne Fru Ingeborg at finde. 

98. Det var unge Hr. Marstig, 
red i sin egen Gaard; 

op stod sk£«me Fru Ingeborg, 
hun gik hannem imod. 

99. Det mælte unge Hr. Marstig, 
han tog hende i sin Arm: 
,Nu har jeg vejet Kong Erik, 
som dig har gjort den Harm. 

100. Hvad heller vil du være en fattig Kvinde 
og følge en fredløs Mand, 

heller du vil være en Slegfred 
og bære det Hadings-Navn?* 

101. »Langt heller vil jeg være en Dannekvinde 
og følge en fredløs Mand, 

end jeg vil være en Slegfred 
og bære det Hadings-Navn.* 

102. Marstig han drog sig til Hjelm 
og saa tog han det ind; 

det vil jeg for Sandingen sige: 
derfor blegned mangen Kind. 

103. Saa lod de gøre det Hus paa Hjelm, 
saa lod de det gøre saa fast; 

de skøtte hverken om Bøsse eller Pil 
ikke heller om Blidekast. 

104. Bonden gaar ad Marken, 
og der saar han sit Kom: 
»Hjælp os, Gud Fader i Himmerig, 
har Hjelm nu faaet Horn!" 



105. Marstig han lader opbygge Hjelm, 

han sætter der Mur og Tinde; 

Kongen drog derfor med al sin Magt, 

kunde ham det ikke afvinde. 
Min ædelig Herre, hin unge Hr. Marstig. 

Indl. S. 54—56; D. g. F. Nr. 145 A. De fleste Oplysninger 
om Udtryk i denne Vise maa søges under de kortere Viser 
(Nr. 25—27), som Digteren i høj Grad har benyttet ved 

7* 

dens Aifatttelse. — y. ii gaa fram, udføres, blive til Virke- 
lighed. — Y. 17 ad SJjade, til Skade. — V, 19 han 
skulde af Landet ride, han maatte ride af Landet (jfr. 
V. 1 i forrige Vise). — V. 22 En udsyet Skjorte var Fæste- • 
møens Gave til Fæstemanden (jfr- Nr. 20 Esbern Snare); 
Kongens Bøn til Fru Ingeborg er altsaa et Spørgsmaal, om 
hun vil være hans Kæreste. — single, bræmme, baldyre. 

— y. 25 uhuld, uden Hengivenhed, troløs. — Y, 28 Ytxjl 
Ingeborg hendes, Fru Ingeborgs. — Y.29 ginge igen,, 
mødte ham, (igen, imod). — Y. 31 staa ham op igen. 
staa op imod ham (ham er Hensynsbetegnelse). — Y. 34^ 
det angrer mig, det nager og harmer mig. — Y. 62 
svar du først den Gerning, gør først Rede for den 
Gerning. — Y. 64 Muligvis er Meningen: dit Liv vil ikke 
vare længere, end Sværdkrogen i dit Bælte holder. — Y. 71 
ham skulde saa gaa i Hænde, at saadan en Skæbne 
skulde komme til ham. — Y. 74 \ tør det ikke tro, I 
behøver ikke at bryde eder derom. — Y. 77 bradere^ 
hurtigere (jfr. brat, hurtig). — de'var lagt, de havde 
lagt dem. — Y. 97 Herregaarden Møllerup i Feldballe 
Sogn ved Æbeltoft var — ifølge Overleveringen — Marsk 
Stigs Bopæl. — Y. 103 Bøsser (o: Kanoner) nævnes tidligst 
under Valdemar Atterdag, og kunne nok være kendte paa 
den Tid, da Visen digtedes (derimod sikkert ikke, dengang 
Hjelm blev belejret af Erik Menved) ; de ældre Kastemaskiner 
(Blider) var dog stadig de almindeligste Belejringsredskaber. 

— de skøtter ikke om, de regner ikke for noget. 

1. Greven drog i Danmark ind, 
og did lod han sig raade; 
det var ham for langen spaaet, 
han skulde sit Liv der lade. 

H. Ikke vil han det lade fordi, 
end vil han det friste; 
Riddere og Svende, Borgere og Bønder, 
dem havde han agtet at gæste. 

3. Greven sendte Niels Ebbesøn Bud, 
han bad ham til sig komme: 

han sagde ham Fred og Felighed til 
nu ad den samme Stunde. 

4. Greven mødte Niels Ebbesøn 
norden ved den Strand: 

,Vær velkommen, Niels Ebbesøn, 
hvor gaar dig til Haand? 

5. Vel maa du, Niels Ebbesøn, 
kære Sinde min! 

hvor staar Huen i Nørrejylland, 
og hvor lider Frænderne din?* 

6. »Nok har jeg i Nørrejylland 
baade Frænder og Maage; 
de skal eder til Vilje være, 
ihvort I dem vil have.** 

7. , Niels Ebbesøn, du est en kunstig Mand, 
og dertil est du from; 

hvor du ikke kan over komme, 
der rider du lang Vej om. 

S. Hør du det, Niels Ebbesøn, 
vil du mit Ærind bortride? 
hvor mange Svende har du med dig, 
der du maa vel paa lide?** 

9. »End har jeg fyrretyve Karle, 
saadanne som de nu ere; 
enten de ere fler eller færre, 
jeg har dem alle fuld kære.* 

10. »Har du fyrretyve Karle, dig tjen', 
det er dig vel til Maade; 
igaar holdt du i Hr. Bugges Gaard 
med hundrede Mænd i Plade.* 

11. Niels Ebbesøn tren en Fod fra ham, 
han svared og ej længer tav: 

,Er her nogen, Ridder eller Svende, 
mig haver den Løgn paa sagt? 

12. Er her nogen, enten Ridder eller Svende,, 
som mig det tilsige vil, 

jeg skal aldrig gaa Fod fra ham, 
før jeg har svaret dertil.* 

13. ,Hør du det, Niels Ebbesøn, 
vi vil der ikke om tale; 

du rid til Hr. Bugge, 

om han vil mit Venskab have. 

14. Hr. Bugge han har mig undsagt 
og saa hin unge Povl Glob; 

lir. Anders Frost er og en af dem, 
er fremmest i det Raad. 

15. End flere har jeg til Vilje været, 
de ville mig nu forsmaa; 

I lide fast paa Hr. Bugges Raad, 
I ser, hvor det vil gaal* 

16. ,Hr. Bugge ved jeg intet af, 
hvad han agter at gøre; 

Anders Frost har været eder Tjener saa tro, 
aldrig skal I andet spøre. 

17. Anders Frost har været eder Tjener tro, 
aldrig skal I andet spøre; 

vilde han Orlov af eder tage, 
hvi maatte han det ikke gøre? 

18. Det er saa Sæd i Dannemark, 
har været af gamle Dage: 
ihvilken Svend som ikke vil tjene, 
han maa vel Orlov have.* 

19. Det da svared ham Grev Hr. Gert, 
haimem lysted det ikke at høre: 

, Ingen maa fra sin Herre fly, 
meden han lyster hannem at føre.* 

20. »Der er ingen tilsammen viet 
uden Munken og hans Kappe; 
Hovmand rider og Hovmand kommer, 
ih vor han tjener til Takke.* 

21. , Niels Ebbesøn, du taler mig fast imod, 
du snakker altfor længe; 

du skal enten Danmark rømme, 
eller jeg skal lade dig hænge I* 

22. 9 Skal jeg ud af Danmark rømme 
fra Hustru og Børn saa smaa, 
usen skal I sige deraf, 

at I mig nogen Tid saa.* 

23. ^Rid du bort, Niels Ebbesøn, 
jeg vil dig intet høre! 

eller jeg bryder mit Lejde over dig, 
som jeg tør fuldvel gøre.* 

24. .Aldrig ser I mig saa ræd, 
jeg torde jo fuldvel skælve; 
Grev Gert, I ser vel dertil 

og mandelig vogter eder selve!* 

25. „Niels Ebbesøn, du taler mig haardt imod, 
og saa har du gjort tiere; 

i Dag skal du for mig felig være, 
til Solen ganger til Hvile.* 

26. Niels Ebbesøn slog op med hviden Haand, 
han kasted sin Ganger omkring: 

, Farvel, Grev Gert, og alle dine Mænd, 
du agte mig snart igen I* 

27. Niels Ebbesøn red ad Vejen frem, 
han hug sin Hest med Spore; 

efter holdt Greven med alle sine Masnd, 
ingen efter ham torde. 

28. Det var Niels Ebbesøri, 
kom i sin egen Gaard; 
det var hans kære Hustru, 
hun ganger hannem imod. 

29. »Hør du det, kær Hustru min, 
hvad Raad kan du mig kende? 

jeg skal nu enten af Landet rømme, 
eller Greven vil lade mig hænge.* 

30. «Hvad for Raad skal jeg eder kende? 
jeg er en fattig Kvinde; 

de værste Raad de ere nu bedst, 
om vi kan dem paa finde. 

31. De værste Raad de ere nu bedst, 
om vi kan dem paa finde: 
enten Greven ihjel at slaa 

eller at brænde ham inde. 

32. I lader eders Heste til Smedje gaa, 
og lader I dem beslaa: 

alle Hagerne vende frem; 
det giver jeg eder for Raad. 

33. Alle Hagerne vende frem, 
paa Sporet de jer ikke kende; 
I lader det ingen Mand spørge, 
det lærte eder en Kvinde.** 

34. Det var Niels Ebbesøn, 
han taler til Svende sin': 
.Hvilke ville nu følge? 
og hvilke ville nu fly? 

35. Hvilke ville mig følge, 

de række mig Haand paa ny; 
hvem som Orlov Jiave vil, 
han sige mig det ret nul** 

36. Op da stode de Dannesvende, 
de svared deres Herre saa fri: 
^Vi vil nu med eder ride 

og vove vort unge Livl** 

37. Saa red de i Fruerlund, 
der bandt de deres Heste; 
saa gik de ad Byen ind, 
Grev Gert saa vilde de gæste. 

38. Det var Niels Ebbesøn, 
han kom til Randers Bro: 
„Hvilken som ikke vil være mig huld, 
han tage sig Orlov nu!** 

39. Frem da gik han liden Svend Trøst, 
han troede ham allerbedst: 
„Herre, I giver mig Orlov 

og dertil Sadel og Hest!" 

40. Saa gav han ham Orlov 
og dertil Sadel og Hest; 
den samme Dag før Aften 
han tjente sin Herre bedst. 

41. Det var Niels Ebbesøn, 

han klapped paa Døren med Skind: 
,1 staar op, Hr. Greve Gert, 
og lader mig nu ind! 

42. Staar I op, Hr. Greve Gert, 
og lader mig nu ind I 

jeg er Hertug Henriks Sendebud, 
han har mig til eder sendt! 

43. Hør I, Herre Greve Gert, 
I dvæler ikke længe; 
Kolding er bestoldet 

og Ribe det er brændt.* 

44. „Er det Sanden, du siger for mig, 
da er det Tidende gode: 

Hest og Klæder udi min Gaard, 
den Stund vi leve baade.* 

45. De lukte op den Greves Dør, 
det Bud skulde indgaa; 

da var det Niels Ebbesøn, 
han skulde til Sengen gaa. 

46. „Hør du, Niels Ebbesøn, 
vi vil os bedre forlige: 

vi sender Bud efter Hertug Henrik 
og Hr. Klavs Krummedige.* 

« 

47. „Ikke sagde I saa igaar 
ude ved den Strand; 

jeg skulde da enten hænge 
eller rømme af Land.* 

48. Svared det den sorte Svend: 
„I lader ej længer lide! 
lægger nu neder den lange Tale 
og lader Sværdene bide!* 

49. Saa toge de Greve Gert 
i hans gule Lok; 

saa hugge de ham Hovedet fra 
over hans Sengestok. 

50. Den Tid Greven har var død, 
da sloge de paa deres Tromme; 
det var Niels Ebbesøn, 

han monde af Byen gange. 

51. Det var Niels Ebbesøn, 
han vilde af Byen fly; 

der mødte hannem Hr. Ove Haas, 
han vilde ham det forbyde. 

52. ^Hør du det, Hr. Ove Haas, 
lad mig min Vej bortfare; 

du vedst fuldvel, du est min Maag, 
du maa mig intet skade.* 

53. „Alt er det Sanden, jeg har din Frænke^ 
og jeg din Maag skal være; 

du har nu slaget min Herre ihjel, 
jeg maa det ikke gøre." 

54. Niels Ebbesøn brugte sit gode Sværd, 
han vilde ham ikke vige; 

Hr. Ove Haas med tyske fler 
de maatte der lade deres Liv. 

55. Det var Niels Ebbesøn, 
han kom til Randers Bro; 
der stod liden Smaadreng, 
der førre Orlov tog. 

56. Niels Ebbesøn over Broen løb, 
de fulgte ham i-saa fast; 

det var liden Smaadreng, 
han Broen efter ham kaste. 

57. Niels Ebbesøn han tren til sin Hest, 
til Noringsris monde han ride; 

det vil jeg for Sanden sige: 

han havde baade Angst og Kvide. 

58. Saa gæsted han en Kærling, 
hun havde ikke uden to Leve; 
den ene gav hun Niels Ebbesøn, 
for han vog den kullede Greve. 

y. 1 at raade sig did, at begive sig did (med fuld 
Vilje og Forsæt). — for langen, for Isenge siden. 

Y. 2 ikke vil han det opgive , fordi* (o: af den Grund 
= paa Grund af Spaadommen). 

y. 3 Felighed, Lejde; et plattysk Ord, der i 14de 
Aarh. trænger ind i Dansk. — ad samme Stunde, i (el. 
fra) samme Øjeblik. 

y. 5 du maa vel, du lever vel. — Sinde, Ledsager, 
Tjenestemand. 

y. 6 ihvort, hvorhen I vil have dem til at drage. 

V. 7 Greven siger (halvt artig, halv ærgerlig over 
Nielses høflige Svar): „Du er en kunstig (listig) Mand, 
der kan gaa uden om, hvor du ikke vil sige den rene Sand- 
hed; du er dog ogsaa from (tapper).* 

V. 12 tilsige mig det, sige mig det paa. 

y. 13 der ikke om, ikke derom. 

y. 14 undsagt, her næppe i Betydningen „lovet 
Døden*, men blot „sagt sig M for Lensforholdet*, ti dette 
omtales i de nasste Vers. 

y. 16 Niels Ebbesøn erklærer ikke at vide noget om 
Hr. Bugges Planer, men tager Anders Frost bestemt i For- 
svar (denne var hans Slægtning). 

V. 19 at føre ham, have ham med sig som Tjener. 

F. 20 til Takke, til (sin) Tilfredshed. 

y. 22 usen, ulykkelig (se foran S. 81). 

y. 24 Aldrig ser i mig saa ræd, at jeg virkelig behøver 
at skælve, jeg tør eller jeg tør ved, j^ behøver. 

y. 25 fe li g, sikret ved Lejde; jfr. Felighed i V. 3. 

V. 26 du vente mig snart igen. 

y. 33 at en Kvinde lærte eder det. 

y. 53 Ganske vist er det Sandhed, at jeg har din 
Frænke (kvindelige Slægtning) til Hustru, og at jeg som 
Følge deraf er din Maag (din Svoger, din besvogrede); men 
da du har dræbt min Herre, kan jeg ikke gøre det (nemlig 
at lade være at skade dig). 

y. 58 Lev, Brød. 

Den omarbejdede Slutning paa Niels Ebbesøns 

Vise f Dag-Redaktionen J. 

34. »I æder og drikker mine Dannesvende, 
I gører eder fuld glad: 

først denne Nat forgangen er, 
da fanger yi Dagen istad. 

35. Dagen kommer, naar Solen skfn, 
saa faar vi Tidende ny; 

saa vil jeg paa mine Svende se, 
hvilken fra sin Herre vil fly.* 

36. Op da stod de Dannesvende, 
de svared deres Herre saa fri: 
,Vi vil med eder ride 

og vove baade Gods og Liv.* 

37. Saa red de til Fruerlund, 

og der bandt de deres Heste; 
saa gik de dem i Randers ind. 
Grev Gert ham vilde de gæste. 

38. Det var Niels Ebbesøn, 
han kom til Randers Bro: 

, Hvilken mig ikke tjene vil, 
han tage sig Orlov nu.** 

39. Op da stod de gode Hovmænd, 
de toge da Tjeneste paa ny, 
uden Niels Ebbesøns Søstersøn, 
han vilde da fra ham fly. 

40. Det var Niels Ebbesøn, 

han klapper paa Døren med Skind: 
„I staar nu op, Greve Gert, 
I lader mig til eder ind I 

41. I staar nu op, Greve Gert, 
I lader mig til eder ind! 
jeg er Hertug Henriks Bud, 
han har mig til eder sendt.* 

42. ,Est du Hertug Henriks Bud, 
da lad dig ikke forlange: 

mød mig i Morgen i Brødrekirke 
mellem Messe og Ottesange.* 

43. »Hør I det. Greve Gert: 
I dvæler ikke for længe! 
Kolding det er bestoldet 
og Ribe det er brændt." 

44. Greven han ud af Vinduet saa, 
han saa de blanke Spjude: 
„Usen jeg ind til Danmark kom, 
Niels Ebbesøn holder herude!* 

45. De stødte paa Døren med Glavind og Spjud, 
de Nagler ginge alle i Stykker: 

,Est du herinde, Grev Gert, 
vi vil dig en Skaal tildrikke!* 

46. »Sæt dig neder paa min Seng, 
vi vil os bedre forlige, 

vi sende Bud efter Hertug Henrik 
og Hr. Klavs Krummedige!* 

47. »Ikke har jeg Slot eller Fæste, 
at gemme saa rig en Fange; 

I sparer nu ikke de skarpe Sværd, 
I lader dem have deres Gang!* 

48. Gaasen kæger og Faaret bræger 
og Hanen galer paa Hjalde; 
Greven blev ved Dagen vejet, 
og ikke om Natten med alle. 

49. Gud naade din Sjæl, Niels Ebbesøn, 
mens du i Live vaar! 
såa mangen Tysk i Dannemark 
den samme Vej skal gaa. 

V. 34 istad, paa Stedet, straks. — F. 42 du lad dig 
ikke forlange, lad dig ikke opholde. — Brødrekirke, 
Oraabrødrenes Klosterkirke i Banders. — V. 44 usen, 
i en ulykkelig Stimd. 



30, Dansen paa Riberhus, 

1. Der gaar Dans paa Riber Gade, 

— Slottet det er vimdet — 

der danser Riddere baade fro og glade. 

— for Erik Kongen hin unge; med den vare de. 

% Der gaar Dans paa Riber Bro, 

der danser Riddere med udskaame Sko. 

3. Først da dansed han Riber-Ulv, 
han var Kongen tro og huld, 

4. Saa da dansed han Tage Mus, 
var Høvedsmand paa FSberhus. 

5. Saa dansed Hr. Saltensee, 
efter hans rige Svogre tre. 

6. Saa da dansed de Limbæk, 

og de var Kongen altfor stærk. 

7. Og saa da dansed han Børge Grøn, 
og efter saa mangen Ridder skøn. 

8. Saa dansed han Hennik Kande, 

efter hans Frue, hun hedder Fru Anne. 

9. Og saa dansed han Iver Rank, 

efter hans Frue, Fru Bengerd Blank. 

10. Saa da dansed hin rige Valravn 
med hans Frue, haver ingen Navn. 

11. Saa da dansed han Iver Helt, 
han fulgte Kongen over Belt. 

12. Længe stod Rane Lange, 

før han vilde i Dansen gange. 

13. ^Var det ikke for mit favre Haar, 
da skulde jeg i Dansen gaa.** 

14. Rane han i Dansen sprang, 
begyndte Vise og for dem sang. 

15. Han bar op en Vise og kvad, 
alle de Riddere efter ham traad. 

16. Op stod Jomfru Spændelsko, 
hun gav Rane Lange sin Tro. 

17. Var hendes Haar i Silke flæt'; 

hun traad den Dans for alle saa let. 

18. De dansed dem paa Slottet ind 

— Slottet det er vundet — 

med dragne Sværd under Skarlagenskind. 

— for Erik Kongen hin unge, med den saa var de. 

19. Aldrig saa jeg en Ridderdans 

— Slottet det er vundet — 
vinde saa Slottet med Rosenkrans. 

— for Erik Kongen hin unge; med den saa var de. 

Indledn. S. 64; D. g. F. III Bd. Nr. 147. — Omkv. med 
den o: med ham (Kong Erik) vare de. — V. 17 o: hendes 
Haar var flettet i Silke. Ordene ere omstillede, for at Verset 
kan faa en kraftigere Begyndelse, nu da hun træder ud i 
Dansen. — hun dansed for alle o: foran alle, hun dansede 
forrest i Rækken (sammen med Rane, der var Forsanger). 
— V. 19 man holdt ofte en Krans af Roser i Haanden 
under Dansen. 



31, Ørnevisen, (i 523), 

1. Alle smaa Fugle, i Skoven er, 
de giver paa Høgen stor Klage: 

han river af dem baade Fjer og Dun, 
han vil dem af Skoven jage. 
Men Ørnen han bygger i Fjældet ud. 

2. Saa fløj de sammen i Egetop, 
de lagde deres Raad paa ny, 
hvorledes de kunde en Fuglekonning faa, 
dem kunde fra Høgen fri. 

3. Frem da traad den søllige Krage, 
hun var saa sorrigfuld: 

„Kejser vi os den gamle Øm! 
jeg haaber, han vorder os huld.* 

4. Det s varte alle de andre smaa Fugle, 
de svarte ja dertil: 

„Nu er Ørnen Fuglekonning, 
saa længe som Gud han vil.* 

5. Dertil saa svarte den stolte Høg: 
„Vi steder det ingenlunde; 

og skal den Ørn være Fuglekonning, 
han lægger os øde i Grunde.* 

8 

6. Alt da spurgte den gamle Ørn, 
han blev saa vred udi Hu; 
saa slog han den stolte Høg 
alt med sin skarpe Klo. 

7. Derved da glædtes de andre smaa Fugle 
og synger hver med sin Stemme; 

i Lunden var Fryd og Fuglesang, 
alt der som Ørnen var hjemme. 

8. Sammen da sanktes den Høgehær, 
de skiuler baade Skov og Kær: 
,Vi vil os til Lunden 

og gøre den Ørn et Blær.* 

9. Det da hørte den simple Due, 
den fløj til Ørnen og sade: 
flNu da kommer den Høgehær, 
de agter at gøre dig Skade.* 

10. Det da svarte den gamle Øm, 
og baade hans Øjne de runde: 
,Saa mange Mus de bider en Kat, 
ti maa jeg rømme af Lunde.* 

11. Bort da fliøj den gamle Øm 
alt med sine Unger smaa; 

de andre smaa Fugle de bleve da vilde, 
de vidste dem ingen Raad. 

12. Nu sidder Høgen i Egetop 
og breder ud med sin Vinge; 

de andre smaa Fugle, i Skoven er, 
den monne saa jammerlig tvinge. 

13. Nu sidder Kragen paa bare Kvist, 
og svælter hun over sin Klo; 
Uglen skjuler sig i EUeris, 

jeg venter, hun har Uro. 

14. Viben hun løber i Agerren 
alt med sin høje Top; 

Høgen han kommer her flyvende frern, 
han tager og æder hende op. 

15. Nu sidder alle de andre smaa Fugle 
og tier saa kvær som Sten: 

de har nu mist deres dejlige Sang; 
naar Gud vil, saa synger de den igen. 

16. Nu er der Sorg udi Lunde, 
som før var Fuglesang; 

de fattig' smaa Fugle dem ynkes mig, 
for Tiden gøres dem • saa lang. 

17. Hunden ligger under Bordet og sover, 
og Ræven i Gaasesti; 

naar Herre Gud vil, da vaagner han op, 
sine fattige Gæs at fri. 

18. Katten hun ligger i Gaarden syg, 
og hver Mand vil hende hade; 

og Musen raader selv i fattig Kones Pose. 
den gør hende fuldstor Skade. 

19. Gud han da hjælpe den fattige Øm, 
som flyver over vilden Hede! 

han ved sig hverken Ly eller Læ, 
hvor han tør bygge sin Rede. 
Men Ørnen han bygger i Fjældet ud. 

Indl. S. 63; D. g. F. III Bd. Nr. 173. — V. 6 steder, 
tilsteder. — V. 7 der som, her snarest med Tidsbetydning: 
imedens. — V. S Blær, Ufred (egl. Storm). — V. 9 sade, 
sagde (jfr. daglig Udtale „sae"). 

Ridderviser. 



32, Nilus og Hillelille. 

1. Det var bolde Hr. Nilus, 

han red sig under 0; 

fæsted han stolten Hillelil, 

hun var saa væn en Mø. 
De legte en Leg, og Legen den var alt udaf Vrede. 



2. Drukke de de deres Bryllup 
vel udi Dage fem; 
den sjette Dag ad Kvælde 
da førte han Bruden hjem. 



3. De lod sadle Heste 
og rede hendes Karm; 
der de komme paa Heden, 
der blæser saa stærk en Storm, 



4. ^Det blæser og det regner, 
og Vejret det gøres kaldt; 
siger mig, stalte Hillelil: 
hvor skal vi slaa vor Tjald? 



3i2. Nilus og Hillelille. 117 

5. Rider vi os til Hedingsholm, 
det er saa langt af Led; 
rider vi os til Frederlund, 
eders Morbroder er mig vred.* 

6. , Rider vi os til Frederlund, 
og ligger vi der i Nat! 

er min Morbroder hjemme, 
jeg gør eder fuldgod Sat." 

7. Det var bolde Hr. Nilus, 

han kom der ridende i Gaard; 
ude staar Herre Peder, 
han var vel svøbt i Maar. 

8. ^Her staar I, Herre Peder, 
og kære Morbroder min: 

I laaner Hr. Nilus Hus i Nat 
med alle sine Mænd.** 

9. »Gud naade dig, stalten Hillelil, 
saa lidet godt du kan! 

alt havde jeg dig agtet 
en halve rigere Mand." 

10. „Det I havde mig agtet 
en halve rigere Mand, 
aldrig giver I mig den, 

jeg under saa vel som ham.* 

11. „Jeg vil laane ham Hus i Nat, 
ham og alle sin'; 

saa vel veed bolde Hr. Nilus, 
at han vog Broder min.* 

12. Saa fulgte de stalten Hillelil 
i Højeloft at sove; 

saa fulgte de bolde Hr. Nilus 
udi den Borgestove. 

13. Skænkte de bolde Hr. Nilus 
baade Mjød og klaren Vin; 
ude gik Herre Peder, 
væbned sig og alle sin'. 

14. Ind kom Herre Peder, 

han kasted sit Sværd paa Bord: 
„Mindes du det, Hr. Nilus, 
at du vejed min Bro'r? 

15. „Det veed jeg saa gørlig, 
som det vaare sket igaar; 
jeg vil eder for Broder staa 
de Dage, jeg leve maa." 

16. „Du skalt dig i Freden fare 
med alle dine Mænd, 
foruden dine Søstersønner to 
de skal her blive igen." 

17. Op da stod de Heilede to, 

de gjorded dem med deres Sværd: 
„Min Herre, I giver os Orlov, 
selv vil vi raade vor Færd." 

18. Alt stod Herre Nilus, 
og saa han derpaa, 

til hans Søstersønner to 
døde paa Jorden laa. 

19. „Det loved jeg paa den hellige Grav, 
som Vorherre taalte Død: 

jeg skulde aldrig mit Sværd om Søndag drage, 
uden mig trængte stor Nød." 

20. Op stod Herre Nilus, 

og han sit Sværd uddrog; 
det vil jeg for Sanden sige, 
saa mandelig han hug. 

21. Det var Herre Nilus, 

og hoQ hug alt saa fast, 

saa længe til hans gode Sværd 

det sønder i Hjaltet brast. 

22. Han værged sig med Hynder 
og med de Bolstre blaa; 
uden for den Stuedør 

der fik han sit Banesaar. 

23. Det mælte bolde Hr. Nilus 
baade med Sorg og Kvide: 

„I kommer nu, stalten Hillelil, 
det er nu Tid at ride." 

24. Det var Herre Nilus, 
satte sig til sin Hest; 

saa red han til Hedingsholm, 
alt som han kunde bedst. 

25. Det var bolde Hr. Nilus, 

han kom der ridende i Gaard; 
ude stod hans kære Søster, 
hun var vel svøbt i Maar. 

26. „Velkommen, min kære Broder, 
og hvi rider du saa ene? 

hvor er mine Sønner to, 

som dig »skulde følge og tjene?** 

27. „Jeg red mig til Frederlund 
alt med stalt Hillelils Raad; 
der blev dine Sønner to, 
selv fik jeg Banesaar. 

28. Og hør du, min kær Søster, 
du lad nu rede mig Sang; 

og vær stalten Hillelil i Moders Sted, 
hun er en Frue saa væn.** 

29. »Hvor da skulde jeg være 
stalt ffiUelille god? 

for hende misted jeg mine Sønner to, 
og min Broder i sit eget Blod.* 

30. Det var stor Ynk i Højeloft 
og halve mere Harm: 

det var bolde Hr. Nilus, 
han døde i sin Søsters Arm. 

31. Død blev Herre Nilus, 

det var saa stor en Kvide; 
stalt Hillelil lagde sig i hans Arm, 
hun svalt alt hos hans Side. 
De legte en Leg, og Legen var alt udaf Vrede. 

Indl. S. 29—30. — V. 3 rede hendes Karm, gøre 
hendes Vogn rede. — V. 4 kaldt, koldt. — F. tfjeggør 
eder fuldgod Sat, jeg stifter en fuldstændig Fred imellem 
eder: (oldn. sått, Fred). — F. i5 Borgestove, Borgestue. 
— V. 15 vaare = var (betinget Fortidsform). — V. 31 
s vælte (Fortid svalt), dø af Sult eller Sorg. 



33. Liden Engel, 

1. Det var liden Engel, 

han var baade favr og bold; 
han for sig vel op ad Land, 
han tog en Frue med Vold. 
Mon ingen Dag vil oplyse? 

2. Hun hed liden Malfred, 

det Navn bar hun med Pris; 
den første Nat, de sammen sov, 
det var i tykken Ris. — 



33. Liden Engel. 121 

3. Det var liden Engel, 

han vaagner om Midjenat; 
udaf sine stærke Drømme 
siger han saa overbrat. 

4. ,Mig drømte om de Ulve 
og om de Ulve graa, 

de havde mit Hjerte i sin Mund, 
saa vaagen som jeg laa.* 

5. „Det er intet Under, 
at eder drømmer saa: 

I har taget mig bort med Vold, 
spurgte ikke mine Frænder til Raad.* 

6. Ind kom liden Smaadreng, 
og stedtes han for Bord; 
han var snild i Tunge, 

han kunde vel føje sine Ord. 

7. „Hør I, liden Engel, 
og vil I ikke fly? 

her kommer Gøde Lovmand 
fire Veje til By.* 

8. „Jeg ræddes ikke for fire, 
jeg ræddes ikke for fem: 
ikke for Gøde Lovmand 
og ikke for tredive Mænd.* 

9. „De er flere end fire, 
og de er flere end fem; 
det er Gøde Lovmand 

med hundred væbnede Mænd.* 

10. Det var liden Engel, 
tog Malfred i sin Arm: 
„Du kende mig nogen gode Raad 
udi Vorherres Navn!* 

11. »Tager I eders Svende, 
som I har givet Brød: 
saa søger vi Mari-Kirke, 
meden os trænger Nødl 

12. Tager I nu eders Svende, 
som redet har eders Heste: 
saa søger I Mari-Kirke, 
som I kan allerbedst 1* 

13. De laa derfor i Dage 
og vel i Dage fem; 
alt var Gøde Lovmand 
fremmest for alle dem. 

14. Mælte det Malfreds Moder, 
hun var hende ikke huld: 
,1 brænder af Mari-Kirke 

og bygger hende op for Guld. 

15. Tager vi baade Guld og Sølv 
og lader i Skaalen løbe: 

er nu Mari-Bdrke fal, 

i Dag vil vi hende købe." 

16. Saa skøde de Ild paa Mari-Kirke, 
og Luen legte fast ind; 

det var liden Malfred, 
hun blegner under Skind. 

17. Der var saa hedt paa Kirkegaard, 
alt som den Ild mon brænde; 

der var langt hedere i Kirken inde, 
der Blyet tog til at rinde. 

18. Mælte det liden Engel, 
han var i Hjerte saa mod: 
»Stinge vi vores Heste ihjel, 
vi svaler os i deres Blod." 



33. Liden Engel. 123 

19. Mælte det liden Smaadreng, 
han havde de Heste kær; 
„Stinge vi liden Malfred ihjel, 
den Død er hun vel værd.** 

20. Det var liden Engel, 

tog Malfred i Armen sin: 
^Den Død est du ikke værd, 
Allerkæreste min!** 

21. Saa satte de hende paa Skjolde, 
de løfted under hende med Spyd; 
saa løfted de hende saa sørgende 
ad Kirke vinduet ud. 

22. Det var liden Malfred, 

hun ganger om Kirkegaard; 
svedne saa var hendes Klæder, 
brændt saa var hendes Haar. 

23. Mælte det liden Malfred, 
hun kom i grønnen Eng: 
„I Dag brænder Mari-Kirke 
og en saa rask en Svend.** 

24. Det var ikke længer derefter 
end i den samme Høst: 
gaar hun sig i Bure, 

hun fødte en Søn saa trøst. 

25. Han var født om Aften, 

de kristned hannem om Nat; 

de kaldte ham liden Engel, 

de dulgte ham, meden de maatt'. 

26. Fostred hun ham i Vintre, 
og fostred hun ham i syv: 

„Din Morbroder slog din Fader ihjel, 
det siger jeg dig nu!** 

27. Fostred hun ham i Vintre, 
og fostred hun ham i ni: 

^Din Morbroder slog din Fader ihjel, 
det mindes jeg allen Tid.* 

28. Det var liden Engel, 

han kaldte sine Frænder i Raad: 
,Jeg vil ride mig op ad Land 
og hævne min Faders Død.* 

29. Det var Gøde Lovmand, 

han sidder over breden Bord; 
ind kom liden Smaadreng, 
han kunde vel føje sine Ord. 

30. „Hør I, Gøde Lovmand, 
og vil I ikke fly? 

her kommer liden Engel 
fire Veje til By. 

31. Her kommer liden Engel 
ad fire Veje til By; 

han er sig i Hu saa vred, 
han fører sine Glavend i Sky.* 

32. „Jeg har været saa vide 
baade til Ting og Stævne: 
aldrig kom jeg paa det Sted, - 
jeg hørte Uden Engel nævne.* 

33. Det var Gøde Lovmand, 
klapped ham ved hviden Kind: 
„Vedst du nogen gode Raad, 
kære Smaadreng min?* 

34. „Vidste jeg nogen gode Raad, 
jeg sagde eder dem helst: 
søger vi vor Stenstue, 
imeden vi trænger mest. 

35. De Vægge de er af Marm eisten, 
de Døre de er af Bly; 

det skal gaa fuld underlig til, 
om de tager os deri.* 

36. Sætte de den Stenstue 
vel fire Veje omkring; 
selv var liden Engel 
forrest i den Ring. 

37. Det var Gøde Lovmand, 
han ud ad Vinduet saa: 
,Hvem er her for uden, 
meden I brasker saa?" 

38. Svared det liden Engel 
under sit Skarlagenskind: 
^Det er jeg, liden Engel, 
kære Søstersøn din." 

39. Svared det Gøde Lovmand 
udaf saa megen Harm: 
„Det tørst du lidet af rose, 
du est et Slegfred-Barn.* 

40. „Er jeg mig et Slegfred-Barn, 
da er jeg af de bedste: 

nok har jeg baade Sølv og Guld 
og Riddere og høje Heste. 

41. Er jeg end et Slegfred-Barn, 
det har du meget i voldet; 

nok saa har jeg Skove saa grønne 
og dertil Borge saa bolde.* 

42. Det var liden Engel, 

han var en Helt saa god: 
han satte Ild paa Stenstuen, 
at Luen i Skyen stod. 

43. Ikke vilde liden Engel 
ride af den Gaard, 

før han saa, den Stenstue 
var brændt til Aske graa. 

44. Det var liden Engel, 

slog op med hviden Haand, 
der han saa sin Morbroder 
at ligge i lysen Brand. 

45. Det var liden Engel, 
red i sin Moders Gaard; 
ude stod hans kær Moder, 
hun var vel svøbt i Maar. 

46. ^Hil stander I, min kær Moder, 
I er vel svøbt i Skind; 

nu har jeg været mig op ad Land 
og hævnet Fader min.* 

47. Det var Fru Malfred, 

hun græd og Hænder slog: 

„Før da havde jeg een daglig Sorg, 

nu haver jeg to.* 

48. Svared det liden Engel, 

han kasted sin Hest omkring: 
„Det vil jeg for Sanden sige, 
underligt er Kvindesind." 

• 

49. (Nu ligger Gøde Lovmand 
han ligger under Jorden død; 
liden Engel tjener i Kongens Gaard 
for Gods og Guld saa rød). 

Mon ingen Dag vil oplyse? 

V. 1 vel op ad Land, langt op i Landet. — tog en 
Frue med Vold, bortførte en adelig Jomfru med Magt 
(jfr. V. 5 og Indl. S. 38). — V, 3 Da dette Vers foregaar i 

Hjemmet, maa der være hengaaet nogen Tid mellem dette 
og det forrige Vers. — Y. 4 det forekom mig (i Drømme), 
at jeg laa vaagen og at Ulvene sled mit Hjerte. — T. 15 
lad os hælde Guld og Sølv sammen i Skaalen, saa meget, at 
vi kunne „købe** Mariekirken o: betale dens Genopførelse, 
naar vi nu afbrænde den. — F. 30 fire Veje, fra fire 
Sider, fra alle fire Verdenshjørner; liden Engel har delt sin 
Flok af Frænder og Venner saaledes, at de afskære Grøde 
fra at flygte bort. — V. 36 De omringede Stenstuen fra alle 
fire Sider. — F. 37 for uden, udenfor. — V. 41 det har 
du meget i voldet, det er du for en stor Del Skyld i. 



34. Døtre hævne Fader. 

1. Søster spurgte hun anden: 

— for den, der mig har lovet — 
flVil du dig ikke mande?* 
Him bor under Skoven i-saa grønnen. 

2. ^Jeg vil mig ikke mande under 0, 
før jeg har hævnet vor Faders Død." 

3. „Hvor skulde vi det hævne! 

vi har hverken Sværd eller Brynje.* 

4. „Her bor saa rige Bønder i By, 
af dennem laaner vi Brynje ny." 

5. De Jomfruer binder dem Sværd ved Side, 
og saa lyster dem ud at ride. 

6. Der de kom i Rosenslund, 

der mødte dem Hr. Erland i samme Stund. 

7. „Hvad heller er I to nygifte Mænd, 
eller I rider at gilje end." 

8. „Ikke da er vi gifte Mænd, 
men vi rider os at gilje end." 

9. ,Da viser jeg eder op under 
til to saa rige faderløse Møer.* 

10. , Meden de ere saa rige, 

hvi lod du dem ikke bede?" 

11. flJeg det ikke torde, 

for jeg har vejet deres Broder. 

12. Og jeg har vejet deres Fader, 

og jeg har sovet hos deres Moder.* 

13. ,0g haver du slaget vor Fader, 
da lyver du paa vor Moder." 

14. Saa kvindelig de Sværd uddrog, 
saa mandelig de til hannem hug. 

15. De vog Hr. Erland i-saa smaa, 
som de Løv, i Lunden laa. 

16. Saa saare græd de skønne Jomfru', 
der de skulde til Skrifte gaa. 

17. De gav ikke andet for Hr. Erlands Død 
end tre Fredage til Vand og Brød. 

V. 1 Den ene Søster hun spurgte den anden: vil du 
ikke gifte dig? (at mande sig = tage sig en Mand). — 
V. 10 lod dem bede, bad dem, bejlede til dem. — 
V. 16 De gav ikke and'et (til Kirken), fik ikke paalagt 
anden Kirkebod end at faste tre Fredage. 



35, Torbens Datter, 
Vi vare saa mange Søskende smaa, 

— under Lide — 
saa aarlig faldt os Faderen fraa. 
Der Dagen han dages, og Duggen den driver saa vide. 

1. Om en Søndag ad Aften skured de deres Spjud, 

— under Lide — 
om en Mandag ad Morgen rede de saa vrede ud. 
Der Dagen han dages, og Duggen den driver saa vide. 

2. Der de komme for norden Skov, 

der gik Hr. Torben og holdt sin Plov. 

3. ,Her gaar du, Hr. Torben, favr og fin, 
jeg vil nu have Bod for Frænde min.* 

4. ,Jeg vil give eder Hus og Gaard, 
dertil min Datter, saa væn en Maar.* 

5. ,Vi er ikke kommen for Hus eller Jord, 
men vi er kommen for dit Hjerteblod." 

6. Saa hugge de Hr. Torben saa smaa 
alt som Løv, udi Lunden laa. 

7. Saa rede de til Hr. Torbens Gaard, 
ude stod hans Datter, den væne Maar. 

8. Ude stod hans Datter, saa smal som en Vaand, 
med et Guldkar paa hver sin Haand. 

9. Hun skænked deri med Lyst og Spil, 
hun drak først sin Faders Banemand til. 

10. ^Havde jeg vidst, du havde været saa god, 
aldrig skulde jeg set din Fa'rs Hjerteblod.* 

11. »Og har I slaget min Fader til Død, 
da har I gjort mig saa stor en Nød.* 

12. ,Har jeg nu ikke gjort vel mod dig, 

da skal du herefter have saa godt som jeg.* 

9 



130 Ridderviser. 

13. Han satte hende paa Ganger graa, 
saa slog han over hende Kaaben blaa. 

14. Saa red han over de sorte Heder, 

— under Lide — 
aldrig saa hun sin Fader mere. 
Der Dagen han dages, og Duggen den driver saa vide. 

In dl. S. 28. — Indledningsverset antyder kun Visens 
Indhold (den faderløse Datters Skæbne); den egenlige Fortælling 
begynder med V. 1 (Forberedelserne til Drabet). — V. 2 
for norden Skov, norden for Skoven. — V. 9 m^d Lyst 
og Spil, med Glæde og Spøg. 



36, Jon rømmer af Land. 

1. Liden Kirsten er saa væn en Mø, 
— du rømme af Land, Hr. Jon! — 
hende beder saa rige Bejle under 0. 

I fremmed Land og der fødes mangen stalt Ædeling. 

2. Hende beder Hr. Peder af Engelsholm 
og saa hans raske Brødre tolv. 

3. Hende bad Hr. Jon hin rige, 

han maatte vel være hendes Lige. 

4. Hr. Jon han lader sit Bryllup rede, 
Dankongen lader han dertil bede. 

5. Han bad Hr. Peder af Engelsholm 
og saa hans raske Brødre tolv. 

6. Liden Kirsten spurgte hun Fostermoder sin: 
,0g maa jeg gaa mig i Salen ind?*' 

7. ,,Alt om du vil i Salen gaa, 

da tag ikke alt dit røde Guld paa. 

S. Du har Øjne, som man tænder op Ljus, 
du lad dem ikke glimme over alt det Hus." 

9. Liden Kirsten hun gaar til Ørke, 
hun klæder sig saa virke. 

10. Hun drog i en Silkesærk, 

var ni Jomfruer deres Haandeværk. 

11. Hun drog i en Mantel blaa, 

i hver en Søm det røde Guld laa. 

12. Hun drog Guld alt over Guld, 

alle hendes Fingre dem satte hun fuld. 

13. Hun gjorded sig med Silkesnor, 
røde Guldkrone over udslaget Haar. 

14. Hun tog to Sølvkar paa sin Haand, 
saa gik hun i Salen ind. 

15. Liden Kirsten ind ad Døren tren, 

Hr. Peder han stander hende op igen. 

16. Hr. Peder han rækker en Skaale fra sig: 
»Vil I, liden Kirsten, drikke med mig?" 

17. »Ikke saa vil jeg drikke med dig, 
foruden Hr. Jon han beder mig,* 

< 

18. »Fæstemand har I favr og ung, 

min Fader fødte op en halv fejrre Hund, 

19. Fæstemand har du alt saa rig, 

min Fader fødte op en halv fejrre Tig." 

20. Liden Kirsten hun vrider sine Hænder saa saare, 
hun fældte i-saa modige Taare. 

9* 

21. Hr. Jon han bukker over breden Bord: 
»Hvem har gjort eder, liden Kirsten, imod?* 

22. »Hr. Peder siger: jeg har Fæstemand ung, 
hans Fader fødte op en halv fejrre Hund.* 

23. Hr. Jon sprang over breden Bord, 
den brune Mjød paa Gulvet stod. 

24. Hr. Jon og han sit Sværd uddrog, 
Hr. Peder han al i Stykker hug, 

25. Hr. Jon han binder sit Sværd ved Side: 
,Vil I, liden Kirsten, nu med mig ride?* 

26. Saa væn da havde han Fole og spag, 
— du rømme af Land, Hr. Jon! — 
han satte den Jomfru ved sin Bag. 

I fremmed Land og der fødes mangen stalt Ædeling. 

Omkv. der fødes saa mangen Ædeling, der finder 
saa mangen Adelsmand sit Underhold (naar han er fredløs 
i Hjemmet). — V, 1 Bejle, Bejlere (oldnord. bidill, afledt 
af at flbede**); bede hende, bejle til hende. — V. B han 
maatte vel være hendes Lige, (Forældrene og hun 
selv fandt, at) han godt kunde være et passende Giftermaal. 

— y. tf Fostermoderen (den Kvinde, der havde opdraget 
Pigebarnet) blev ofte boende paa Herregaarden og havde en 
vis Grad af moderlig Myndighed over den unge Jomfru. — 
V, 9 saa virke, saa omhyggelig. — V. 14 to Sølvkar, 
til Jomfruens høviske Fremtræden hørte det, at hun traadte 
ind med et Sølvbæger i hver Haand for at kunne drikke de 
fremmede til, (jfr. vor Nr. 34 „Torbens Datter"). — V. 18 
halv fejrre, dobbelt saa smuk (egl. „Halvdelen fagrere"). 

— V, 19 Tig, Tævehund. — V. 24 al i Stykker hug, 
hug ham helt i Stykker, hug ham tværs over (al egl. sam- 
stillet til Hr. Peder: hele Hr. Peder). — V. 26 væn og 
spag Fole, smuk og klog Hest. 

37, Lave og Jon. 

Jeg beder eder, alle mine Mænd, 

1 være vel bon! 
I binder op Hjelmen af røden Guld 

og følger Hr. Jon I 

1. Hr. Peder han kom fra Tinge hjem, " 

— I være vel bon! — 
liden Kirsten ganger ham ud igen, 

at spørge om Jon. 
I binder op Hjelmen af røden Guld og følger Hr. Jon I 

2. ^Velkommen Hr. Peder, kær Fader min: 

— I være vel bon! — 

og hvad var Tidende i Dag paa Ting?* 
alt om Hr. Jon. 

3. ^Det var Tidende allermest: 

— I være vel bon — 

hin unge Hr. Lave har dig fæst," 
og ikke Hr. Jon. 

4. ^Har den unge Hr. Lave mig fæst, 

— I være vel bon — 

da skal det blive ham Sorgen mest,** 
om lever Hr. Jon! 

5. Hr. Lave lader sit Bryllup bo, 

— I være vel bon — 

Hr. Jon han lader sin Ganger sko. 

^Jeg vil med,* sagde Jon. 

» 

6. Hr. Jon han red i den Bryllupsgaard, 

— I være vel bon — 
højen Hest og Brynje paa. 

^Jeg kommer", sagde Jon. 

7. Sildig om Aftenen, Rim faldt paa, 

— I være vel bon — 
Bruden hun skulde til Senge gaa. 

^Jeg vil med,** sagde Jon, 

8. Ledte de Bruden til Brudehus, 

— I være vel bon — 
Hr, Jon han bar selv de Blus. 

„Jeg først," sagde Jon. 

9. Ur. Jon han lukte den Brudehus-Dør brat: 

— I være vel bon — 

,1 siger Hr. Lave saa mange Godnat!* 
alt fra Hr. Jon. 

10. Brat kom Bud for Hr. Lave ind: 

— I være vel bon — 

aHr. Jon han sover hos unge Brud din I* 
Det gør Hr. Jon. 

11. Aarle oni Morgen, det var Dag, 

— I være vel bon — 

Hr. Lave gaar for Kongen at klag'. 
„Jeg vil med,** sagde Jon. 

12. „Min ædelig Herre, vil I mig høre? 

— I være vel bon — 

jeg har en Sag for eder at føre.** 
„Om mig," sagde Jon. 

13. „Jeg havde mig en unge Brud fæst, 

— I være vel bon — 

en anden Ridder har sovet hende næst.* 
, „Det var mig," sagde Jon. 

14. „Meden I har baade den Jomfru saa kær, 

— I være vel bon — 

da skal I bryde om hende et Spær." 
„Da vinder jeg," sagde Jon. 

15. Den første Dyst, de sammen red, 

— I være vel bon — 

Hr. Laves Hest den gik i Knæ. 
^Stat op," sagde Jon. 

16. Den anden Dyst, de sammen red, 

— I være vel bon — 
Hr. Laves Hals den gik i tre. 

„Lig der,** sagde Jon. 

17. Den Jomfru hun slog sine Hænder sammen: 

— I være vel bon — 

„Jeg saa ret aldrig en fejrre Gammen." 
Nu vandt Hr. Jon. 
I binder op Hjelmen af røden Guld og følger Hr. Jon! 

Indl. S. 30. — I være vel bon, vær vel rustede. — 
V. 5 lade sit Bryllup bo, lade gøre rede til sit Bryllup. 



38, Møens Morgendrømme, 

1. Riseli gaar i Bure, 

— over de valske Mile — 
hun vækker op Jomfruer prude. 
Der de Vender træde til de Borge. 

2. Han vækker op Jomfruer med Ære og Pris, 
stalt Vesselil vækker hun med skarpen Ris. 

3. „Vil du saa længe om Morgenen sove, 
saa vil dig slet ingen ung Ridder trolove." 

4. „Ja, jeg har saa godt af min Morgendrøm, 
som andre Jomfruer af deres Silkesøm. 

5. Mig tykte, jeg var saa lidel en And, 
jeg flød ind for Vendelkongens Land« 

6. Mig tykle, mine Vinger var brede, 
de skjulte baade Mark og Hede. 

7. Jeg satte mig paa Linderod, 
Grenene bugned mig neder for Fod/ 

8. ^Hør du det, kær Søsterdatter min, 
du giv mig Moi^endrømmen din. 

9. Vil du. give mig din Morgendrøm, 

da giver jeg dig min lange Sommersøm.* 

10. , Behold du selv din Sommersøm, 
langt kærere har jeg min Morgendrøm.* 

11. Næppe de Ord vel talet vaar, 
Vendelkongen kom ridende i Gaard. 

12. Vendelkongen kom ridende i Gaard, 
Riseli gaar ham ud imod. 

13. jVelkpmmen, Vendelkonge, Herre min, 
hvad heller vil I have Mjød eller Vin?* 

14. »Jeg vil hverken have Mjød eller Vin, 
men jeg vil se Vesselil, Søsterdatter din.* 

15. , Vesselil er ikke Aar uden fem, 

hun kom ikke fra sin Fostermoder i dem.* 

16. „Jeg var tilfreds, hun var ikke har uden tre, 
i Aften vil jeg hende med Øjne se.* 

17. „Mine andre Møer de syr med Guld, 
men hun bliver aldrig af Søvnen fuld.* 

18. De fulgte den Herre i Stuen ind, 
selv gik hun for Søsterdatter sin. 

19. Hun slog hende ved Øre, hun drog i Haar: 
,Skam faa du, Vesselil, for Lykke du faar. 

20. Hør du, Vesselil, klæd dig brat, 
du skal ind for Kongen i Nat.* 

21. Vesselil ind ad Døren tren, 

da var det ret, som Solen sken. 

22. ^Ret aldrig saa jeg saa voksen en Maar, 
der var ikke uden i sit femte Aar.* 

23. Han klapped hende ved hviden Kind, 
han kaldte hende Allerkæreste sin. 

24. ^Nu vil jeg stede mit Minde dertil, 
du sover saa længe, alt som du vil.** 

25. De slog over Vesselil Silke smaa, 

saa løfted de hende paa Ganger graa. 

26. De satte Guldkrone over udslaget Haar, 
saa red hun med den Herre af Gaard. 

Indl. S. 32. — Omkvæd: Venderne ere paa Vejen 
til Borgen ad milelange Veje (valske, o: franske, Mile var 
et i Middelalderen brugt Længdemaal). — V. 9 min 
Sommersøm, saa meget som jeg har syet en Sommer 
igennem. — 1^. ^ stede mit Minde, give mit Samtykke. 
— V. 24 saa længe alt som du vil =- lige saa længe som 
du vil. 

39. Tærningspillet, 

1. yfUøT du, goden Ungersvend, 
leg Tavlebord med migl" 
^Jeg haver ej det røde Guld 
at sætte op mod dig/ 

Fordi de legte og de spillede Guldtæming. 

2. flSæt du op din gode Hat, 
og fast om den er graa; 

jeg sætter mod min Perlesnor, 
tag dem, om du kanst faa.** 

3. Den først Guldtæming, 
som over Tavlbord randt, 
den Ungersvend han tabte, 
saa glad den Jomfru vandt. 

4. ^Hør du, goden Ungersvend, 
leg Tavlebord med mig!* 
^Jeg haver intet røde Guld 
at sætte op mod dig.* 

5. ^Saa sæt du op din Kjortel, 
og fast om den er graa; 

jeg sætter mod min Kron' af Guld, 
tag den, om du kanst faa.* 

6. Den anden Guldtærning, 
som over Tavlbord randt, 
den Ungersvend han tabte, 
saa glad den Jomfru vandt. 

7. „Hør du, goden Ungersvend, 
leg Tavlebord med mig!" 
,Jeg haver intet røde Guld 
at sætte op mod dig.* 

8. ,Sæt du op dine Hoser 
og saa dertil din' Sko; 
jeg sætter mod min Ære 
og saa dertil min Tro/ 

9. Den tredje Guldtæming, 

* som over Tavlbord randt, 
den Jomfru hun slet tabte, 
men Ungersvend han vandt. 

10. „Hør du, liden Gangerpilt, 
skynd du dig brat fra mig! 
mine sølvbundne Knive 
dem vil jeg give dig.** 

11. ^Dine sølvbundne Knive 
dem faar jeg, naar jeg kan; 
men jeg vil ha' den Jomfru, 
jeg med Guldtæming vandt.** 

12. »Hør du, liden Gangerpilt, 
skynd du dig brat fra mig! 
syv silkesyede Skjorter 
dem vil jeg give dig.** 

13. „Dine silkesyede Skjorter 
dem faar jeg, naar jeg kan; 
men jeg vil ha' den Jomfru, 
jeg med Guldtæming vandt.** 

14. »Hør du, liden Gangerpilt, 
skynd du dig brat fra mig! 
hvid Hest og Sadel 

dem vil jeg give dig.** 

15. »Hvid Hest og Sadel 

dem faar jeg, naar jeg kan; 
men jeg vil ha' den Jomfru, 
jeg med Guldtæming vandt.** 

16. »Hør du, liden Gangerpilt, 
skynd du dig brat fra mig! 
mit Slot og mit Fæste 

det vil jeg give dig." 

17. «Dit Slot og dit Fæste 

det faar jeg, naar jeg kan; 
men jeg vil ha' den Jomfru, 
jeg med Guldtæming vandt.* 

18. Jomfruen stander i Bure, 
og børster hun sit Haar: 

^ Herre Gud bedre mig fattige Mø 
for Giftermaal, jeg faar!* 

19. Ungersvend gaar i Gaarden, 
han leger med sit Sværd: 
»Og du faar bedre Giftermaal, 
end du er nogen Tid værd. 

20. Og jeg er ingen Gangerpilt 
dog du det siger saa; 

jeg er den bedste Kongesøn, 
i Verden leve maa.* 

21. „Er du den bedste Kongesøn, 
i Verden leve maa, 

da skal du ha' min Ære 
og saa dertil min Tro.* 
For de legte og de spillede Guldtæming. 



AO. Jomfru paa Tinge. 

1. Liden var stalt Inge, 
— i grønnen Skov — 
ene rider hun til Tinge. 

Til Jomfruens Bur at ride. 

2. Kongen taler til Riddere sine: 
^Jeg ser en Jomfru til Tinge ride.* 

3. Det svared den liden Smaadreng: 

,Hun er ude ridende at skue eders Mænd. 

4. Men enten er hendes Kjortel for sid, 
heller hendes Kaabe den er for vid.* 

5. Og alt da holdt den Jomfru saa mod, 
hun lydde paa den Smaadrengs Ord. 

6. gOg havde jeg intet haft at kære, 
da maatte jeg heller hjemme været. 

7. Og havde jeg ikke mit Ærend vidst, 
da skulde jeg vel have hjemme sid't. 

8. Men ikke da er min Kjortel for sid, 
min Kaabe er vel til Maade vid. 

9. Og hør I, Dannerkongen, vil I mig høre? 
jeg har en Sag for eder at føre. 

10. Jeg var mig et Barn saa smaa, 
saa tidlig faldt mig Moder fraa. 

11. Min Fader satte mig liden paa sit Knæ, 
han skifted med mig baade Guld og Fæ. 

12. Han leved ikke med mig Aar uden to, 
saa raadte jeg ene for al den Bo. 

13. Igen saa lever mine Morbrødre tre, 
alt mit Gods forøder de. 

14. De skær min Ager, de slaar min Eng, 
de lokker fra mig baade Pige og Dreng. 

15. De tager fra mig baade Okse og Ko, 
de lokker mine Svende fra mit Bord. 

16. Men førend det skulde saa længer blive, 
da vil jeg eder mit Fædeme give.* 

17. »I haver Tak, Jomfru, for eders Gave : 
hvilken af mine Riddere da vil I have?" 

18. , Havde jeg Kaar og maatte jeg tage, 
Éh". Ove Stisøn saa vilde jeg have.* 

19. ,Stat op, Hr. Ove, og svar for dig! 
her er en Jomfru, vil have dig.* 

20. Op stod Hr. Ove og svared for sig: 
,Skøn Jomfru, I faar intet af mig! 



»' 



21. Langt bedre kan jeg mine Ærmer snøre, 
end jeg kan den Bomand være. 

22. Langt bedre kan jeg med Høg og Hund, 
end jeg kan drive den Plov i grønne Lund.* 

23. „Da sidder i Karm og ager med mig: 
saa god en Bondesæd lærer jeg dig. 

24. Tager Plov i Haand, lader pløje vel dybt, 
tager Korn i Haand, saar maadelig tykt. 

25. Og lader saa Harven efter gaa: 

saa maa I vel Jomfruens Fædeme naa. 

26. I være ikke Niding over eders Bord; 
saa faar I vel en Dannemands Ord.* 

27. Det var stor Lyst at høre den Ro: 
Hr. Ove gav den Jomfru sin Tro. 

28. Hun red til Tinge, hun var saa ene, 
Kongen fulgte hende hjem med alle sine Svende. 

29. Der var Glæde og halv større Gammen: 

Hr. Ove og stalt Ingerlil blev givne tilsammen. 



Indl. S. 21, 22—23, 32, 38. — V. 16 da vil jeg give 
«der mit Fæderne (mit Fædrenegods), nemlig saaledes at 
det haves som et Len af Kongen ; denne skal da indsætte 
en Lensmand, der kan gøre Tjeneste af Godset, og der — 
som det ses af det følgende — er pligtig til at ægte BJer- 
inden. — Y. 23 Bondesæd, Bondeskik, Øvelse i Bonde- 
arbejde. — V, 26 1 skal ikke være Ni ding over eders 
Bord (o: Gnier med eders Mad); saa faar I nok Ord for at 
være en Dannemand. 



Al. Svar som Tiltale. 

i, Saa mange sade de Riddere 
over Dronningens Bord; 
de toge dennem at tale 
saa mangt et Gammens-Ord. 

Under den Lind og der skal I mig bie. 

2. De talte ikke om Kirke, 
og de talte ikke om Kloster: 
de talte mer om de Fruer, 
som Døtre havde i Foster. 



3. ,Jeg vil have en Jomfru, 
der baade kan skære og sy; 
jeg vil ikke have den, 
der ganger for længe i By. 

4. Jeg vil have den Jomfru, 
som vel kan brede sit Bord; 
jeg vil ikke have den, 

for djærvelig er i Ord." 

5. Alle da sad de Jomfruer, 
de talte aldrig et Ord, 
foruden den Uden Jomfru, 

som stod for Dronningens Bord. 

6. „Vaare jeg mig såa voksen, 
jeg skulde en Ridder love, 

— hjælp mig Gud i Himmerig: 
jeg vilde dig aldrig have. 

7. Jeg sidder mig i Højeloft, 
jeg kan baade skære og sy; 

du sidder dig paa din høje Hest, 
du rider saa længe i By. / 

8. Jeg sidder mig i Højeloft, 
jeg kan vel brede mit Bord; 
da stander du paa Tinge, 
du kanst ej tale et Ord. 

9. Jeg sidder mig i Højeloft, 

jeg kan vel brede mine Bænke; 

du sidder dig hos Herrer og Fyrster, 

dine Ord kanst du ikke tænke.* 

10. Op stod Herre Peder, 

hans Ord laa hannem saa rede: 

,Nu har jeg fundet den samme Jomfru, 

jeg længe monde efter lede.* 

11. Det var favrt i Fruerstue 
og stor Lyst at se derpaa: 
Dronningen gav sin Jomfru bort, 
hin unge Hr. Peder hende tog. 

Indledning S. 32. — V, 2 Som Døtre havde i Fosler 
o: som havde egne Døtre eller unge Piger at opfostre qg 
oplære. 

V. 4 brede sit Bord, lægge Dug paa Bordf^, 49k)(a 
Bord. 

V. 6 Vaare jeg, hvis jeg var [vaare er Fortidø B*- 
tingemaade] saa voksen, at jeg skulde elske en Bld^OT« i^ 
vilde jeg (saa sandt hjælpe mig Gud!) aldrig have dig. 

V. 9 brede mine Bænke, lægge Hynder paa mine 
Bænke. 



A2. Den saarede Jomfru, 

1. Der gaar Dans paa Volde, 

— træder vel op, I Ædelinge! — 
der danser Riddere bolde. 

Man skal ære de Jomfruer udi Dansen. 

2. Der danser Riddere i Skarlagen fød, 

— træder vel op, I Ædelinge! — 

saa gør og liden Kirsten^ den væne Mø. 
Man skal ære de Jomfruer udi Dansen. 

3. Der danser de Riddere saa blide, 
uskedte Sværd ved Side. 

4. Ud da skred den brune Brand, 
skar Jomfruen i sin hvide Hånd. 

5. Hun skar sig i sine Fingre fem, 
ret aldrig gør hun Guld med dem. 

6. Hun skar sig i sine Fingre ti, 

ret aldrig kan hun mere enten skære eller sy. 

7. Alt saa blodig som hun vaar, 

saa gaar hun ind for Kongens Bord. 

10 

8. „Sig mig, liden Kirsten, Datter min: 

hvi rinder dig Blod under Skarlagenskind?' 

9. ,Jeg var mig gangen i Bure, 
at rede Seng for min Broder. 

10. Hvad jeg fandt paa Vægge? 
min Broders Sværd der hængte. 

11. Saa drog jeg ud den brune Brand, 
jeg skar mig i min hvide Hånd. 

12. Jeg skar mig i mine Fingre U, 

ret aldrig mere gør jeg Guld med di.* 

13. ,Hvem skal nu det røde Guld gøre? 
og hvem da skal dine Ærmer snøre?* 

14. ,Min Søster skal det røde Guld gøre, 
min Moder hun skal mine Ærmer snøre." 

15. Den Ridder han stander under Akselbord, 
han lyder da paa den Jomfrus Ord. 

16. Han klapper hende ved hviden Kind: 
,Vil I nu blive Allerkæreste min? 

17. Min Søster skal eders røde Guld gøre, 
mine Jomfruer skal eders Ærmer snøre. 

18. Mine Jomfruer skal eders Ærmer snøre, 
selv vil jeg eders Ganger føre.* 

19. Det mælte Kongen i Skarlagen rød: 
,Hvi vil du love saa lydt en Mø?* 

20. »Selv skar jeg i hendes hvide Hånd, 
derfor jeg vel den Jomfru and.* 

21. Frem gaar den Ridder, gav hende Tro med Hånd, 
— træder vel op, I Ædelinge! — 
saa førte han den Jomfru af Land. 
Man skal ære de Jomfruer i Dansen. 



Indledning S. 33. — V, 3 u sk ed te Sværd, dragne 
Sværd. 

y. 4 den brune Brand, den blanke Klinge. Dette 
Udtryk er arvet fra Oldtidens Digtersprog. 

y. 6 aldrig gør hun Guld, aldrig virker hun Guld, 
gør Haandarbejder af Guldtraad. 

F. 7 Alt saa blodig, b'ge saa blodig. — vaar, var. 

V. 10 Hvad jeg fandt paa Vægge? Et saadant Ud- 
tryk, hvor Fortælleren afbryder sin Beretning ved at gøre 
sig selv og Tilhørerne Spørgsmaal, er meget sjældent i 
danske Viser (men almindeligt i tyske); de daarlige Rim 
kunne maaske tyde paa, at Strofen er forvansket. 

V. 15 under Akselbord, klædt i et prægtig udsyet 
Skulderbaand (Aksel, Skulder; Bord, Bort, Bræmme). 

V. 19 saa lydt en Mø, en Mø, der har faaet saadan 
Lyde; i Middelalderen betragtedes legemlig Ufuldkommenhed 
som endnu større Ulykke end nu. 

V. 20 jeg and, jeg under, jeg elsker. 



45. ffr. Peders Harpe. 

1. Hr. Peder giljed hin liden Kirstin: 
,0g vil I være Allerkæreste min?* 

Jomfruer og Møer, hvi vækker I os af Søvne? 

2. , Gerne vilde jeg trolove dig, 
vidste jeg, du vilde ikke svige mig.* 

3. »Svige hannem Krist hin rige, 
hin anden agter atfsvige! 

10* 

4. Svige hannem Krist over Gjællebro, 
hin anden agter at svige i Tro!'* 

5. Den første Nat, de sammen laa, 
Hr. Peder monne fra hende gaa. 

6. Hun ledte ude, og hun ledte inde, 
ikke kunde hun Hr. Peder finde. 

7. Hun ledte for hans Senge, 

der saa hun hans Harpe hænge. 

8. , Vidste jeg, Hr. Peder, du var mig huld, 
jeg skulde lade din Harpe slaa med Guld. 

9. Jeg har mig de Guldringe fem, 

jeg skulde lade din Harpe slaa med dem." 

10. Hr. Peder staar paa Højelofts-Svale, 
han lyder paa liden Kirstens Tale. 

11. Længe stod Hr. Peder og tænkte ved sig: 
»Det var stor Synd at svige dig. 

12. Jeg havde dig agtet til Slegfred min, 
nu skal du være min Ægteviv.* 

13. Tak have Hr. Peder, han holdt sin Tro. 
med Ære lod han sit Bryllup bo. 



V. 3—4. Gid den mægtige Kristus maa svige den af os, 
som sviger den anden; gid han paa „Gjællebro" maa svige 
den, som sviger den anden, mens hun sætter sin Lid til 
ham. — Gjællebro (Oldsprogets Gjallarbro), Broen over 
til Dødningesrerdenen, opfattedes i Middelalderen som Doms- 
broen, hvorfra de onde styrtede i Helveddybet, men hvor de 
gode vandrede ind i Paradis. 

V. 10 Hr. Peder stod paa Svalen, den aabne Trappe 
eller Svalegang, hvorfra der var Indgang til Sovestuen (Høje- 

loftet), saa at han kunde lytte efter, hvad der taltes 
derinde. 

V, 12 Slegfred, se Indl. S. 39—40. 



^i. Ebbe Skammelsøn. 

1. Skammel han bor sig nør i Ty, 
han er baade rig og kaad; 

saa væne har han Sønner fem, 
de to fores ilde ad. 
Fordi træder Ebbe Skammelsøn saa m'angen Sti vild. 

2. Ebbe han tjener i Kongens Gaard 
baade for Guld og Ære; 
hjemme sidder Peder, hans Broder, 
han lokker hans Hjertenskære. 

3. „Hil sidder I, stalten Adelus, 
og syr Hr. Ebbe Klæder 1 

Ebbe han tjener i Kongens Gaard, 
han spotter eder og hæder.* 

4. ,Saa grant da kender jeg Ebbe, 
og Ebbe kender grant sig: 

han spotter ingen stalt Jomfru, 
halv mindre spotter han mig." 

5. ,Hør I, stalten Adelus, 
vil I være min Fæstemø? 
det vil jeg for Sanden sige: 
Ebbe, min Broder, er død.* 

6. Drukke de det Fæstensøl 
end den samme Nat, 
Bryllupet end før Maanedsdag, 
de raadte det i-saa brat. 

7. Det var Ebbe Skammelsøn, 
han vaagned om Midjenat; 
talte han for sin næste Svend 
af sin Drøm saa brat. 

8. ,Mig tyktes, at min Stenstue 
stod al i lysen Lue; 

der brændte inde Peder, min Broder, 
og saa min skønne Jomfrue." 

9. „Det I tykte, jer Stenstue 
stod al i brændende Glød, 
det er: Peder, jer Broder, 
holder Bryllup med jer Fæstemø." 

10. Det var Ebbe Skammelsøn, 
han bandt sig Sværd ved Side; 
saa bad han sig Orlov, 

hjem til sin Fader at ride. 

11. Det var Ebbe Skammelsøn, 
han kom saa vel i Lag: 

han kom til sin Faders Gaard 
den første Bryllupsdag. 

12. Ud kom Ebbes Søstre to 

med Guldkar paa hviden Haand: 
„Velkommen, Ebbe, vor Broder, 
hjem til vort eget Land.* 

13. „Hør I det, mine Søstre to, 
hvad jeg spør eder ad: 
hveden er dette møgle Folk, 
her er samlet i Dag?" 

14. Svared hans yngste Søster 
udaf saa megen Nød: 
„Det er Peder, din Broder, 
liolder Bryllup med din Fæstemø."* 

15. Sin ene Søster gav han Guldbrase paa Bryst, 
den anden Guldring paa Haand: 

,Dem havde jeg agtet min Fæstemø, 
førte dem af fremmed Land.* 

16. Den ene Søster bad ham hjemme være, 
den anden bad ham heden ride: 

, Tøver du her i denne Nat, 
det bliver os alle til Kvide.* 

17. Ebbe han vendte sin Ganger omkring, 
han vilde af Gaarden ride; 

hans Moder fik i Tøjlen og holdt, 
hun bad ham hjemme bide. 

18. Hans Moder fik ham Hynde og Stol, 
at sidde paa de øverste Bænke; 
hans Fader fik ham Kande i Haand, 
bad, han skulde gaa at skænke. 

19. Skænked han den brune Mjød 
og saa den klare Vin; 

hver Sinde han til Bruden saa, 
da randt ham Taar paa Kind. 

20. Silde om den Aften, 
Rimen han faldt paa, 

det da var den unge Brud, 
hun skulde til Senge gaa. 

21. Fulgte de den unge Brud, 
alt til det Brudehus; 

for gaar Ebbe Skammelsøn, 
han bær for hende Blus. 

22. Ledte han den unge Brud 
alt ad den Højeloftsbro: 
„Mindes I det, stalten Adelus, 
I gav mig eders Tro?* 

23. ,A1 den Tro, jeg eder gav, 
den har Peder, eders Broder; 
men alle de Dage, jeg leve maa, 
jeg vil eder være for Moder." 

24. ,Jeg loved jer ikke til min Moder, 
jeg loved jer til min Viv! 

derfor skal Peder Skammelsøn 
lade sit unge Liv. 

25. Hør I, stalten Adelus. 

I rømmer med mig af Lande! 

jeg vil slaa Peder, min Broder, ihjel, 

og taale for eder den Vaande." 

26. „Slaar I Peder, eders Broder, ihjel, 
siden skal I mig miste! 

saa maa I sørge jer selv til Døde 
som vilden Fugl paa Kviste.* 

27. Det var Ebbe Skammelsøn, 
han sit Sværd uddrog; 

det var stalten Adelus, 
han til Jorden vog. 

28. Saa tog han det blodige Sværd 
alt under sit Skarlagenskind; 
saa gik han i Stenstuen 

for Peder, sin Broder, ind. 

29. »Hør du, Peder Skammelsøn, 
du tøver altfor længe; 
Bruden længes fast efter dig 
udi sin Brudeseng." 

30. Mælte det Peder, hans Broder, 
svared han alt saa brat: 
,Saa gerne vil jeg dig unde 

at sove hos Bruden i Nat." 

31. Det var Ebbe Skammelsøn, 
ban sit Sværd uddrog; 

det var Peder, hans Broder, 
han til Jorden vog. 

32. Hans Fader gjorde han ilde saar, 
hans Moder misted en Haand; 
fordi trasder Ebbe Skammelsffli 
saa mangen vild Sti om Land. 

Fordi træder Ebbe Skammelsøn saa mangen Sti vild. 



Indl. S. 34 — 38. — F. i kaad, munter, livsglad — 
de to fores ilde ad, for de to gik det ilde. — V3 
spotter eder og hæder, spotter o^ haaner eder. — V. 8 
Stenstue (her og i V. 28) Storstue, Hovedbygning (Indl. 
S. 19 ned) — V. 11 vel i Lag, til Pas, i rette Tid. — 
V. 13 hveden er, hvoraf kommer det, at saa mange Men- 
nesker ere samlede. — y. i4 holder, som holder. — V. 15 
Brase, bredt Spænde, Brystsmykke. — F. ^i Brudehus. 
Bryllupet holdtes paa den fra Fædrene nedarvede Maade 
som et stort Gilde, der varede i flere Dage (derfor „den 
første Bryllupsdag" i V. 11); paarørende og Naboer i Mængde 
var indbudte deilil (^det møgle Folk** i V. 13). Den kirke- 
lige Vielse var almindelig i Herremandsstanden, men spil- 
lede dog en underordnet Rolle. Bryllupets Hovedibegivenhed 
(den Handling, som ogsaa gav det retslig Gyldighed), var, 
at Bruden og dernæst Brudgommen førtes til Brudesengen. 
Vejen gik fra „Stuen" eller „ Stenstuen ", hvor Festen holdtes, 
ad Svsdegangen („ Højelofts-Bro ") til det Kammer i „Loftet", 
der skulde tjene som „Brudehus". En Ridder, ofte en af 
Brudens nærmeste Slægtninge, skulde undervejs bære Blus 
foran hende, dels for at lyse op, dels som Værn mod 
Trolde i dette afgørende Øjeblik af hendes Liv, Denne 
Vandring til Brudehuset bød den nemmeste Adgang til upaa- 
agtet at tale med Bruden. 

45. Hr. Peders Slegfred. 

1. Hr. Peder og Mden Kirsten de sad over Bord, 
— mens Sommeren gror — 

de talte saa mangt et Skæmtens Ord. 
Men Dagen dages opunder Østen. 

2. «Hør I, Hr. Peder, I siger mig firaa: 
naar skal eders Bryllup staa?* 

3. „Mit Bryllup det staar saa langt af Led, 
at ingen Jomfruer kommer did.* 

4. ,Var det end to Hundrede Mile, 
did skulde jeg alligeve] ride.* 

5. ,Skal du til mit Bryllup fare, 

da lad dit røde Guld hjemme være!* 

6. ,Hvi formener I mig det røde Guld at bære? 
jeg fik det aldrig for nogen Uære.* 

7. Liden Kirsten drager til Skaane, 
sin Søsters Guld at laane. 

8. Liden Kirsten svøber sit Hoved i Skind, 
saa gaar hun i Loftet at skænke Yin. 

9. Bruden taler til Terne sin: 

„Hvem er den Frue, der skænker Vin?* 

10. Det da svared hendes Tjenestekvind: 
„Det er Hr. Peders Slegfredkvind.* 

11. „Har han saadan en Slegfred viv, 
hvi red han da hid at fæste mig?* 

12. Det lakkede fast ad Sengemaal, 

den unge Brud skulde til Senge gaa. 



45. Hr. Peders Slegfred. 155 

13. De ledte Bruden til Brudehus, 
liden Kirsten bar de Brudeblus. 

14. Liden Kirsten slog over dem Silketjæld: 
»Der ligger den Svend, jeg undte vel.** 

15. Liden Kirsten lukker den Brudehusdør, 
saa satte hun Ild paa Tag og Rør, 

16. Saa satte hun Ild i hver en Vraa, 
og mest hvor Herre Peder laa. 

17. Hr. Peder vaagnede ikke før, 

end Luen legte i hans unge Bruds Haar. 

18. , Liden Kirsten, liden Kirsten, spar du mig, 
en anden Gang skal jeg hjælpe dig!* 

19. Det svared liden Kirsten, saa højt hun lo: 
»Jeg ved, du holder saa vel dit Ord!" 

20. Det var hans allerstørste Harm: 
Bruden brændte i Brudgommens Arm. 

21. Der brændte inde baade store og smaa, 
femten Jomfruer, i Buret laa. 

22. Der brændte endnu flere, 

— mens Sommeren gror — 
vel tredive Riddere og Grever. 
Men Dagen dages opunder Østen. 

Om Slegfredens Stilling se Indl. S. 39. — V. 1 Hr. 
Peder og liden Kirsten ere i Folkeviserne staaende Navne 
paa Elsker og Elskerinde; først i Vers 10 omtales hun som 
hans „Slegfired", men allerede V. !2 viser, at han nu er ved 
at skille sig fra hende for at ægte en retmæssig Hustru. — 
y. 12 Sengemaal, Sengetid. — V, 14 Silketjæld, Tæppe 
af Silke (egl. Telt af Silke). 

i6. Valravn og Dankongen. 

1. Hr. Ravn han rider sig under 0, 
fæsted liden Gerborg, saa væn én Mø. 

Saa vide som Løven udspringe. 

2. Saa kom der Orlog paa det Land, 

i Leding skulde hver Kongens Mand. 

3. Liden Gerborg stander ved Borgeled, 

hun tæller de Kongens Mænd, som de red. 

4. Først da rider Hr. Iver Helt, 
dernæst rider Kongen selv. 

5. Saa da rider hin rige Valravn, 

han minded stolt Gerborg, tog hende i Favn. 

6. De til Stranden udbare 
baade Anker og Aare. 

7. De Kongens Mænd styred deres Snekke fra Land, 
liden Gerborg daaned paa hviden Sand. 

8. Valravn sidder inden Skibsbord, 

han sad der tre Dage, mælte ikke et Ord. 

9. Det mælte Kongen i Fremmerstavn: 
„Hvi sørger du saa, hin rige Valravn? 

10. Du skæmte dig med din gylte Ljud, 

liden Gerborg vorder ret aldrig din Brud.* 

11. Dankongen mælte et Vredesord: ^ 
,1 kaster Valravn ud for Skibsbord!* 

12. Længe stod^Kongen og saa derpaa: 
Valravn tog den Sti, til Bunden laa. 

13. De Kongens Mænd lægger deres Snekke for Land, 
Dannerkongen tren der først paa Sand. 

14. Jomfruen stod ved Borgeled, 

hun talte de Kongens Mænd, som de red. 

15. Frem saa red da al den Skare, 
hun kunde ikke blive Valravn vare. 

16. ,1 ere velkomne, I Kongens Mænd, 
hvor er Ravn, min Fæstemand?* 

17. ,Hin rige Hr. Ravn han er nu død; 
liden Gerborg, bliver min Fæstemø." 

18. ,Er hin rige Valravn nu død, 
aldrig bliver jeg eders Fæstemø.* 

19. .Liden Gerborg med sit Guld saa rød 

hun gav sig i Kloster under 0. 

y. 5 Valravn her og i V. 18 udtalt med Tonen paa 
sidste Stavelse. „Ravn** bruges som Afkortning af „Val- 
ravn.** — F. 10 gylte Ljud, forgyldte Blæsehom. — V, 
11 om Kongens Karakter jfr. Indl. S. 21. 



47. Hr, Verner i Fangetaarn, 

1. De Fruer sidder paa Lindholms Hus, 

De Hovmænd de drikker, de gøres god Rus. 
De Fruer kunde aldrig gemme saa riger en Fange. 

2. De Hovmænd de drikker, de gør dem glad, 
saa gør og Hr. Verner, i Taamet sad. 

3. Hr. Verner bar op en Vise og kvad, 
det hørte de Fruer, i Loftet sad. 

4. Fru Ingeborg vaagned, og op hun saa: 

, Hvilken af mine Møer slaar Harpen saa?* 

5. «Det er slet ingen Harpeslæt, 

det er Hr. Verner, han kvæder saa let.* 

6. Fru Ingeborg taler til Svende to: 

„I beder Hr. Verner ind for mig gaa!* 

7. Ind kom Hr. Verner og stedtes for Bord: 

,Hvad vil I, Fru Ingeborg, hvi sendte I mig Ord?' 

8. »Hør du, Hr. Verner, hvad jeg siger dig: 
en Elskovens Vise saa kvæder du mig!* 

9. »En Elskovens Vise jeg aldrig nam, 

jeg kvæder en anden, det bedste jeg kan.* 

10. Hr. Verner bar op en Vise og kvad, 
der sovned de Fruer, i Loftet sad. 

11. Der sovned baade Jomfruer og Møer, 

der sovned Fru Ingeborg under Skarlagen rød. 

12. Hr. Verner han ser sig op udi Vraa, 
saa ser han, hvor de Nøgler laa. 

13. Han skuede de store, han skuede de smaa, 
saa tog han den Nøgel, til Bolten laa. 

14. Hr. Verner han var de Fruer saa tro: 
han hængte de Nøgler paa Lindholms Bro. 

15. Der han kom for oven By, 
da bar han op en Vise af ny. 

16. Hr. Verner han vifter med sin Hat: 

»I siger mig Fru Ingeborg tusend Godnat. 



47. Hr. Verner i Fangetaarn. 159 



17. Krist signe den Frue, der bad mig kvæde, 
nu fanger hun mig ret aldrig mere. 

18. Igaar vilde hun ikke for en Skæppe af Guld, 
nu faar hun den ikke med Pendinge fiild.'' 

De Fruer kunde aldrig gemme saa riger en Fange. 



Det er ud paa Aftenen, siden Svendene sidder og drik- 
ker; Fru Ingeborg er allerede falden i Søvn, da hun atter 
vaagner ved Sangen fra Fangetaamet (V. 5). Dette forklarer 
da, at Hr. Verner saa let synger Borgfruen og hendes Møer 
i Søvn. — V, 1 Hus, her i særlig Betydning: den murede 
Borg. — de gøres o: de gør sig. — V. 5 bære op, be- 
gynde. — y. 5 Harpeslæt, Slag paa Harpen, Harpespil. 
— V. 13 Han betragtede alle Nøglerne, baade store og smaa, 
og fandt den, der passede til hans eget Fangejern. — V, 15 
en Vise af ny, en Vise gjort fra ny, en af ham selv digtet 
Vise. — y. 18 igaar vilde hun ikke give mig fri mod en 
Skæppe fuld af Guld i Løsepenge ; i Dag kommer jeg ud uden 
at give saa meget som en Skæppe Sølvpenge. 



45. Kong Erik og den spotske Jomfru, 

1. Her er saa rig en Jomfru 
sønden paa vort Land; 
hun vil ikke danse 

hos fattig Ungersvends Haand. 
Jomfru, I lønner os vel! jeg beder eder i-saa gerne. 

2. Hun vil ikke danse 

hos fattig Ungersvends Haand; 

him har sine Ærmer med Silke snørt 

og med de røde Guldbaand. 

3. Det var unge Kong Erik, 

han beder lægge Sadel paa Heste: 

^Vi vil ride os op ad Land, 
den spotske Jomfru at gæste.* 

4. Det var unge Kong Erik, 
han ind i Dansen sprang; 
saa fik han at danse 

hos Jomfruens hvide Haand. 

5. „Ikke saa vil jeg danse hos dig, 
dine Hænder er alt saa haarde; 
enten saa har de Greben kryst 
eller gærdet op Gaarde.* 

6. „Jeg var mig ad Bryllup igaar, 

der rendte baade Riddere og Svende; 
der blev mine Hænder om Sværdet kryst, 
jeg vandt den Sejr alene." 

7. „Var du dig ad Bryllup igaar, 

der rendte hverken Riddere eller Svende: 
det var din Faders Møgvogn, du laded, 
den Skam vandt du alene. 

8. Dine Bukser er bruden for dit Knæ, 
dine Klæder staar dig ilde; 

din Herre har dig Orlov given, 
derfor rider du saa vilde.* 

9. „Er her ikke Skræddere i denne By, 
enten Karle eller Kvinde, 

der kan skære mig Skarlagensklæder, 
sy efter med Silketvinde?* 

10. „Her er vel Skræddere i denne By, 
baade Karle og Kvinde; 
de kan sy dig et Par Vadmelsklæder 
og sy med Hampetvinde.* 

11. ,0g hør I det, min stolte Jomfru, 
og vil I være min kære? 

alt det Guld; i Danmark er, 
det skulde eders være!* 

12. »Alt det Guld, i Danmark er, 
det ligger i goden Gemme; 

du gak i Loft og lap dine Sko, 
saa bliver dine Fødder ikke ømme.* 

13. Det svared Jomfruens Tjenestemø 
det handeste der hun torde: 

,0g det er den unge Kong Erik, 
I har spottet saa haarde.* 

14. »Og er det unge Kong Erik, 
jeg har spottet saa haarde, 

da tykkes det mig fuld ilde gjort, 
det angrer mig nu saa saare. — 

15. Udi min Faders Abildgaard, 
der stander en Lind saa grøn; 

der plejer Riddere og skønne Jomfruer 
at finde hverandre i Løn.* 

16. ,Udi din Faders Abildgaard 
der stander en Lind saa grøn, 
der plejer baade Tyv og Skalk 
at love hverandre i Løn.* 

Jomfru, I lønner os vel ! jeg beder eder i-saa gerne. 



Indl. S. 26. — V. 6 gærde Gaarde, rejse Gærder. — 
V. 6 rendte, rendte Dystløb. 

49. Falk og SmaafågL 

1. Jeg Ted, hYor &i Lind hun staar, 

bær Blomster saa bold*; 
hun skjuler de andre for Frost og Sne 
åen Vinter saa kold. 
Det volder den meste, der jeg har inden mit Hjerte. 

2. Der inde sjunger Drosler og Nattergal, 

<le Fugle smaa; 
der sjunger og inden den hd&a Fugl, 
der mest formaa. 

3. Falkoi hin graa han bygger derpaa 

med al sin Magt: 
han yQ driTe de andre smaa Fugle, 
det er hans Ågt. 

4. Men Taare det ikke for Falkens Vrede, 

- vil I mig tro? - 
alt inden den Lmd bvgde jeg min Rede, 
der vilde jeg bo. 

5. Det er ingen Lind saa grøn, 

der jeg om kvæder; 
det er saa høvisk en Jomfru, 
mit Hjerte glæder. 
Det volder den eneste, der jeg har inden mit Hjerte. 

Indledning S. 87. — F. 2 der inden, der indenfor, 
der indenL 



Skæmteviser. 



50. Den sidste Udvej. 

1. Møen og den liden Smaasvend 
de talte et Ord med Gammen: 
— der mig nu længes saa — 
a Hvormed vil du føde mig, 
naar vi kommer først tilsammen? 

Alle er de grønne Løv forgangen. 

2. Hvormed vil du føde mig, 
mens du er ikke rig?* — 
»Da vil jeg Fisker blive 
og fiske med min Glib/ 

3. , Hvormed vil du føde mig, 
naar Gliben kan ikke gaa?'' — 
»Da vil jeg tage mig Plejl i Haand 
og stande i Bondens Lo/ 

4. »Hvad da vil du gøre af mig, 
naar Bonden har ikke Kom?" — 
»Da vil jeg blive en Hyrde 

og lege udi mit Horn.* 



5. »Hvormed vil du føde mig, 
naar Bonden har ikke Fæ?* 

.Da vil jeg tage en Økse i Haand 
og fælde de store Træ.* 

6. »Hvormed vil du føde mig, 
naar Øksen vil ikke bide?* — 
,Da vil jeg blive en Møller 
og male Mel hint hvide." 

7. , Hvormed vil du føde mig, 
naar Dammen brister ud?* — 
,Da vil jeg blive en Hovmand 
og ride med Glavind og Spyd.* 

8. , Hvormed vil du føde mig, 

naar Herren vorder dig vred?* — 
, Da vil jeg blive en Grydestøber 
og gøre de Potter af Ler.* 

9. »Hvormed vil du føde mig, 
naar Leret monne fryse?* 
»Da vil jeg blive en Guldsmed 
og bo for Fruer deres Huse.* 

10. »Hvormed vil du føde mig, 
naar Fruer har ikke Guld?* 
»Da vil jeg blive en Hattemager 
og gøre de Hatte af Uld.* 

11. »Hvormed vil du føde mig, 

naar de vil ikke Hattene købe?* — 
»Da vil jeg tage dig ved min Haand, 
saa fast om Landet at løbe.* 

14. »Hvormed vil du føde mig, 
naar Landet det er øde?* — 
»Da giver jeg dig Fanden i Vold, 
jeg faar dig aldrig mere.* 

13. ^Hvormed vil du føde mig, 
naar Fanden vil mig ikke have?" 

^Da vil jeg tage baade Skovl og Spade, 
saa dybt vil jeg dig nedgrave/ 

14. , Hvormed vil du føde mig, 

naar Jorden vil mig ikke have?* — 
„Da maa vi to blive i Hob 
i alle vore Dage.* 



Indl. S. 87. Omkvædet er laant fra en eller anden 
Elskovsvise og er kun løselig knyttet til Handlingen. — 
V. 1 komme sammen, gifte sig. — V. 2 Glib, Fiskered- 
skab, hvormed man vader ud paa lavt Vand; det bestaar 
af et Garn, fastgjort paa en firkantet Ramme og ført med 
en Stang. — V, 5 Træ, gi. Flertalsform (af Intetkønsord) 
uden Endelse. — V. 11 naar de vil, naar man vil. — 
saa fast om Landet at løbe, saaledes at jeg kan løbe 
Landet helt rundt med dig. — V. 14 blive i Hob, blive 
sammen. 



5t, Bruden i Ribe. 

1. Der boede en Mand i Ribe By, 
han var saa ædelig rig; 

han gav sin Datter en Silkesærk, 
var femten Favne vid. 
Selv stryger hun Duggen af Jorden. 

2. Og femten var de Skræddere, 
den Særk skulde skære og sy; 
og somme sad hjemme i Ribe 
og somme ved Ribe By. 

3. Og femten var de høvske Møer, 
den Særk skulde to og vride; 

og somme de tog djer' haarde Død, 
og somme fik Sting i Side. 

4. Og femten var de Tømmermænd, 
den Sank skulde hænge op i Graard; 
og somme fik Arme og B^ i Stykker, 
og somme laa syg et Åar. 

5. De førte den Brud i Kirkoi hen, 
vel prydet udi Skind; 

og femten Favne maatte de slaa ned, 
før de kunde tramge h^ide ind. 

6. Og der hun stod for Alteret, 
saa tog hun til at vraae; 

saa slog hun ned det hellige Kors, 
som der havde førre vaaren. 

7. Hun tog en Penge ud af sin Pung 
og ofred den med nøje; 

hun slog æ Degn hans Ben i Stykker, 
slog ud æ Præst hans Øje. 

8. Og Præsten stod for Alteret, 
han hedte til Hr. Knud: 

,Her bliver ingen Messe i Dag, 
kommer Bruden ikke ud!* 

9. Og da hun kom paa Marken ud, 
hun slog sin Næse i Sky; 

og alt det Fæ, der var i Mark, 
det bissed hjem til By. 

10. Og da hun kom i Gildeshus, 
saa tog hun til at le: 
,Nu har a da waaren i Kirk' i Daw, 
som enhver kan hør' og se!" 

Indl. S. 87. — V. 6 førre, hidtil. — V.7 med nøje, 
ofrede knap nok (nødig) en Penge. — V. 8 han kaldte paa 
Sankt Knud. 



Ordsamling. 



aa, ejer; aaMe, ejede. 

Akselt Skulder. 

aksle, hænge over Skuldrene; 
aksle sit Skind, tage Kappen 
paa; det var Skik, at den, 
der kom tilrejsende, skulde 
have Kappen paa, naar han 
traadte ind i den fremmede 
Stue. 

al; med aUe, helt, paa af- 
gørende Maade (ofle er ikke 
Flertal, men gammel Intet- 
køn Hensynsform). 

jeg and, vi vmde, elsker 
(bøjes ligesom kan, kunne). 

Andsvar, Gensvar. 

Bag, Ryg. 

Bane, Banemand, Drabsmand. 

Bejle, (Flt.=Ental), Bejler; se 
S. 132 Note. 

bide, bie, vente. 

bjært, klar, skinnende. 

no, Gaard, Bondegaard, Ejen- 
dom; Bomand, bosiddende 
Mand, Landbruger. 

bo, at indrette; cU Ukde sit 
Bryllup bo, at holde Bryl- 
lupsfest- 



bold, stærk, modig, dygtig. 

bon, (gi. Tillægsform af at bo), 
udrustet, rede; bruges i ny- 
ere Dansk kun i Sammen- 
sætn. redebon. 

Braa, Øjebryn. 

Brudehus, Brudekammer; se 
S. 153 Note. 

brænder, brandt, brunde, 
brunden. 

bude, bebude, varsle. 

bugne, bøje sig. 

Bur, en særskilt Bygning af 
mindre Omfang end Stedets 
Hovedbygning; bruges særlig 
om Jomfruburet. 

Burebrcmd, den udskaarne 
Stang i Gavlen af Jomfru- 
buret. 

Bør, Medbør. 

det bruges ofte som Bindeord 
i Betydningen: at, saa at, 
for at, selv om. 

Dreng, Karl. 

Elskovens Vise, lyrisk Digt, 
se Indl. S. 8. 

foU, til fals, til at købe. 

Fals, Falsk, Falskhed. 

Ordsamling« 



fasty stærkt, meget; foLst om^ 
selv om. 

favne ens Komme, modtage 
ens Komme godt; glæde sig 
ved ens Ankomst. 

Féldj Mark (Laanord fra Tysk). 

Fil, Elefant. 

Fjæder, Jernbaand, Fangebøje. 

f(yr norden, nord for. 

fordi, (ofte:) derfor. 

FrovBf Frue (jydsk Udtale). 

fus, ivrig higende. 

første (Bindeord), saa snart. 

Gam, Grib, stor Rovfugl eller 
flyvende Vilddyr. 

gilje, bejle til, søge at lokke 
til Elskov. 

gjæUe, klinge, lyde højt. 

Glavindy tung Rytterlanse. 

glimme, skinne. 

Godvilje, Elskov, Hengivelse. 

gøres, gør sig, bliver. 

Haad, Spot; for Haad, med 
Spot; Haadings- ell. Ha- 
dingS'Navn, Spottenavn. 

hcUve mere, (egl. Halvdelen 
mere) dobbelt saa meget; 
halve mindre, Halvdelen 
mindre, halv saa meget. 

handest, hurtigst. 

Helled, Helt. 

heUer, eller. 

Hovværk, Hovmandsgerning, 
ridderlig Daad. 

hveden, hvorfra; hveden er 
dette ? hvoraf kommer dette ? 

Hcerde, Skulder. 

Højeloft, Loft, det øvre Stok- 
værk i en Bygning, eller et 
enkelt Rum deri; se Indl. 
^- . S. 18—19. 
g^yi^Joftshro, Svalegang, der 
i det i Adgang til Rummene 
wre Stokværk. 



ihvor, iaaa osv.; i- giver for» 
stærkende el. udvidende Be- 
tydning (gi. dansk e, altid). 

Kaar, Valg; at have Kaar, 
have frit Valg. 

Kar, Bæger. 

krank, svag, daarlig. 

kveg, levende (oldn. kvikr; jf. 
vort nyere, fra Tysk laante 
kvik), 

kvide, være bekymret. 

kvæle, pine ihjel. 

kvær, rolig (oldn. kyrr, kvirr) ; 
tie kvcer, tie stille. 

kcere, klage, anlægge Sag. 

lange, længes. 

Led, Vej. 

Lege, Legesøster, Veninde. 

lege, spille; Huen leger paa 
noget, Sjælen søger og be- 
gærer noget, Sjælen er op- 
taget af noget. 

Ind el. Li, Bakkeskraaning. 

lide, gaa, skride frem; at lade 
længe lide, lade lang Tid 
gaa hen; det lidde. Tiden 
gik. 

Udel, lille, liden. 

Ljud, (el. Lyd) Blæsehom; 
Ordet er beslægtet med at 
lyde. 

Ljiis, Lys. 

Loft, Højeloft, det øvre Stok- 
værk i en Bygning, eller et 
enkelt Rum deri; se Indl. 
S. 18—19. 

love, elske. 

lyde, at lytte; Fortid lydde, 
lyttede. 

maa, kan, er i Stand til. 

til Maade, i passeligt Maal. 

Maa>r, Mø (i olddansk Sprog- 
var Maar Nævnef., Mø Gen- 
standsf.). 



Ordsamling. 

Mcmd; at vcpre Mænd for 
sig, at være dygtig Mand, 
være Mand, der kan klare 
for sig. 

Mcmtél, Kappe. 

MoArmdsten, huggen Sten, egl. 
Marmorsten. 

minde, kysse (afledt af: Mund). 

mody træt, ogsaa: nedslaaet 
(„mod i Hu**). 

modig == mod el. mødig. 

Morgengave, Brudgommens 
Gave til Bruden om Morge- 
nen efter Bryllupet; M. 
gaves ikke blot til Ægtehu- 
stru, men ogsaa til Slegfred. 

nam^, nemmede, lærte. 

nasst, nærmest. 

overhratj meget hastig. 

overdjærvy altfor djærv, meget 
djærv. 

prud, smuk, brav. 

Rakke, Hund, Jagthund. 

rede, gøre i Stand. 

rig, rig og tillige mægtig. 

Bimen faldt paa, der faldt 
Dug. 

Bin, Hav (se Indl. S. 14). 

rinder, Fortid randt, Fortid 
Flt. runde, løber. 

Bo, Fornøjelse. 

Røg, undert: Mørke, Skum- 
ring. 

saar (Tillægsord), saaret. 

sid, langt nedhængende. 

Sinde, Gang; hver Sinde, hver 
Gang ; syvsindstyve, syv 
Gange tyve, 140. 

Sko/rlagen, finere Klæde af 
iøjnefaldende Farve, især 
rødt (til Forskel fra det hjem- 
melavede VOfdmel, der havde 
Uldens naturlige Farve). 



Skarlagenskind, Kappe af 
Skarlagen. 

Skind, Kappe (fordi denne op- 
rindelig har været af Skind) ; 
at banke paa Døren med 
Skind, at banke paa (med 
Sværdfæste el. lign^, saaledos 
at man lægger Kappen imel- 
lem. 

skob. Fortid af at skahe, lige- 
som „for** af at „fare**), 

Slegfred, Elskerinde, Hustru 
uden fuld Hustniret (se Indl. 
S. 39). 

slet, rent ud, ganske. 

Sløjd, kunstigt Haandarbejde, 
Kunstsyning. 

snel, rask. 

Somme, Ære, Anstand (heraf 
er afledt at sømnte sig, 
sømmelig osv.) 

sovne, falde i Søvn. 

Spjud, Spyd. 

sprak, sprang. 

Stalbrødre, de, der ere op- 
voksede i samme Hjem; 
bruges ogsaa om dem, der 
har tjent i Kongsgaard eller 
Borg sammen; Kammerater. 

stalt, stolt, formne. 

stind, stiv, stærk. 

Stenstue, Bygning af Sten i 
Modsætning til Gaardens al- 
mindelige Bygninger af Træ 
eller Bindingsværk ; særiig 
1) Forsvarstaarn, hvor der 
ogsaa er Fangerum, 2) under- 
tiden Hovedbygningen og 
Storstuen, 3) en særskilt 
Sygestue. 

de stunke, de sprang (af et 
nu forsvundet Udsagnsord 
at stjunke, at springe). 

Ordsamling. 



svømmer, Fortid avcim; bruges 
ikke blot om at svømme, 
ogsaa om Tøjets bølgende 
Bevægelse, naar man gaar. 

SoBd, Skik, Sædvane. 

TdQj Tækkehalm; i Viserne 
nævnes ^Tag" som det mere 
daglige, Rør som det state- 
ligere Stof til Hustage; Indl. 
S. 18. 

Tilje, Brædegulv. 

TjaM, TjcM, Telt 

Traa, Attraa, Længsel; ligge 
i Traa, at ligge, betagen af 
Længsel. 

traa, længes stærkt. 

trøst, paalidelig, trofast. 

tu, to (gi. Intetkønsform) ; i tu, 
i to Stykker. 

med Tugt, med Anstand, med 
Ærbarhed. 

ufrist, uprøvet, uøvet (ogsaa: 
uklog); frist er gi. Tillægs- 



form af at friste, at prøve. 

van, vant til. 

vand, Fortid af vinder. 

vejer (Fortid: vog), fælder; 
vejen dræbt. 

vide, (egl. yde, give noget paa 
Opfordring); vide Bøn, op- 
fylde Bønnen; vide Svar, 
give Svar; vide ,Ord, tale 
med nogen. 

vinder, Fortid vand. 

Vold 1, Magt, Vælde. 

Vold 2, jævn Mark. 

vwrde^ vurdere, regne. 

Ædding, Mand af ædel Byrd, 
Adelsmand. 

ærlig Mand, Adelsmand. 

0-, sejle under 0, sejle til en 
fremmed 0; ride under 0, 
vistnok i mere uegenlig Be- 
tydning: rejse ud, rejse bort 

Ørk, Ark, Skrin eller Kasse. 

Ørs, Hest. 



Kilderne for dette Udvalg. 



Ingen Folkevise kendes i den Form, hvori den oprin- 
delig blev digtet. Selv de bedste Overleveringer ere førte i 
Pennen længe efter, ofte et Par Aarhundreder efter Visens 
Tilblivelse. I mange Tilfælde have de senere Ændringer 
indskrænket sig til Omdannelsen af enkelte Udtryk og til 
Tilføjelse eller Udeladelse af enkelte Vers. I mange andre 
Viser er der sket store Ændringer; den oprindehge Stamme 
i Digtet indskrænker sig til en bestemt Handling og visse 
udprægede Vers, men senere Sangere have med Forsæt eller 
tilfældig indsat mange nye Vers og udmalt Handlingen enten 
bredere eller knappere. 

Som Følge deraf er det foreliggende Udvalgs Tekster 
dannede paa noget forskellig Maade. 1) Hvor der kun fore- 
ligger een Opskrift, eller ogsaa hvor en af Opskrifterne har 
en helt igennem klar og smuk Fremstilling af Visens Ind- 
hold, er denne Tekst optagen i Udvalget, og man har i det 
højeste rettet en enkelt Linje, naar den havde en tydeligere 
Form i en anden Opskrift, eller udeladt et enkelt Vers, der 
ikke fandtes i andre Overleveringer. 2) Naar der foreligger 
et stort Antal Opskrifter, vil det ofte være muligt at udfinde 
Visens oprindelige Form og dens senere Udvikling paa de 
forskellige Steder. 1 saadanne Tilfælde har Udvalget i 
Regelen fulgt Grundformen (Ebbe Skammelsøn, Havbor og 
Signelil); undtagelsesvis er et lidt yngre Trin i Visens Ud- 
vikling foretrukket som det mest poetiske (Jomfru i Fugle- 
ham). 3) Hvor en Vise foreligger i et Par forskellige Op- 
skrifter, er der undertiden dannet en Tekst efter et mere 
perøonligt Skøn over hver enkelts Fortrin og Mangler. 

Alt i alt ligge Teksterne i det her foreliggende Udvalg 
nærmere ved, hvad der virkelig^er forekommen /paa -Folke- 
munde, end i nogen af de tidligere Samlinger til Almen- 
læsning. 

Her nedenfor gives en Redegørelse for Kilderne til de 
enkelte Visetekster, og imder hvilket Nr. i „Danmarks gamle 
Folkeviser** de skulle søges. Jeg har næsten overalt fiilgt 
de gamle Adelsvisebøgers Tekst. Som ^Karen Brahe" nævnes 
det store Foliohaandskrift, der stammer fra Braheslægten og 
lindes i Odense Frøkenkloster; som , Vedels" Haandskrifter 
betegner jeg dem, der i de fleste Udgaver mindre rigtig 
kaldes Svanings og Rentzels Visebøger. Derimod er Vedels 
trykte Samling med dens mange vilkaarUge Ændringer kun 
benyttet en enkelt Gang, hvor der ikke fandtes andre danske 
Opskrifter. 

1 DgF. 20, ved Hjælp af mange gamle danske Op- 
skrifter kan Havbor- Visens oprindelige Skikkelse nogenlunde 
fastslaas. 2 DgF. 19, et Par nærbeslægtede Opskrifter fra 
16de Aarh. 5 DgF. 90, mest efter en Opskrift fra 17de 
Aarh. 4 DgF. 7, Opskrifter fra 16de Aarh. 5 DgF. 17, 
Karen Brahe. 6 DgF. 33 G, „Hjertebogen'' fra o. 1550: 
Visen haves i alt i fem Opskrifter fra 16de Aarh- 7 DgF. 
47, her efter sjællandske Opskrifter fra 17de og 19de Aarh. 
8 DgF. 40 A, efter Karen Brahe. 9 DgF. 51, Vedels trykte 
Tekst, her rettet og øget efter den færøske Opskrift. 10 
DgF. 42 A, Vedel. 11 DgF. 38, Flyveblad fra Slutningen 
af 18de Aarh. 12 DgF. 58, mest efter en gi. svensk Op- 
skrift (sammenhgnet med den tilsvarende franske Vise); 
den yngre danske Overlevering er i forholdsvis sen Tid 
bleven udvidet med en lykkelig Slutning paa Visen. 13 
DgF. 56, mest G D, sammenholdte med svenske Overleve- 
ringer og A B. 14 DgF. 70, mest G. 15 DgF. 83, fra 16de 
Aarh., især B; Omkvædet er yngre end Visen, det oprinde- 
lige Indledningsvers er bevaret i A, men i uforstaaelig 
Form. 16 DgF. 25, haves paa Dansk kun i Karen Brahe. 
17 oversat efter to islandske Opskrifter fra 17de Aarh. 
(Islenzk fornkvæSi, Nr. 53, isa^r B) 18 DgF. 121, efter 
Opskrifter fra 16de Aarh. 19 DgF. 117, haves paa Dansk 
kun i Karen Brahe. 20 DgF. 131, gi. danske Opskrifter. 
21 DgF. 136, Visens oprindelige Tekst saa vidt muligt gen- 
frembragt efter gamle danske og svenske Opskrifter. 22 
DgF, 133, kun hos Vedel. 23 DgF. 134, mest efter Vedels 
Opskrifter. 24 DgF. 139, kun hos Vedel. 25 DgF. 145 FG, 
Vedel. 26 DgF. 145 H I, Vedel. 27 DgF. 145 G D E, Op- 



Kilderne for dette Udvalg. 173 

skrifter fra 16de Aarh. 28 DgF. 145 A, Karen Brahe. 29 
DgF. 156 B; de andre Opskrifter fra 16de Aarh. indeholde 
Visens yngre Form („Dag "-Affattelsen). 30 DgF. 147, efter 
fire, indbyrdes nær overensjstemmende gamle Opskrifter. 31 
DgF. 173, Vedels Visebog. 32 DgF. 325, Karen Brahe. 33 
DgF. 287 A, efter Karen Brahe; i Stedet for den brede, 
sikkert senere tildigtede Slutning om liden Engels Tjeneste i 
Kongsgaarden og om hans og Moderens Giftermaal har Ud- 
giveren indsat et nylavet Slutningsvers i Klammer. 34 
DgF. 193 A, 16de Aarh. 35 DgF. 288, kun i eet Haand- 
skrift fra 17de Aarh. 36 DgF. 353 A, Karen Brahe. 37 DgF. 
390, mest A. 38 DgF. 239, mest efter Karen Brahe. 39 
DgF. 238 A, Peder Syvs Udgave; Omkvædet efter de yngre 
Overleveringer. 40 DgF. 222, haves paa Dansk kun i Karen 
Brahe. 41 DgF. 228 A. 42 DgF. 244, kun i Karen Brahe. 
43 DgF. 256, kun i Opskrift fra 17de Aarh. 44 DgF. 354, 
Visens oprindelige Skikkelse kan nogenlunde fastslaas ved 
Hjælp af de talrige Opskrifter (se DgF. VI Bd., S. 198— 
206); et Par Udtryk i nærværende Tekst ere efter den 
senmiddelalderlige jydske Udvidelse af Visen. 46 DgF. 210, 
mest A; jfr. Indledning, S. 40 Note. 46 DgF. 125 A og B. 
47 DgF. 383 A. 48 DgF. 372, jydske Opskrifter 16de— 19de 
Aarh., især B. 49 DgF. [VIII Bd.] Opskrifter fra 16de 
Aarh. 50 Vedels Visebog; haves ogsaa i mange nyere Op- 
skrifter. 51 E. T. Kristensen, Jydske Folkeminder, II Nr. 
98, og andre jydske Opskrifter. 



Sluttelig er det Udgiveren en kær Pligt at udtale en 
Tak til sin Medarbejder Frøken cand. mag. Ida FcUbe-Hansen 
for de mangfoldige Lejligheder, hvor dette Arbejde har 
nydt godt af hendes fine Følelse og praktiske Sans, baade 
ved hendes kyndige Gennemgang af Viseteksteme og hendes 
Raad om de medtagne Oplysninger 

A. O. 



Trykfejl. 

S. 5 V. 20 læs: den skinner 

S. 80 V. 13 læs: hans Sjæl 

Indl. S. 6 L. 6 for uværdige, læs: som uværdige 

— S. 13 L. 21 i Grevens bold, læs: i Grevens Vold 

— S. 27 L. 8 f. n. læs: for den Tids 



